
Орталмқ  Азия  елдер1н1ц  д1ни-рухани  ем1рш1ц  қальштаеуьшда 
Нақшбандия  тариқатмнмц  орни  ерекше  болғанм  еезе1з.  А.  Яеса- 
уи  сек1лд1  уль!  ғуламанмц  езш1ц  букш  бш1м1н  Нақшбандия  nipini^ 
қолмнан  алғанмн  ескерсек,  аталммш  тариқаттмц  ем^р^м^зде 
устанған  орньшмц  қаншалмқтм  кецдш^н  байқай  аламмз. 

Озбек  тшшде  жармқ  Kopin  турған  бул  кйап  сол  улм  тариқаттмц 
улм  nip^epi  жайлм  ақпарат  беруд^  кездеғен.  Арабстаннан  бастау 
алған  ғуламалар  шьшжирмнмц  Орталмқ  Азия  елдер^нде  он  терт 
дана  KeccMiHip  болум  улкен  мақтанмш. 

«Силисилаи  Алия»  -  улм  шежфе  деғенд^  бшдфед^.  Bip  мек- 
теп,  6ip  жол,  6ip  тариқаттмц  ^ш^нде  ғасмрлардан  6epi  устаз-шакфт 
тэр^з^нде  келе  жатқан  ғуламалар  шежфес^  арапшада  «с^лс^ле»  деп 
аталадм.  Ал  «алия»  -  арапшада  «улм»  деғен  мағмнанм  беред^. 

ISBN  9965-9456-1-6  ББК  63.2 

КИРИШ 


Ушбу  китобда  Туркистон  диёрида  Нақшбандия  пирлари  дея 
машҳур  бўлган  зотларнинг  силсиласига  дохил  бўлган  барча 
улуглар  ҳақида  биографик  маълумот  оласиз. 

“Силсила”  -  “бир-бирига  боглиқ,  бир-бирига  алоқадор  нарса- 
лардан  ташкил  топган  занжир,  ҳалқа”  деган  маънога  келади.  Ҳар 
бир  муршиди  комил,  яъни  олим  ва  авлиё  зот,  шогирдлари  ораси- 
дан  етилиб,  ўзгаларни  ҳам  тарбиялай  оладиган  даражага  келган 
шогирдларига  халифалик  ва  ижозат  (диплом)  беради.  Сўнгра  улар 
ҳам  талаба  ўқитиб,  етиштирган  шогирдларига  мана  шу  тарзда 
ижозат  беришади.  Мана  шу  йўсинда  олимлар  силсиласи,  олимлар 
занжири  юзага  келади.  Бу  занжир  пайгамбаримизгача  етиб  боради. 

Ораларида  Баҳоуддин  Бухорий,  имоми  Раббоний,  Мавлоно 
Холид  Багдодий  сингари  улуг  алломалар  ҳам  бўлган  олимлар  зан- 
жирига  “Силсилаи  олийя”,  яъни  “олий  силсила”  дейилган.  Бунга 
“Силсилат  уз-заҳаб”,  яъни  “олтин  силсила”  деб  ҳам  ном  берилган. 

Ҳар  бир  ҳақиқий  олимнинг  албатта  Расулуллоҳгача  етиб  бора- 
диган  устозлар  силсиласи,  шажараси  бўлиши  керак.  Масалан,  имо- 
ми  Раббоний,  Абдулқодир  Гейлоний  ва  тўрт  мазҳаб  имомларидек 
ҳар  бир  аҳли  суннат  олимининг  жаноби  пайгамбаримизгача  бўлган 
бутун  устозлари  маълум.  Исломда  фақат  мана  шундай  улуг  зотлар- 
га  богланиб,  уларнинг  китобларини  ўқиш  керак.  Ҳаётда  шундай 
улуг  зотларни  топа  олмаган  киши  улардек  мутахассис,  яъни  силси- 
ласи  маълум  ва  ижозат  соҳиби  бўлган  бирон  олимнинг  ёзган  кито- 
бларини  ўқиши,  уни  ўзига  раҳбар  билиши  лозим. 

Китобда  исмлари  зикр  қилинган  улуг  олимларни  таниш  ва  у 
зотларни  муҳаббати,  файзи  ва  шафоатларига  ноил  бўлиш  барча- 
мизга  насиб  бўлсин. 

Пайғамбаримиз  МУХДММАД 
“алайҳиссалом” 

Аллоҳу  таолонинг  Расули.  Ҳабиби,  яъни  севгилисидир. 
Пайғамбарларнинг  энг  устуни  ва  охиргисидир.  Оталарининг  исми 
Абдуллоҳ.  Милоднинг  беш  юз  етмиш  биринчи  (571)  йили  апрель 
ойининг  йигирмасига  тўғри  келадиган  Раби’ул-аввал  ойининг  ўн 
иккисида,  душанба  кечаси  тонгга  яқин,  Маккада  таваллуд  этдилар. 
Туғилганларида  оталари  вафот  этган  эди.  Олти  ёшларида  оналари, 
саккиз  ёшга  етганларида  эса  боболари  вафот  этди.  Кейин  амаки- 
лари  бўлмиш  Абу  Толибнинг  қарамоғида  вояга  етдилар.  Йигирма 
беш  ёшларида  Ҳадича-тул-кубро  ила  уйландилар.  Улардан  тўрт 
қиз  ва  икки  ўғиллари  туғилди.  Тўнғич  ўғилларининг  исми  Қосим 
эди.  Шунинг  учун  ул  ҳазратга  “Абул-Қосим”  ҳам  дейилган.  Қирқ 
ёшларида  бутун  одамзот  ва  жинларга  Пайғамбар  эканликлари  бил- 
дирилди.  Шундан  уч  йил  ўтгач,  халқни  иймонга  даъват  кила  бош- 
ладилар.  Эллик  икки  ёшларида,  бир  кеча  Маккадан  Қуддусга  (Ие- 
русалим)  ва  у  ердан  кўкларга  олиб  чиқилиб  келинди.  Бу  ҳодисага 
«Меърож»  д  ейилади.  Меърожда  Жаннатни,  Жаҳаннамни  ва  Аллоҳу 
таолони  кўрдилар.  Беш  вақт  намоз  ўша  кеча  фарз  бўлди.  Тарих- 
чиларга  кўра,  милодий  622  йилда  Аллоҳу  таолонинг  амри  билан 
Маккадан  Мадинага  равона  бўлдилар.  Бу  сафарларига  «Ҳижрат» 
дейилади.  Мадина  шаҳрининг  Қубо  қишлоғига  келган  кунлари 
бўлмиш  Раби’ул-аввалнинг  саккизи,  сентябръ  ойининг  йигир- 
манчи  душанба  куни  мусулмонларнинг  Ҳижрий  шамсий  тақвим 
бошланғичи  сифатида  қабул  қилинди.  Мусулмонларнинг  Ҳижрий 
қамарий  йиллари  эса,  ўша  йилнинг  Муҳаррам  ойидан  бошланади 
ва  ой  йўлдошининг  ер  курраси  атрофида  ўн  икки  марта  айланиши 
бир  қамарий  йилга  тенг  бўлади. 

Муҳаммад  “алайҳиссалом”  оқ  танли  ва  одамзотнинг  энг  чи- 
ройлиси  эди.  Чирой  ва  барноликларини  ҳаммага  ҳам  маълум 
қилавермасдилар.  Ул  ҳазратнинг  ҳуснларини  бир  маротаба  кўрган 
ва  ҳатто  тушида  кўрган  кимсаларнинг  ҳам,  умрлари  лаззат  ва  хур- 
сандлик  билан  ўтмоқда.  Ул  ҳазрат  барча  замонларда  дунёнинг 
хоҳлаган  минтақасида  яшайдиган,  туғиладиган  барча  инсонлардан 
ҳар  тарафлама  устундир.  Ақллари,  фикрлари,  гўзал  хулқлари  ва 
барча  аъзоларининг  қуввати  ҳар  инсонникидан  зиёда  эди. 

Бола  чоғларида  икки  марта  тижорат  карвонлари  билан  Шом 
сари  бордилар  ва  Бусро  деган  жойдан  изларига  қайтдилар.  Ундан 
бошқа  ҳеч  қачон  ҳеч  қаерга  бормадилар.  Уммий  эдилар,  яъни  ҳеч 
мактабга  бормадилар.  Ҳеч  кимсадан  дарс  олмадилар.  Лекин,  ҳамма 
нарсани  билардилар.  Яъни  ҳар  нимаики  ўйласалар  ва  ҳар  нимаики 
билишни  хоҳласалар,  Аллоҳу  таоло  ўша  заҳоти  У  зотга  билдириб 
турарди.  Жаброил  “алайҳиссалом”  исмли  фаришта  келиб,  У  зот 
хоҳлаган  нарсани  билдириб  кетарди.  Муборак  қалблари  қуёшдек 
нур  сочарди.  Улардан  сочилган  илм  ва  маърифат  нурлари  худди  ра- 
дио  тўлқинларидек  ер,  осмон  ва  ҳар  томонга  тарқаларди.  Ҳозир  эса 
бу  нур,  муборак  қабри  шарифларидан  ёйилмоқда.  Ёйилиш  қуввати 
ҳам  ҳар  сония  ортиб  бормоқда.  Электромагнит  тўлқинларини  қабул 
қилиб  олиш  учун  радио  қабуллагич  лозим  бўлганидек  Унинг  нур, 
яъни  файзларини  олабилиш  учун  Уларга  ишонадиган,  севадиган 
ва  кўрсатган  йўлларида  юриб  покланган  қалб  лозим.  Шундай  қалб 
соҳиби  бўлган  инсон  ушбу  нурларни  олади  ва  у  ҳам  ўз  навбатида 
атрофига  нашр  эта  бошлайди.  Бундай  улуғ  инсонларга  “Валий” 
(авлиё)  дейилади.  Мана  шундай  бир  валийни  таниган,  ишонган  ва 
севган  кимса,  унинг  олдида  адаб  билан  ўтириб  ёки  узокда  уни  адаб 
билан,  муҳаббат  билан  хотирласа,  ўйласа,  ўша  кимсанинг  қалби 
ҳам  нур  ва  файз  олиб,  поклана  ва  комиллаша  бошлайди.  Аллоҳу 
таоло  баданимизни,  моддамизни  парваришлаб  етилтириш  учун 
қуёш  энергиясини  сабаб  қилгани  каби  руҳ  ва  қалбларимизни  ка- 
молга  етказиш  учун  Муҳаммад  алайҳиссаломнинг  қалбларини  ва  у 
ердан  таралаётган  нурларни  сабаб  қилган.  Инсонни  тўйғазадиган, 
ҳужайра  ва  тўқималарга  куч  бахш  этадиган  ва  қувват  билан  таъ- 
минлаб  турадиган  барча  озиқ-овқат  маҳсулотлари,  қуёш  энергияси 
ва  ҳар  хил  реакциялар  орқали  ҳосил  бўлганидек  қалбга,  руҳга  озиқ 
бўладиган,  авлиёнинг  суҳбатлари,  каломлари  ва  ёзувлари  ҳам,  бар- 
часи  Расулуллоҳнинг  муборак  қалбларидан  ёйилаётган  нурлардан 
ҳосил  бўлган. 

Оламларнинг  жаноби  (саллаллоҳу  алайҳи  васаллам)  ўттиз  етти 
ёшлигидаёқ  ғойибдан  “Ё  Муҳаммад”  деб  уни  чақираётган  товуш- 
лар  эшитарди.  Уттиз  саккизида,  бир  қатор  нурлар  кўра  бошлади. 
Воқеаларни  фақат  Ҳадижа  волидамизга  айтиб  берарди.  Муҳаммад 
алайҳиссаломга  пайғамбарликнинг  билдирилиши  яқин  қолган 
пайтларда  замонасининг  машҳур  адибларидан  Қус  бин  Саида, 

Уқоз  бозорида  туянинг  устида  туриб,  катта  бир  йиғинга  ўқиган 
хутбасида  Унинг  (пайғамбарнинг)  келиши  хушхабарини  берганди. 
Севимли  пайғамбаримиз  ҳам  ўша  хутбани  тинглаганлар  орасида 
эди. 

У  замонларда  Арабистон  бўйлаб  одамлар  илоҳий  ўлчовлардан 
узоқлашганди,  улар  бой-камбағал,  кучли-кучсиз,  хўжайин  ва  қул 
каби  синфларга  бўлиниб  олганди.  Бироз  ўзларини  баландроқ, 
маданиятлироқ  деб  ҳисоблайдиганлар  қолганларга  зулм  қиларди, 
уларни  одам  сонига  қўшмасди.  Кучсизларнинг  моллари  тор- 
тиб  олинарди,  аммо  бундай  ноҳақликка  тўсиқ  бўладиган  би- 
рор  масъул  топилмасди.  Аллоҳу  таолога  иймондан  ҳосил 
бўладиган  ҳаё  ва  қўрқув  ҳиссидан  маҳрум  бўлиб,  фазилатдан  роса 
узоқлашгандилар.  Ҳар  хил  ахлоқсизлик,  иззат-ҳурмат  ва  номусни 
оёқ  ости  қилиш  каби  бемани  қилиқлар  бемалол  қилинарди,  қимор, 
ичкиликбозлик,  завқу  сафодан  ҳеч  ким  четда  қолмасди.  Ҳар  куни 
қайталанаверадиган  қотилликлар,  зино  ва  босқинчилик  ҳолатлари 
жонга  тегиб  бўлганди,  маъсум  кишиларнинг  ингроқлари  ва  аччиқ 
кўз  ёшлари  Аршни  ларзага  келтираётганди.  Тамоман  ахлоқий  ту- 
банлик  ҳукм  сурарди,  кишилар  жаҳолат  денгизига  ғарқ  бўлганди. 
Аёл  зоти  худди  оддий  бир  молдай  олиб  сотилар,  қиз  болалар  ти- 
риклайин  инсофсизларча  тупроққа  кўмиларди.  Ҳаммасидан  бат- 
тари,  тошюрак,  ўжар  ва  раҳму  шафқатдан  йироқ  бу  халқ  ўз  қўли 
билан  ясаган  фойдаю  зарардан  ожиз  жонсиз  бутларга  сиғинишиб- 
топинишни  улкан  бир  шараф  деб  қабул  қиларди. 

Одам  алайҳиссаломдан  буён,  дунёда  бундай  ваҳшат,  йўлдан 
озиш,  ахлоқсизлик,  имонсизлик  ва  сафоҳат  (кайфу-сафо,  тубан- 
ликка  муккадан  кетиш)  учрамаган  эди.  Одамлар  гўёки  ҳайвон 
қиёфасига  кириб  олгандай  эди.  Ҳамма  бир-бирига  душман,  жами- 
ят  ҳар  он  портлашга  тайёр  турган  вулқондек  қайнаётган  эди.  Ки- 
шиларнинг  ҳузуру-роҳатга  эришилари  учун  бундай  қоронғилик 
қаъридан  саодат  қуёши  чиқиши  керак  бўлаётган  эди.  Агар  шундай 
бир  зиё  чиқса,  куфр  ўрнини  иймон,  зулм  ўрнини  адолат,  жоҳиллик 
ўрнини  илм  оларди  ва  инсоният  абадий  саодатга  эришган  бўларди. 

Пайғамбаримиз  қирқ  ёшлигида,  Рамазон  ойида  Хиро  тоғига 
чиқиб,  тафаккурга  берилган  эди.  Рамазоннинг  17-чиси,  душанба 
куни  ярим  кечадан  кейин  исмини  айтиб  чақирган  бир  овоз  эшит- 
дилар.  Бошларини  кўтариб  атрофига  қараганларида,  ўша  овоз 

яна  такрорланди  ва  сўнгра  бирданига  теварак  атрофни  ёруғликка 
ғарқ  қилган  бир  нурни  кўрдилар.  Нурнинг  орқасидан  Жаброил 
алайҳиссалом  қаршисида  пайдо  бўлди  ва  Унга  “Уқи!”  деди.  Жано- 
бимиз  эса  “Мен  ўқий  олмайман”  жавобини  бердилар.  Ушанда  ма- 
лак  жанобимизни  тутиб  қаттиқ  қучоқлади  ва  яна  “Уқи!”  деди.  Жа- 
нобимиз  такрор  “Мен  ўқий  олмайман”,  дея  жавоб  қайтардилар. 
Яна  бир  марта  уни  қучоқлади  ва  яна  “Уқи!”  деди.  Жанобимиз  “Мен 
ўқишни  билмайман”,  деганди,  Уни  учинчи  марта  қучоқлаб  қисди. 
Ундан  кейин  уни  бўшатиб  “(Эй  Муҳаммад!)  Яратган  Аллоҳнинг 
исми  билан  ўқи!  У  инсонни  лахта  қондан  яратди!  Ўқи,  Аллоҳ 
буюк  карам  соҳибидир.  У,  (инсониятга)  қаламни  (яъни  ёзишни) 
ўргатди,  У  зот  инсонга  билмаганларини  ўргатади”  мазмунида- 
ги  Алақ  сурасининг  илк  беш  ояти  каримасини  келтирди.  Муҳаммад 
алайҳиссалом  ҳам  у  билан  бирга  такрорлади  (ўқиди).  Илк  ваҳий 
ана  шундай  келди  ва  жаҳонга  зиё  сочган  Ислом  қуёши  шу  тариқа 
чиқди. 

Жаброил  алайҳиссалом,  ваҳий  келтирганида  баъзан  инсон  ша- 
клида  келарди.  Кўпинча  Асҳоби  киромдан  Диҳя-и  Калбийнинг 
сувратида  келарди.  Баъзан  эса,  пайғамбар  жанобимизнинг  қалбига 
илҳом  билан  ташларди,  талқин  этарди.  Расулуллоҳ  жанобимиз  уни 
кўрмасди.  У  баъзан  тушда,  баъзан  даҳшат  сочиб,  кучли  ҳайқириқ 
билан  келарди.  Ваҳийнинг  ана  шундай  келиши  пайғамбар  жано- 
бимизга  жуда  оғир,  мушкул  туюларди.  Бундай  ҳолларда  кун  жуда 
совуқ  вақтлари  ҳам  Унинг  муборак  пешоналаридан  тер  оқаверарди, 
туя  устида  бўлса,  ваҳийнинг  оғирлигидан  туя  ерга  чўкиб  қоларди. 
Унинг  ёнида  бўлган  саҳобийлар  ҳам  ваҳийнинг  оғирлигини  та- 
наларида  ҳис  этардилар.  Жаброил  алайҳиссалом  бир  неча  марта 
пайғамбаримизнинг  ўз  шакли  ва  суратларида  ҳам  келган. 

Аллоҳу  таоло  гоҳо  ҳеч  фариштасиз  ва  пардасиз,  яъни  ҳеч  қан- 
дай  воситасиз  ҳам  пайғамбаримизга  ваҳий  юборган.  Бундай  ҳол 
Меърож  кечасида  содир  бўлди. 

Илк  ваҳийнинг  келиши  билан  пайғамбарлик  вазифасини  бажа- 
ришни  бошлаган  Муҳаммад  Мустафо  (саллаллоҳу  алайҳи  васал- 
лам)  жанобимизнинг  Исломни  таблиғ  қилишлари  йигирма  уч  йил 
давом  этди.  Бу  вақтнинг  ўн  уч  йилини  Маккада,  ўн  йилини  Мади- 
нада  кечирдилар. 

Муҳаммад  алайҳиссалом  уммий  эдилар,  яъни  китоб  ўқимаган, 
бирор  нарса  ёзма-ган  ва  ҳеч  кимдан  дарс  олмаган  киши  эдилар. 
Маккада  туғилиб,  ўша  жойда  ўсди,  маълум  кишилар  орасида  во- 
яга  етдилар.  Шундай  бўлишига  қарамай  Таврот  ва  Инжилда, 
Юнон  ва  Рим  даврларида  ёзилган  китобларда  бўлган  билимлар- 
дан,  маълумотлардан,  ҳодисалардан  хабарлар  берарди.  Исломият- 
дан  хабардор  қилиш  мақсадида  ҳижратнинг  олтинчи  йилида  Рим, 
Эрон  ва  Ҳабаш  ҳукмдорларига  ва  бошқа  араб  подшоҳларига  мак- 
тублар  юборди.  Унинг  ҳузурига  олтмишдан  ортиқроқ  элчилар 
келди.  Пайғамбар  жанобимизнинг  ўқиш  ва  ёзишни  билмаган- 
лиги,  Қуръони  каримнинг  Анкобут  сураси,  48-чи  ояти  карима- 
сида  маолан  “Сен,  бу  Қуръони  карим  келишидан  олдин,  бир 
китоб  ўқимадинг,  Бирор  ёзув  ёзмадинг,  Ўқиб,  ёза  оладиган 
бўлганингда  эди,  бузғунчи  кимсалар  албатта  шубҳага  тушган 
бўлур  эди”  деб  билдирилади. 

Ҳадиси  шарифда:  “Мен  уммий  пайғамбар  Муҳаммадман, 
,„  Мендан  кейин  пайғамбар  йўқ”  деб  марҳамат  қилинади. 
Яна  Куръони  каримда  “У  (Муҳаммад  алайҳиссалом)  ўз-ўзидан 
сўзлаётгани  йўқ,  Унинг  айтаётганлари,  Унга  ваҳий  орқали 
билдирилмоқда,  ўргатилмоқда”  (Нажм  сураси,  3,  4  оятлар)  маз- 
мунида  марҳамат  қилинади. 

Аллоҳу  таоло  Жаброил  “алайҳиссалом”  исмли  малак  орқали 
Муҳаммад  алайҳиссаломга  “Қуръони  карим”ни  юборди. 
Қуръон-и  карим,  22  йил,  2  ой-ю  22  кунда  ваҳий  қилиниб  тамом- 
ланди. 

Инсонларга  дунёда  ва  охиратда  керакли,  фойдали  бўладиган 
нарсаларни  амр  қилди.  Зарарли  бўладиганларни  эса  таъқиқлади. 
Ўша  амр  ва  таъқиқларнинг  тамомига  Ислом  дини  ёки  Исломият 
дейилади. 

Муҳаммад  алайҳиссаломнинг  айтган  ҳар  бир  гаплари  тўғри, 
қийматли  ва  фойдалидир.  Мана  шундай  ишонган  кимсага  мўмин 
ва  мусулмон  дейилади.  Муҳаммад  алайҳиссаломнинг  сўзларидан 
бирортасига  ишонмайдиган,  ёқтирмайдиган  кимсага  кофир  дей- 
илади.  Аллоҳу  таоло  мўмин  бўлган  қулини  севади.  Уни  абадиян 
жаҳаннамга  ташлаб  қўймайди.  Уни  жаҳаннамга  ё  ҳеч  ташламай- 
ди,  ёхуд  қабоҳати,  гуноҳи  учун  дўзахга  киргазса  ҳам,  маълум  вақт 

ўтгач  озод  этади.  Кофир  кимса  эса,  жаннатга  асло  киролмайди. 
Тўппа-тўгри  жаҳаннамга,  яъни  дўзахга  боради  ва  у  ердан  илала- 
бад  чиқолмайди.  Шунинг  учун  Ул  ҳазратга  ишониш,  Уларни  се- 
виш,  бутун  саодатларнинг,  ҳузур-ҳаловатнинг,  роҳат-фарогатнинг 
ва  яхшиликларнинг  бошидир.  Уларнинг  пайғамбар  эканликлари- 
га  ишонмаслик  эса,  бутун  фалокатларнинг,  ғам-ташвишларнинг, 
азоб-укубат  ва  ёмонликларнинг  бошланғичидир. 

Расулуллоҳ  “саллаллоҳу  алайҳи  ва  саллам”нинг  илм,  ирфон, 
фаҳм,  яқийн,  ақл,  заковат,  саҳийлик,  тавозу’,  ҳилм  (мулойим- 
лик),  шафқат,  сабр,  ғайрат,  ҳамийят,  садоқат,  амонат,  шижоат, 
ҳайбат,  мардлик,  балоғат,  фасоҳат,  фатонат,  малоҳат  (гўзаллик), 
вароъ,  иффат,  каромат,  инсоф,  ҳаё,  зуҳд  ва  тақволари  бошқа  бутун 
пайғамбарлардан  зиёда  эди.  Дўст  ва  душманларидан  кўрган  за- 
рарларини  кечиб  юборардилар.  Ҳеч  қайсиларига  ёмонлик  билан 
жавоб  бермасдилар,  яъни  ўч  ва  қасос  фикрида  бўлмасдилар.  Уҳуд 
жангида  кофирлар,  муборак  гулдек  яноқларини  қонатиб,  тишлари- 
ни  синдирган  пайтларида,  улар  учун  «Ё  Рабби!  Уларни  авф  этгин! 
Бу  қилмишларини  уларнинг  жоҳилликларига  йўйгин!»-  деб  дуо 
қилган  эдилар. 

Муҳаммад  алайҳиссаломнинг  чиройли  хулқ-атвор  ва  хислатла- 
ри  жуда  ҳам  кўп  бўлиб,  ҳар  бир  мусулмон  бу  ахлоқни  ўрганиши 
ва  ўз  хулқини  ҳам  шунга  қараб  тузатиши  керак.  Дунё  ва  охират- 
да  фалокатлардан,  азоб-уқубатлардан  қутулиш  ва  ўша  икки  жаҳон 
сарварининг  “саллаллоҳу  алайҳи  ва  саллам”  шафоатларига  ноил 
бўлиш,  фақат  мана  шу  тариқа  насиб  бўлиш  мумкин.  Чунки  ҳадиси 
шарифда:  «Аллоҳу  таолонинг  ахлоқи  билан  ахлоқланингиз!»-  деб 
буюрилган. 

Ҳижратнинг  ўн  биринчи  йили  эди.  Жаброил  алайҳиссалом, 
бу  йил  келганида  севимли  пайғамбаримизга  Қуръони  каримни 
икки  марта  бошидан  охиригача  ўқиб  кўрсатди.  Олдинги  йиллар- 
да  келганида  фақат  бир  марта  ўқирди.  Сарвари  олам  (саллаллоҳу 
алайҳи  васаллам)  Жаброил  алайҳиссаломнинг  энг  охирги  олиб 
келган:  “Аллоҳу  таолонинг  ёрдами  ва  зафар  куни  етиб  келиб, 
одамларнинг  Аллоҳу  таолонинг  динига  (Исломиятга)  оқиб  ки- 
раётганларини  кўрганингда  Раббингга  ҳамд  этгин  ва  тасбиҳ 
қилгин!  Ундан  авф  тилагин!  Чунки  У,  тавбаларни  доимо 

қабул  этгувчидир”  мазмунидаги  Наср  сурасини  эшитганларидан 
сўнг:  “Ё  Жаброил!  Кўнглимда  ўлимим  яқинлашаётганини  ҳис 
қилмоқдаман”  дея  марҳамат  қилдилар.  Унга  жавобан  Жаброил 
алайҳиссалом,  мазмуни:  “Охират,  сен  учун  дунёдан  яна-да  хайр- 
лидур,  Раббинг  сенга  (шундай  неъматлар)  ато  этурки,  сен  (у 
илоҳий  марҳаматлардан)  рози  бўларсан”  (Дуҳо  сураси;  4-5)  деган 
ояти  каримани  ўқиди. 

Севимли  пайгамбаримиз,  ўша  куни  Мадинада  бўлган  барча 
Асҳоби  киромни  пешин  намозига  масжидга  йигилишларини  хабар 
буюрдилар.  Сарвари  олам  жанобимиз  намоздан  кейин  бир  хутба 
ўқидилар.  Бу  хутба  шундай  бир  хутба  бўлгандики,  уни  тинглаган 
барча  қалблар  инграб,  кўзлардан  беихтиёр  ариқ-ариқ  ёшлар  оққан 
эди.  Сўзларининг  охирида:  “Эй  одамлар!  Пайғамбарингиз  си- 
фатида  менга  қандай  қарайсизлар”  дея  марҳамат  қилгандилар, 
Саҳобалар:  “Ё  Расулаллоҳ!  Аллоҳу  таоло  Сизга тарафимиздан  мўл- 
кўл  хайрлар  эҳсон  ва  марҳамат  қилсин.  Сиз  бизга  ўта  шафқатли 
ота,  доим  насиҳат  қилувчи  меҳрибон  ака  сингари  муносабатда 
бўлдингиз.  Аллоҳу  таоло  Сизга  лутф  қилган  пайгамбарлик  вазифа- 
сини  ўринли  қилиб  бажардингиз.  Ваҳий  қилинганларни  бизга  ет- 
каздингиз.  Раббингиз  йўлига,  Исломга  ҳикматлар,  чиройли  ширин 
насиҳатлар  билан  даъват  қилдингиз,  чақирдингиз.  Аллоҳу  таоло 
Сизга  энг  чиройли  ва  энг  юксак  ажрларни  берсин”  дедилар. 

Сафар  ойининг  охирги  кунлари  эди.  Оламларнинг  сарвари 
(саллаллоҳу  алайҳи  васаллам)  шимолдаги  Бизанс  (Византия)  им- 
ператорлиги  мусулмонларга  катта  хавф-хатарга  айланишидан  ол- 
дин  уларни  яна  бир  марта  Исломга  чақириш,  бу  даъватни  қабул 
қилмасалар,  уларга  уруш  очиш  ва  уларни  Ислом  давлатининг 
ҳукмига  киритишни  истаётганди.  Шу  сабабдан  ҳам  румликлар 
билан  жанг  қилиш  хусусида  Асҳобининг  ҳозирланишини  амр  бу- 
юрдилар.  Асҳоби  киром  бу  амрни  бажариш  учун  ишга  киришди. 
Расули  акрам  масжидга  бориб  минбарга  чиқиб:  “Эй  Асҳобим! 
Усоманинг  отаси  Зайд,  қўмондонликка  қандай  лойиқ  бўлиб, 
менинг  назаримда  қандай  энг  севимли  бўлган  бўлса,  ун- 
дан  кейин  унинг  ўғли  Усома  ҳам  қўмондонликка  ўшандай 
лойиқдир.  Усома,  менинг  назаримда  кишиларнинг  энг  севим- 
лисидир”  дея  марҳамат  қилдилар. 

Ҳазрати  Усоманинг  қўмондонлиги  остида  урушга  бораёт- 
ганлар  орасида  ҳазрати  Абу  Бакр,  ҳазрати  Умар,  ҳазрати  Абу 
Убайда  бин  Жарроҳ,  ҳазрати  Саъд  бин  Абий  Ваққос  каби  Асҳоб- 
нинг  обрўлилари  ҳам  бор  эди. 

Бироқ  эртаси  куни,  Коинотнинг  султони  тўсатдан  хасталаниб 
қолиши  муносабати  билан  қўшиннинг  йўлга  чиқиши  кечиктири- 
либ,  сафар  пайғамбаримизнинг  охиратга  ташрифидан  кейингина 
амалга  оширилди.  Севимли  пайғамбаримиз  қаттиқ  иситмага  учра- 
гандилар.  Ҳарорати  ошгандан  ошиб  борарди,  хасталик  вақт  ўтган 
сайин  оғирлашаётганди. 

Пайғамбаримизнинг  хасталиклари  кучайиб  борарди.  Му- 
борак  хонимлари  пайғамбаримизнинг  ҳазрати  Ойша  волида- 
мизнинг  уйида  қолишларига  рози  бўлишиб,  ўз  ҳақларини  унга 
бағишлашни  афзал  кўрдилар.  Ушанда  Расули  акрам  жанобимиз 
Завжаи  мутаҳҳаралари  (покиза  рафиқалари)нинг  бундай  фидокор- 
ликларига  мамнун  бўлиб,  уларнинг  ҳаммасига  дуо  қилдилар  ва 
ундан  кейинги  ҳаёт  кунларини  ҳазрати  Ойша  волидамизнинг  уй- 
ларида  кечира  бошладилар. 

Расули  акрам  (саллаллоҳу  алайҳи  васаллам)  жанобимизнинг 
ҳарорати  жуда  кўтарилиб  бораётганди.  Ҳароратнинг  баландли- 
гидан  ётоқнинг  у  тарафидан  бу  тарафига  ўтиб,  юриб  турарди. 
Шундай  безовта  вақтларида  ҳам  Асҳоби  киром  У  зотни  зиёрат 
қилишарди.  Хасталикдан  чекаётган  ташвишлари  Асҳоби  киромни 
ҳузнга  ғарқ  қилиб,  ғамгинликка  туширарди. 

Хуллас,  хасталик  кундан  кунга  оғирлашарди.  Асҳоби  киром  эса, 
бу  вазиятд  ан  кўп  хафа  бўлишиб,  уйларид  а  бемалол  ўтиролмасдилар. 
Шу  сабабдан  доим  масжидга  тўпланардилар,  пайғамбаримизни  зи- 
ёрат  қилишарди  ёки  вазиятдан  хабар  келтириш  учун  ҳазрати  Али- 
ни  Унинг  ҳузури  шарифига  юборишарди. 

Севимли  пайғамбаримизнинг  вафотидан  уч  кун  аввал,  хаста- 
лиги  янада  оғирлашди.  Масжидга  чиқиб  жамоатга  намоз  ўқиб 
берадиган  ҳолда  бўлмадилар.  Жамоатга  чиқиб  имомлик  қила  ол- 
маган  биринчи  намозлари  хуфтон  намози  эди.  Ҳазрати  Билол  ҳар 
галгидай  ўшанда  ҳам  Расулуллоҳнинг  эшигига  келиб  “Ас-салот, 
ё  Расулаллоҳ”  деди.  Севимли  пайғамбаримизнинг  масжидга 
чиқишга  мажоллари  йўқ  эди.  Шу  сабабдан:“Абу  Бакрга  айтинг- 

лар!  Асҳобимга  намоз  ўқитсин”  дея  буюрдилар.  Ҳазрати  Ойша 
волидамиз:  “Жоним  сизга  фидо  бўлсин  ё  Расулаллоҳ!  Отам  жуда 
кўнгли  бўш  одам  ва  жуда  хафалар.  Зоти  олийингизни  мақомларида 
туриб,  у  ерда  сизни  кўра  олмасалар  йиғидан  намоз  ўқита  олмаслар 
деб  ўйлайман.  Имомликка  Умарнинг  ўтишини  амр  буюрасизми?” 
деб  савол  қўйди.  Пайғамбаримиз  такрор:  “Абу  Бакрга  айтинглар! 
Асҳобимга  имом  бўлиб,  намозларини  ўқитсин”  дея  буюрдилар. 
Ҳазрати  Билол  Абу  Бакрга  вазиятни  тушунтирди.  Ҳазрати  Абу  Бакр, 
доимо  меҳробда  кўришга  ўрганган  Расулуллоҳни  кўра  олмагач 
қалби  эзила  бошлади,  ҳушини  йўқотаёзди.  Йиғлади!...  Йиғлади!... 
Асҳоби  киром  ҳам  унга  қўшилишиб  йиғлай  бошладилар.  Масжид- 
дан  эшитилаётган  бу  фарёдни  эшитган  меҳрибон  пайҳамбаримиз, 
у  ерда  нима  бўлаётганини  сўрагандилар,  ҳазрати  Фотима  волида- 
миз:  “Жоним  сизга  фидо  бўлсин  ё  Расулаллоҳ!  Асҳобингиз,  сиз- 
нинг  йўқлигингизга  чидай  олмай  йиғламоқдалар!...”  дея  жавоб 
берди. 

Марҳамат  дарёси  бўлмиш  севимли  пайғамбаримиз  (саллаллоҳу 
алайҳи  васаллам)  бу  ҳолдан  жуда  таъсирландилар.  Асҳобига  бир 
мунча  тасалли  бериш  ниятида  хасталигининг  шунчалар  оғирлигига 
қарамай,  яна  жойларидан  туриб,  ҳазрати  Али  ва  ҳазрати  Аббос- 
га  суяниб  масжидга  келдилар  ва  намоз  тугаганидан  кейин:  “Эй 
Асҳобим!  Сиз,  Аллоҳу  таолонинг  ҳимоясидасиз  ва  мен  сиз- 
ни  Аллоҳу  таолога  омонат  қолдираман!  Тақвода  бўлинглар. 
Аллоҳу  таолодан  қўрқинглар.  Аллоҳу  таолонинг  амрини  ба- 
жаринглар  ва  Унга  итоат  қилинглар.  Мен  энди  бу  дунёдан  ке- 
таяпман”  дея  марҳамат  қилдилар. 

Ҳазрати  Абу  Бакр,  Асҳоби  киромга  ўн  етти  вақт  намоз  ўқитдилар. 
Бир  сафар  пешин  намози  ўқилаётганди.  Уша  вақт  Коинотнинг  сул- 
тони  ҳам  ўзининг  вужудида  бироз  енгиллик  сезиб,  ҳазрати  Али  ва 
ҳазрати  Аббосларга  суяниб  масжидга  намозга  чиққандилар.  Имом 
ўрнида  турган  Абу  Бакр  Сиддиқ,  севимли  пайғамбаримизнинг  бу 
ерга  ташриф  буюрганини  англаб,  ўрнидан  силжимоқчи  бўлди.  Жа- 
нобимиз  эса,  “Жойингда  туриб  давом  этавер!”  дегандек  ишорат 
қилдилар  ва  ҳазрати  Абу  Бакрнинг  чап  тарафида  туриб,  Асҳобига 
сўнгги  маротаба  намоз  ўқитган  бўлдилар.  Вафотларидан  уч  кун  ав- 
вал  Жаброил  алайҳиссалом,  зиёрат  қилгани  келиб:  “Ё  Расулаллоҳ! 

Аллоҳу  таолонинг  сизга  саломи  бор.  Аҳволингизга  вақиф  бўлса 
ҳам,  ҳол-хотирнингизни  сўрамокда”-  деди.  Оламларнинг  жаноби 
эса:  “Маҳзунман  -  ғамгинман”  дея  марҳамат  қилдилар. 

Жаброил  алайҳиссалом  якшанба  куни  ҳам  келди  ва  олдинги 
келганидаги  сўзларни  такрорлади.  Пайғамбаримиз  ҳам  аввал- 
ги  жавобларини  такрорладилар.  Хасталик  оғирлашишидан  бир 
мунча  илгари  сиҳҳатлари  озгина  яхшиланиб,  ўринларидан  туриб 
бироз  олтинларни  камбағалларга  тарқаттирриб,  яна  бир  қисмини 
ҳазрати  Ойшага  топширгандилар.  Якшанба  куни  Расулуллоҳнинг 
хасталиги  бирданига  оғирлашди.  Х,узурига  келган  қўшинларнинг 
қўмондони  ҳазрати  Усомага  бирон  сўз  айтмадилар.  Бироқ  мубо- 
рак  қўлларини  кўтариб,  унинг  устига  қўйдилар,  Бундан  унга  дуо 
қилганлари  тушунилди. 

Муҳтарам  пайғамбаримизнинг  дунёни  шарафлантирган  ва  охи- 
ратга  ташриф  буюрган  ҳар  икки  кунлари  ҳам  душанба  бўлганди. 
Бу  кун  пайғамбаримиз  хасталикларининг  ўн  учинчи  ва  охирги 
куни  эди...  Асҳоби  киром  Масжиди  шарифда  Абу  Бакр  Сиддиқ 
ҳазратларининг  орқасида  бомдод  намозини  ўқиётганларида,  Олам- 
ларнинг  жаноби  масжиди  шарифга  келдилар.  Умматининг  саф-саф 
бўлиб  намоз  ўқиётганларини  кўрдилар.  Уларни  кўриб  севинчидан 
табассум  қилдилар.  Узлари  ҳам  ҳазрати  Абу  Бакрга  эргашиб  на- 
моз  ўқидилар.  Саҳобаи  киром  Расулуллоҳни  масжидда  кўришиб, 
соғайибдилар  деб  ўйлаб  хурсанд  бўлдилар. 

Намоздан  кейин  ётоқларида  бироз  дам  олганларидан  кейин 
ҳузури  шарифларига  ҳазрати  Алини  чақирдилар.  Муборак  бош- 
ларини  унинг  қучоғига  қўйдилар.  Муборак  пешоналаридан  тер 
чиқиб,  муборак  ранглари  ўзгарганди. 

ТашқаридахавотирланаётганАсҳобикиром,пайғамбаримизнинг 
сиҳҳатлари  яна  салбий  томонга  оққанини  англаб,  диллари  доғ 
бўлди.  Улар  ҳам  йиғлай  бошладилар.  Энг  охирида  бир  мартагина 
бўлса  ҳам  севимли  пайғамбаримизнинг  муборак  жамолини  кўриш 
учун:  “Илтимос,  эшикни  очинглар!  Расул  алайҳиссаломнинг  му- 
борак  юзларини  бир  марта  яна  кўрайлик!...”  дейишиб  эшик  ор- 
тида  ёлворардилар.  Оламларга  раҳмат  қилиб  юборилган  Аллоҳу 
таолонинг  Х,абиби,  ўз  жонажон  Асҳобининг  бундай  ёлворишла- 
рини  эшитиб:  “Эшикни  очинглар!”  дея  буюрдилар.  Асҳобнинг 

бообрўлилари  ва  кексалари  ичкарига  киришди. 

Муҳтарам  пайғамбаримиз,  уларга  сабр  қилишни  тавсия 
қилгандан  кейин:  “Асҳобим!  Сиз,  инсонларнинг  энг  устуни  ва 
энг  шарафлиларисиз.  Сиздан  кейин  кимлар  келса  келаверсин, 
сиз  барибир  ҳаммасидан  олдин  Жаннатга  кирасиз.  Динни  оёқда 
тутиб  туришда  метиндек  маҳкам  бўлинг  ва  Қуръони  азимни 
имом  (раҳбар-қўлланма)  қилинг.  Диннинг  ҳукмларидан  ғофил 
бўлманг”  дея  марҳамат  қилдилар.  Ундан  сўнгра:  “Ё  Раббий! 
Таблиғ  (етказмоқ)  этдимми?”  дедиларда  муборак  кўзларини  юм- 
дилар.  Муборак  юзлари  терлади.  Ҳазрати  Али  асҳобга  ташқарига 
чиқишларини  имо  қилди. 

Асҳоби  киром  чиқишганларидан  кейин  Расули  акрамга  яқин  бо- 
риб,  ҳазрати  Ойша  волидамиз  ўзига  насиҳат  қилишларини  сўради. 
Пайғамбаримиз:  “Эй  Ойша!  Уйинғда  ўтириб,  ўзинғни  муҳофаза 
қилғин!”  дея  марҳамат  буюрдиларда,  кўзларидан  оқиб  келаётган 
ёшларни  тўхтата  олмадилар.  Коинотнинг  султони  йиғлаётганди... 
Бундай  кўз  ёшларни  кўришиб,  у  ерда  бўлганларнинг  кўнгиллари 
яраланиб,  жигар-бағри  эзилди.  Ҳазрати  Умму  Салама  волидамиз 
эса:  “Жоним  сизга  фидо  бўлсин  ё  Расулаллоҳ!  Нега  йиғлайсиз?” 
деб  савол  қўйганди,  “Умматимға  марҳамат  бўлиши  учун 
йиғламоқдаман”  дея  марҳамат  қилдилар. 

Оламларнинг  сарвари,  сўнгги  нафасларини  олаётганди- 
лар...  Вақт-соат  тамом  бўлиш  арафасида...  Аллоҳу  таоло  Азроил 
алайҳиссаломга:“Ҳабибимға  энғ  чиройли  ва  кўркам  кўринишда 
борғин!  Ағар  рухсат  берса,  унинғ  руҳини  майинлик  билан  ен- 
ғилғина  олғин.  Рухсат  бермаса,  қайтиб  келғин!”-  деб  ваҳий 
қилди. 

Аслида,  ўзи  ҳам  вазифасини  бажариш  учун  бораётган  Зотнинг 
ҳурматига  яратилган  Азроил  алайҳиссалом,  Коинот  султонининг 
ҳузурларига  кириб  борди.  Рухсат  тегди.  Севимли  Пайғамбаримиз, 
ёнида  турган  идишдаги  сувга  қўларини  тиқиб,  иккала  қўлини  ҳам 
ҳўллади  ва  муборак  юзига  суртдилар-да:  “Ла  илоҳа  иллаллоҳ! 
Эй  Аллоҳим!  Рафиқ-ул-аъло!...”  дея  марҳамат  қилдилар. 
Азроил  алайҳиссалом,  Оламлар  жанобининг  руҳини  ола  бош- 
лади.  Расулуллоҳнинг  ранглари  баъзан  қизариб,  баъзан  сарғайиб 
турарди.  Азроил  алайҳиссаломга:  “Умматимнинғ  жонини  ҳам 

шундай  шиддат  ва  қийноқ  билан  оласанми!”  дея  марҳамат 
қилганларида,  у:  “Ё  Расулаллоҳ!  Ҳеч  кимнинг  жонини  бундай 
кулай  олмадим”  деб  жавоб  қилди.  Энг  сўнгги  сонияларда  ҳам  ум- 
матини  унутмаган  севимли  Пайгамбаримиз:  “Эй  Азроил!  Умма- 
тимга  кўрсатадиган  шиддатингни,  қаттиққўллигингни  менга 
кўрсатгин!  Зеро  улар  заифдурлар,  чидай  олмайдилар...”  дея 
марҳамат  қилдилар.  Ундан  сўнгра  такрор  “Ла  илоҳа  иллаллоҳ! 
Рафиқи  аъло!”  дея  марҳамат  қилдилар  ва  муборак  руҳлари  олин- 
ди,  оъло-йи  илиййинга  етказилди... 

Ҳижрий  1 1  [м.632]  йилда  Раби’ул-аввал  ойининг  ўн  иккиси,  ду- 
шанба  куни  тушдан  аввал  вафот  этдилар.  Сешанбани  чоршанба- 
га  боглайдиган  кечанинг  (чоршанба  кечаси)  ярмида  муборак  руҳи 
шарифларини  таслим  қилган  хоналарига  дафн  қилиндилар.  Вафот 
кунларида,  қамарий  63,  шамсийга  кўра  61  ёшда  эдилар. 

Абу  Бакр  Сиддиқ 
ҳазратлари 

Ҳазрати  Абу  Бакр  Сиддиқ  пайғамбарлардан  кейин  жами  ин- 
сонларнинг  энг  устунидирлар.  Ашъараи  мубашшаранинг,  яъни 
Жаннат  билан  суюнчиланган  ўн  саҳобанинг  биринчисидир.  Жа- 
ноби  Пайғамбаримизнинг  қайнотаси,  ҳазрати  Оишанинг  отаси- 
дир.  Ҳазрати  Абу  Бакр  Расулуллоҳга  ўзгача  садоқат  ва  муҳаббат 
билан  боғланган  эди.  Ҳатто  вафотига  Пайғамбаримиздан  ажра- 
либ  қолишдан  туйган  қайғуси,  ғами  ва  ҳасрати  сабаб  бўлганди. 
Чунки  Расули  акрамга  бўлган  муҳаббати  ва  ошнолиги  калималар 
билан  таъриф  қилиб  бўлмайдиган  даражада  кучли  эди.  Жаноби 
пайғамбаримиз  ҳам  уни  жуда  севарди. 

Ҳазрати  Абу  Бакр  (родияллоҳу  анҳ)  Расулуллоҳ  вафот  этган 
куни  халифаликка  сайланди.  Халифалиги  2  йил,  3  ой  ва  1 0  кун  да- 
вом  этди.  63  ёшида  ҳижратнинг  13  (м.634)  йили  Жамозиал-охир 
ойининг  еттиси  душанба  куни  хасталаниб,  1 5  кун  ётгач  вафот  этди- 
лар.  Жаноза  намозини  ҳазрати  Умар  ўқитди.  Пайғамбаримизнинг 
қабри  жойлашган  Ҳужра-и  Саодатга  дафн  этилди. 

Ҳазрати  Абу  Бакр  Расулуллоҳнинг  энг  яқин  дўсти  эди.  Ундан  ҳеч 
ажралмасди.  Уларнинг  мана  шу  ошноликлари  Маккадан  Мадина- 

га  ҳижратда  ҳам  давом  этди.  Расулуллоҳга  горда  шерик  бўлдилар. 
Ғорда  уч  кун  қолганларидан  кейин  бир  туяга  миниб,  йўл  юрди- 
лар.  Мадинага  боргунга  қадар  Расулуллоҳнинг  бутун  хизматлари- 
ни  қилдилар.  Мадинада  масжид  қурилаётганда  Расулуллоҳ  билан 
бирга  меҳнат  қилдилар.  Ҳеч  бир  хизматдан,  фидокорликдан  четда 
қолмадилар.  Ҳазрати  Абу  Бакр  Пайгамбаримиз  билан  бутун  жан- 
гларда  бирга  бўлган,  баъзиларида  қўшин  қўмондонлиги  вазифаси 
унга  берилган  эди.  Шиддатли  жанглард  а  Расулуллоҳнинг  ҳимоясид  а 
бўлдилар.  Расулуллоҳга  ўз  баданини  қалқон  қилдилар.  Бадр,  Ухуд 
ва  Хандақ  жангларида  катта  қаҳрамонликлар  кўрсатдилар.  Табук 
жанггида  байроқдорлик  вазифасини  бажардилар. 

Расул  алайҳиссаломнинг  сўнгги  хаста  бўлиб  ётган  кунлари- 
да  уч  кун  умматга  имом  вазифасида  бўлиб,  ўн  етти  вақт  намозни 
ўқитдилар.  Буларнинг  уч  вақтида  Пайгамбаримизнинг  ўзлари  ҳам 
ҳазрати  Абу  Бакрга  иқтидо  қилиб,  орқасида  намоз  ўқидилар. 

Ҳижрий  10  (м.632)  йили  Пайгамбаримизнинг  вафотидан 
кейин  Асҳоби  киромнинг  ижмоси  (сўз  бирлиги)  билан  халифа 
қилиб  сайланди.  Пайгамбарларнинг  охиргиси  бўлган  Муҳаммад 
алайҳиссаломдан  кейин  мусулмонларнинг  халифаси,  яъни 
Пайгамбаримизнинг  ер  юзидаги  вакили  ва  мусулмонларнинг  раи- 
си  ҳазрати  Абу  Бакр  Сиддиқ  бўлди. 

Асҳоби  киромнинг  энг  илмлиларидан  эдилар.  Ҳар  илмда 
ҳужжат,  ҳар  соҳада  бурҳон  эдилар.  Исломий  илмларнинг  бутун 
масалаларини  биларди.  Шу  қадарки,  Расулуллоҳ  жанобимиз  у  зот 
ҳақида  “Кўксимдаги  маърифатларнинг,  илмларнинг  барчасини 
Абу  Бакрнинг  кўксига  оқитдим”  деб  марҳамат  қилгандилар.  Шу 
тариқа  у  зот  Муҳаммад  алайҳиссаломдан  кейин  инсонларнинг  энг 
юксаги  бўлдилар.  Ҳижрат  йўлида  Аллоҳ  расулининг  йўлдоши, 
горда  рафиқи  эдилар.  Ҳаётида  Пайғамбаримиздан  ҳеч  ажралма- 
дилар.  Ҳар  ишида  Унинг  вазири  бўлдилар.  Расулуллоҳ  бир  ма- 
салада  Асҳоби  киром  билан  маслаҳатлашаётганида  ҳазрати  Абу 
Бакрни  ўнг  тарафига,  ҳазрати  Умарни  чап  тарафига  ўтқазарди. 
Кўрилаётган  масалалар  хусусида  аввало  бу  иккисининг  фикрини 
сўрар,  сўнгра  бошқа  саҳобаларнинг  мулоҳазаларини  тингларди. 

Расулуллоҳдан  жуда  кўп  файзларга  қовушган,  Қуръони  ка- 
римнинг  маъноси  ва  ҳақиқатига  оид  бутун  билимларни  шахсан 

Расулуллохдан  олгандилар.  Қуръони  каримдан  ҳукм  чиқариш 
хусусида  устун  бир  қудрат  ва  маҳорат  соҳиби  эдилар.  Ояти  кари- 
маларнинг  ва  ҳадиси  шарифларнинг  маъно  ҳамда  ҳақиқатларини 
тўла  ўрганган  эдилар.  Асҳоби  киром  ва  Тобеъиннинг  олимлари 
кўплаган  ояти  карималарнинг  тафсирларини  ундан  олиб  билдир- 
ганлар. 

Ҳазрати  Абу  Бакр  Сиддиқ  тасаввуф  илмининг  барча  юксак  маъ- 
рифатларига  эришганди.  Расулуллоҳнинг  қалбларига  келган  файз- 
лар,  маърифатларнинг  тамоми  унга  ҳам  берилганди.  Расулуллоҳдан 
кейин  Аллоҳу  таолони  энг  яхши  таниган  ва  энг  кўп  ибодат  қилган 
киши  ўша  кишидир.  Тасаввуф  -  Расулуллоҳнинг  изида  бўлиш,  У 
кўрсатган  йўлдан  ажралмасликдир.  Инсонларнинг  яратилишла- 
ри  бошқа-бошқа  бўлганидан  тасаввуф  йўллари  ҳам  бўлак.  Бу  ум- 
матнинг  кейин  келган  авлиёси  Расулуллоҳцан  келган  файзларга, 
нурларга  икки  йўлдан  эришади.  Бири  нубувват  йўли,  иккинчиси 
вилоят  йўли.  Мусулмонлар  нубувват  йўлининг  барча  маърифатла- 
рига  ҳазрати  Абу  Бакр  воситаси  орқали  эришишади.  Асҳоби  ки- 
ромнинг  барчаси  Аллоҳу  таолога  (муҳаббатига  ва  ризосига)  мана 
шу  йўлдан  эришдилар. 

Ҳазрати  Абу  Бакрнинг  фазилатлари,  устунликлари  жуда  кўп. 
Буларнинг  ҳар  бири  Қуръони  каримнинг,  ҳадиси  шарифларнинг 
ва  Асҳоби  киром  ҳамда  бошқа  дин  олимларининг  хабар  бериши 
орқали  маълум.  Бу  уммат  ичида  даража  ўлароқ  пайгамбаримиздан 
кейин  туриш  саодатининг  соҳиби  ҳазрати  Абу  Бакрдир.  Чунки 
динни  қувватлантириш  ва  Жаноби  Пайгамбаримизга  ёрдам  бериш 
учун  молини  сарфлаш,  жиҳод  қилиш,  яъни  душманлар  билан  шид- 
датли  жанг  қилиш  ва  шон-шарафини  фидо  қилишда  энг  биринчи- 
лардан  эдилар.  Ҳазрати  Абу  Бакрнинг  ҳамма  мусулмонларнинг 
энг  устуни  бўлишининг  сабаби  имонга  келиш,  мол-мулкининг 
кўп  қисмини  ва  жонини  фидо  қилиш,  бошқа  турли  хизматларда 
ўзгалардан  ҳамиша  аввал  бўлишларида  эди. 

Расулуллоҳ  инсонларни  имонга  даъват  қилдилар.  Абу  Бакр 
Сиддиқ  ўша  чақириққа  қулоқ  бериб  имон  келтирганлар  биринчи- 
си  бўлдилар.  Шу  тариқа  ушбу  қутлуг  имон  йўлилда  Расуллоҳдан 
кейинги  иккинчи  одам  бўлдилар.  Сўнгра  ўз  гайратлари  билан  ин- 
сонларни  Аллоҳга  ва  Расулига  имон  этишга  чақирдилар.  Кўпчилик 

бу  даъватни  қабул  этди.  Шу  тариқа  даъватда  ҳам  иккинчилардан 
бўлдилар.  Ҳар  бир  жангда  Расулуллоҳнинг  ёнида  шай  турдилар. 
Бадрда  ҳам  Унинг  соясидек  ажрамай  юрдилар.  Расулуллоҳ  хаста- 
ланганида  ўринларига  уммат  одида  имомлик  қилиб,  ҳамманинг 
олдига  ўтдилар.  Бу  хусусда  ҳам  пайЗамбаримиздан  кейин  иккин- 
чи  киши  бўлдилар.  Расулуллоҳдан  кейин  унинг  мақбарасига  дафн 
қилиниш  жиҳатидан  ҳам  иккинчи  бўлдилар.  Буларнинг  барчаси 
Расулуллоҳга  жуда  яқин  бўлишнинг  далилларидир.  Аллоҳу  таоло 
Расулининг  дўсти  сифатида  ҳазрати  Абу  Бакрни  Қуръони  каримда 
зикр  қилиб  “Ўшанда  Расулим  дўстига  маҳзун  бўлма  деди”  деб 
марҳамат  қилган.  Ўша  икки  кишининг  учинчилари  Аллоҳу  таоло 
эди.  Аллоҳу  таоло  билан  бирга  бўлган  киши,  шубҳасиз,  шараф  ва 
фазилат  жиҳатидан  бошқаларидан  устундир. 

Ҳазрати  Абу  Бакрнинг  исми  тилга  олинганда  ҳазрати  Умар 
шундай  дедилар: 

“Умримдаги  бутун  амалларимнинг  Абу  Бакрнинг  бир  кеча- 
кундузлик  амалидек  бўлишини  истардим.  У  шу  маъсуд  кечадур- 
ки,  унда  Расулуллоҳ  билан  бирга  ғорга  кирган  эдилар.  Ғор  оғзига 
келганларида  “Аллоҳ  учун  ё  Расулуллоҳ,  ичкарига  кирманг!  Аввал 
мен  кирайин,  ичкарида  зарарли  бирон  нарса  бўлса,  менга  бўлсин. 
Муборак  зотингизга  ҳеч  қандай  алам,  ташвиш  етмасин”  деди  ва 
ичкарига  кириб,  у  ерни  супуриб,  тозаладилар.  Ғор  ичида  бир  неча 
тешиклар  бор  эди.  Эгнидаги  ҳирқасини  йиртиб,  тешикларни  бе- 
китдилар.  Сўнгра  Расулуллоҳга  ичкарига  киришларини  айтдилар. 
Расулуллоҳ  ичкарига  кирдилар  ва  муборак  бошларини  ҳазрати  Абу 
Бакрнинг  қучоғига  қўйиб  ухладилар.” 

Жаноби  Пайғамбаримиз  марҳамат  қилдики: 

“Бизга  ҳар  қандай  неъмат  бериб  бирон  яхшилиги  теккан 
ҳар  бир  одамнинг  мукофотини  бердик.  Лекин  Абу  Бакр  қилган 
яхшиликлару  икромларнинг  мукофотини,  эвазини  бера  олма- 
дик.  Бунинг  эвазини  Ҳақ  таоло  қиёматда  бергай.  Менга  Абу 
Бакрнинг  молидай  бошқа  ҳеч  кимнинг  моли  фойда  бермади. 
Агар  мен  дўст  гутадиган  бўлсам,  Абу  Бакрни  дўст  гутардим. 
Лекин  билингизки,  сизнинг  соҳибингиз  Аллоҳу  таолонинг 
дўстидир.”  (Масобиҳ) 

“Аллоҳ  Иброҳим  алайҳиссаломни  дўст  гутгани  каби  мени 

ҳам  халил  тутди.  Агар  умматимдан  бир  кишини  ўзимга  дўст 
тутишим  керак  бўлганида  мен  Абу  Бакрни  дўст  тутинар- 
дим.”  (Муслим,  Термизий) 

Ҳазрати  Умар  айтдиларки: 

«Абу  Бакр  бизнинг  саййидимиз,  энг  хайрлимизки,  Аллоҳ  уни 
Расулига  барчамиздан  кўра  севимлироқ  қилди.» 

Ҳазрати  Абу  Бакр  Расулуллоҳнинг  вафотидан  кейин  ҳар  ўтган 
кун  сайин  заифлашарди.  Бир  куни  қизлари  Оиша-и  Сиддиқа  воли- 
дамиз  бу  заифлашнинг  сабабини  сўради.  Жавобида  Расулуллоҳнинг 
ҳасрати  шундай  заифлатди  дегандилар. 

Ҳазрати  Абу  Бакрнинг  бебаҳо  насиҳатларидан: 

“Тақво  -  ақл  билан  қилинадиган  ишларнинг  энг  гўзалидир.  Ҳаққа 
осий  бўлиш  аҳмоқлик  билан  қилинган  ишларнинг  энг  жирканчи- 
дир.  Берилган  омонатни  ўрнига  қўйиш  энг  устун  тўгриликдир. 
Хиёнат  сифатида  энг  биринчи  бўлиб  ёлгон  келади.” 

“Улимни  ўзингга  севдиргин.  Чунки  қачон  ҳам  бўлса  келади.” 

“Умрини  фойдасиз,  бекорчи  нарсалар  билан  ўтказган  киши  по- 
лизга  уруг  экиш  вақтини  ўтказиб  юборган  бўлади.  Вақтида  уруг 
экмаган  киши  эса  ҳосил  йигиш  вақтида  пушаймон  бўлади.” 

“Нима  гапиришингга  ва  қачон  гапиришингга  диққат  қилгин!” 

Қўшин  қўмондонларини  бир  ерга  жўнатганида  уларга: 

“Аёлларни  ўлдирманглар,  болаларга  ва  кексаларга  тегман- 
глар.  Мева  дарахтларини  кесманглар.  Обод  жойларни  бузман- 
глар.  Тажовуз  қилманглар.  Қўрқманглар  ва  овқатланишдан  бошқа 
мақсадларда  қўй,  туя  сўйманглар.  Монастирларидан  паноҳ  топган 
кимсаларга  зарар  берманглар”  деб  амр  ва  насиҳатлар  қилардилар. 

Бир  хутбасида  айтдиларки: 

“Эй  инсонлар,  Аллоҳдан  авф  ва  офият  тиланглар!  Чунки 
мўминга  исломдан  сўнгра  авф  ва  офиятдан  ҳам  хайрлироқ  нарса 
берилмаган.” 

“Мусулмонлардан  ҳеч  бири  бошқасини  ҳақир  кўрмасин.  Зеро 
мусулмонларнинг  кичиги  Аллоҳ  ёнида  буюқдир.” 

“Аллоҳу  таолодан  ўзини  Қиёмат  куни  Жаҳаннам  оташидан 
сақлашини  истаган  киши  мўминларга  нисбатан  жуда  марҳаматли 
ва  юмшоқ  муомалада  бўлсин.” 

Бир  куни  Асҳоби  киромга  хитоб  қилиб  дедиларки: 

“Аллоҳу  таоло  сизларга  дунёни  фатҳ  эттиради,  даврозаларни 
очади.  Сиз  ўз  эҳтиёжингиздан  ортиғини  изламанг!” 

“Шуни  билгинки,  бомдод  намозини  ўқиган  киши  Аллоҳнинг 
ҳимоясидадир.  Аллоҳнинг  ҳақини  кичик  кўрма,  зеро  У  сени  юзту- 
бан  қилиб  Жаҳаннамга  улоқтиради.” 

“Аллоҳу  таолога  бўлган  холис  севгининг  завқига  тушунган 
киши  дунёликдан  воз  кечади  ва  бутун  инсонлардан  юз  ўгиради.” 

“Кишининг  каломи  -  ақлининг  баёни  ва  фазилатининг  таржи- 
монидур.” 

Яна  бир  хутбаларида  айтдиларки: 

“Бутун  ҳамд  ва  санолар  Аллоҳу  таолга  махсусдир.  Унга  ҳамд 
этаман  ва  Ундан  ёрдам  истайман.  Ундан  авф  тилайман,  Унга  имон 
этаман,  Унга  ишонаман.  Ҳидоятни  Аллоҳдан  кутаман,  бузуқлик, 
шубҳа  ва  кўрликдан  Унга  сиғинаман.  Аллоҳ  дуруст  юришини  на- 
сиб  этган  киши  тўппа-тўғри  йўлдан  юради.  У  адаштирган  кимса 
эса  на  бир  дўст,  на  бир  муршид  топа  олади...  Бутун  борлиғим  би- 
лан  ишонаманки,  Аллоҳдан  бошқа  илоҳ  йўқ.  У  ёлғиз  ва  шериги 
йўқдир.  Мулк  ва  салтанат  Уникидир,  ҳамд  Унгадир.  Тирилтиради- 
ган  ҳам,  ўлдирадиган  ҳам  У.  У  ҳеч  вақт  ўлмайдиган  тирикдир.  Ти- 
лаганини  юксалтади,  тилаганини  хор  қилади.  Бутун  хайрлар  Унинг 
қўлидадир.  У  барча  нарсага  қодир. 

Бутун  борлиғим  билан  ишонаманки,  Муҳаммад  алайҳиссалом 
Унинг  қули  ва  Пайғамбаридир.  Уни  бутун  оламларга  раҳмат,  ин- 
сониятга  раҳбар  ва  далил  сифатида  юборди.  У  юборилган  пайт- 
да  одамзот  тарихининг  энг  тубан  кунларини  бошдан  кечираётган 
эди.  Жаҳолат  ва  разолат  зулматига  ботган  эди.  Динлари  уйдирма, 
даъватлари  сохта  ва  ёлғон  эди.  Аллоҳу  таоло  ҳақиқий  динини 
Пайғамбаримиз  Муҳаммад  алайҳиссалом  билан  азиз  қилди. 

Эй  мўминлар,  Аллоҳ  сизларнинг  кўнгилларингизни  бир- 
бирингизга  мойил  қилди.  Унинг  неъмати  туфайли  сизлар  худди 
ака-укалардек  бўлдингизлар.  Авваллари  оташ  жарининг  шундоқ 
чеккасида  эдингизлар.  Сизларни  у  ердан  қутқариб  холос  қилган 
ягона  Аллохдир.  У  ҳолда  эй  имон  келтирганлар,  Аллоҳга  ва  Унинг 
Расулига  бўйсунинглар!  Аллоҳу  таоло  “Расулга  бўйсунган,  бас 
Аллоҳга  бўйсунибди”  деб  марҳамат  қилган.  (Нисо,  3) 

Эй  имон  келтирганлар!  Сизларга  ҳар  ишда,  ҳар  вазиятда 
Аллоҳу  таолодан  қўрқишни  насиҳат  қиламан.  Ёқтирган  ишларин- 

гизда  бўлганидек,  қийналган  ишларда  ҳам  ҳақиқатга  ёпишинг. 
Шуни  билингки,  тўгри  сўздан  бўлак  ҳеч  бир  калом  хайр  ёки  фойда 
келтирмайди.  Ёлгон  гапирган  киши  яратилиш  ҳикматини  бузди, 
буни  содир  қилган  киши  эса  ҳалок  бўлди  демакдир.  Эй  инсон- 
лар!  Кибрланишдан  сақланинг!  Тупроқдан  яратилиб,  янатупроққа 
қайтадиган  мавжудотнинг  кибрланиши  нимаси?  Бугун  бор,  эртага 
йўқ  бўладиган  бир  жонлининг  ўз-ўзини  ёқтириши  нақадар  маъно- 
сиз!.. 

Эй  инсонлар!  Меҳнат  қилинг  ва  нафсларингизни  охират  учун 
тайёрланг.  Ҳал  бўлиши  қийинлашган  масалаларни  Аллоҳнинг  ил- 
мига  ҳавола  қилинг.  Нариги  оламга  кетишдан  олдин  шундай  нарса 
тайёрлангки,  у  ёққа  борганингизда  олдингиздан  чиқсин. 

Аллоҳдан  қўрқинг.  Унинг  амр  ва  тақиқларига  қулоқ  тутинг. 
Сиздан  аввал  келиб-кетганлардан  ибрат  олинг.  Шуни  унунтманг- 
ки,  Раббингизнинг  ҳузурига  албатта  чиқасиз  ва  катта-кичик  бутун 
амалларингизнинг  ҳисобини  берасиз. 

Шу  билан  бирга  Аллоҳ  истаганини  авф  эта  олади.  У  кечирувчи 
ва  авф  этувчидир. 

Узингизни  яхши  билинг  ва  фақат  ўз  нуқсонларингизни  туза- 
тинг.  Ёрдам  сўраладиган  ёлгиз  қудрат  соҳиби  Аллоҳу  таолодир. 
Ундан  ташқари  ҳеч  бир  куч  на  қура  олади,  на  буза  олади.” 

Ҳазрати  Абу  Бакрнинг  фазилатларини  билдирган  ҳадиси  ша- 
рифлар: 

“Абу  Бакр  инсонларнинг  энг  устунидир.  Лекин  Пайғамбар 
эмас.”  (Дайламий) 

“Абу  Бакрни  севиш  ва  унга  шукр  қилиш  ҳар  бир  мўминга 
вожибдир.”  (Дайламий) 

“Аллоҳу  таоло  Абу  Бакрга  “Сиддиқ”  исмини  берди.” 

(Дайламий) 

“Қиёматда  Абу  Бакрдан  бошқа  барчадан  ҳисоб  сўра- 
лади.”  (Хатиб) 

“Бутун  инсонларнинг  имонларини  тўплаб  тортилса,  Абу 
Бакрнинг  имони  барчасидан  оғир  келади.”  (Маноқиби  чаҳор 
ёри  гузин) 

“Кўксимдаги  маърифатларнинг,  илмларнинг  барини  Абу 
Бакрнинг  кўксига  қуйдим.”  (Радди  равофиз) 

“Ҳар  пайғамбарнинг  халили  бўлади.  Менинг  халилим  Абу 
Бакрдир.”  (Дайламий) 

“Жаброил  келиб,  қўлимдан  тутди.  Умматимдан  бирининг 
Жаннат  эшигидан  ичкарига  кираётганини  кўрсатди.  Абу  Бакр 
айтдики:  “Ё  Расулаллоҳ!  Ўша  жойда  сиз  билан  бирга  бўлишни 
истайман.”  Ё  Абу  Бакр!  Жаннатга  энг  аввало  сен  кирасан 
деди.”  (Термизий) 

Бир  зотга  нисбатан  севги-муҳаббат,  ихлос  ва  садоқат  қанчалик 
кучли  бўлса,  ул  зотдан  моддий-маънавий  фойдаланиш  ҳам  шунча- 
лик  кучли  бўлади.  Шунинг  учун  ҳазрати  Абу  Бакр  бутун  Асҳобнинг 
энг  устуни  бўлдилар.  Чунки  Расулуллоҳга  бўлган  садоқати  ва  ва- 
фоси  ҳаммадан  зиёда  эди.  “Абу  Бакрнинг  устунлиги  намоз  ва 
рўзасининг  кўплигида  эмас,  қалбидаги  нарсададир”  ҳадиси 
шарифида  айтилган  нарса  Расулуллоҳнинг  муҳаббатидир. 
(И.Ғ  азолий) 


Салмон  Форисий 
ҳазратлари 

Салмон  Форисий  ҳазратлари  Асҳоби  киромнинг  буюклари- 
дан  ва  машҳурларидандир.  Аҳли  байтдан  саналади.  Инсонларни 
Ҳаққа  даъват  этган,  тўғри  йўлни  кўрсатиб  саодатга  қовуштирган 
“силсила-и  олия”  деб  аталадиган  улуғ  олим  ва  валийларнинг  ик- 
кинчи  ҳалқасидир. 

Ҳандақ  ғазосидан  бошлаб,  бутун  жангларда  иштирок  этган. 
Бадр  ва  Ухуд  ғазосидан  кейин  мусулмонлар  Мадинага  учин- 
чи  марта  ҳужум  қилмоқчи  бўлган  мушрикларга  қарши  қандай 
ҳимояланиш  кераклигини  маслаҳатлашаётган  эдилар.  Барча  муш- 
риклар  бирлашиб  ҳужум  қилмоқчи  бўлган  бу  жангда  Салмон 
Форисий  Расулуллоҳга  ҳандақ  қазиш  йўли  билан  ҳимояланишни 
тавсия  қилганди.  Унинг  бу  таклифи  қабул  қилиниб,  ҳандақ 
қазилди.  Шу  сабабдан  бу  жангга  Ҳандақ  жангги  дейилди.  Салмони 
Форисий  таркибида  Амр  бин  Авф,  Ҳузайфа  бин  Яман,  Ғ[уъмон 
бин  Мукаррин  билан  Ансордан  олти  киши  бўлган  гуруҳда  эди. 
Салмони  Форисий  кучли  ва  қувватли  бир  зот  эди.  Ҳандақ  қазиш 
ишларида  ғоят  моҳир  ва  уста  эди.  Ёлғиз  ўзи  ўн  киши  қазийдиган 

жойни  қазирди.  Жобир  бин  Абдуллоҳ:  “Салмоннинг  ўзига  аж- 
ратилган  5  аршин  узунликдаги  ва  5  аршин  чуқурликдаги  жойни 
вақтида  қазиб  бўлганини  кўрдим”  деганди. 

Ҳандақ  жанггидаги  гайрат  ва  хизмати  сабабли  уни  Жаноби 
Пайгамбаримиз  “Салмон-ул  хайр”,  яъни  “Хайрли  Салмон”  деб 
атадилар. 

Асҳоби  киром  тарафидан  ҳам  жуда  қаттиқ  севилиб,  ҳурмат 
кўрсатилди.  Салмони  Форисий  ҳазратлари  ҳеч  дунёга  қизиқмасди. 
Узига  келган  бутун  дунё  молини  Аллоҳ  розилиги  учун  тарқатарди. 
Оёқда  тура  олмайдиган  даражага  тушгунча  намоз  ўқир,  сўнгра 
бадани  ҳолдан  тойгунча  ўтириб  тили  билан  зикр  қиларди.  Тили 
чарчаганда  Аллоҳу  таолонинг  яратган  нарсаларидаги  ҳикматларни 
ўйлардики,  бу  тафаккури  Жаноби  Пайғамбаримиз  марҳамат 
қилган  “Бир  соат  тафаккур  минг  йиллик  ибодатдан  хайрли- 
дур”  ҳадисларига  ҳамоҳангди.  Бироз  дам  олгандан  кейин  “Эй 
нафсим,  сен  яхшигина  дам  олдинг.  Энди  ўрнингдан  тур,  Аллоҳу 
таолога  ибодат  қилгин”,  тилига  эса,  “Эй  тилим,  сен  ҳам  Аллоҳу 
таолонинг  зикрини  бошлагин”-  дерди. 

Салмони  Форисий  ҳазратлари  Асҳоби  Суффа  дейилган  ва  Жа- 
ноби  Пайғамбаримиз  илм  ўрганишни  вазифа  қилиб  белгилаган 
ҳамда  Пайғамбаримиздан  ҳазарда  ва  сафарда  бир  он  ҳам  ажрал- 
маган  кимсалардан  эди.  Баъзи  кечалар  Расулуллоҳнинг  ҳузурида 
бўлиб,  соатларча  суҳбатларида  бўларди. 

Қўлида  мол-мулк  йиғмасди.  Кинда  қабиласидан  бир  аёлга  уй- 
ланганди.  Уйланган  аёлининг  уйига  кирганида  уй  деворларига  ҳар 
хил  безаклар  илинганини  кўрди. 

Ҳар  хил  зийнатли,  безакли  ёпинчиқларнинг  фақат  Каъбаи  Муаз- 
замага  ярашишини  айтиб,  уйга  кирмади.  Эшик  ёпинчиғидан  бошқа 
бутун  ёпинчиқлар  олинди.  Уйга  кирганида  анчагина  мол-мулкни 
кўрди.  “Булар  ким  учун?”  деб  сўраганида  “Сеники  ва  аёлингнинг 
моли”  дедилар.  Салмони  Форисий  “Расулуллоҳ  менга  буни  тавсия 
қилмаганлар.  Менга  бир  йўловчининг  моли  ва  эҳтиёжидан  ортиқча 
нарса  тўпламасликни  тавсия  қилганлар”  деди.  Бироздан  кейин  бир 
хизматчини  кўрди.  “Бу  хизматчи  кимники?”  деб  сўради.  “Сеники 
ва  оилангники”  дедилар.  Айтдики:  “Халилим  (саллаллоҳу  алайҳи 
васаллам)  менга  буни  тавсия  этмадилар.  Уйингда  никоҳингдаги 


23 


аёлингдан  бошқа  кимса  тутмагин  дедилар.  Агар  тутсанг,  улар 
аёллар  қилиши  керак  бўлган  нарсаларни  (ёлгонни,  гийбат,  но- 
тинчлик)  қиладилар  деб  тавсия  қилдилар.”  Шундай  деб  хизматчи 
аёлни  ҳам  жўнатиб  юборди.  Сўнгра  аёлининг  олдига  кириб  “Сен 
менга  амр  этган  нарсаларимда  итоат  этасанми?”  деб  сўради.  Аёли 
“Сизга  итоат  қилиш  учун  турмушга  чиқдим”-  деди.  “Халилим 
(саллаллоҳу  алайҳи  васаллам)  менга  айтдики:  Сен  оиланг  билан 
Аллоҳу  таолонинг  амрларини  бажариш  учун  бирга  бўлгин.”  Ундан 
кейин  намоз  ўқиш  учун  турди  ва  аёлига  намоз  ўқишини  буйирди. 
Кўп  ибодат  қилиб  кўз  ёши  тўкди  ва  никоҳини  баракотли  қилиши 
учун  Аллоҳу  таолога  дуолар  қилди.  Салмони  Форисий  ҳазратлари 
аёли  билан  гоят  зоҳидона  ҳаёт  кечирардилар.  Асҳоби  Суффа  ичи- 
да  Расулуллоҳнинг  олдида  ислом  илмларини  ўрганарди.  Х,азрати 
Салмон  (родиаллоҳу  анҳ)  йилларча  фақирлик  ва  қуллик  орти- 
дан  чеккан  аламларни  ваҳий  булогининг  тиниқ  сувларидан  ичиб 
кеткизарди.  Аҳли  Суффа  ичида  Расулуллоҳга  энг  яқин  бўлгани 
Салмони  Форисий  ҳазратлари  эди.  Х,азрати  Оиша  волидамиз  айт- 
дики:  “Салмони  Форисий  кечалари  узоқ  вақт  Расулуллоҳ  билан 
қоларди  ва  суҳбатида  бўларди.  Қаерда  бўлса  ҳам  Расулуллоҳнинг 
ёнида  биздан  ҳам  кўп  бўларди.  Жаноби  Пайгамбаримиз  “Аллоҳу 
таолонинг  менга  севишини  билдирган  ва  менинг  ҳам  уларни 
севишимни  амр  этган  тўрт  кишидан  бири  Салмондир”  деб 
марҳамат  қилганлар.” 

Ҳазрати  Абу  Бакр  даврида  Мадинадан  ва  ҳазрати  Абу  Бакрнинг 
суҳбатидан  бир  зумга  ҳам  ажралмаган  ҳазрати  Салмон,  ҳазрати 
Умар  замонида  Эрон  фатҳида  иштирок  этди.  Ислом  лашкари- 
нинг  буюк  галабаларга  эришган  бу  сафарларида  кўп  хизматлари 
сингди.  Эронликлар  ҳақида  кўп  маълумотга  эга  эди.  Чунки  ўзи 
аслан  эронлик  эди.  Эронликларни  ўз  тиллари  билан  динга  даъват 
этар,  исломиятни  тушунтирар  эди.  Эронликлар  жангларда  фил- 
дан  фойдаландилар.  Мусулмонлар  шу  вақтгача  фил  кўрмаганлари 
учун  жуда  шошиб  қолдилар.  Ҳазрати  Салмон  филлардан  қандай 
ҳимояланиб  ва  уларни  қандай  ўлдириш  кераклигини  ислом  аскар- 
ларига  кўрсатиб  берди.  Эроннинг  Мадойин  шаҳри  олиниши  билан 
ҳазрати  Умар  уни  шаҳарга  волий  этиб  тайинлади.  Илми,  узоқни 
кўра  олиши  вазифасидаги  адолати  ва  назокати  билан  Мадой- 

ин  халқи  тарафидан  кучли  ҳурмат-эътиборга  лойиқ  бўлди.  Шу 
тариқа  у  ерда  исломият  тезлик  билан  тарқалди.  Салмони  Форисий 
ҳазратлари  ҳазрати  Умар  замонида  Мадойин  волийси  бўлиб  тур- 
ганида  ўттиз  минг  кишига  хутба  ўқиган  пайтида  ёнида  атиги  икки 
парчадангина  иборат  ҳирқаси  бўларди.  Ҳирқасининг  бир  парчаси- 
ни  ерга  тўшаб  устида  намоз  ўқир,  иккинчисини  кияр  эди.  Ундан 
бошқа  ҳеч  қандай  кийими  йўқ  эди.  Волий  бўлгани  учун  маош  бе- 
риларди.  Маош  олган  куни  пулни  ҳеч  нарсага  сарфламай  барини 
фақирларга  тарқатарди.  Уз  меҳнати  билан  кун  кўрарди.  Гилдан 
идиш-товоқ  ясаб,  уч  дирҳамга  сотарди.  Унинг  бир  дирҳамига  яна 
товоқ  ясаш  учун  хом-ашё  сотиб  олар,  бир  дирҳамини  садақа  қилиб 
берар,  бир  дирҳамига  эса  уйига  керакли  нарсаларни  оларди. 

Мадойинда  волийлиги  вақтида  Шомдан  бир  киши  келди.  Ёнида 
бир  сават  анжир  бор  эди.  Салмони  Форисий  ҳазратларини  ёлғиз 
ҳирқада  кўриб,  уни  ишчи  деб  ўйлади.  “Кел,  мана  буни  кўтар” 
деди.  У  ҳам  индамасдан  саватни  кўтариб,  ортидан  эргашди.  Буни 
кўрганлар  “Сен  нима  қиляпсан,  бу  волий-ку”  дедилар.  Буни  эшитиб 
ҳалиги  киши  “Мени  кечиринг,  сизни  танимабман.  Саватни  қўйинг” 
деди.  Ҳазрати  Салмон  “Йўқ,  қўймайман.  Ният  қилдим,  борадиган 
жойгача  кўтариб  бораман”  дея  у  кишининг  уйигача  кўтариб  борди. 

Жуда  ҳам  оддий  ҳаёт  кечирган  Салмони  Форисий  ҳазратлари 
ҳазрати  Усмон  даврида  хасталанди.  Шу  пайтларда  уни  зиёрат 
қилишга  келган  Саъд  бин  Аби  Ваққосга  дунёдан  кетадиган  вақти 
келганини  ва  бутун  бойлигининг  бир  коса,  бир  лаган,  бир  гилам  ва 
бир  шолчадан  иборат  эканлигини  айтди.  Зиёратга  келган  Асҳоби 
киром  насиҳат  сўраса,  хаста  бўлишига  қарамай  уларга  тинмай 
насиҳатда  бўлди.  Шу  хасталиги  натижасида  Мадойинда  вафот 
этди. 

Илм  ўргатишни  жуда  севарди.  Кўплаган  олимларни  етиштир- 
ди.  Абу  Саид  ал-Худрий,  Ибни  Аббос,  Авс  бин  Моликлар  унинг 
талабалари  ичида  эди.  Тобеъиннинг  буюкларидан  ва  шу  вақтда 
Мадинада  Фуқаҳои  Сабъа  деб  аталувчи  етти  буюк  олимдан  бири 
бўлган  Қосим  бин  Муҳаммад  ҳам,  Салмони  Форисийнинг  тала- 
баларидан  эди.  Унинг  дарслари  ва  суҳбатларида  камолга  етганди. 
Салмон  Форисий  ҳазратлари  Расулуллоҳ  жанобимизнинг  ҳузурида 
ва  суҳбатларида  камолга  етди.  Зоҳир  ва  ботин  илмида  юксак  да- 

ражаларга  эришди.  Асҳоби  киромнинг  барчаси  ҳам  шу  даража- 
ларга  етганди.  Лекин  Расулуллоҳдан  ҳар  ким  ўз  қобилияти  ва 
кувватига  кўра  файз  оларди.  Ҳазрати  Абу  Бакр  қовушган  даража- 
га  ҳеч  бир  Саҳоба  етиша  олмади.  Салмони  Форисий  ҳазратлари 
Расулуллоҳдан  сўнгра  ҳазрати  Абу  Бакрнинг  суҳбатида  ва  хизма- 
тида  бўлиб,  ундан  ҳам  файз  олди. 

Аёли  ҳикоя  қилади: 

«Вафотига  яқин  менга  “Уйда  бироз  мушк  бор.  Уни  сувга  қўшиб, 
бош  атрофимга  сепгин.  Инсон  ва  жин  бўлмаган  кимсалар  (фа- 
ришталар)  ёнимга  келади”  деди.  Айтганидек  қилдим.  Ташқарига 
чиқдим.  Хонадан  “Ассалому  алайка,  эй  Аллоҳнинг  валийси  ва 
Расулуллоҳнинг  дўсти”  деган  овоз  эшитдим.  Ёнига  қайтиб  кирга- 
нимда  руҳини  таслим  этганди.  Ётогида  худди  ухлаётгандек  ётар- 
ди.» 

Саид  бин  Мусаййаб  Абдуллоҳ  бин  Саломдан  нақл  этади: 

“Салмони  Форисий  менга  “Эй  биродарим,  қайси  биримиз  аввал 
вафот  этсак,  ўзини  ҳаётда  тирик  қолганга  кўрсатсин”  деди.  Мен 
бу  мумкинми  дедим.  У  “Ҳа  мумкин.  Чунки  мўминнинг  руҳи  бада- 
нидан  ажралгач,  истаган  жойига  бора  олади.  Кофирларнинг  руҳи 
Сижжинда  ҳибс  этилган  бўлади”  деди.  Салмон  вафот  этди.  Бир 
кун  қайлула  вақтида  Салмоннинг  келганини  кўрдим.  Салом  бер- 
ди.  Саломига  жавоб  бердим.  Борган  жойи  қанақалигини  сўрадим. 
“Яхши.  Таваккул  қилгин.  Таваккул  жуда  яхши  нарса”  деди  ва  буни 
уч  марта  такрорлади.” 

Салмони  Форисий  ҳазратларининг  илми  билан  фазилати 
жуда  кўп  эди.  Ҳар  илмда  олим  эди.  Ҳазрати  Али  “Салмони  Фо- 
рисий  аввалгиларнинг  ва  кейингиларнинг  илмини  ўрганган  бит- 
мас-туганмас  денгиздур»  деб  айтган  эди.  Расулуллоҳга  бўлган 
сидқ  ва  муҳаббати  сабабли  Асҳоби  киромнинг  танланганлари 
орасига  Расулуллоҳ  тарафидан  қўшилди.  Муҳожирлар  билан  Ан- 
сор  ўртасида  Салмон  муҳожирми  ёки  ансорми  деган  ихтилоф 
чиққанида  Жаноби  Пайгамбаримиз  “Салмон  биздандир,  аҳли 
байтдандир”  деб  марҳамат  қилдилар. 

Салмони  Форисийнинг  қийматли  насиҳатларидан  баъзилари 
қуйида  келтирилган: 

“Мўмин  худди  табиб  олдидаги  хастага  ўхшайди.  Табиб  унга 
нима  бўлиши,  нима  бўлмаслигини  билади.  Хаста  ўзига  зарари  ета- 

диган  бирон  нарсани  қилмоқчи  бўлса,  моне  бўлади  ва  есанг  ўласан 
дейди.  Мўминнинг  ҳоли  ҳам  шундай.  У  ҳам  кўп  нарсаларни  ор- 
зулайди.  Лекин  Аллоҳу  таоло  моне  бўлади,  то  ўлгунига  қадар. 
Сўнгра  Жаннатга  киради.” 

“Шу  кишига  ҳайрон  бўламанки,  дунёга  ҳирс  билан  ёпишади. 
Аммо  ўлим  унинг  изидан  бормоқда.  Узи  унутган,  лекин  унутилган 
эмас.  Кулади,  фақат  билмайдики,  Рабби  ундан  розими  ёки  йўқ?” 

“Уч  нарса  мени  ҳайратга  солди.  Булар:  орқасидан  ажал  ке- 
либ  турса  ҳам  дунё  ортидан  чопаётган  кимсаларнинг  ҳоли;  ўзи 
гафлатда  ва  батамом  унутса  ҳам,  унутилмаган  ва  ҳисобга  торти- 
ладиган  кимсалар;  ҳамда  ўзидан  Рабби  рози  ёки  рози  эмаслигини 
билмасдан  огзини  тўлдириб  кулган  кимсаларнинг  ҳоли.” 

“Илм  кўп,  лекин  умр  қисқа.  Шундай  экан,  аввало  динда  зарур 
бўлган  илмларни  ўргангин!” 

“Қалб  билан  баданнинг  ҳоли  кўр  ва  ногирон  кимсаларнинг 
ҳолига  ўхшайди.  Кўр  бир  дарахтнинг  тагига  боради,  лекин  унда- 
ги  меваларни  кўрмайди.  Ногирон  дарахтдаги  меваларни  кўради, 
лекин  ололмайди.  Илоҳий  неъматларни  қалб  билиши,  ишониши 
керак.  Бадан  эса,  уни  исташи  лозим-ки,  охиратдаги  сўнгсиз  неъ- 
матларга  эришмоқ  насиб  бўлсин.” 

“Сизлар  иложи  борича  бозорга  энг  эрта  келадиган  ва  қайтишда 
энг  кеч  қайтадиган  киши  бўлманглар.  Чунки  бу  икки  пайт  шайтон- 
ларнинг  жанг  қиладиган  вақтидир.” 

“Бир  кимса  Аллоҳу  таолога  қарши  очиқча  гуноҳ  қилса,  тавба- 
сини  ҳам  очиқча  қилсин,  гуноҳини  яшириб  қилган  бўлса,  тавбаси- 
ни  ҳам  элдан  яширинча  қилсин.  Тавба  қилгандан  кейин  “Ё  Раббий, 
тавба  билан  гуноҳимни  авф  этгин!”  деб  дуо  қилсин.” 

“Бир  бой  билан  дўст  бўлганингда  унинг  ёнида  даражангни  ту- 
ширгинг  келмаса,  ундан  ҳеч  нарса  сўрамагин.  Чунки  истамоқ  ин- 
сон  ўгилларининг  юзида  қора  бир  догдир.  Берилган  нарсани  рад 
этган  кимса,  бераётган  кишининг  кўзига  буюк  кўринади  ва  унинг 
олдида  ўз  мақомини  ҳимоя  қилган  бўлади.” 

“Фарзларни  тўлиқ  бажармасдан,  нофилалар  билан  даражаси- 
ни  юксалтиришга  уринган  кимсанинг  ҳоли  сармоясини  қўлдан 
чиқарганига  қарамай  фойданинг  ортидан  чопаётган  тижоратчига 
ўхшайди.” 

“Мўмин  кишининг  ўлим  вақтида  пешонасининг  терлаши, 
кўзларининг  ёшланиши,  бурун  тешикларининг  кенгайиши  Аллоҳу 
таолонинг  раҳматига  ноил  бўлганига  аломатдир.” 

“Намоз  бир  ўлчовдир.  Кимки  уни  тўла-тўла  ўлчаса,  ҳаққини  бе- 
риб  ўқиса,  катта  ажру  мукофотга  қовушади.  Кимки  кам-кам  қилиб 
ўлчаса  (одобига  мос  ўқимаса),  Аллоҳу  таоло  буюрган  Вайлни 
(Жаҳаннамни)  хотирласин.” 

Абу  Ваил  айтадики: 

«Бир  дўстим  билан  Салмонни  зиёрат  қилишга  бордим.  Бизга 
бироз  арпа  нони  билан  туз  келтирди.  Дўстим  “Шу  тузнинг  ёни- 
да  бироз  тогжамбил  ҳам  бўлганида  эди”  деди.  Шунда  Салмон 
сув  идишини  гаровга  қўйиб,  ҳалиги  кўкатдан  сотиб  олиб  келди. 
Овқатлангандан  кейин  дўстим  “Бизга  берган  неъматга  қаноат 
қилдик,  Аллоҳу  таолога  хамд  этамиз”  деди.  Салмон  “Агар  қаноат 
қилганингда  сув  идиш  гаровга  қўйилмасди”  деди. 

Жуда  ҳам  кам  ерди.  Меҳмонда  кўпроқ  ейишга  ундаганларга  Жа- 
ноби  Пайгамбаримизнинг  “Инсонларнинг  охиратда  очлик  алами 
чекадиганлари  бу  дунёда  тўйгунча  овқатланганларидир”  деб 
марҳамат  қилганликларини  хабар  берди.  Жуда  ҳам  сахий  бўлган 
ҳазрати  Салмон  кунлик  топишининг  кўпини  тарқатарди  ва  қўл 
меҳнати  билан  кун  кечирарди.  Доим  фақирларни  тўйдирар,  улар 
билан  бирга  овқатланарди.  Жуда  қариб  қолганида  ҳам  ўз  иитини 
ўзи  қиларди.  Бирон  нарса  кўтарганида  қўллари  титрарди.  Халқ 
атрофига  тўпланиб,  нарсаларни  биз  ташиймиз  десалар,  уларга 
“Йўқ,  ўзим  олиб  бораман”  деб  жавоб  берарди.  Х,олбуки  амрида 
мингларча  киши  бор  эди. 

Айтдики: 

“Дунёда  Аллоҳ  учун  тавозу  қилинг.  Дунёда  тавозу  соҳиби 
бўлганларни  Аллоҳу  таоло  қиёматда  юксалтади.” 

“Қўлида  йўқ  бўлса  ҳам  худди  қўлида  бордек  неъматларга  шукр 
қилиб,  рози  бўлган  киши  шу  неъматга  етишган  киши  ҳукмидадир.” 

“Жаҳаннамнинг  зулмати  ва  азоби  дунёдалигида  инсонларнинг 
ўзларига  ва  бошқаларга  қилган  зулмидир.” 

“Аллоҳу  таоло  мўминнинг  хасталигини  унга  каффорат  қилади 
ва  гуноҳларининг  авфига  сабаб  бўлади.  Фосиқнинг  хасталиги  эса 
эгаси  тарафидан  богланган  туя  кабидир.  Кейин  бўшатиб  юборил- 

ганида  нима  учун  боғланганини  ва  нима  учун  қўйиб  юборилгани- 
ни  билмайди.” 

“Расул-и  Акрам  ўзимизда  бўлмаган  ноз-неъматни  меҳмон  учун 
топиб  келишдек  кулфатга  кирмаслигимизни  ва  бор  нарсага  қаноат 
қилишимизни  амр  этдилар.” 

Салмони  Форисий  ҳазратлари  ўлим  тўшагида  ётганида  йиғлади. 
Сабабини  сўраганларга  “Дунёдан  ажралаётганимга  йиғламаяпман. 
Лекин  Расул-и  Акрам  жанобимиз  “Дунёдан  кетаётганларида  сар- 
моянгиз  бир  йўловчининг  йўл  озиғидан  ортиқ  бўлмасин”  деб  бу- 
юргандилар,  мана  шунга  йиғлаяпман”  деди.  Ҳолбуки  вафот  этга- 
нида  қолдирган  молининг  баҳоси  ўн  дирҳам  атрофида  эди. 

Бир  куни  ёнида  меҳмони  билан  Мадойиндан  чиқиб,  бир  жойга 
кетаётгандилар.  Йўлда  қоринлари  очикди.  Ейдиган  ҳеч  нарсала- 
ри  йўқ  эди.  У  ерда  қушлар  ва  кийиклар  бор  эди.  Салмони  Фори- 
сий  бир  кийик  билан  бир  қушни  ёнига  чақирди.  Иккиси  ҳам  ёнига 
келди.  Уларга  “Бу  киши  менинг  меҳмоним.  Сизларни  унга  икром 
этишни  истайман”  деди.  Кийик  ва  қуш  ҳеч  эътироз  билдирмади. 
Уларни  сўйиб  едилар.  Ёнидаги  зот  бу  ҳолга  жуда  ҳайратланиб  “Эй 
афандим,  кийик  билан  қушни  чақирдингиз,  қочмасдан  олдингизга 
келди.  Мен  ҳайратъан  донг  қотдим”  деди.  Ҳазрати  Салмон  айтди- 
ки:  “Бу  ерда  ҳайратланадиган  нарса  йўқ.  Бир  кимса  Аллоҳу  тао- 
лога  итоат  қилса  ва  ҳеч  гуноҳ  ишламаса,  ҳамма  нарса  унга  итоат 
қилади.” 


Қосим  бин  Муҳаммад 
ҳазратлари 

Қосим  бин  Муҳаммад  ҳазратлари  Тобеъиннинг  буюкларидан 
бўлиб,  Мадинада  етишган  ва  “Фуқаҳо-и  сабъа”  деган  ном  билан 
машҳур  бўлган  етти  буюк  олимдан  биридир.  Силсилаи  олия  деб 
аталувчи  улуғ  олим  ва  валийларнинг  учинчисидир. 

Отаси  Муҳаммад  ҳазрати  Абу  Бакрнинг  ўғлидир.  Имоми 
Зайналобидин  билан  ҳам  холавачча  бўладилар.  Отаси  шаҳид 
қилиниб,  кичик  ёшида  етим  қолгач,  аммаси  ҳазрати  Оишанинг 
ёнида  ўсиб-улғайди.  Асҳоби  киромдан  бир  қанчасини  кўрган  ва 
улардан  илм  ўрганган.  Аммаси  ҳазрати  Оиша,  Абу  Ҳурайра,  Ибни 

Аббос  ва  Ибни  Умар  каби  машҳур  саҳобалардан  ҳадиси  шарифлар 
ривоят  қилган.  Тасаввуф  илмида  мутахассис  эди.  Вароъ  ва  тақвода 
тенги  ва  ўхшаши  йўқ  эди. 

Жаноби  пайгамбаримиз  тасаввуф  илмининг  юксак  маъри- 
фатларининг  барини  бу  зотнинг  бобоси  бўлган  ҳазрати  Абу  Бакр 
Сиддиқнинг  қалбига  қуйган  эди.  У  руҳ  илмида  ҳам  мутахассис 
бўлди. 

Ҳазрати  Абу  Бакр  Сиддиқ  ҳам  ўз  навбатида  Расулуллоҳдан  ол- 
ган  бу  файзларни  Салмон  Форисийнинг  қалбига  ўтказди.  Қосим 
бин  Муҳаммад  руҳни  юксалтадиган  ва  озиқлантирадиган  ушбу 
маърифатларга  Салмони  Форисийнинг  суҳбатларида  эришди 
ҳамда  руҳ  мутахассиси  бўлиб  етилди. 

Силсилаи  олия  буюкларининг  тўртинчиси  бўлган  имоми 
Жаъфари  Содиқ  бўлса,  Қосим  бин  Муҳаммаднинг  суҳбатидан  файз 
олди.  Ҳадис  ва  фиқҳ  илмида  замонининг  энг  юксаги  эди.  Илмда  ва 
тақвода  тенгсиз  баландликка  чиққанди.  Кўплаган  ҳадиси  шариф- 
лар  нақл  қилди.  Илми  ҳамма  одамлар  томонидан  тан  олинганди. 
Умар  бин  Абдулазиз  “Агар  бирор  кишини  халифа  қилиб  тайинла- 
тттим  керак  бўлса,  Қосимни  таилардим”  деганди. 

Диний  масалалар  борасида  жуда  аниқлик  билан  ҳаракат 
қиларди.  Фақат  очиқ-ойдин  бўлганлари  ҳақида  фатво  берарди.  Ҳар 
тонг  Масжиди  Набийга  келиб,  икки  ракат  намоз  ўқирди.  Сўнгра 
Расулуллоҳнинг  минбари  ва  қабри  ўртасига  ўтириб,  сўралган  ма- 
салалар  бўйича  фатво  берарди.  Мазҳаб  имомларимиздан  Молик 
бин  Анас  ҳам  у  ҳақида  “Қосим  бу  умматнинг  фоқиҳларидан  эди” 
деган  эди. 

Ўзи  гапириб  берган: 

“Бир  куни  аммам  ҳазрати  Оишанинг  ёнига  бордим.  Унга  “Амма- 
жон,  мени  Жаноби  Пайгамбаримизнинг  қабрига  олиб  боринг”  де- 
дим.  У  ерга  бориб,  Ҳужраи  саодатни  очди.  Уч  қабр  кўрдим.  Қабрлар 
жуда  баланд  бўлмаганидек,  жуда  паст  ҳам  эмасди.  Устлари  қизил 
чақир  тошлар  билан  қопланганди.  Жаноби  Пайгамбаримизнинг 
шарафли  қабрлари  барчасидан  олдинда  эди.  Ҳазрати  Сиддиқнинг 
боши  Фахри  коинот  ҳазратларининг  муборак  елкалари  қаторида, 
ҳазрати  Умарнинг  боши  эса  Расулуллоҳ  жанобимизнинг  муборак 
оёқлари  ҳизосида  эди.” 

Қосим  бин  Муҳаммад  ҳазратлари  Макка  билан  Мадина  ораси- 
даги  Қудайд  деган  жойда  725  йили  вафот  этди.  Вафотидан  аввал 
кўриш  қобилиятини  йўқотди.  Вафоти  яқинлашганини  сезиб  ўғлига 
“Устимдаги  шу  либосларим  кафаним  бўлсин”  деди.  Уша  пайтда 
эгнида  кўйлак,  пештамол  ва  чапон  бор  эди.  Уғли  “Отажон,  бун- 
га  яна  қўшсак  бўлмайдими?”  деб  сўради.  Уғлига  жавобан  “Бобом 
Абу  Бакр  ҳам  мана  шундай  уч  бўлак  кафанга  ўралганди.  Биз  учун 
ўлчов  мана  шу.  Шуниси  етади,  сўнгра  тирикларнинг  янги  кийим- 
ларга  бўлган  эҳтиёжи  ўликлардан  кўпрокдир”-  деди. 

Ибратли  сўзларидан  бири: 

“Биздан  аввал  яшаган  улуғларимиз  бошларига  келган  мусибат- 
ларни  чиройли  бир  тарзда  кутиб  олишни,  ўзларига  берилган  неъ- 
матларни  эса,  синиқ  кўнгиллилик  билан  қабуллаб  олишни  севар- 
дилар.” 


Жаъфар  Содиқ 
ҳазратлари 

Жаъфари  Содиқ  ҳазратлари  Аҳли  байтдан  бўлиб,  Силсилаи 
олиянинг  тўртинчисидир.  Отаси  Муҳаммад  Бокир,  бобосининг 
бобоси  ҳазрати  Алидир. 

Илм  ва  фазилатда  замонининг  бир  донаси  бўлди.  Дин  билим- 
лари  билан  бир  қаторда  фан  илмларида  ҳам  сўзлари  далил  эди. 
Етиштирган  талабалари  жабр  ва  кимё  илмларида  турли  кашфлар 
қилган,  бу  илмларнинг  асос  системасини  қурганлар.  Физика  ва 
кимё  илмларининг  мавзусини  ташкил  этган  модда  ва  улар  ҳақида 
билими  жуда  теран  эди.  Кимёнинг  отаси  ҳисобланадиган  Жобир 
ҳам  Жаъфари  Содиқ  ҳазратларининг  шогирди  эди. 

Имоми  Жаъфарнинг  энг  машҳур  шогирдларидан  бўлган  Имом 
Аъзам  Абу  Ҳанифа  бу  зотнинг  суҳбатларига  икки  йил  қатнаб, 
ботиний  ва  зоҳирий  маърифат  манбасидан  илм  ҳамда  авлиёлик 
йўлида  кўп  истифода  қилди.  Имоми  Аъзам  бу  зотнинг  ҳузурида 
эришган  юксак  мартабаларни  билдириш  учун  “Мана  шу  икки  йил 
бўлмаганида  Нўъмон  ҳалок  бўларди”  деган  эди. 

Ҳақиқий  ислом  олимлари  динимизни  ҳеч  ўзгартирмасдан 
бугунгача  олиб  келдилар.  Бу  олимлардан  имон  билимларини 

ўргатганлари  “Мутакаллимин”,  ибодатлар  ҳақида  дарс  берганлари 
“Фуқаҳо”,  қалб  орқали  бажо  келтириладиган  ва  сақланадиган  иит- 
ларни  ўргатувчи  илмга  “Тасаввуф”,  бу  илмнинг  олимларига  “Му- 
тасаввифин”  дейилди.  Имом  Жаъафари  Содиқ  ҳазратлари  булар- 
дан  учинчи  илмни  таълим  қилди. 

Замонининг  ҳукмдори  бир  кеча  вазирига  шундай  деди:  “Зудлик 
билан  бориб  Имоми  Жаъфарни  олиб  кел.  Уни  ўлдирмоқчиман.” 
Вазир  ҳукмдорни  ниятидан  қайтаришга  қанчалик  уринса  ҳам,  у 
аҳдидан  қайтмади.  Вазир  мажбуран  имомни  чақириб  келишга  кет- 
ди.  Ҳукмдор  эса,  жаллодларга  амр  берди:  “Имом  Жаъфар  ичкарига 
кирганида  менга  қараб  туринглар,  қачонки  бошимдан  бошкийи- 
мимни  ечаман,  ўша  заҳоти  калласини  танидан  жудо  қилинглар!” 
Бироз  муддат  ўтиб  Имоми  Жаъфари  Содиқ  ҳазратлари  ичкарига 
кирди.  Ҳукмдор  дарров  ўрнидан  сапчиб  турди.  Чуқур  ҳурмат- 
эҳтиром  билан  ҳазратни  кутиб  олди.  Ёнбошига  ўтқазди  ва  ўзи  одоб 
билан  қаршисига  тиз  чўкиб  ўтирди.  Жаллодлар  шошиб  қолди. 
Ҳукмдор  имомга  “Устоз,  мендан  нимаики  истагингиз  бўлса,  айтинг 
бажараман”  деди.  Имоми  Жаъфар  ҳукмдорга  “У  ҳолда  марҳамат 
қилиб  мени  бошқа  ҳузурингизга  чақириб,  ибодатдан  қолдирманг” 
деди-да  кетиш  учун  ўрнидан  турди.  Ҳукмдор  иззат  ва  ҳурмат  би- 
лан  уни  кузатиб  қўйди.  У  кетганидан  кейин  ҳукмдорнинг  вужу- 
дида  титроқ  туриб,  ҳушини  йўқотди.  Узига  келгач  вазири  сўради: 
“Сизга  нима  бўлди  ҳукмдорим?”  Ҳукмдор:  “У  ичкарига  кирганида 
ёнида  баҳайбат  бир  арслон  кўрдим.  Арслон  менга  гўё  “Уни  ран- 
житсанг,  сени  парча-парча  қиламан”  дерди.  Нима  қилишимни  бил- 
май,  шошиб  қолдим”  деди. 

Имом  Жаъфари  Содиқ  ҳазратларининг  насихатларидан  баъзи- 
лари: 

“Куйидаги  кимсалар  билан  бирга  бўлишдан  сақлангин: 

1)  Ёлгончи  билан; 

2)  Хасис  билан; 

3)  Аҳмоқ  билан.  Чунки  энг  керак  бўлган  пайтда  сени  ташлаб 
кетади. 

4)  Фосиқ,  яъни  гуноҳ  ишлашдан  уялмайдиган  кимса  билан!” 

“Бирон  хатога  қўл  урганингизда  дарҳол  истигфор  этинг.  Хатода 

оёқ  тираб  туриб  олиш,  қайсарлик  қилиб,  хатодан  қайтмаслик  ҳалок 

бўлишга  сабабдир.  Кун  кўриши,  рўзғор  тебратиши  қийинлашган 
одам  истиғфор  ўқишда  давом  этсин.” 

“Дарду  балога  шукр  қилмаган  одам,  неъматга  ҳам  шукр 
қилмайди.” 

“Садақа  бериш  орқали  ризқингизни  кўпайтиринг.  Закот  бериш 
орқали  мол-мулкингизни  ҳимояланг.  Тежамкор  бўлган  киши  таш- 
виш  кўрмайди.  Тадбирли,  тартибли  яшаш  тирикчиликнинг  ярми- 
дир.  Инсонлар  билан  яхши  муомалада  бўлиш  ақлнинг  ярмидир. 
Мусибат  замонида  сабр  сақламай  тиззасини  муштлаган  одам  саво- 
бидан  маҳрум  қолади.” 

“Шу  тўрт  нарсанинг  ози  ҳам  кўп:  Оташ,  душман,  фақирлик,  ха- 
сталик.” 

“Шу  уч  нарса  мусулмонга  шараф  беради:  Сенга  зулм  қилган 
кимсани  кечириб  юбориш,  неъматни  сендан  аяганга  яхши  муома- 
лада  бўлиш  ва  сени  изламаганни,  сўраб-суриштириш.” 

Боязид  Бистомий 
ҳазратлари 

Боязид-и  Бистомий  ҳазратлари  Силсилаи  олиянинг  бешин- 
чисидир.  Орифлар  султони  деган  ном  билан  машҳурдир.  Исми 
Тайфурдир.  Увайсий  эди.  Узидан  қирқ  йил  аввал  вафот  этган  имо- 
ми  Жаъфари  Содиқ  ҳазратларининг  руҳониятидан  фойдаланди. 
113  олимдан  илм  ўрганди.  Жуда  олим,  фозил  ва  адиб  киши  эди. 

Ҳали  онасининг  қорнида  эканлигидаёқ  кароматлари  кўрина 
бошлади.  Онаси  унга  ҳомиладор  вақтида  шубҳали  бир  нарсани 
оғзига  солса,  уни  чиқариб  ташаламагунча  қорнига  урарди.  Бо- 
лалигида  бир  куни  масжид  ҳовлисида  ўйнаб  юрарди.  Шақиқ-и 
Балхий  ҳазратлари  “Бу  бола  катта  бўлса,  замонининг  энг  буюк  ав- 
лиёси  бўлади”  деди.  Ҳадис  олимларидан  бири  уни  кўргач,  жуда 
ёқтириб  қолди.  “Эй  бола,  намоз  ўқишни  биласанми?”  деди.  Боязид 
Бистомий  “Ҳа,  Аллоҳ  тиласа  бажара  оламан”  деди.  Олим  “Қандай 
қилиб?”  деб  сўради.  Боязид  “Буюр  ё  Рабби!  Амрингни  бажариш 
учун  такбир  оламан,  Қуръони  каримни  дона-дона  қилиб  ўқийман, 
таъзим  билан  рукуга  бораман,  тавозу  билан  сажда  қиламан,  видо- 
лашиб  салом  бераман”  деди.  У  олим  зот  ҳайрон  қолиб  “Эй  зук- 

ко  бола!  Сенда  шунча  фазилат  ва  теран  билим  бор  экан,  нимага 
одамларнинг  бошингни  силашига  изн  беряпсан?”  деди.  Боязид 
“Улар  мени  эмас,  Аллоҳу  таолонинг  мени  зийнатлантирган  бу 
гўзалликни  силамоқдалар.  Менга  оид  бўлмаган  бир  нарсага  тўсиқ 
бўлишим  тўғрими?”  деди. 

Онасига  хизмат 

Кичик  ёшидан  бошлаб  ўқишни  бошлади.  Дарсларга  диққат 
билан  давом  этарди.  Бир  куни  ўқиган  бир  оятининг  (Луқмон,  14) 
таъсири  билан  уйга  қайтди.  Онаси  ташвишланиб  нима  учун  эрта 
қайтганлигини  сўраганида  шундай  жавоб  берди:  “Урганган  бир 
ояти  каримамда  Аллоҳу  таоло  ўзига  ва  сизга  итоат  этишимни  амр 
этмоқда.  Ё  сизга  хизмат  қилай,  ё  бўлмаса  мени  бўш  қўйинг.  Фақат 
Аллоҳу  таолога  ибодат  билан  машғул  бўлайин”  деди.  Онаси  “Сен 
мени  қўйгин,  Аллоҳу  таолога  ибодат  этгин”  деди.  Бундан  кейин 
ўзини  Аллоҳу  таолога  бағишлади,  амрларининг  бирортасини  ҳам 
қолдирмади,  лекин  онасининг  хизматини  ҳам  ташлаб  қўймади. 
Онасининг  кичик  орзусини  буюк  амр  деб  қабул  қилиб,  ҳар  қандай 
ҳолатда  бажаришга  уринди.  Чунки  Аллоҳу  таолонинг  амри  ҳам 
шундай  эди. 

Совуқ  бир  қиш  кечаси  эди.  Онаси  уйғониб,  сув  ичишни  истади. 
У  дарров  сув  олиш  учун  ўрнидан  турди.  Лекин  челакда  сув  йўқ 
эди.  булоқ  бошига  бориб,  челакка  сув  тўлдирди.  Уйга  келганида 
онасининг  яна  ухлаб  қолганини  кўрди.  Уйғотишга  кўзи  қиймади. 
Челакни  қўтарганича  кутди.  Анча  вақтдан  кейин  уйғониб  “Сув, 
сув”  деб  сўзлади.  Уғлини  бу  ҳолда  кўриб  “Уғлим,  нима  учун  че- 
лакни  кўтариб  олибсан?”  деб  сўради.  Боязид  “Уйғонганингизда 
дарров  сув  бериш  учун  челакни  кўтариб  олдим”  деди.  Онаси  “Ё 
Рабби,  мен  ўғлимдан  розиман.  Сен  ҳам  рози  бўл!”  деб  дуо  қилди. 
Балки  онасининг  мана  шу  дуоси  сабабли  Аллоҳу  таоло  унга  авли- 
ёнинг  юксак  мартабаларига  эришишни  эҳсон  қилди. 

Ибодат  завқи 

Ёшлигида  қилган  баъзи  ибодатларидан  завқ  ололмасди.  Бу 
ҳолатни  онасидан  ҳам  сўради.  Улғайишида,  тарбиясида  бир  қусур 
бўлганми  деб  сўради.  “Ичимда  мени  Раббимдан  ажратувчи  бир  нар- 
са  ҳис  қиламан.  Лекин  сабабини  билмайман”  деди.  Онаси  анчаги- 

на  ўйланганидан  кейин  “Ўғлим,  фақат  битта  нарсани  хотирлайман. 
Сен  жуда  кичик  эдинг.  Қўшниларникига  чиққандим.  Қучоғимда 
йиғлашни  бошладинг.  Ҳеч  овутолмадим.  Сени  овутиш  учун  ўчоқда 
пишаётган  шўрвага  изнсиз  бармоғимни  ботириб,  оғзингга  солдим” 
деди.  Буни  эшитиб,  онасига  у  қўшнининг  олдига  бориб,  у  билан 
ҳалоллашишни  айтди.  Онаси  ҳалоллашгандан  кейин  ибодатла- 
ридан  завқ  олишни  бошлади.  Бир  кеча  саҳар  вақти  Аллоҳ  деди. 
Сўнгра  ҳушини  йўқотиб,  йиқилди.  Ўзига  келганидан  кейин  нимага 
ҳушидан  кетганлигини  сўрадилар.  “Сен  ким  бўлибсан-ки,  менинг 
исмимни  оғзингга  оладиган?”  деган  овоз  келади  деб  жуда  қўрқдим 
ва  шу  сабабли  ҳушимдан  кетдим  деди. 

Бир  киши  “Бу  даражаларга  қандай  етишдингиз?”  деб  сўради. 
Унга  “Ҳар  жойда  Аллоҳу  таолонинг  кўриб  ва  билиб  турганини  ту- 
шуниб,  одобга  риоя  этиттт  билан”  деб  жавоб  берди. 

Бир  кеча  ўтирганида  оёқларини  узатганди.  “Султоннинг  ёнида 
ўтирганда  одобга  риоя  қилиш  керак”  деган  овозни  эшитиб,  дарров 
оёқларини  йиғиштирди. 

Айтдики: 

Аллоҳу  таолони  ёдингда  тут,  тилингни  бошқа  ишлар  билан 
шуғулланишдан  сақла.  Нафсингни  ҳисобга  торт.  Илмга  ёпиш  ва 
одобни  сақла.  Марҳамат  соҳиби  ва  юмшоқ  бўл.  Аллоҳу  таолони 
унутдирадиган  барча  нарсадан  узоқ  тур.  Бир  кишининг  Аллоҳу  та- 
олога  бўлган  севгисининг  ҳақиқий  эканлигининг  аломати  у  киттт- 
диа  денгиз  мисоли  сахийлик,  қуёш  мисоли  шафқат  ва  тупроқ  ми- 
соли  тавозу  каби  уч  хислатнинг  бўлишидир. 

Абул  Ҳасан  Ҳарқоний 
ҳазратлари 

Абул  Ҳасан  Ҳарқоний  ҳазратлари  Силсилаи  олиянинг  олтин- 
чисидир.  Буюк  ислом  олими  Боязид-и  Бистомий  ҳазратларининг 
руҳониятидан  фойдаланиб,  юксалганди.  Замонининг  қутби  эди. 

Бир  куни  табиб  Ибн  Сино  Шайх  Абул  Ҳасан  Ҳарқоний 
ҳазратларининг  уйига  зиёратга  келди.  Аёлининг  феъли  ёмон  эди. 
Унга  озор  бериб,  ўрмонга  ўтинга  юборганди.  Ибн  Сино  ўрмонга 
кетаётганида  Шайхнинг  ўтин  юкланган  бир  арслон  билан  бирга 

келаётганини  кўрди.  “Бу  қандай  ҳол?”  деб  сўраганида  “Уйимдаги 
бўрининг  ғам-алам  юкини  ташиганим  учун  бу  арслон  ҳам  бизнинг 
юкимизни  ташимокда”  деб  жавоб  берди. 

Султон  Маҳмуд  Ғазнавий  бутун  Осиёга  ҳоким  бўлган  вақт 
Ҳарқон  шаҳрига  яқин  келганди.  Бир  нечта  одамини  Ҳарқонга 
Шайхнинг  олдига  юбориб,  уни  ёнига  чақиртирганди.  Шайх 
ҳазратлари  бир  узр  айтиб  келмади.  Бу  ҳола  Султонга  билдирилга- 
нида  “Қани  туринглар,  демакки  у  биз  ўйлаган  кимсалардан  эмас. 
Биз  унинг  олдига  борамиз”  деди.  Сўнгра  ўз  либосларини  Қози 
Иёдга  кийдириб,  ўзи  силоҳдор  бўлиб,  унинг  ёнида  Шайхнинг 
уйига  кирдилар.  Султон  салом  берганида  Шайх  ҳазратлари  алик 
олди.  Лекин  оёққа  турмади.  Султон  Шайхга  “Нима  учун  оёққа 
қалқмадингиз?”  деб  сўраганида  Шайх  “Модомики,  сени  олдинга 
қўйишган  экан,  ёнимга  кел  сенга  бир  боқай”  деди.  Сўроққа  дарҳол 
жавоб  бермади.  Султон  Маҳмуд  Шайхдан  “Устозинг  Боязид 
Бистомий  қандай  зот  эди?”  деб  сўради.  Шайх  “У  шундай  комил 
бир  авлиё  эдики,  уни  кўрганлар  ҳидоятга  қовушарди”  деди.  Сул- 
тон  бу  жавобни  ёқтирмасдан  “Абу  Жаҳп,  Абу  Лаҳаб  кабилар  Фах- 
ри  коинотни  кўп  марта  кўрдилар.  Лекин  нимага  ҳидоятга  келмади- 
лар”  деди.  Шайх  “Абу  Жаҳл  ва  Абу  Лаҳаб  кабилар  инсонларнинг 
энг  устунини  Аллоҳу  таолонинг  севгили  пайғамбари  сифатида 
кўрмадилар.  Абу  Толибнинг  етими  сифатида  кўрдилар.  Шу  кўз 
билан  бокдилар.  Агар  Абу  Бакр  Сиддиқ  каби  боқиб,  Расулуллоҳ 
сифатида  кўрсаларди,  куфрдан  қутулиб,  унинг  каби  камолга  ети- 
шардилар”  деди.  Султонга  бу  жавоб  жуда  ёкди.  Дин  буюкларига 
бўлган  севгиси  ортди. 

Султон  Маҳмуд  “Менга  насиҳат  беринг“  деганида  Шайх  “Шу 
тўрт  нарсага  диққат  қил:  Гуноҳлардан  сақлан,  намозингни  жамо- 
ат  билан  ўқи,  сахий  бўл,  Аллоҳу  таолонинг  яратганларига  шафқат 
кўрсат”  деди.  Султон  Шайхнинг  олдига  бир  коса  олтин  қўйди. 
Бунинг  эвазига  Шайх  Султоннинг  олдига  арпадан  қилинган  нон 
қўйди.  Султон  нондан  бир  луқма  олди.  Лекин  луқмани  ютолмади. 
Шайх  ҳазратлари  “Бир  луқма  нонни  ютолмаяпсан.  Шу  бир  коса  ол- 
тиннинг  бизнинг  ҳам  томоғимизга  тиқилишини  истайсанми?  Биз 
пулга  бўлган  алоқамизни  кесдик.  Бу  олтинларни  олдимдан  олинг” 
деди.  Султон  буолтинларни  қайтариб  олишга  мажбур  бўлди.  Сул- 


36 


тон  кетаётганида  Шайх  оёққа  қалқди.  Султон  “Келганимда  ҳеч  ил- 
тифот  этмадингиз,  лекин  нима  учун  энди  ўрнингиздан  турдингиз?” 
деди.  Шайх  ҳазратлари  “Бу  ерга  подшоҳпик  ғурури  билан  мени 
имтиҳон  этиш  учун  келдинг.  Энди  эеа  дарвеш  еифатида  кетяпеан. 
Келганингда  ғурур  ичида  бўлганинг  еабабли  ўрнимдан  турмадим. 
Лекин  энди  дарвеш  бўлганинг  учун  оёққа  туриб  кузатяпман”  деб 
жавоб  берди. 

Султон  олиб  бораётган  бир  жангда  мағлуб  бўлишга  яқин  эди. 
бирдан  Шайхнинг  ҳирқаеини  қўлига  олиб:  “Ё  илоҳи!  Шу  ҳирқа 
еоҳибининг  ҳурмати  учун,  шу  кофирларга  қарши  бизни  ғолиб 
қил!”  деб  дуо  қилди.  Душман  тарафда  чанг-тўзон  кўтарилди.  Душ- 
манлар  чанг-тўзонда  ҳеч  нарса  кўролмасдан,  бир-бирларига  қилич 
уриб,  ҳалок  бўлдилар.  Соғ  қолганлари  тарқаб  кетди.  Шу  оқшом 
Султон  Маҳмуд  тушида  Шайхни  кўрди.  Шайх  Султонга  “Аллоҳу 
таолонинг  даргоҳида  буюкларимизнинг  ҳурмати  учун  зафар 
қозондинг” деди. 

Қийматли  сўзлардан  бир  нечтаси: 

“Аллоҳу  таоло  учун  қилган  ҳамма  нарсанг  -  ихлосдир.  Халқ 
учун  қилган  барча  нарсанг  эса  -  риёдир.” 

“Шу  икки  киши  чиқарган  фитнани  ҳатто  шайтон  ҳам  чиқара  ол- 
майди:  Дунёга  берилган  олим  ва  илмсиз  диндор.” 

“Агар  мўминни  зиёрат  қиладиган  бўлсанг,  ҳосил  бўлган  савоб- 
ни  юз  дона  қабул  бўлган  нафила  ҳаж  савоби  тенглаштирмаслигинг 
керак.  Чунки  бир  мўминни  зиёрат  қилгани  учун  бериладиган  савоб 
фақирларга  берилган  юз  минг  олтин  садақанинг  савобидан  ҳам 
ортиқ.  Бир  мўмин  биродарингизни  зиёрат  этганингизда  Аллоҳу 
таолонинг  раҳматига  қовушасиз.” 

“Бир  мўмин  биродарини  тонгдан  шомга  қадар  ранжитмаган 
киши  шу  куни  шомга  қадар  Жаноби  Пайғамбаримиз  билан  яша- 
гандек  бўлади.  Агар  ранжитса,  Аллоҳу  таоло  унинг  шу  кунги  ибо- 
датини  қабул  этмайди.” 

Абу  Али  Формадий 
ҳазратлари 


Абу  Али  Формадий  ҳазратлари  Силсилаи  олиянинг  еттинчи- 
сидир.  Уз  даврининг  танҳоси  эди.  Зоҳирий  дин  илмларини  Абул 
Қосим  Қушайрийдан  ва  бошқа  олимлардан  ўрганди.  Насиҳатлари 
жуда  таъсирли  эди.  Низом-ул-мулк  ва  замонининг  давлат  бошчила- 
ри  уни  қаттиқ  ҳурмат  қилардилар.  Тасаввуф  илмининг  мутахасси- 
си  эди.  Имом  Ғазолий  ва  Юсуф  Ҳамадоний  ҳазратларининг  устози 
эди. 

Узи  айтиб  берган: 

Ёшлигимда  Нишопурда  илм  ўрганардим.  Бир  куни  Шайх  Абу 
Саид  Абулхайр  ҳазратларининг  Нишопурга  келаётгани  ҳақида  ха- 
бар  олдик.  Кароматлари  машҳур  эди.  Нишопур  халқи,  олимлар  ва 
замонанинг  кўзга  кўринган  инсонлари,  барча  унинг  буюклигини 
билар  ва  уни  қаттиқ  ҳурмат  қиларди.  Тумонат  одам  кутиб  олишга 
чиқдик.  Мен  ҳам  уни  кўришни  истардим.  Уни  кўрар-кўрмас  унга 
ва  тасаввуфга  бўлган  қалбимдаги  севги  ортди.  Шу  куни  суҳбатини 
диққат  билан  тингладим.  Суҳбатларида  давомли  иштирок  этишга 
бошладим.  Бир  куни  уни  жуда  кўргим  келди.  Лекин  у  кун  суҳбат 
бўлмайдиган  кун  эди.  Сабр  қилиш  керак  дедим.  Чидай  олмай 
ташқарига  чиқдим.  Атрофимга  боқдим.  Абу  Саид  ҳазратлари  бир 
неча  одам  билан  бир  жойга  кетаётган  эди.  Уларнинг  орқасидан  эр- 
гашиб  бордим.  Бир  жойга  меҳмонга  кетишаётган  экан.  Чақирилган 
уйга  кирдилар.  Ортларидан  мен  ҳам  кириб,  бир  бурчакка  ўтирдим. 
Мени  ҳали  кўришмаган  эди.  Бир  пайт  шайхни  шундай  бир  ҳол 
қоплаб  олдики,  ўзидан  кетиб,  устидаги  чопонини  йиртиб  парча- 
парча  қилдилар.  Кейин  жулдур  бўлган  либосини  ечиб  ерга  ташла- 
дилар.  Суҳбатда  ўтирганлар  йиртилган  либосни  парчаларга  бўлиб 
тарқатиши  учун  Шайхнинг  олдига  қўйдилар.  Бу  парчалардан  енг 
қисмини  олиб  “Абу  Али  қаердасан?”  дедилар.  Мен  ўзимча  мени 
танимайдилар-ку,  шогирдлари  орасида  ҳам  Абу  Али  деган  бирор- 
таси  бордир  шекилли  деган  ўйда  жавоб  бермадим.  Иккинчи  мар- 
та  чақирганида  у  ердагилар  менга  “Шайхимиз  сизни  чақиряпти” 
дейишди.  Урнимдан  туриб,  олдиларига  бордим.  Бу  парчани  менга 
бериб  “Сен  бизга  шу  бир  парча  матодек  яқинсан”  дедилар. 

Абул-Қосим  Қушайрийнинг  ёнида  бўлган  вақтимда  менда 
пайдо  бўлган  ҳолларни  у  зотга  айтганимда  “Болам,  илм  ўрганиш 
билан  машгул  бўлгин”  дердилар.  Яна  2-3  йил  илм  ўргандим.  Бир 
куни  қаламимни  сиёҳ  идишига  ботириб-чиқарсам,  оппоқ  бўлиб 
чиқди.  Уч  марта  қайталадим.  Барида  сиёҳ  оқ  чиқарди.  Бу  ҳолни 
устозимга  арз  қилдим.  У  зот  бўлса  “Модомики,  қалам  сенинг 
қўлингдан  қочаётган  экан,  сен  уни  ташлагин”  дедилар.  Мен  мадра- 
садан  алоқани  узиб,  даргоҳга  ўтдим. 

Бир  куни  менга  бир  ҳол  бўлиб,  ўзимдан  кетдим.  Бир  муршид- 
га,  раҳбарга,  йўлбошчига  эҳтиёжим  бор  деб  ўйладим.  Абул-Қосим 
Гургонийнинг  исмини  эшитгандим.  Тус  шаҳрига  бордим.  У  зот  та- 
лабалари  билан  мажлисда  ўтирардилар.  Мен  ҳам  олдиларида  тиз 
чўкдим.  Шайхнинг  боши  эгилган  ҳолда  эди.  Бошини  кўтариб  “Кел, 
Абу  Али”  дедилар.  Ёнларига  бориб,  ҳолларимни  арз  қилдим.  У  зот 
“Бошланиши  муборак  бўлсин.  Тарбия  кўрсанг,  юксак  даражаларга 
эришасан”  дедилар.  Қалбимдаги  шавқ  ва  муҳаббат  ортган  эди.  Бу 
орзумнинг  кучайгани  сабаб  Абул-Ҳасан  Ҳарқоний  ҳазратларининг 
суҳбатларига,  ниҳоятсиз  файзларига  эришдим. 

Бир  куни  устозим  Абул-Қосим  Қушайрий  ичкарида  ҳаммомда 
гусл  қилардилар.  Мен  ташқарида  «балки  сув  тугаб,  керак  бўлиб 
қолар»  деб,  қудукдан  бир  челак  сув  тортиб,  ҳаммом  ҳовузига 
қуйдим.  Уша  пайтда  ҳақиқатан  ҳам  ичкарида  сув  тугаб  қолиб, 
шайхим  танг  аҳволда  қолган  экан.  Устоз  ҳаммомдан  чиққач  “Эй 
Абу  Али,  Абул-Қосимнинг  70  йилда  қўлга  киритган  даражасини 
сен  бир  челак  сув  билан  қозондинг”  дедилар. 

Бир  гал  сафарда  тог  этагидан  ўтаётганимизда  олдимиздан  катта 
бир  илон  чикди.  Ҳаммамиз  қўрқиб  қочдик.  Абу  Саид  ҳазратлари 
ҳам  шу  ерда  эдилар.  Отидан  тушиб,  илонга  яқинлашдилар.  Мен 
Шайхнинг  ёнида  эдим.  Илон  у  зотнинг  олдида  бошини  ерга  суриб, 
ҳурмат  кўрсатди.  Шайх  ҳазратлари  илонга  “Сенга  заҳмат  бўлди” 
дедилар.  Сўнгра  илон  тог  тарафга  қайтиб  кетди.  Шайх  “Бу  тогда 
биз  бир  неча  йил  мана  шу  илон  билан  бирга  қўшни  бўлиб  кун 
кечирдик.  Бизнинг  бу  ердан  ўтишимизни  билиб,  дийдорлашгани 
келибди.  Ахднинг  гўзаллиги  имондандир.  Гўзал  ахлоқли  бўлган 
инсонга  нисбатан  ҳамма  нарса  гўзал  муносабатда  бўлади.  Ҳазрати 
Иброҳим  пайгамбар  ҳам  гўзал  ахлоқли  эди.  Шунинг  учун  олов 
ҳам,  унга  гўзал  муносабатда  бўлди.  Уни  ёқмади,  куйдирмади.” 

Юсуф  Ҳамадоний 
ҳазратлари 


Юсуф  Ҳамадоний  ҳазратлари  Силсилаи  олиянинг  саккизинчи- 
сидир.  Фиқҳ  олими  эди,  ҳадис  илмини  ҳам  ўрганди.  Тасаввуфни 
Абу  Али  Формадий  ҳазратларидан  ўрганиб,  унинг  суҳбатларида 
камолга  етди.  Юзлаган  талабалари  бор  эди.  Абдуллоҳ  Барқий, 
Аҳмад  Яссавий  ва  Абдухолиқ  Ғиждувоний  каби  буюк  авлиёлар 
етиштирди.  Бир  тарафдан  тўғри  дин  билимларини  ўргатишга 
ҳаракат  қилар,  инсонлар  билан  муомала  қилишдан,  уларни  етиш- 
тириш  учун  меҳнат  қилишдан  ҳеч  чарчамасди.  Бошқа  тарафдан 
хасталарга  дори  бериб,  барчанинг  дардига  даво  топишга  уринарди. 

Ғ[ажибуддин  Шерозий  исмли  бир  зот  баён  қилади: 

Бир  вақтлар  авлиёларнинг  сўзларидан  бир  неча  парча  қўлимга 
тушганди.  Уларни  ўқиб-ўргандим,  менга  жуда  ёқди.  Булар  ким- 
нинг  гапи  экан,  бу  зотни  топиб,  ундан  истифода  қилиш  керак  деб 
ўйладим.  Бир  куни  кечаси  тушимда  ҳайбатли,  виқорли,  оқ  соқолли, 
нуроний  бир  зотнинг  уйимизга  кирганини  кўрдим.  Шу  заҳоти 
таҳорат  олишга  кетдилар.  Устларига  оқ  чопон  кийганди.  Чопон- 
нинг  устига  катта  ҳарфларда  олтин  суви  билан  Оятал  курси  боши- 
дан  охиригача  ёзилганди.  Мен  у  зотнинг  орқасидан  бордим.  Чопо- 
нини  ечиб,  менга  бердилар.  Бу  чопоннинг  тагида  бундан  ҳам  кўзни 
қамаштирувчи  яшил  чопон  бор  эди.  Бунинг  устида  ҳам  худди  ав- 
валгидек  Оятал  курси  ёзилганди.  Уни  ҳам  менга  бердилар.  “Мен 
таҳорат  олиб  бўлгунимча  буларни  ушлаб  тургин”  дедилар.  Таҳорат 
олиб  бўлгач  “Бу  икки  чопондан  қайси  бирини  сенга  берай?”  деб 
сўрадилар.  Қайси  бирини  берсангиз  ҳам  яхши  бўларди,  дедим. 
Яшил  чопонни  менга  кийдирдилар.  Оқини  ўзи  кийдилар.  “Мен  сен 
ўқиб,  ёқтирган  парчаларнинг  соҳиби  Юсуф  Ҳамадонийман”  деди- 
лар.  Уйгонгач  жуда  севиндим,  унга  бўлган  севгим  ортди. 

Ибни  Ҳожари  Маккий  ҳазратлари  баён  қилади: 

Абу  Саид  Абдуллоҳ,  Ибн-ус-Саққа  ва  Саййид  Абдулқодир 
Ғейлоний  илм  ўрганиш  учун  Багдодга  келдилар.  Юсуф  Ҳамадоний 
ҳазратларининг  Низомия  мадрасасида  ваъз  қилишини  эшитганди- 
лар.  Ибн-ус-Саққа  “Унга  бир  савол  бераман,  жавоб  беролмайди” 
деди.  Абу  Саид  Абдуллоҳ  “Мен  ҳам  бир  савол  бераман,  кўрамиз 
жавоб  бера  олармикан?”  деди.  Ёши  кичик  бўлишига  қарамай  яхити 

одоб  тимсоли  бўлган  Абдулқодир  Гейлоний  эса  “Аллоҳ  сақласин, 
мен  қайси  сифатим  билан  у  зотга  савол  бериб  имтихон  қила  ола- 
ман?  Яхшиси  у  зотнинг  ҳузурида  қўл  қовуштириб  туриб,  сиймо- 
ларини  кўриш  билан  шарафланаман  ва  баракатланаман”  деди. 
Ниҳоят  Юсуф  Ҳамадоний  ҳазратларининг  олдига  келишди. 

Юсуф  Ҳамадоний  ҳазратлари  Ибн-ус-Саққага  ўгирилиб:  “Сен- 
га  хайф  бўлсин!  Демак  менга  жавобини  билмайдиган  савол  бе- 
расан,  шундайми?  Сен  бермоқчи  бўлган  саволинг  фалон,  жаво- 
би  эса  мана  бундай.  Сендан  кофирликни  ҳиди  келяпти”  дедилар. 
Сўнгра  Абу  Саид  Абдуллоҳга  ўгирилиб:  “Сен  ҳам  менга  бир  савол 
бериб,  қандай  жавоб  беришимни  синаб  кўрмоқчисан.  Бермоқчи 
бўлган  саволинг  шу,  жавоби  эса  бундай.  Лекин  сен  ҳам  одобга 
риоя  қилмаганинг  учун  умринг  ғам-ташвиш  билан  ўтади”  деди. 
Сўнгра  ёш  Абдулқодир  Гейлоний  ҳазратларига  ўгирилиб:  “Эй 
Абдулқодир!  Одобинг  гўзаллиги  билан  Аллоҳу  таолони  ва  Расу- 
лини  рози  қилдинг.  Мен  сени  Бағдодда  бир  курсида  ўтирганингни, 
юксак  билимларни  ўргатаётганингни  “Менинг  оёғим  бутун  авлиё- 
ларнинг  елкалари  устида”  дейишингни  ҳамда  сенинг  замонингда- 
ги  бутун  авлиёларни  сенинг  юксаклигинг  қаршисида  бошларини 
эгиб  турганини  худди  кўриб  тургандайман”  дедилар. 

Орадан  йиллар  ўтиб,  Абдулқодир  Гейлоний  ҳазратлари  замо- 
нидаги  авлиёларнинг  энг  устуни,  бош  тожи  бўлдилар.  Шундай 
юқори  даражаларга  эришдики,  халқ  ва  буюк  зотлар  келиб,  муборак 
суҳбатларидан  фойдаланардилар.  Бир  куни  айтдиларки:  “Менинг 
оёғим  бутун  авлиёларнинг  елкалари  устида.”  Шу  вақтда  яшаган 
бутун  авлиёлар  унинг  ўзларидан  қанчалик  устун  эканлигини  би- 
лардилар  ва  унинг  устунлиги  қаршисида  бош  эгиб  туришарди.  Бу 
воқеалар  бўлиб  ўтгач,  Юсуф  Ҳамадонийнинг  бир  қанча  йиллар  ав- 
вал  учта  ёш  йигитга  айтганларининг  сири  маълум  бўлди. 

Ибн-ус-Саққа  жуда  чиройли  гапирарди.  Шуҳрати  замонининг 
султонига  етиб  борди.  Султон  уни  элчи  қилиб,  Византияга  юборди. 
Христианлар  унга  катта  эҳтиром  кўрсатдилар.  Ниҳоят  уларга  алда- 
ниб,  христиан  динини  танлади. 

Абу  Саид  Абдуллоҳ  айтадики: 

Ҳаётим  ғам-ташвиш  билан  ўтди.  Юсуф  Ҳамадоний  ҳазрат- 
ларининг  ҳар  уччаламиз  ҳақида  айтганлари  тўғри  чиқди. 

Абдухолиқ  Ғиждувоний 
ҳазратлари 

Абдухолиқ  Ғиждувоний  ҳазратлари  Силсилаи  олиянинг 
тўккизинчисидир.  Отаси  Абдулжамил  Рум  диёридаги  Малатия 
шаҳридан  эди.  Хизр  алайҳиссалом  отасига  “Эй  Абдулжамил!  Сен 
бир  ўғил  кўрасан,  исмини  Абдулхолиқ  қўйгин”  деб  буюрганди. 

Сўнгра  Абдулжамил  Бухоронинг  Ғиждувон  деган  жойига 
кўчиб  ўтди.  Кўп  ўтмай  ўғиллик  бўлди.  Исмини  Абдулхолиқ  қўйди. 
Абдулхолиқ  беш  ёшга  тўлганида  илм  ўрганиши  учун  Бухорога 
жўнатди.  Буюк  олим  Хўжа  Садриддин  ҳазратларидан  Қуръони  ка- 
рим  ва  тафсирини  ўргана  бошлади.  Бир  куни  дарсда  “Раббингизга 
яширин  дуо  қилинг!”  маолидаги  ояти  каримани  ўқигач,  устозидан 
“Бу  ерда  яширин  қайси  маънони  билдиради?  Агар  зикр  ва  дуо  ош- 
кор,  овоз  чиқариб  қилинса,  риёдан  қўрқилади.  Агар  қалб  билан 
бўлса,  томирларда  юрган  шайтон  эшитади.  Ғ[има  қилишим  керак?” 
деб  сўради.  Устози  Садриддин  ҳазратлари  бу  ёшдаги  бир  боланинг 
бундай  саволига  ҳайрат  қилиб  “Бу  масала  қалб  илмларининг  бир 
мавзусидир.  Иншаллоҳ,  сен  бу  илмларни  ўргата  оладиган  устозга 
қовушасан.  Бу  мушкулингни  шу  тариқа  ҳал  этасан”  деди.  У  энди 
ўша  зотни  кутишни  бошлади.  Бир  куни  Хизр  алайҳиссалом  унинг 
ёнига  келди.  Унга  Аллоҳу  таолони  яширин  ва  ошкор  ёдга  олиш 
йўлларини  ўргатиб  “Қалбингдан  Ла  илоҳа  иллаллоҳ  Муҳаммадун 
Расулуллоҳ  калимаи  тоййибасини  шундай  сўзлагин”  деб  таъриф- 
лади. 

Юсуф  Х,амадоний  ҳазратлари  Бухорога  келганларида 
Абдулхолиқ  Ғиждувоний  унинг  хизматига  кирди  ва  бу  хизматда 
бироз  муддат  қолди.  Буни  шундай  баён  қиладилар: 

1 2  ёшимда  эдим.  Хизр  алайҳиссалом  менга  Юсуф  Х,амадонийдан 
илм  ўрганишимни  тавсия  этди.  Унинг  Бухорога  келганини  эшитиб, 
дарров  ёнларига  бордим.  Ундан  жуда  кўп  фойда  кўрдим. 

Дарс  ўтаётганида  бир  ёш  йигит  ичкарига  кирди.  Бироздан  сўнг 
рухсат  сўраб  “Мўминнинг  фаросатидан  қўрқинг.  Чунки  у  Аллоҳ 
нури  билан  боқади”  деган  ҳадиси  шарифнинг  сири  нимада  деб 
сўради.  Устозим  бу  ёш  йигитга  ҳайбат  билан  боқиб  “Аввал  бе- 
лингдаги  зуннорни  (христианлар  тақадиган  ип)  қирқиб  ташла  ва 

мусулмон  бўл”  дедилар.  Йигитча  хавотир  билан  “Мен  мусулмон- 
ман,  зуннорим  йўқ”  деди.  Шунда  бир  талабасига  йигитчанинг  чо- 
понини  ечишни  ишора  қилдилар.  Талаба  бу  йигитнинг  устидаги 
чопонни  ечганида  белида  христианларга  оид  зуннор  дейиладиган 
белбог  кўринди.  Йигитча  қаттиқ  уялди.  Устозга  нисбатан  қалбида 
севги  ҳис  эта  бошлади.  Мана  шу  тариқа  авлиёларнинг  Аллоҳ  нури 
билан  боқиши  нима  эканлигини  яхши  тушунди.  Калимаи  шаҳодат 
келтириб,  мусулмон  бўлиш  билан  шарафланди.  Сўнгра  устоз  тала- 
баларига  “Бу  йигит  белидаги  моддий  зуннорини  қиркди.  Биз  ҳам 
қалбларимиздаги  зуннорларни  қирқайлик.  Бу  кибр  ва  гурурдир” 
дедилар. 

Бир  куни  бир  киши  келиб  “Охирги  нафасда  имон  билан  кети- 
шимиз  учун  бизга  дуо  қилсангиз”  деб  илтимос  қилди.  Бу  меҳмонга 
жавобан:  “Фарзларни  адо  этгандан  кейин  дуо  қилган  мўминнинг 
дуоси  қабул  бўлади.  Сен  фарзларни  бажаргандан  кейин  дуо 
қилаётганингда  бизни  хотирласанг,  биз  ҳам  сени  ёдга  оламиз. 
Бу  ҳолат  ҳам  сен,  ҳам  биз  учун  дуонинг  қабул  бўлишига  васила 
бўлади”  дедилар. 

Шиа  эътиқодли  Сафавий  босқинчилари  Ғиждувон  шаҳрини 
қамалга  олганида  қўққисдан  қалъа  ичидан  уларга  қарши  ҳужумга 
чиққан  аскарларнинг  бошида  ҳайбатли  бир  зотнинг  икки  тигли 
қилич  билан  ҳужумга  келаётганини  кўрдилар.  Кўп  қурбонлар  бе- 
риб,  ортга  қочдилар.  Устознинг  вафотидан  аввал  айтган  қуйидаги 
гаплари  унинг  332  йил  кейин  юз  берадиган  кароматлари  эди. 

Дўстга  қутлуг,  душманга  эса  бало  бўламан, 

Жангда  гўё  пўлатдек,  тинчликда  эса  мумман. 

Flyp  чашмасининг  боши  Ғиждувон  манзилимиз, 

Урушда  икки  тигли  қилич  билан  жанг  қиламан. 

Ориф  Ревагарий 
ҳазратлари 

Ориф  Ревагарий  ҳазратлари  Силсилаи  олиянинг  ўнинчисидир. 
Бухородан  30  км  узоқликдаги  Ривагар  қишлогида  дунёга  келди. 

Кичик  ёшидан  таҳсил  олишни  бошлади.  Заковати  ва  тез 
ўзлаштириш  қобилиятининг  порлоқлиги  сабабли  қисқа  вақтда 

камолга  келди.  Бу  аснода  илм  ва  ҳикмат  соҳиби,  ибодат  шартла- 
рини  бекаму  кўст  бажарувчи,  инсонларга  ҳақ  йўлни  кўрсатишда 
замонининг  қутби  бўлган  Абдулхолиқ  Ғиждувоний  ҳазратлари  би- 
лан  танишди  ва  бутун  олами  ўзгарди.  Илк  кундаёқ  абадий  саодат 
тожининг  бошига  қўнганини  ҳис  этди.  Дарҳол  унга  богланиб,  то 
вафотигача  ундан  ажралмади. 

Устози  илк  суҳбатида  унга  шундай  деди: 

“Ҳақ  йўлдаги  талаба  вақтнинг  қийматини  яхши  билиши  керак. 
Вақт  ўтиб  кетаётганда  ўзининг  қандай  ҳолда  эканлигини  сезишга 
уриниш  лозим.  Агар  ўтказган  ҳар  бир  онида  ҳузурда  бўлган  бўлса, 
буни  яхши  ҳол  деб  билиш  керак.  “Аллоҳимга  шукрлар  бўлсин!” 
дейиши  лозим.  Агар  гафлат  билан  ўтказган  бўлса,  дарров  уни  ту- 
затишга  киришиши,  буюк  Яратганга  узрини  билдириб,  Ундан  авф 
этишини  тилаши,  астагфируллоҳ  дейиши  керак.” 

Ориф  Ревагарийустози  АбдулхолиқҒиждувоний  ҳазратларининг 
ҳаётларида  унга  хизмат  қилиши  билан  машҳур  бўлиб,  жуда  кўп 
файз  ва  баракатларига  эришди.  Устозининг  вафотидан  кейин 
унинг  ўрнига  Жаноби  ҒГайгамбаримизнинг  ва  Асҳобининг  йўлини 
инсонларга  ўргатиш  ишида  жавобгар  бўлди.  Ҳиммат,  иноят  ва 
гайратларини  Аллоҳу  таолони  излаганларга  сарфлади. 

Кўплаган  кишиларнинг  ҳидоятга  ва  авлиёлик  мақомларида  юк- 
сак  даражаларга  эришишиларига  васила  бўлдилар.  Замонининг 
ягонаси  эдилар.  Ҳамма  билан  жуда  яхши  ва  юмшоқ  муомалада 
бўлар,  ҳеч  кимнинг  кўнглини  огритмасдилар.  Ғ[афсининг  иста- 
ганларини  ҳеч  вақт  бажармас,  истамаганларини  бажариб,  руҳини 
юксалтиш  учун  қаттиқ  ҳаракат  қилардилар.  Ҳаромлардан  қаттиқ 
сақланар,  ҳатто  ҳаромга  тушиш  қўрқуви  билан  мубоҳларнинг 
кўпини  ҳам  тарк  этардилар.  Кечалари  вақтини  доим  ибодат  билан 
ўтказар,  кундузлари  талабаларга  дарс  берар,  суннат  бўлгани  учун 
пешиндан  аввал  бироз  ухлаб  олардилар.  Бунга  қайлула  дейилади. 
Пайгамбаримизнинг  суннатларини  жуда  яхши  билардилар  ва  бу- 
ларнинг  унутилиб  кетмаслиги  учун  қаттиқ  гайрат  кўрсатардилар. 

Суҳбатларини  шундай  бошларди: 

“Аллоҳу  таоло  барчамизни  дунё  ва  охиратнинг  сарвари,  бу- 
тун  инсонларнинг  ҳар  жиҳатдан  энг  устуни  ва  энг  яхшиси  бўлган 
Расулуллоҳга  тобе  бўлиш  саодати  билан  шарафлантирсин!  Чунки 

Жаноби  Ҳақ  Унга  тобе  бўлишни,  Унга  эргашишни  жуда  севади. 
Унга  эргашишнинг  кичик  бир  зарраси  бутун  дунё  лаззатларидан 
ва  бутун  охират  неъматларидан  ҳам  устундир.  Ҳақиқий  устунлик 
унинг  суннати  санийясига  тобе  бўлишдир.” 

Ориф  Ревагарий  ҳазратлари  узоқ  умр  кўрганлар.  Қабрини  зиё- 
рат  қилганнлар  унинг  файз  ва  баракатига  эришмокдалар.  У  зотни 
васила  қилиб,  Аллоҳу  таолога  қилинган  дуолар  қабул  бўлмоқда. 

Маҳмуц  Анжир  Фағнавий 
ҳазратлари 

Маҳмуд  Анжир  Фагнавий  ҳазратлари  Силсилаи  олиянинг  ўн  би- 
ринчисидир.  Моварауннаҳрнинг  Тури  Синодек  муқаддас  бир  жой 
юрт  бўлишига  васила  бўлган,  у  ерни  нурлантирган  улуг  олим  ва 
авлиёлардан  бўлган  Маҳмуд  Анжир  Фагнавий  Бухоронинг  Фагна 
қишлогида  тугилдилар.  1315  йили  вафот  этдилар.  Меъморлик  би- 
лан  кун  кечирганлар. 

Хўжа  Ориф  Ревагарий  ҳазратларининг  дарсларида  ва 
суҳбатларида  етишиб,  камолга  келдилар.  Моддий  ва  маънавий 
илмларда  замонининг  буюк  олимларидан  бўлдилар.  Инсонлар- 
га  тўгри  бўлган  саодат  йўлини  кўрсатиш  учун  устозидан  ижозат 
олдилар.  Кўилаган  олим  етиштирдилар.  Минглаган  кишиларнинг 
залолатдан  ҳидоятга,  яъни  бузуқликдан  тўгри  йўлга  ва  саодатга 
қовушишига  васила  бўлдилар.  Етиштирган  олимлари  орасида  энг 
улуги  ўзларидан  кейинги  халифалари  Хўжа  Али  Ромитанийдир. 

Устози  Ориф  Ревагарийдан  ижозат  олиб,  инсонларни  тўгри 
йўлга  бошлаш  вазифаси  берилгач,  ўша  пайтларда  керак  бўлган 
овозли  (жаҳрий)  зикрни  бошладилар.  Дастлабки  жаҳрий  зикр  ай- 
тишлари  устозининг  сўнгги  хасталиги  вақтида  Ривагар  тепалиги 
устида  бўлганди.  Хўжа  Ориф  шунда  “Дам  бу  дам”  дегандилар.  Бу 
сўзини  розилигига  аломат  деб  тушундилар.  Хўжа  Ориф  Ревагарий- 
нинг  вафотидан  кейин  қалъа  дарвозаси  олдидаги  масжидда  жаҳрий 
зикр  тушишда  давом  этдилар.  Замонининг  буюк  олимларидан 
Хўжа  Муҳаммад  Порисонинг  боболаридан  Мавлоно  Ҳафизуддин 
олимларнинг  устози  Шамс-ул-аимма  Ҳулвонийнинг  ишораси  би- 
лан  Бухорода  замонанинг  энг  улуг  имом  ва  олимларининг  ҳузурида 

Хўжа  Маҳмудга:  “Сиз  қандай  ният  билан  овоз  чиқариб  жаҳрий 
зикр  айтяпсиз?”  деб  савол  қотдилар.  Хўжа  Маҳмуд  “Ухлаётган- 
ларни  уйқудан,  гофилларни  гафлатдан  уйготиш,  инсонларни  дин- 
нинг  асосий  ва  тўгри  йўлида  юритиш,  ҳақиқатга  ташвиқ  қилиш, 
шу  тариқа  инсонларни  бутун  яхшиликларнинг  калити,  ҳар  саодат- 
нинг  асоси  бўлган  тавбага  ва  бир  буюк  зотга  интисоб  қилишларига 
(богланишларига)  сабаб  бўлиш  ниятида”  деб  жавоб  бердилар. 
Мавлоно  Хафизуддин  унга  “Агар  ниятингиз  мана  шундай  дуруст 
бўлса,  бундай  жаҳрий  зикр  қилишингиз  жоиз  бўлур”  дедилар. 

Маҳмуд  Анжир  Фагнавий  айтдиларки: 

“Жаҳрий  зикрни,  яъни  сасли,  овозли  зикрни  фақат  тили 
ёлгону  гийбатдан,  меъдаси  ҳарому  шубҳалилардан  пок,  қалби 
риё-ю  хўжакўрсиндан  узоқ,  сири  Раббидан  бошқа  барча  нарсага 
таважжухдан  муназзаҳ  бўлган  кишигина  айта  олади.” 

Буюк  олим  Али  Ромитаний  айтдилар: 

“Хўжа  Маҳмуд  Анжир  Фагнавий  замонида  дарвешлардан  бири 
Хизр  алайҳиссаломни  кўрди  ва  ундан:  “Бу  замонда  этагидан  тутиб, 
изидан  эргашиладиган  шайх  кимдир?”  деб  сўради.  Х,азрати  Хизр 
“Хўжа  Маҳмуд  Анжир  Фагнавий”  деди.” 

Ҳазрати  Хизр  билан  кўришиб,  бу  саволни  сўраган  зот  Али 
Ромитанийнинг  ўзи  эканлиги  айтилади.  Бир  куни  Хўжа  Али 
Ромитаний  Хўжа  Маҳмуд  Анжир  Фагнавийнинг  яқинлари  би- 
лан  бирга  Ромитан  саҳросида  ҳавода  учиб  юрган  катта  оқ  қушни 
кўрдилар.  Бу  қуш  уларнинг  бошига  яқин  келиб,  аниқ-тиниқ  қилиб 
“Эй  Али,  комил  эр  бўлгин!  Сўзингга  содиқ  қолгин.  Ушлаган  эта- 
гингни  маҳкам  тутгил,  аҳдингни  бузмагин!”  деди.  Бу  қушни 
кўриб,  айтганларини  эшитгач  дўстларини  ажойиб  бир  ҳол  қоплаб, 
ҳушларидан  кетдилар.  Узларига  келгач,  қуш  ва  унинг  гапиргани 
ҳақида  сўрадилар.  Али  Ромитаний  айтдики:  “У  Хўжа  Маҳмуд 
Анжир  Фагнавий  эди.  Аллоҳу  таоло  унга  бу  кароматни  эҳсон  этди. 
Ҳозир  Хўжа  Деҳҳон  хаста,  сўнгги  лаҳзаларини  яшамокда.  Уни 
йўқлаб,  зиёратга  кетмоқда.  Чунки  у  Аллоҳу  таолодан  сўнгги  на- 
фасда  ўзига  ёрдамчи  бўлиши  учун  авлиёларидан  бирини  юбори- 
шини  илтижо  қилган  эдилар.  Хўжа  Маҳмуд  шу  сабабдан  у  зотнинг 
ёнига  кетмоқдалар.” 

Али  Ромитаний 
ҳазратлари 


Али  Ромитаний  ҳазратлари  Силсилаи  олиянинг  ўн  иккинчи- 
сидир.  Бухоро  яқинидаги  Ромитан  қишлоғида  туғилдилар.  Бар- 
чаға  ҳақ  йўлни  кўрсатған,  қалбидан  нур  сочған  Маҳмуд  Анжир 
Фағнавий  ҳазратларидан  кўп  истифода  қилдилар.  Авлиёлик  дара- 
жалариға  эришдилар.  Моддий  илмларда  ҳам  юксалдилар.  Ибодат 
ва  дарслардан  кейин  ҳалол  луқма  ишлаб  топиш  учун  тўқимачилик 
билан  шуғулланардилар.  Шу  сабабдан  унға  тўқимачиларнинғ  шай- 
хи  маъносида  «Пир-и  Нассож»  ҳам  дейишарди. 

Бир  талабаси  унға  овқат  келтирғанди.  Унға  “Олиб  келған  та- 
оминғ  меҳмон  келиб,  нима  беришимни  билмай  танғ  ҳолда  тур- 
ған  вақтимда  ёрдам  берди.  Энди  биздан  қандай  муродинғ  бўлса, 
сўрағин!  Чунки  ҳозир  ҳожат  эшиклари  очиқдир”  дедилар.  Талаба 
“Илмда  ва  авлиёликда  сизға  ўхшашдан  бошқа  орзум  йўқ”  деб  жа- 
воб  берди.  Али  Ромитаний  ҳазратлари  “Жуда  қийин  ва  юки  оғир  бир 
ишни  орзу  қилдинғ.  Бунинғ  юкини  кўтара  олармикансан”  дедилар. 
Талаба  “Бу  дунёдағи  яғона  истағим  худди  сиздек  бўлишдир.  Лекин 
ҳар  қанақа  амринғизга  розиман”  деди.  Ромитаний  ҳазратлари  та- 
лабаға  таважжуҳ  этдилар.  Бу  талаба  бироз  муддатдан  кейин  зоҳир 
ва  ботинда  Аллоҳу  таолонинғ  изни  билан  устозининғ  даражаси- 
ға  етишди.  Лекин  ишқи  илоҳийда  маст  бўлиб,  ўзини  йўқотди.  Шу 
тариқа  қирқ  кун  ётиб  кейин  вафот  этди.  Унға  бир  онда  ўзининғ 
мақомларини  бериб,  ўзидек  қилғани  учун  иккита  азиз  маъносида 
устозининғ  исми  ҳам  “Азизон”  бўлиб  қолди. 

Али  Ромитаний  умрининғ  охирларида  Бухородан  Хоразм- 
ға  келдилар.  Қалъа  дарвозаси  олдиға  жойлашдилар  ва  у  ернинғ 
подшоҳиға  икки  талабасини  юбориб:  “Султоннинғ  олдиға  борин- 
ғлар.  Фақир  бир  тўқимачи  шаҳринғизга  келганди.  Изн  берсангиз 
шу  ерда  қолмоқчи,  изн  бермасангиз  ортига  қайтади  денглар.  Изн 
берса,  султоннинг  қўлидан  муҳрланган  бир  ҳужжат  олинглар” 
деди.  Талабалари  бориб,  султонга  арзларини  айтдилар.  Султон 
бундай  истакни  илк  бор  эшитиб  тургани  учун  кулгили  туюлса- 
да,  қўлларига  муҳрланган  ҳужжат  берди.  Бу  ҳужжатни  талабала- 
ри  олиб  келдилар.  Азизон  ҳазратлари  шаҳарнинг  чеккасидаги  бир 
очиқроқ  жойга  жойлашдилар. 

Ҳар  куни  мардикорлар  тўпланган  бозорга  бориб,  улардан  бир 
нечтасини  ишга  яллаб  оларди.  Улардан  кунлик  ҳақларини  сўраб 
билгандан  кейин  “Энди  таҳорат  олиб,  аср  намозигача  суҳбатимизга 
қатнашинг.  Асрдан  кейин  ҳақларингизни  олиб,  уйларингизга  бо- 
ринглар”  дерди.  Мардикорлар  ҳеч  иш  қилмай  ўтириб,  ибодатлари- 
ни  қилиш  билан  бирга  ҳеч  эшитмаган  нарсаларини  ўрганардилар, 
шомга  яқин  ҳақларини  олардилар.  Суҳбатларига  бир  марта 
қатнашган  киши  унинг  лаззатига  тўя  олмай,  қайтиб  ажрала  олмас- 
ди.  Бу  ҳолат  бутун  шаҳарга  ёйилди.  Аҳоли  унинг  талабаси  бўлиш 
учун  ҳамма  нарсага  тайёр  эди.  Ҳар  куни  уйи  одамлар  билан  тўлиб- 
тошарди.  Дуосини  олиш  учун  халойиқ  бир-бири  билан  ярашарди. 
Ниҳоят  баъзи  кимсалар  аҳволни  султонга  шундай  билдирдилар: 

“Шаҳарда  бир  дарвеш  пайдо  бўлибди.  Одамлар  унинг  ҳузурига 
дарё  бўлиб  оқмокда.  Унинг  айтгани  айтган,  дегани  деган.  Унинг  ҳар 
истагини  худди  амрдек  қабуллаб,  кимўзарга  бажо  келтиришмоқда. 
Бу  кетишда  халқ  уни  ўзларига  султон  қилиб  кўтарадилар  ва  сиз 
салтанатингиздан  жудо  бўласиз.” 

Султон  уни  шаҳардан  чиқариш  ҳақида  фармон  ёзиб,  одамла- 
рини  жўнатади.  Али  Ромитаний  ҳазратлари  келганларга  “Биз- 
нинг  шаҳарда  истиқомат  қила  олишимиз  ҳақида  имзоланган  ва 
муҳрланган  фармон  бор.  Агар  султон  ўз  имзосини,  муҳрини,  из- 
нини  инкор  этадиган  бўлса,  унда  биз  ҳам  шаҳардан  чиқиб  кетишга 
розимиз”  деган  жавобни  берадилар.  Бу  жавобни  султонга  еткази- 
шади.  Султон  ўзи  берган  изнни  қайтариб  оладиган  даражада  паст- 
кашликка  бормайди.  Аксинча  келиб,  суҳбатларга  қатнашди.  Унинг 
суҳбатидаги  лаззатни  ва  нозикликни  яхши  англаган  султон  унинг 
энг  илғор  талабаларидан  бўлади. 

Муҳаммад  Бобо  Саммосий 
ҳазратлари 

Муҳаммад  Бобо  Саммосий  ҳазратлари  Хўжа  Али  Ромитаний 
ҳазратлари  етиштирган  буюк  авлиёлардандир.  Силсилаи  оли- 
янинг  ўн  учинчисидир.  Бухорога  қарашли  Саммос  қишлоғида 
туғилдилар. 

Тасаввуф  илмини  буюк  олим  Али  Ромитаний  ҳазратларидан 
ўрғандилар.  Унинғ  дарслари  ва  суҳбатларида  етишиб,  тасаввуфда 

юксак  даражага  эришдилар.  Устози  ўзидан  кейин  ўрнига  Муҳаммад 
Бобо  Саммосийни  вакил  этиб  қолдирди.  Бошқа  талабаларига  ҳам 
унга  тобе  бўлишни  васият  этдилар. 

Устозининг  вафотидан  кейин  унинг  ўрнига  ўтган  Муҳаммад 
Бобо  Саммосий  кўплаган  талаба  етиштирди  ва  ичларидан  бир 
қисмини  тасаввуфда  юксак  мақомларга  эриштирди.  Бу  талабала- 
рининг  бошида  ўзидан  кейин  ўрнига  ўтирган  ва  илм  дарёсида  са- 
даф  бўлган  Саййид  Амир  Кулол  ҳазратлари  туради.  Яна  бир  тала- 
баси  Баҳоуддин  Бухорий  ҳазратларидир.  У  ҳали  тугилмасдан  аввал 
устози  Муҳаммад  Бобо  Саммосий  у  тугиладиган  жойдан  ўтаётиб 
“Бу  ердан  бир  буюк  зотнинг  ҳиди  келмокда.  Яқинда  бу  жой  Қасри 
орифон  (орифлар  саройи)  бўлур”  дегандилар. 

Бир  куни  яна  шу  ердан  ўтаётиб  “Энди  ўша  гўзал  ҳид  кўпроқ 
келяпти.  Умид  қиламанки,  ўша  буюк  зот  дунёга  келди”  дедилар. 
Бу  гапни  айтганларида  Баҳоуддин  Бухорий  ҳазратлари  тугилганига 
уч  кун  бўлганди.  Отаси  гўдакнинг  кўксига  ҳадя  қўйиб  Муҳаммад 
Бобо  Саммосийнинг  ҳузурига  олиб  келганида  “Бу  бизнинг 
ўглимиздир.  Биз  уни  қабул  этдик”  дедилар.  Сўнгра  талабалари- 
га  ‘Тўзал  ҳидлар  мана  шу  гўдакдан  келаётганди.  Уз  замонининг 
ягонаси  ва  йўлбошчиси  бўлади”  дедилар.  Кейин  халифаси  бўлган 
Амир  Кулолга  унга  яхшилаб  таълим-тарбия  бериб  етиштиришни 
тайинладилар. 

Баҳоуддин  Бухорий  ҳазратлари  айтиб  берганлар: 

“Уйланмоқчи  бўлган  вақтимда  отам  мени  Муҳаммад  Бобо  Сам- 
мосий  ҳазраларининг  ҳузурига  юборди.  Унга  борадиган  куннинг 
кечасида  кўнглимда  кўз  ёши  тўкиб  дуо  қилиш  истаги  ортди.  Унинг 
масжидига  кириб  икки  ракат  намоз  ўқидим  ва  Аллоҳу  таолога 
шундай  дуо  қилдим:  Ё  Рабби,  менга  балоларингга  чидашим  учун 
қувват  бергин! 

Саҳарлаб  устознинг  ҳузурига  борганимда  “Энди  дуо 
қилаётганингда  “Ё  Рабби,  сенинг  розилигинг  қаерда  бўлса,  мени 
шу  ерда  ҳозир  қилгин!”  деб  айт.  Агар  Аллоҳ  дўстига  бало  юборса, 
яна  инояти  билан  бу  балога  сабр  ва  чидамни  ҳам  беради.  Лекин 
Аллоҳдан  нима  келишини  билмасдан  туриб,  худди  бало  сўрагандек 
дуо  қилиш  тўгри  эмас”  дедилар.  Бир  кеча  аввалги  ҳолимни  кашф 
этишдаги  кароматини  тушундим  ва  у  зотнга  бутунлай  боғландим.” 

Етиштирган  ва  тасаввуфда  юксак  даражаларга  эришишларига 
васила  бўлган  юзлаган  авлиёлардан  тўрттасини  ўзига  халифа  этиб 
танлагандилар.  Булардан  биринчиси  Хўжа  Сўфий  Суҳорий,  иккин- 
чиси  ўз  ўғли  Хўжа  Муҳаммад  Саммосий,  учинчиси  Мавлоно  До- 
нишманд  Али,  тўртинчиси  эса  Саййид  Амир  Кулол  ҳазратларидир. 

Баҳоуддин  Бухорий  ҳазратлари  баён  қиладилар: 

Устозим  Муҳаммад  Бобо  Саммосий  билан  овқатланиб 
ўтиргандик.  Овқат  тугагандан  кейин  менга  бир  нон  бериб  “Ол  буни 
сақлаб  қўйгин,  балки  керак  бўлиб  қолар”  дедилар.  Овқатланиб 
тўйган  бўлишимизга  қарамай  менга  бу  нонни  беришларининг 
ҳикматини  ўйлаётгандим  “Фойдасиз  ўйлардан  қалбни  муҳофаза 
қилиш  керак”  дедилар.  Сўнгра  йўлга  чиқдик  ва  бир  танишим- 
нинг  уйида  меҳмонга  қолдик.  Меҳмонга  қолган  уйимизнинг  эга- 
си  қийин  ҳолда  эканлиги  кўриниб  турарди.  Устозим  ундан  нимага 
ғамгин  эканлигини  сўрадилар.  У  “Бир  коса  сутим  бор,  лекин  сут- 
нинг  ёнида  ейишга  ноним  йўқ.  Шунга  сиқиляпман”  деди.  Устозим 
менга  ўгирилиб  “Х,алиги  нонни  нима  қиламиз  ўйлаб  турган  эдинг. 
Қани  нонни  эгасига  берчи”  дедилар. 

Саййид  Амир  Кулол 
ҳазратлари 

Саййид  Амир  Кулол  ҳазратлари  Силсилаи  олиянинг  ўн 
тўртинчисидир.  Х,азрати  Х,усайиннинг  авлодидандир.  Авлиёлар- 
нинг  машҳурларидан  бўлган  Муҳаммад  Бобо  Саммосийнинг  шо- 
гирди  ва  Баҳоуддин  Бухорий  ҳазратларининг  устозидир.  Кулол- 
чилик  билан  шуғулланганлиги  учун  “Кулол”  исми  билан  билан 
машҳур  бўлганлар. 

Ҳар  онини  исломиятга  уйғун  ўтказганлар,  кўплаган  кишилар 
унинг  суҳбатида  ва  дарсларида  камолга  етган.  Онаси  шундай  баён 
қилади:  “Амир  Кулолга  ҳомиладорлигимда  шубҳали  бир  нар- 
са  есам  қорин  оғриғига  дучор  бўлардим.  Бу  луқмани  меъдамдан 
чиқариб  ташламагунча  қорин  оғриғидан  қутула  олмасдим.  Бу  ҳол 
бошимдан  уч  марта  ўтди.  Сўнгра  хайрли  бир  фарзандга  ҳомиладор 
бўлганимни  англадим.  Бундан  кейин  еяётган  нарсаларимнинг 
ҳалол  эканлигига  эътиборли  бўлиб,  эҳтиётлик  билан  ҳаракат 
қилдим.” 

Солиҳ  зотлардан  бири  вафот  этганида  жаноза  намозини  Амир 
Кулол  ҳазратларининг  ўқишини  васият  қилганди.  Лекин  у  узоқ 
бир  жойда  сафарда  эди.  Бу  зот  вафот  этгач,  шу  жойнинг  олимлари 
тўпланди.  Амир  Кулол  ҳазратларини  чақириб  келишга  бир  киити- 
ни  жўнатишни  маслаҳатлашдилар.  Шунда  шу  ерда  бўлган  Шайх 
Суфий:  “Хабарчининг  кераги  йўқ.  Бу  ҳодисалар  унга  маълум 
бўлади”  деди.  Х,ар  эҳтимолга  қарши  икки  киши  хабар  бериш  учун 
йўлга  отланган  эди.  Энди  йўлга  чиқмочи  бўлиб  турганилари- 
да  Амир  Кулол  ҳазратлари  бирданига  қаршидан  кўринди.  Келиб 
вафот  этган  зотнинг  жанозасини  ўқитдилар.  У  ердаги  олимлар 
бу  ҳодисанинг  унга  қандай  маълум  бўлганини  сўрадилар.  Амир 
Кулол  ҳазратлари  қуйидаги  ҳадиси  шарифларни  билдирди: 

“Қалб  қалбга  акс  этади,” 

“Мўмин  мўминнинг  ойнасидир.” 

“Ҳар  идишдан  ичидаги  нарса  томади.” 

Ундан  каромат  ҳақида  сўрадилар.  Айтдиларки:  “Авлиёнинг 
каромати  ҳақдир.  Каромат  ақлан  ва  нақлан  жоиздир.  Бу  хусусда 
кўплаган  нақллар  бор.  Сулаймон  алайҳиссаломнинг  вазирлари 
Асоф,  Балқиснинг  тахтини  бир  зумда  Санадан  Қуддусга  келтир- 
гани  ҳақидаги  ҳодиса  бунга  мисол.  Яна  бир  бошқа  мисол:  Бир 
куни  ҳазрати  Умар  Мадинада  хутба  ўқиётганида  Эрондаги  ислом 
қўшинини  кўриб,  қўшин  қўмондонига  “Эй  Сория,  тоғ  тарафга  че- 
кин!”  деди.  Узокда  бўлишига  қарамай  Сория  ва  унинг  аскарлари  бу 
овозни  эшитиб,  тоғ  тарафга  чекиндилар.  Шу  тариқа  душманнинг 
таҳликали  ҳужумидан  ҳимояландилар.  Авлиёда  кўринадиган  каро- 
матлар  Жаноби  Пайғамбаримизнинг  мўъжизаси  сабаблидир.” 

Вафот  этишидан  олдин  хасталаниб  ётганида  талабаларига  шун- 
дай  васият  қилдилар: 

“Илм  ўрганиб,  Муҳаммад  алайҳиссаломнинг  йўлига  тобе 
бўлишдан  асло  ажралмангизлар!  Бу  мўмин  учун  бутун  саодатлар- 
нинг  воситасидир.  Ҳар  бир  мусулмон  эркак  ва  аёлнинг  ўзига  лозим 
бўлган  дин  билимларини  ўрганиши  фарздир.  Булар  шу  тартибга 
кўрадир:  Имон,  намоз,  рўза,  бадавлат  бўлса  закот  ва  ҳаж,  ота-она- 
сининг  ҳақларини  ўрганиш. 

Аллоҳу  таолонинг  рози  бўлишини  истаган  киши  ота-онасини 
рози  қилсин.  Расулуллоҳ  жанобимиз  “Аллоҳу  таолонинг  рози- 

лиги  ота-онанинг  розилигини  олиш  билан  қўлга  киритила- 

ди”  деб  марҳамат  қилганлар.  Шунинг  учун  ота-онанинг  ҳақига 
риоя  қилиш  муҳимдир.  Сила-и  раҳм  (қариндошларни  зиёрат 
қилиш),  қўшни  ҳақига  риоя  қилиш,  керак  бўлган  еавдо-еотиқни, 
ҳалол  ва  ҳаромларни  ўрганиш  лозимдир.” 

Яна  айтдиларки: 

“Ихлоели  бўлинглар.  Ҳар  ишни  Аллоҳ  розилиги  учун  қилеангиз, 
қутулаеиз.  Ихлосеиз  ишланган  амал  худди  устида  подшоҳнинг 
муҳри  бўлмаган  қалбаки  танга  кабидир.  Ўтмайдиган  пулни  ҳеч 
ким  олмайди.  Устида  муҳри  бўлган  пулни  эса  ҳамма  олади.  Ихлос 
билан  бажарилган  озгина  амал  Аллоҳ  наздида  кўп  амал  кабидир. 
Ихлоссиз  қилинган  кўп  амалнинг  эса,  Ҳақ  таоло  олдида  зарра- 
ча  қиймати  йўқдир.  Бажараётган  ҳар  бир  ибодат  ва  амалингизни 
ихлос  билан  ишланг.  Мана  шунда  Аллоҳу  таолонинг  розилигини 
қозонганлардан  бўласиз.” 

Баҳовуддин  Нақшибанд 
ҳазратлари 

Саййид  Муҳаммад  Баҳоуддин  Бухорий  ҳазратлари  Силсилаи 
олиянинг  ўн  бешинчи  фарди  комилидурлар.  Аллоҳу  таолонинг 
муҳаббатини  қалбига  нақш  этганлари  учун  Нақшбанд  деб  ҳам  ата- 
лади. 

1318  йили  Бухорога  яқин  бўлган  Қасри  Орифонда  таваллуд  топ- 
дилар.  Ислом  олимларининг  энг  буюкларидан  бўлиб,  тасаввуфда 
энг  юксак  даражаларга  эришдилар.  Замонида  ва  кейинга  асрларда 
унинг  воситаси  билан  кўплаган  инсонлар  ҳидоятга,  тўғри  йўлга 
қовушдилар.  1389  йили  Қасри  Орифонда  вафот  этдилар.  Шу  ерга 
дафн  этилган. 

Замонининг  буюк  авлиёларидан  бўлган  Муҳаммад  Бобо  Сам- 
мосий  у  зот  туғилмасидан  олдин  Қасри  Орифонга  келганди.  Шун- 
да  “Бу  ердан  бир  улуғ  зотнинг  ифори  келмокда.  Бу  жойдан  улуғ 
валий  чиқади”  деб  шогирдларига  мисли  йўқ  бир  зотнинг  бу  жойда 
туғилишини  билдиргандилар. 

Отаси  Саййид  Муҳаммад  Бухорий  шундай  дейди: 

“Ўғлим  Баҳоуддин  туғилганидан  уч  кун  ўтгач  Хўжа  Муҳаммад 

Бобо  Саммосий  яна  Қасри  Орифонга  келдилар.  Менинг  унга  бўлган 
муҳаббатим  жуда  кучли  эди.  Янги  тугилган  ўглим  Баҳоуддинни 
ҳузурларига  олиб  бордим.  Хўжа  ўглимни  қўлимдан  олиб,  багрига 
босиб  “Бу  чақалоқ  менинг  ўглим.  Мен  уни  маънавий  ўгилликка 
қабул  қилдим”  дедилар.  Сўнгра  Саййид  Амир  Кулолга  шундай  де- 
дилар:  “Сизга  бу  ердан  буюк  бир  зотнинг  ифори  келмоқда  деган 
эдим.  Бу  ифор  мана  шу  фариштадай  чақалоқнинг  ифоридир.  Бу  са- 
бий  улуг  бир  зот  бўлиши  керак.” 

Онаси  баён  қилади: 

“Углим  Баҳоуддин  тўрт  ёшлигида  уйимиздаги  сигирни  кўрсатиб 
“Бу  сигир  боши  оқ  рангли  бузоқ  тугади”  деди.  Бир  неча  ойдан  кей- 
ин  сигир  у  айтганидек  бир  бузоқ  тугди.” 

Баҳоуддин  Бухорий  ҳазратларининг  илк  устози  Хўжа  Муҳаммад 
Бобо  Саммосийдир.  Ундан  кейин  Саййид  Амир  Кулол  устозлик 
қилдилар.  Бундан  ташқари  бир  неча  устозлардан  дарс  олди. 

“Али  Ромитаний  ҳазратларидан  бери,  омонат  сақланган  тож 
менга  берилди.  Шу  онда  қалбим  Аллоҳу  таолога  бўлган  муҳаббат 
билан  тўлиб-тошди.  Сўнгра  устозим  Саййид  Амир  Кулол  Қасри 
Орифинга  келдилар.  Менга  кўп  илтифот  кўрсатиб  “Хўжа 
Муҳаммад  Бобо  Саммосийнинг  амрлари  бўйича  сизни  камолга 
етказиш  учун  меҳнат  қиламан”  дедилар.” 

Саййид  Амир  Кулол  ҳазратлари  Баҳоуддин  Бухорий  ҳазрат- 
ларининг  етилиши  учун  астойдил  шугулланиб,  уни  тасаввуфда 
юксак  даражаларга  эриштиргандан  кейин  айтдиларки: 

“Устозим  Хўжа  Муҳаммад  Бобо  Саммосийнинг  тарбиянгизга 
тегишли  васиятларини  бажо  келтирдим.  Сизни  у  зот  истаганлари- 
дек  қилиб  етиштирдим.  Энди  сизга  ижозат.” 

Баҳоуддин  Бухорий  ҳазратлари  Амир  Кулол  ҳазратларининг  ва- 
фотидан  кейин  инсонларга  тўгри  йўлни  кўрсатиб,  йўлбошчилик 
вазифасини  бажаришни  бошладилар. 

Афсуски  ҳозирги  кунда  дунёнинг  ҳар  томонида  унинг  ис- 
мидан  фойдаланиб,  Нақшийлик  номи  остида  Х,аққа  борадиган 
йўлдан  адаштирувчи  сохта  шайхлар  пайдо  бўлган.  Аҳли  суннат 
эътиқодини  биладиган  бир  киши  буларнинг  нотўғри  йўлда  эканли- 
кларини  осонлик  билан  тушунади. 

Аловуддин  Аттор 
ҳазратлари 

Аловуддин  Аттор  ҳазратлари  Бухорода  етишиб  чиққан  энг  буюк 
авлиёлардан.  Силсилаи  олиянинг  ўн  олтинчисидир.  Асл  исми 
Муҳаммад  бин  Муҳаммад  Бухорийдир. 

Бадавлат  отаси  вафот  этгач,  ўгилларига  мерос  сифатида  жуда 
кўп  мол-мулк  қолди.  Лекин  Аловуддин  меросдан  улуш  олишдан 
бош  тортиб,  Шоҳи  Нақшбанд  Муҳаммад  Баҳоуддин  Бухорийга 
талаба  бўлишни  танлади.  Унинг  ҳузурига  бориб  аҳволини  тушун- 
тирди  ва  талабаликка  қабуллашини  сўради.  Баҳоуддин  Бухорий 
ҳазратлари  унга  назар  этиб  “Углим  бизнинг  йўлимизда  заҳмат  ва 
гам-ташвишлар  кўпдир.  Дунёни  ва  нафсингни  тарк  эта  оласан- 
ми?”  деганларида  ҳеч  ўйлаб  турмасдан  “Тайёрман  устоз”  деди. 
Баҳоуддин  Бухорий  ҳазратлари  “Ундай  бўлса  бугун  бир  сават  олма 
олиб,  ака-укаларингнинг  маҳалласида  сотгин”  дедилар. 

Аловуддин  насл-насабли  ва  таниқли  бир  оилага  мансуб 
бўлишига  қарамай  кибрланмасдан,  ака-укаларининг  маҳалласига 
бориб,  бақириб-чақириб  олма  сотди.  Эртаси  кун  устозининг 
ҳузурига  келиб  “Амрингизни  бажаришга  ҳаракат  қилдим,  устоз” 
деди.  Устози  “Бугун  энди  акаларингнинг  дўкони  олдида  олма  со- 
тасан”  дедилар.  Аловуддин  “Хўп  бўлади,  устоз”  деб,  акаларининг 
дўкони  олдига  бориб,  кечагидек  бақириб-чақириб  олма  сота  бош- 
лади.  Акалари  буни  кўриб  “Бизни  шарманда  қилма,  пул  керак 
бўлса,  истагингча  берамиз.  Меросдаги  улушингдан  ҳам  ортигини 
ол,  лекин  бу  ишни  ташла”  дедилар.  Аловуддин  уларга  қулоқ  сол- 
масдан  олма  сотишда  давом  этди.  Шунда  акалари  “Агар  олма  сота- 
диган  бўлсанг,  бизнинг  дўконимиз  олдида  сотма!”  дедилар.  У  яна 
қулоқ  солмади.  Акалари  уни  ҳақоратлаб,  ушлаб  урдилар.  Лекин  у 
ҳеч  нарсага  эътибор  бермай,  устозининг  амрини  бажаришга  урин- 
ди.  Эртаси  кун  устози  “Энди  бу  иш  тугади”  дея  олма  сотишини 
тўхтатиб,  шогирдликка  қабул  қилдилар. 

Аловуддин  Аттор  ҳазратлари  баён  қилади: 

“Устозим  мени  талабаликка  қабул  этгач,  унга  бўлган  муҳаббатим 
жуда  ортди  ва  унинг  суҳбатларидан  ажрай  олмайдиган  ҳолга  кел- 
дим.  Бир  куни  менга  “Сен  мени  севдингми  ё  мен  сени  севдимми?” 

дедилар.  Мен  “Бу  ожиз  хизматчига  илтифот  кўреатеангиз  у  ҳам 
еизни  еевади”  дедим.  Уетоз  “Бироз  кутгин!”  дедилар.  Бироздан 
кейин  қалбимда  унга  бўлган  еевгидан  асар  ҳам  қолмади.  Шунда 
устоз  “Севгининг  кимдан  эканлигини  билдингми?”  дедилар.” 

Талабаликка  қабул  этилгач,  жон-жаҳди  билан  хизматда  бўлди. 
Талабалари  орасида  бармоқ  билан  кўрсатиладиган  даражага  етди. 
Устози  унинг  даражаси  юқори  эканлигини  билгани  учун  бир  куни 
аёлига  “Қизимиз  балоғатга  етганида  хабар  бергин”  дедилар.  Қизи 
балоғатга  етгач,  талабаси  Аловуддиннинг  хонасига  кирдилар. 
Эски  бир  шолча  устида  ўтириб,  китоб  ўқиётганини  кўрдилар.  Бо- 
шининг  тагига  ёстиқ  ниятида  қўядиган  бир  ғиштдан  бошқа  нарса- 
си  йўқ  эди.  Устози  “Агар  қабул  қилсанг,  балоғатга  етган  бир  қизим 
бор.  Уни  сенга  никоҳлаб  бераман”  дедилар.  Аловуддин  “Буюк 
лутф  кўрсатдингиз.  Лекин  кўриб  турганингиздек  ҳеч  нарсам  йўқ” 
деди.  Устози  “Қизим  сенинг  такдирингга  ёзилган.  Ризқингизни 
эса,  Аллоҳу  таоло  бераман  деб  ваъда  қилган”  -  дедилар.  Бироз  вақт 
ўтиб,  турмуш  қурдилар. 

Бир  куни  Баҳоуддин  Бухорий  ҳазратлари  талабалари  билан 
қирга  чиққанди.  Йўлда  бир  дарёдан  ўтишга  тўғри  келди.  Дарё 
ёққан  ёмғирлар  туфайли  тўлиб-тошиб,  дарахтларни  илдизлари 
билан  қўпориб  оқарди.  Устози  “Аловуддин  сувга  сакра!”  деди. 
Аловуддин  ҳеч  тараддудсиз  сувга  сакради.  Тўлиб  оқаётган  сув 
ичида  йўқолди.  Талабалари  ўзларини  йўқотиб  қўйган  эдилар.  Ле- 
кин  устозларидан  ҳеч  нарса  сўрамадилар.  Устозлари  шомга  яқин 
қирдан  қайтаётганида  кўприк  ёнига  келиб  “Бир  киши  камми?” 
дедилар.  Талабалари  “Ҳа  шундай”  дедилар.  Баҳоуддин  Бухорий 
ҳазратлари  қўлини  узатиб  “Аловуддин  кел!”  дедилар.  Шунда 
Аловуддин  дарёдан  чиқиб  келди.  Ҳатто  кийимлари  ҳам  ҳўл 
бўлмаганди.  Устозлари  “Қаранглар,  дарё  илдизлари  маҳкам,  соғ- 
лом  бўлмаган  дарахтларни  йиқитиб  оқизмоқда.  Лекин  Аловуддин- 
нинг  илдизи  маҳкам  бўлгани  учун  уни  оқиза  олмади”-  дедилар. 

Аловуддин  Аттор  ҳазратлари  айтдики:  “Мақсадга  фақат  устоз- 
нинг  розилиги  билан  етиш  мумкин.  Шогирднинг  зиммасига  бутун 
ишларини  устозига  ҳавола  қилиш  қолади.  Устозининг  ёнида  ўзича 
иш  қилмаслиги  керак.  Аллоҳ  одамлари  билан  суҳбат  ақлни  ортти- 
ради.  Уларни  кўрмасдан  икки  кунни  ўтказиб  юбормаслик  керак.” 

Вафот  этгандан  кейин  тушда  кўриниб  “Аллоҳу  таолонинг  бизга 
берган  неъматлари  мўл.  Қабримдан  40  фареаҳгача  (240  км)  масо- 
фада  дафн  қилиниган  мусулмонлар  шафоатим  билан  мағфиратга 
эришишлари  билдирилди”  деди. 

Яъқуб  Чархий 
ҳазратлари 

Яъқуб-и  Чархий  ҳазратлари  авлиёларнинг  буюкларидан  эди. 
Инсонларнинг  имон,  ибодат  ва  ахлоқ  хусусида  ҳақни  ўрганиб, 
бажо  келтиришларини  таъминлаган  ҳамда  Аллоҳу  таолонинг  ро- 
зилигига  эришишлари  учун  йўл  кўрсатган  Силсила-и  олия  деб 
аталадиган  ислом  олимларининг  ўн  еттинчиси  халқасидир.  Буюк 
олим  ва  комил  валий  эдилар. 

Узи  шундай  дейди: 

“Бухоро  олимларидан  илм  ўрганиб,  ижозат  олгандан  кей- 
ин  юртимга  қайтмоқчи  бўлдим.  Қалбимда  Баҳоуддин  Бухорий 
ҳазратларининг  ёнига  бориш  орзуси  пайдо  бўлди.  Ҳузурларига 
бориб  “Мени  ёдингиздан  чиқарманг”  деб  ёлвордим.  “Менинг  ол- 
димга  кетаётган  вақтингда  келасанми?”  дедилар.  “Кўнглим  сиз- 
га  бўлган  иштиёқ  билан  тўла”  дедим.  У  “Бу  орзунинг  манбаи 
қаерда?”  дедилар.  Мен  “Буюк  бир  зотсиз  ва  ҳаммага  мақбулсиз” 
дедим.  Шунда  Баҳоуддин  Бухорий  ҳазратлари  “Бу  сабаб  етарли 
эмас,  бундан  маъқулроқ  бўлган  сабаб  топишинг  керак.  Ҳаммага 
мақбул  бўлишим  шайтоний  ҳам  бўлиши  мумкин”  дедилар.  Шунда 
“Саҳиҳ  бир  ҳадиси  шарифда:  “Аллоҳу  таоло  бир  қулини  севади- 
ган  бўлса,  унинг  муҳаббатини  қулларининг  қалбига  солади.  Шу 
боис  инсонлар  у  зотни  севадилар”  деб  марҳамат  қилинган”  дега- 
нимда  табассум  қилиб  “Биз  азизонмиз”  дедилар.  Бу  сўзни  эшитиб, 
ўзимдан  кетишимга  оз  қолди.  Чунки  бу  учрашувдан  бир  ой  аввал 
бир  туш  кўргандим.  Тушимда  менга  “Азизонга  шогирд  тушгин!” 
дейилганди.  Баҳоуддин  Бухорий  ҳазратлари  “Биз  азизонмиз”  де- 
ганларида  ўша  туш  ёдимга  тушди.  Такрор  “Менга  таважжуҳ 
қилсангиз.  Мени  ёдингиздан  чиқарманг”  деб  ёлвордим.  У  “Бир 
куни  Азизон  (Али  Ромитаний)дан  бир  киши  мана  шундай  талаб- 
да  бўлганди.  У  зот  эса,  бир  нарсанинг  ёдда  қолиши  учун  воситага 
эҳтиёж  борлигини  айтганлар.  Ёдга  олиш  учун  васила  бўла  олади- 

ган  бирон  эсдалик  сўрагандилар”  дедилар.  Буни  айтгандан  кейин 
менга  муборак  дўпписини  ҳадя  қилиб  “Мана  бу  дўппини  олгин, 
уни  ҳар  кўрганингда  бизни  хотирла  ва  ёдингда  тутгин!”  дедилар.” 

Яна  баён  қиладики: 

“Аллоҳу  таолонинг  инояти  билан  бу  фақирда  авлиёлар  йўлига 
кириш  орзуси  тугилганида  Баҳоуддин  Бухорий  ҳазратларига  инти- 
соб  қилиш  насиб  бўлди.  Унинг  карам  ва  илтифотлари  мени  сао- 
датга  гарқ  этди.  Кўрдимки,  муршидим  комилдир.  Турли  воқеалар 
ва  гайбдан  аломатлар  бўлганидан  кейин  Қуръони  каримни  очиб 
бир  оятни  белги  қилиб  олишни  истадим.  “У  Пайгамбарлар 
Аллоҳнинг  ҳидоятига  эриштирувчи  кишилардир,  сен  ҳам  улар  юр- 
ган  йўлдан  юр...”  деган  маънодаги  ояти  карима  чикди.  Унга  бўлган 
боглиқлигим  яна-да  кучайди. 

Тараддудда  юрган  кунларим  эди.  Ичимда  шундай  бир  галаён 
бошландики,  зудлик  билан  Баҳоуддин  Бухорий  ҳазратларининг 
ҳузурига  бориш  учун  Қасри  Орифон  томон  йўлга  чиқдим. 
Баҳоуддин  Бухорий  ҳазратларининг  уйига  яқинлашганимда  йўлга 
чиқиб,  мени  кутаётганлигини  кўрдим.  Мени  ёнига  ўтқаздилар.  На- 
моз  ўқигандан  кейин  суҳбатни  бошлаб,  айтдиларки:  “Илм  икки 
қисмдир.  Бири  қалб  илми,  бу  илм  энг  фойдали  илмдир.  Бу  илмни 
расуллар  ва  набийлар  ўргатади.  Иккинчиси  тил  илмидир.  Бу  илм 
ҳам  Аллоҳу  таолонинг  одамзодга  ҳужжатидир.  Ботин  илмлари- 
дан  сенга  бир  улуш  тегишидан  умид  қиламан.  Садоқат  аҳли  би- 
лан  ўтирганингизда  диққатли  бўлинг.  Чунки  улар  қалбларга  ки- 
риб,  майл  ва  ҳавасларингизга  боқади.  Биз  ўз  қароримиз  билан  ҳеч 
кимни  қабул  қила  олмаймиз.  Вазифамиз  шундай.  Кўрамиз  бу  кеча 
қандай  аломат  билдирилади.  Агар  сени  қабул  қилсалар,  биз  ҳам 
қабул  қиламиз.” 

Умримда  бундай  огир  ва  қийин  кеча  ўтказмадим.  Саодат  эши- 
гининг  юзимга  ёпиилишдан  қўркдим.  Бомдод  намозини  устозим 
билан  бирга  ўқидим.  Намоздан  кейин  “Сенга  муждалар  бўлсин! 
Қабул  қилишга  белги  келди.  Биз  инсонларни  камдан-кам  қабул 
қиламиз.  Қабул  этганимизда  ҳам  кеч  қабул  этамиз.  Токи  келган- 
ларнинг  қандай  келганлиги  ва  замонининг  танлангани  эканли- 
ги  равшан  бўлсин”  дедилар.  Халифаси  Аловуддин  Аттор  билан 
ҳамсуҳбат  бўлишимизни  амр  этдилар.  Мен  эса,  амрга  итоат  қилган 
ҳолда  унинг  ёнига  бордим  ва  вафотигача  суҳбатларида  иштирок 

этдим.  Сўнгра  унинг  халифаси  сифатида  инсонларга  ҳақ  йўлни 
кўрсатиш  вазифаси  берилди.” 

Убайдуллоҳ  Аҳрор 
ҳазратлари 

Убайдуллоҳ  Аҳрор  ҳазратлари  Туркистоннинг  буюк  авлиё- 
ларидан.  Силсилаи  олиянинг  ўн  саккизинчисидир.  1403  йилда 
Тошкентда  туғилиб,  1490  йили  Самарқандда  вафот  этди.  Қабри 
Самарқанд  шаҳрида.  Туркистон  диёрида  Хўжа  Аҳорори  валий  де- 
ган  ном  билан  машҳурдир. 

Туғилганидан  эътиборан  устун  ҳоллари  кўринди.  Онаси  нифос- 
дан  тозаланганидан  кейин  эмишни  бошлади.  Юзидан  шундай  нур 
таралардики,  кўрганлар  ҳайратда  қолиб,  унга  дуо  қилардилар.  Ти- 
лидан  Аллоҳу  таолони  исми  ҳеч  тушмасди.  Бобоси  ҳам  олим  ва  ав- 
лиё  эди.  Вафот  этиши  олдидан  неваралари  билан  алоҳида-алоҳида 
видолашди.  Убайдуллоҳ  Аҳрор  у  вақтлар  жуда  кичкина  эди.  Уни 
кўриб  қучоқлаганча  йиғлаб  шундай  деди:  “Мен  бу  болам  буюк  зот 
бўлганида  ҳаётда  бўлмайман.  У  исломиятга  хизмат  қилади.  Жаҳон 
подшоҳлари  унинг  гапига  қулоқ  соладилар.” 

Тасаввуфда  юксак  даражаларга  эришгандан  кейин  нафақасини 
ҳалолдан  топиш  учун  деҳқончилик  билан  шуғулланди.  Қисқа  вақт 
ичида  бой-бадавлат  бўлди.  1300  дан  ортиқ  деҳқончилик  қиладиган 
ва  чорва  етиштирадиган  экин  далалари  бор  эди.  Х,ар  бирида  уч  минг 
ишчи  меҳнат  қиларди.  Аллоҳу  таоло  унинг  ҳосилига  шундай  бара- 
ка  бердики,  ҳар  йили  800  минг  ботмон  (700  тонна)  заҳира  ушр  бе- 
рарди.  Омборларда  сақланаётган  ҳосил  ҳар  гал  олиб  чиқилганида 
у  ерга  қўйган  пайтларидагидан  ҳам  мўлроқ  бўлиб  чиқарди.  Узлари 
бу  ҳақида:  “Бизнинг  молимиз  фақирлар  учундир.  Бунча  молнинг 
сири  мана  шу  нуқтададир”  деганлар. 

Яқинларидан  бир  киши  кечаси  биттасини  шароб  олиб  келиш 
учун  юборди.  Бу  кимса  шаробни  олиб  келгач,  уйининг  олдига  ке- 
либ,  шароб  идишини  юқоридан  туширилган  сават  ичига  жойлади. 
Шаробга  юборган  киши  саватни  юқорига  торта  бошлади.  Тортаёт- 
ганида  сават  деворга  тегиб,  ипи  узилди  ва  сават  ерга  тушиб,  кўза 
синди.  Шароб  олдирган  киши  ҳеч  ким  билмасин  деб,  саҳарлаб 
туриб,  синган  кўзанинг  парчаларини  тўплади.  Убайдуллоҳ  Аҳрор 


58 


ҳазратлари  у  кишининг  уйига  келиб:  “Кечаги  еинган  кўзанинг  ово- 
зи  қулоғимга  чалинди.  Агар  бу  кўза  еинмаганида  менинг  кўнглим 
еинарди  ва  бошқа  еен  билан  учрашувимга  ҳожат  қолмаеди”  деди- 
лар. 

Бир  талабаеи  баён  қилади: 

Сафарда  эдик.  Ярим  кечада  менга  “Дарров  туриб,  нареалар- 
ни  йиғиштир  ва  ташқарига  чиқ!”  дедилар.  Ортимдан  ўзлари  ҳам 
ташқарига  чиқиб  “Бу  атрофдагиларни  уйғотинг.  Кейин  орқамдан 
юринглар”  дедилар.  Бир  тепаликка  қараб  тез-тез  юриб  кетдилар. 
Биз  ҳам  дарров  йиғиштирилиб,  изларидан  чопдик.  Тепага  чиққач 
тўхтадилар,  биз  ҳам  ёнларига  бориб  турдик.  Баъзи  бировлар  биз  би- 
лан  келмаганди.  Биз  тепаликда  турганимизда  тўеатдан  қўрқинчли 
еел  келди.  Сел  олдидан  чиққан  дарахт,  қоя,  девор,  нима  бўлеа 
барини  еуриб  кетарди.  Биз  ташлаб  чиққан  уйлар  ҳам  еув  тагида 
қолган,  келмаганлар  эса,  селда  ғарқ  бўлганди.  Селдан  қутулганлар 
Убайдуллоҳ  Аҳрор  ҳазратларининг  бу  кароматини  кўриб,  унинг 
буюк  бир  авлиё  эканлигига  яна  бир  марта  ишонч  ҳосил  қилдилар. 

Убайдуллоҳ  Аҳрор  ҳазратлари  айтдиларки: 

“Кишининг  қалби  қорайганлигига  аломат  қилган  гуноҳларидан 
сиқилмаслиги,  гуноҳ  қилишда  бардавом  бўлиб,  оёқ  тираб  туриб 
олишидир.  Ишлаган  гуноҳлари  сабабли  қалби  шундай  қораядики, 
энди  унга  насиҳатлар  таъсир  қилмайди,  ғафлатдан  уйғонмайди.” 

“Агар  биз  шайхлик  қилганимизда  замонимизнинг  ҳеч  бир  шай- 
хи  ўзига  шогирд  топа  олмасди.  Лекин  бизга  бошқа  иш  амр  этилди. 
Бизнинг  ишимиз  мусулмонларни  зулмдан  ҳимоя  қилишдир.” 

“Тасаввуф  бу  -  вақтини  энг  қийматли  нарсага  сарф  этишдир.” 

“Тасаввуф  -  ҳамманинг  юкини  кўтариш  ҳамда  ҳеч  кимга  ўз 
юкини  солмасликдир.” 

“Тасаввуфдан  мақсад  ўзини  мажбурламасдан  туриб,  ҳар  он 
Аллоҳу  таолони  хотирлашдир.” 

“Инсоннинг  қиймати:  идроки  бу  йўлнинг  буюкларидаги 
ҳақиқатларни  тушуниши  қадардир.” 

“Балоларга  сабр  қилиш,  ҳатто  шукр  қилиш  керак.  Чунки  Аллоҳу 
таолонинг  бири  биридан  аччиқроқ  бўлган  балолари  бор.” 

“Инсоннинг  яратилишидан  мақсад  қуллик  қилишидир. 
Қулликдан  мақсад  эса,  ҳар  қандай  шароитда  Аллоҳу  таолони  унут- 
масликдир.” 

“Бутун  кароматларни  бизга  берсалар,  лекин  эътиқодимиз  ахди 
суннат  бўлмаса,  ҳолимиз  харобдир.  Агар  бутун  харобликларни, 
аламларни  берсалар,  лекин  эътиқодимиз  аҳли  суннат  бўлса,  ҳеч 
ғам  чекмаймиз.” 


Қози  Муҳаммад  Зоҳид 
ҳазратлари 

Қози  Муҳаммад  Зоҳид  ҳазратлари  Ўрта  Осиёда  яшаган  буюк  ав- 
лиёлардан.  Силсилаи  олиянинг  ўн  тўққизинчисидир.  Онаси  Силси- 
лаи  олиянинг  буюкларидан  бўлган  Яъқуб  Чархий  ҳазратларининг 
қизидир. 

Кичик  ёшлигидан  бошлаб  илм  ўрганди.  Ундан  кейин  тасаввуф- 
га  йўналди.  Убайдуллоҳ  Аҳрор  ҳазратларига  шогирд  бўлди.  12  йил 
унинг  қалбларга  шифо  бўлган  суҳбатларига  қатнашди.  У  зотдан 
вазифасини  қабул  қилиб  олди.  Кўплаган  шогирд  тарбиялаб  етиш- 
тирди.  Силсилаи  олия  улуғларидан  Дарвеш  Муҳаммад  ҳазратлари 
у  етиштирган  авлиёлардан  бири. 

Ватани  бўлган  Самарқандда  қолиб  илм  таҳсил  этгандан  кей- 
ин  яна  илм  ўрганиш  учун  бир  шогирди  билан  Ҳиротга  бориш 
учун  йўлга  чикди.  Шодмон  қишлоғига  борганларида  ҳаво  ҳаддан 
ташқари  иссиқ  бўлгани  сабабли  бир  муддат  шу  ерда  қолдилар. 
Ўша  кунларда  қишлоққа  Убайдуллоҳ  Аҳрор  ҳазратлари  ташриф 
буюрдилар.  Уни  зиёрат  қилишга  боришди.  Убайдуллоҳ  Аҳрор 
ҳазратлари  у  билан  бироз  гаплашгандан  кейин  суҳбатни  бошла- 
ди.  Суҳбатда  Муҳаммад  Зоҳиднинг  кўнглидан  ўтган  саволларга 
жавоб  бериб  “Агар  мақсадинг  илм  ўрганиш  бўлса,  унга  бу  ерда 
осонроқ  эришилади”  дедилар.  Сўнгра  унинг  ёнига  бориб  “Ҳиротга 
боришдан  мақсадинг  нима  илм  ўрганишми  ёки  тасаввуфми?”  деб 
сўрадилар.  Муҳаммад  Зоҳид  даҳшатга  тушиб,  жавоб  беролмади. 
Ёнидаги  шогирди  “Устозимнинг  асл  мақсадлари  тасаввуф  йўлига 
кириш”  деб  жавоб  берди. 

Убайдуллоҳ  Аҳрор  ҳазратлари  табассум  қилиб  “У  ҳолда  жуда 
яхши”  дедилар.  Сўнгра  бирга  боққа  чиқдилар.  У  ерда  Муҳаммад 
Зоҳиднинг  қўлидан  тутдилар.  Қўлини  тутар-тутмас  ўзида  катта 
ўзгаришларни  ҳис  этган  Муҳаммад  Зоҳид  ҳушидан  кетди.  Ўзига 

келганида  Убайдуллоҳ  Аҳрор  ҳазратлари  “Балки  сен  менинг  ёзу- 
вимни  ўқий  оларсан”  дея  чўнтагидан  бир  қогоз  чиқариб  “Бу  қогозда 
ибодатнинг  ҳақиқати  ва  Аллоҳу  таолонинг  азамати  қаршисида  ин- 
соннинг  ожизлиги  ёзилган”  деб  уни  Муҳаммад  Зоҳидга  бердилар. 

Бу  қогозда  шундай  ёзув  бор  эди: 

“Бу  саодат  Аллоҳу  таолонинг  муҳаббати  билан  ва  Унинг  Расу- 
лига  тобе  бўлиш  орқали  қўлга  киритилади.  Бунинг  учун  дин  илм- 
ларига  ворис  бўлган  олимларнинг  суҳбатида  бўл.  Улардан  фойдали 
илм  ўрган.  Токи  Жаноби  Расулуллоҳга  тобе  бўлиш  билан  маърифа- 
ти  илоҳийга  эришгайсан.  Ёмон  дин  одамларидан  узоқ  бўл.  Ҳалол 
ва  ҳаромнинг  фарқига  бормайдиган,  динга  мос  бўлмаган  ишлар 
қиладиган  жоҳил  тариқатчилардан  узоқ  тур.” 

Муҳаммад  Зоҳидга  Ҳиротга  боришга  изн  бердилар.  Саъдуд- 
дин  Қошгарийга  элтиши  учун  бир  мактуб  бердилар.  Мактубда 
Муҳаммад  Зоҳидга  ёрдам  бериши  ҳақида  ёзилганди.  Буларни 
кўрган  Муҳаммад  Зоҳиднинг  Убайдуллоҳ  Аҳрор  ҳазратларига 
бўлган  муҳаббати  ва  боглиқлиги  ортди.  Лекин  барибир  Ҳиротга 
бориш  ниятидан  воз  кечолмади.  Мактубни  олиб  йўлга  чиқди. 
Йўлга  чиқиши  билан  минган  улови  сустлашди,  тез  юролмай  қолди. 
Бухорога  36  км  қолганда  қаттиқ  кўз  огриги  бошланди.  Бир  неча 
кун  шу  ерда  қолди.  Тузалгач,  йўлга  чиқди.  Бу  сафар  безгак  хаста- 
лигига  учради.  Агар  шу  тариқа  йўлда  давом  этадиган  бўлса,  ҳалок 
бўлишини  тушунганди.  Ҳиротга  боришдан  воз  кечди.  Убайдуллоҳ 
Аҳрор  ҳазратларининг  ҳузурига  бориб  суҳбат  ва  хизматида 
бўлишга  қарор  қилди.  Келиб  истагига  қовушди. 

Айтдиларки: 

Дарвешлик  фақат  бир  жойга  қамалиб  ўтириш,  кўкда  учиш,  ка- 
ромат  кўрсатиш  эмас.  Дарвешлик  кўнглини  мосуводан  (Аллоҳу  та- 
олодан  бошқа  барча  нарсадан)  поклаб,  барчасидан  юз  ўгиришдир. 
Бир  томонда  гуноҳ  қилиб,  иккинчи  томондан  “Астагфируллоҳ” 
дейиш  истиғфор  эмасдур.  Истиғфор  бу  -  Аллоҳу  таолонинг  амрла- 
рига  бўйсуниш  ва  тақиқлаган  нарсаларидан  амалда  сақланишдир. 

Дарвеш  Муҳаммад 
ҳазратлари 

Дарвеш  Муҳаммад  ҳазратлари  авлиёнинг  улуғларидан.  Силси- 
лаи  олиянинг  йигирманчи  ҳалқасидир. 

Руҳ  илмларида  мутахассис  эди.  Буюк  олим  ва  комил  авлиё 
бўлган  тоғаси  Қози  Муҳаммад  Зоҳиднинг  дарсларида  камол  топди. 
Тоғасига  шогирд  бўлишдан  аввал  ўн  беш  йил  нафсининг  истакла- 
ридан  қутулиш  учун  курашган  ва  инсонлардан  узоқ  яшаган  эди. 

Бир  кун  қўлларини  очиб,  ожиз  ва  чорасизлигини  Аллоҳу  та- 
олога  ёлвориб  арз  қилди.  Шу  онда  Хизр  алайҳиссалом  келиб 
“Агар  сабр  ва  қаноат  истаётган  бўлсанг,  Муҳаммад  Зоҳиднинг 
хизмат  ва  суҳбатига  шошил.  У  сенга  сабр  ва  қаноатни  ўргатади” 
деди.  Зудлик  билан  Муҳаммад  Зоҳиднинг  ҳзурига  борди,  у  ерда 
илм  ўрганди.  Гўзал  тарбия  олиб,  камолга  келдилар.  Устози  унга 
инсонларга  тўғри  йўлни  кўрсатиш,  абадий  бўлган  жаҳаннам  азо- 
бидан  қутқарадиган  нарсаларни  билдириш  учун  хилофат  берди- 
лар.  Устозининг  вафотидан  кейин  ўрнига  ўтиб,  Самарқандда  тўғри 
йўлдан  адашганлар  ва  динга  кейиндан  қўшилган  бидъатлар  билан 
курашдилар.  Бидъатларни  йўқотдилар.  Кўплаган  авлиё  тарбиялаб 
чиқардилар. 

Инсонларни  Аллоҳу  таолонинг  йўлига  чақиришда  кўп  ғайрат 
кўрсатдилар.  Шогирдларинингтарбияси  борасида  ақл  бовар  қилмас 
қувват  ва  ғайратга  соҳиб  эдилар.  Имоми  Раббоний  ҳазратларининг 
дунёга  келишидан  бир  йил  аввал  вафот  этдилар.  Инсонларга  тўғри 
йўлни  кўрсатиш  учун  етиштирган  шогирдлари  жуда  кўп.  Уларнинг 
энг  улуғи  ўғли  Хўжа  Муҳаммад  Имканагийдир. 

Хожагий  Муҳаммад  Имканагий 
ҳазратлари 

Хожагий  Муҳаммад  Имканагий  ҳазратлари  авлиёнинг 
улуғларидандир.  Силсилаи  олиянинг  йигирма  биринчи  фарди  ко- 
милидур. 

1512  йили  Бухоронинг  Имкана  (ҳозир  Илмкони)  деган  жойида 
туғилди.  1599  йили  шу  ерда  вафот  этди.  Авлиёнинг  буюкларидан 
Дарвеш  Муҳаммад  ҳазратларининг  ўғли  ва  Муҳаммад  Боқий- 

биллоҳ  ҳазратларининг  устозидир.  Зоҳирий  ва  ботиний  илмларни 
отасидан  таҳсил  қилди.  Отасидан  файз  олиб,  тасаввуфда  камолга 
етди.  Тасаввуф  илмининг  ва  ҳолларнинг  мутахассиси  эди. 

Бутун  умри  исломиятга  хизмат  ва  Пайғамбаримизнинг  гўзал 
ахлоқини  инсонларга  ўргатиш  билан  ўтди.  Кўплаган  авлиёлар 
етиштирди.  Етиштирган  авлиёларнинг  энг  устуни  ўзидан  кей- 
ин  халифаси  бўлган  Муҳаммад  Боқий-биллоҳдир.  Муҳаммад 
Боқий-биллоҳ  бир  куни  тушида  Хожагий  Муҳаммад  Имканагий 
ҳазратларини  кўрди.  Устози  унга  “Эй  ўғлон,  сенинг  йўлингга  кўз 
тутиб  ўтирибман”  деди.  Боқий-биллоҳ  ҳазратлари  бунга  беҳад 
севинди.  Дарров  ҳузурига  борди.  Ҳузурга  боргач,  унга  илтифот 
кўрсатиб,  юксак  ҳолларини  тинглади.  Сўнгра  уч  кечаю,  уч  кундуз 
бир  хонада  юзма-юз  бўлиб,  суҳбат  қилдилар. 

Хожагий  ҳазратлари  унга  файз  бериб,  юксак  фойдаларга  эриш- 
тирдилар.  Сўнгра  Боқий-биллоҳ  ҳазратларига  “Сизнинг  ишингиз 
Аллоҳу  таолонинг  ёрдами  ва  бу  юксак  йўлнинг  буюкларининг 
руҳларининг  тарбиялари  билан  тамом  бўлди.  Такрор  Ҳиндистонга 
қайтишингиз  лозим.  Чунки  бу  Силсилаи  олия  йўлимизнинг  у  ди- 
ёрда  сиз  туфайли  нур  таратишини  кўряпман.  Баракат  ва  тарбиян- 
гиздан  фойда  кўриб,  буюк  ишлар  қиладиган  кишилар  келади”  де- 
дилар. 

Хўжа  Боқий-биллоҳ  ўзини  бу  улуғ  ишга  лойиқ  кўрмаганидан 
узр  сўраса  ҳам,  Хожагий  Имканагий  унга  истиҳора  этишини  буюр- 
дилар.  Тушини  Имканагий  ҳазратларига  билдирганида  шу  жавоб- 
ни  олдилар:  “Дарҳол  Ҳиндистонга  боринг.  У  ерда  сизнинг  бара- 
катли  нафасларингиздан  бир  азиз  камол  топади.  Бутун  дунё  унинг 
нури  билан  тўлади.  Ҳатто  сиз  ҳам  ундан  насибингизни  оласиз.” 

Хўжа  Боқий-биллоҳ  ҳазратлари  Ҳиндистонда  Сарҳанд  шаҳрига 
келганида  “Қутбнинг  атрофига  келдинг”  деган  илҳом  келди.  Бу 
қутб  имоми  Раббоний  ҳазратлари  эди.  Демак,  бу  қийматли  уруғ 
Самарқанд  ва  Бухородан  олиб  келиниб,  Ҳиндистон  тупроғига 
экилган  эди. 

Хожагий  Муҳаммад  Имканагий  ҳазратлари  умрининг  охирла- 
рида  шу  сўзларни  кўп  такрорларди: 

Ўлгшни  хотирлаб,  кулолмам  асло, 

Бугун  нима  бўлур,  билолмам  асло. 

Мацсадим  Раббгшга  яцин  бўлмоцдир, 

Бундан  бошцасини  истамам  асло. 

Мавлоно  Холид  Бағдодий  ҳазратлари  бир  мактубида  Хожагий 
Имканагий  ҳазратлари  ҳақида  шундай  деганди: 

“Хожагий  Имканагий  Х,ақ  ошиқларини  ҳақиқий  муҳаббатга 
эриштирмоқ  учун  ғам-ташвишларга  чидаб  ва  зоҳиран  қийин 
ҳолатларда  йилларча  раҳбарлик  қилдилар.  Бир  куни  талабалари 
билан  бирга  бир  тиконзордан  ўтаётгандилар.  Бир  шогирдининг 
оёғи  яланг  эди.  Оёқларига  тинмай  тикон  кирарди.  Ичидан  бил- 
дирмай  инграр,  лекин  оёғини  устозининг  изидан  олмай,  изидан 
борарди.  Устози  Имканагий  ҳазратлари  унинг  бу  ҳолига  илтифот 
кўрсатиб:  “Биродарим,  оёққа  алам  тикони  кирмагунча,  мурод  гули 
очилмайди”  дедилар.  Бу  сўзга  шогирди  жуда  севинди.” 

Муҳаммад  Боқий-биллоҳ 
ҳазратлари 

Муҳаммад  Боқий-биллоҳ  ҳазратлари  Силсилаи  олиянинг  йи- 
гирма  иккинчисидир.  Имоми  Раббоний  ҳазратларининг  устозидир. 
1563  йили  Кобилда  таваллуд  топганлар.  Кобилдан  Самарқандга 
бориб,  замонининг  энг  буюк  олимларидан  бўлган  Мавлоно  Содиқ 
Хулвонийдан  керакли  илмларни  ўрганди.  Юксак  яратилиши  ва 
қобилияти  билан  қисқа  вақт  ичида  талабалар  орасида  энг  юксак  са- 
вияга  етишди.  Сўнгра  тасаввуфга  йўналиб,  бу  йўлнинг  улуғ  олим- 
ларидан  ботиний  илмларни  ўрганиб,  юксак  даражаларга  эриш- 
ди.  Хожаги  Имканагий  ҳазратларининг  суҳбатлари,  Баҳоуддин 
Бухорий  ва  халифалари  руҳониятларининг  ёрдами  билан  бу  бую- 
кларнинг  силсиласига  дохил  бўлдилар. 

Муҳаммад  Боқий-биллоҳ  ҳазратлари  устозининг  амри  билан 
Ҳиндистонга  бориб,  бир  йил  Лаҳорда  қолдилар.  У  ердаги  олим- 
лар  бу  зотнинг  суҳбатларига  қатнашиб,  кўп  истифода  қилдилар. 
Сўнгра  Деҳлига  бориб,  умрининг  охиригача  шу  ерда  қолиб,  ин- 
сонларга  тўғри  йўлни  ўгитладилар.  Икки-уч  йилдек  қисқа  вақт 
ичида  жуда  кўп  олим  ва  авлиё  етиштирдилар.  У  зот  етиштирган 
улуғларнинг  бошида  ўзидан  кейин  халифаси  бўлган,  иккинчи  минг 
йилликнинг  мужаддиди,  ислом  олимларининг  кўз  қорачиғи  бўлган 

имоми  Раббоний  келадилар.  Имоми  Раббоний  ҳазратлари  етишиб, 
камолга  келгач,  Муҳаммад  Боқий-биллоҳ  ҳазратлари  бутун  шо- 
гирдларини  камолга  етказишни  унга  топширдилар. 

Амри  маъруф  ва  наҳйи  мункар  қилаётганда  ҳар  доим  мулой- 
им  гапирардилар.  Бир  кимеа  динга  мос  бўлмаган  бирор  иш  қилса 
ёки  сўз  айтса,  юмшоқлик,  киноя  ва  имо-ишора  билан  сокинлаш- 
тирар,  сира  кўнглини  оғритишни  истамасдилар.  Амри  маъруф 
қилаётганида  ўзини  бошқа  инсонлардан  ажратмаслик  ва  устун 
кўрмаслик  учун  кўп  ғайрат  сарф  қилардилар.  Суҳбатдарида  ҳеч 
бир  мусулмон  ҳақида  ёмон  гап  гапирилмасди.  Агар  бир  мусулмон- 
нинг  кўнглидан  бошқа  мусулмон  ҳақида  ёмон  фикр  ўтгудек  бўлса, 
буни  теран  фаросатлари  ила  дарров  сезиб,  шу  заҳоти  ёмон  деб  гу- 
мон  қилинган  киши  ҳақида  мақтовли  гаплар  гапирардилар. 

Хони  Хонон  номи  билан  машҳур  бўлган  подшоҳ  Адурраҳим 
Хон  унинг  маҳбубларидан  эди.  Боқий-биллоҳ  ҳазратларининг 
ҳажга  боришини  эшитиб,  унга  йўлкира  сифатида  кўп  пул  жўнатиб, 
“Арзимас  ҳадямизни  лутф  этиб,  қабул  қилинг”  дейди.  У  эса  “Му- 
сулмонларнинг  пулларини  сарфлаб,  ҳажга  боришимиз  дуруст 
бўлмайди”  деб  ҳадяни  қабул  қилмайдилар  ва  ҳажга  ҳам  бормай- 
дилар. 

Насиҳатларида  овқат  пишираётган  кишининг  доимо  таҳоратли 
бўлишини  ва  таом  пишираётганда  дунё  каломини  гапирмаслигини 
тез-тез  эсга  солиб  турардилар.  Узлари  ҳам  даргоҳларидаги  ошхо- 
нада  бу  масалани  мудом  назоратда  тутардилар.  “Солиҳ  бўлмаган 
кишининг  пиширган  таомлари  файз  келишига  тўсқинлик  ки- 
лади”  дердилар.  Авлиёлардан  бир  зот  келиб  “Х,олимда  ғалати 
бир  турғунлик,  қалбимда  эса,  хавотир  ҳис  қиляпман.  Лекин 
қабоҳатим-айбим  нима  эканлигини  билолмаяпман”  деди.  Боқий- 
биллоҳ  ҳазратлари  “Овқатларингизга  эътиборсиз  бўлгансиз”  деди- 
лар.  Авлиё  зот  “Х,ар  куни  бир  хил  таом  ейман”  деди.  Боқий-биллоҳ 
ҳазратлари  “Яхшилаб  ўйлаб  кўринг”  дедилар.  Х,алиги  зот  яхшилаб 
ўйлаб  кўриб  “Х,а,  устоз,  энди  ёдимга  тушди.  Бир  куни  овқат  пи- 
шираётганда  ўчоққа  ҳалоллиги  шубҳали  бўлган  икки-уч  дона  ўтин 
ташланганди”,-  деди. 

Бир  куни  Хожа  Х,усомиддиннинг  гапи  билан  миршаблар  ички- 
лик  ичадиган  ва  бошқа  ярамасликлари  бор  бир  йигитни  ҳибсга  ол- 

дилар.  Боқий-биллоҳ  ҳазратлари  буни  эшитиб,  Хожа  Х,усомиддинга 
таъна  қилдилар.  У  “Бу  йигит  яхши  одам  эмасди”  деганида  ғамгин 
бир  ҳолатда  чуқур  оҳ  чекиб  айтдиларки:  “Сен  ўзингни  яхши  деб 
билганинг  учун  у  йигит  сенга  ёмон  бўлиб  кўриняпти.  Лекин  биз 
ўзимизни  ундан  фарқли  деб  кўрмаймиз.  Қандай  қилиб  уни  ёмон- 
лаймиз?” 

Сўнгра  бу  йигит  қўшниси  бўлган  Хожа  ҳазратларининг  ўзи 
ҳақидаги  ҳусни  заннидан  жуда  манун  бўлиб,  гуноҳларига  тавба 
қилди  ва  солиҳлардан  бўлди. 

Имоми  Аҳмад  Раббоний 
ҳазратлари 

Имоми  Аҳмад  Раббоний  ҳазратлари  Х,индистонга  етишган 
энг  буюк  олим  ва  валийлардандир.  Орифларнинг  нури,  авлиёлар- 
нинг  устуни,  исломнинг  ҳомийси,  мусулмонларнинг  бош  тожи, 
мужаддид,  мужтаҳид  ва  ислом  олимларининг  кўз  қорачиғидир. 
Силсилаи  олиянинг  йигирма  учинчи  фарди  комилидир.  Имоми 
Раббоний  исми  билан  машҳур  бўлган  бу  зот  1563  йили  Х,индис- 
тоннинг  Сарҳанд  шаҳрида  таваллуд  топганлар.  «Раббоний  олим» 
дегани,  ўзига  илм  ва  ҳикмат  берилган,  илми  билан  омил,  илм  ва 
амал  жиҳатидан  камчиликсиз  ва  комил,  буюк  олим  деган  маънони 
билдиради.  Х,ижрий  иккинчи  йилнинг  мужаддиди  (янгиловчиси) 
бўлганлари  туфайли  «Мужаддиди  алфи  соний»,  аҳкоми  исломия 
билан  тасаввуфни  бирлаштирганлари  туфайли  «Сила»  номи  би- 
лан  таъриф  беришган.  Х,азрати  Умарнинг  авлодидан  бўлганлари 
учун  «Форуқий»  насаби  билан  ёдга  олинган.  Сарҳанд  шаҳридан 
бўлганлари  учун  «Сарҳандий»  (ёки  Сирҳиндий)  деб  ҳам  аталган. 

Бутун  бу  васфлари  билан  бирга  исмлари  Имоми  Раббоний 
Мужаддиди  алфи  соний  Шайх  Аҳмади  Форуқий  Сарҳандийдир. 

Ота  ва  боболарининг  барчаси  замонининг  улуғ  олимлари,  солиҳ 
ва  фазилатли  кишилари  эди.  Отаси  Абдулаҳад  афанди  дин  ва  фан 
илмларида  етук,  тасаввуфда  ҳам  энг  юқори  мартабаларга  эришган 
эди. 

Илк  таҳсилини  ва  арабийни  отасидан  ўрганди.  Кичик  ёшда 
Қуръони  каримни  ёд  олди.  Илмининг  кўпини  отасидан,  бир  қис- 
мини  эса  замонининг  машҳур  олимларидан  ўрганди.  Отасидан 

илм  урганаетган  паитларида  турли  илмларга  оид  кичик  кито- 
бларни  ёд  олди.  Отасидан  илм  ўрганиб  бўлгач,  Сиялқут  шаҳрига 
бориб  у  ерда  Мавлоно  Камолиддин  Кашмирийдан  илм  ўрганди. 
Мавлоно  Камолиддин  машҳур  олим  Абдулҳаким  Сиялқутийнинг 
устози  бўлиб,  замонининг  энг  юксак  олими  эди.  Баъзи  ҳадис  ки- 
тобларини  ва  дарсларини  эса,  Шайх  Яъқуб  Кашмирийдан  ўқиди. 

Қози  Баҳлули  Бадахшонийдан  ҳадис,  тафсир  ва  баъзи  усул  илм- 
ларига  ижозат  (диплом)  олди.  Ун  етти  ёшида  таҳсилини  тамомлаб, 
бутун  илмлардан  ижозат  олдилар.  Таҳсил  йилларида  Қодирий  ва 
Чаштий  улугларининг  қалбларидаги  файзу  лаззатни  отасидан  ол- 
ганди.  Отаси  ҳаётлигида  шоирдларга  илм  ўргатишни  бошлади. 

Бу  орада  “Рисолат-ут-таҳлилия”,  “Радд-и  равофиз”,  “Исбот- 
ун-нубувва”  номли  асарларини  ёзди.  Адабиётга  жуда  қизиқарди. 
Фасоҳати  ва  балогати,  англаш  суръати,  закосининг  шиддати  барча- 
ни  ҳайратда  қолдирарди. 

Бу  қадар  илми,  замондошларидан  устунлиги  ёнида  ҳайратомуз 
тавозеси  илм  соҳибларини  лол  қолдирарди.  Қалби  доимо 
Аҳрория,  Нақшибандия  буюкларининг  муҳаббати  билан  ёнарди. 
Бу  йўлда  ёзилган  китобларни  мутоала  қиларди.  Отасининг  вафо- 
тидан  бир  йил  ўтиб  ҳажга  бориш  учун  Сарҳанддан  йўлга  чиқди. 
Деҳлига  боргач,  у  ерда  танишларидан  ва  Муҳаммад  Боқий-биллоҳ 
ҳазратларининг  талабаларидан  бўлган  Мавлоно  Ҳасан  Кашми- 
рий  билан  кўришди.  Мавлоно  Ҳасан  Кашмирий  уни  устозининг 
ҳузурига  олиб  бориб,  таништириш  ниятида  эканлигини  айтиб  “Бу- 
гун  бу  ўлкада  Аҳрория  йўлида  бўлган  бошқа  бундай  улуғ  зот  йўқ. 
У  зотнинг  бир  назари,  биргина  боқиши  билан  эришилган  маъна- 
вий  даражаларга  кунлар  бўйи  чекиладиган  чиллалар  ва  турли  ри- 
ёзатларсиз,  нафснинг  истакларига  мухолифат  қилмасдан  эришиш 
мумкин  эмас”  деди. 

Имом  Раббоний  ҳазратлари  авваллари  ҳам  муборак  отасидан 
Аҳрория  йўли  ва  бу  йўлда  бўлганларнинг  устунликлари  ҳамда 
қиймати  ҳақида  эшитганди.  Бу  йўл  буюкларининг  китобларини 
ўқиб,  уларнинг  гўзал  ҳолларига  воқиф  бўлгани  учун  “Ҳижоз  йўлида 
шундай  улуғ  олимдан  шундай  муборак  йўлнинг  зикр  ва  усуллари- 
ни  ўрганишдан  яхшироқ  нима  бўлиши  мумкин?”  деб  Муҳаммад 
Боқий-биллоҳ  ҳазратларининг  ҳузурига  борди.  Ҳузурига  кириши 
билан  қалбида  таърифи  имконсиз  нур  порлаганини  ҳис  қилди. 

Худди  қаҳрабо  (магнит)  игнани  торганидек  унга  томон  тортилди. 
Қалбининг  шу  кунгача  ҳеч  ҳис  қилмаган,  билмаган  қандайдир  тот- 
ли  туйгулар  билан  тўлганини  ҳис  қилди.  Х,аж  сафаридан  кейин  уч- 
рашиб,  яна  истифода  қилишни  ният  қилган  бўлса  ҳам,  қалбидаги 
муҳаббат  ва  шиддатли  орзу  уни  тарк  этмади.  Эртаси  кун  қайтиб 
келиб,  Аҳрория  файзига  эришиш  истагини  арз  қилиб  Боқий- 
биллоҳ  ҳазратларининг  хизматида  қолди.  Одоб  билан  ва  бутун  ву- 
жуди  қулоққа  айланиб  устозининг  сўзларига,  ҳолларига  богланди. 
Устозининг  лутф  ва  ҳиммати  билан  икки  ой  ичида  илгари  ҳеч 
кимда  кўрилмаган  ҳолларга  эришди.  Бир  неча  ойдан  кейин  усто- 
зи  унга  ижозат  берди.  Шу  тариқа  тасаввуф  илмида  ва  ҳолларида 
ҳам  юксак  даражаларга  чиққандан  кейин  ватани  бўлган  Сарҳандга 
қайтиши  амр  қилинди.  Боқий-биллоҳ  ҳазратлари  кўп  шогирдлари- 
ни  етиштириши  учун  унга  ҳавола  қилиб,  уларни  Сарҳандга  кузат- 
ди.  Устози  у  ҳақда  шундай  деди:  “Қалбларга  даво,  руҳларга  шифо 
бўлган  ушбу  қутлуг  уругни  Самарқанд  ва  Бухородан  олиб  келиб, 
Ҳиндистоннинг  баракатли  тупрогига  экдим.  Толибларнинг  ети- 
шиб,  камолга  келиши  учун  тинмай  гайрат  қилдим.  Қачонки  орала- 
ридан  бир  паҳлавон  барча  даражалардан  ошиб,  устунликларнинг 
охирига  боргач,  ўзимни  четга  олиб,  шогирдларимни  унга  топшир- 
дим.” 

Имом  Раббоний  ҳазратлари  ватанига  қайтгач,  илм  ва  одоб  та- 
лабида  юрганларни  етиштиришни  ҳамда  юксалтиришни  бошла- 
ди.  Шуҳрати  ҳар  тарафга  ёйилиб,  ҳар  томондан  унинг  ошиқлари 
илмидан  ва  файзидан  фойдаланишга  келишарди.  Шогирдларига 
“Байзовий  тафсири”,  “Саҳиҳ-и  Бухорий”,  “Мишқати  масобиҳ”, 
“Авориф-ул-маориф”,  “Усул-и  Паздавий”,  “Ҳидоя”  ва  “Шарҳи 
мавоқиф”  каби  китобларни  дарс  сифатида  мукаммал  бир  тарз- 
да  ўқитарди.  Умрининг  сўнгги  вақтларида  ҳам  талабаларини 
ҳамиша  илм  таҳсил  қилишга  жалб  қилар,  бунга  катта  аҳамият  бе- 
рарди.  Барчанинг  қалбини  илм  ва  нур  билан  тўлдирар,  Муҳаммад 
алайҳиссаломнинг  динини  жонлантириб  қувватлантирарди.  Замо- 
нининг  подшоҳларини,  волий,  қўмондон,  олим  ва  ҳокимларини 
жуда  таъсирли  мактублари  билан  динга,  суннати  санияга  ташвиқ 
қилар,  кўплаб  олим  ва  авлиё  етиштирарди. 

Имом  Раббоний  ҳазратлари  бир  муддат  Сарҳандда  шогирд 
етиштириш  билан  машғул  бўлиб,  инсонларга  ҳақ  йўлни  ўргатгач 

устозини  зиёрат  қилиш  мақсадида  Деҳлига  борди.  Бироз  муд- 
дат  хизматида  бўлиб,  устози  билан  кўп  суҳбатлашди.  Ҳолларини 
янада  юқорига  кўтардилар.  Шундай  юксак  ҳолларга,  фазилатлар- 
га  қовушганига  қарамай,  устозига  бўлган  муносабатида  ҳеч  ким 
кўрсата  олмайдиган  одоб  ва  ҳурмат  намоён  эди.  Муҳаммад  Ҳошим 
Кашмий  шундай  деганди:  “Хожа  Ҳусомиддин  Аҳмаддан  эшит- 
дим.  Устозим  Имом  Раббонийни  мадҳ  қилиб,  мақтагандан  кейин 
“Мартабаси  юксак,  фазилати  мўл  бўлишига  қарамай,  одобга  риоя 
қилишда  устозимиз  Муҳаммад  Боқий-биллоҳ  ҳазратларининг  шо- 
гирдларидан  ҳеч  бири  имом  Раббонийга  тенг  кела  олмас  эди.  Шу- 
нинг  учун  баракатлар  ҳаммадан  аввал  унга  насиб  бўлди”  дедилар.” 

Имом  Раббоний  ҳазратлари  шундай  деганди: 

“БизтўрткишиустозимизМуҳаммадБоқий-биллоҳҳазратларига 
хизматда  бошқалардан  олдинда  эдик.  Барчамизнинг  алоҳида  нис- 
батимиз,  алоҳида  ўй-фикримиз  бор  эди.  Бу  фақир  қатъий  шаклда 
биламанки,  бундай  бир  суҳбат  ва  жамият,  тарбия  ва  иршод  ман- 
баи  жаноби  Рапсулуллоҳнинг  замонидан  кейин  дунёда  жуда  кам 
кўринган.  Гарчи  инсонларнинг  энг  хайрлиси  бўлган  Расулуллоҳ 
жанобимизнинг  замонида  бўла  олмадик,  ул  сарварнинг  суҳбатига 
эриша  олмадик,  лекин  Муҳаммад  Боқий-биллоҳ  ҳазратларининг 
саодатли  суҳбатидан  ҳам  маҳрум  қолмадик.  Шунинг  учун  бу  буюк 
неъматнинг  шукрини  бажариш  керак.  У  зотнинг  ҳузурида  ҳар  бир 
киши  ўзининг  қалбий  боғлиқлигига,  муҳаббатига  яраша  бир  нар- 
саларга  эришади.” 

Имом  Раббоний  ҳазратлари  устози  Муҳаммад  Боқий-биллоҳ 
ҳазратларининг  ҳузурига  иккинчи  марта  бориб,  бир  муддат 
қолгандан  кейин  такрор  ватанига  қайтди.  Яна  бироз  муддат  шо- 
гирдларга  ва  толибларга  файз  бериш  билан  машғул  бўлди.  Бу  ора- 
да  зоти  ҳам  жуда  юксак  даражаларга  кўтарилди.  Бу  ҳолларини 
устозига  мактублар  орқали  арз  қилиб  борди.  Бундан  кейин  учинчи 
марта  устозининг  зиёратига  борди.  Бу  зиёратдан  кейин  Деҳлидан 
Сарҳандга  қайтиб,  бир  неча  кун  қолди  ва  сўнгра  Лаҳорга  кетди. 
Лаҳор  шаҳри  аҳолиси  имом  Раббоний  ҳазратларининг  ташрифи- 
ни  буюк  ғанимат  билдилар.  Шогирдларининг  энг  машҳурларидан 
Мавлоно  Муҳаммад  Тоҳир,  Хожа  Муҳаммад,  Мавлоно  Асғар 
Аҳмад  ва  Мавлоно  Равҳ  Х,усайн  каби  зотлар  ўшанда  шогирд  ту- 
шиб,  суҳбатларида  пишиб,  юксак  даражаларга  эришдилар.  Имом 

Раббоний  ҳазратлари  Лаҳорда  бўлган  пайтларида  у  ернинг  машҳур 
олимларидан  катта  ҳурмат  ва  иззат  кўрдилар.  Олимлар  не-не  муш- 
кил  ва  мужмал  маеалаларини  ундан  сўраб,  тўғри  жавоб  олдилар. 

Имом  Раббоний  ҳазратлари  Лаҳорда  суҳбатларига  давом  этаёт- 
ган  кунларида  устози  Муҳаммад  Боқий-биллоҳ  ҳазратларининг  ва- 
фот  хабари  келди.  Қалблардаги  ҳузур  ва  қувончнинг  ўрнини  алам 
ва  қайгу  эгаллади.  Бу  хабарни  эшитиши  билан  дарҳол  Деҳлига  бо- 
риб,  муборак  қабрини  зиёрат  қилди.  Уғилларига  ва  йирик  шогирд- 
ларига  таъзия  билдирди.  Муҳаммад  Боқий-биллоҳ  ҳазратларининг 
мунгли  шогирдлари  қалбларидаги  ғам-қайғуларини  унинг  суҳбат 
ва  таважжуҳдари  ёрдамида  кетказиш  учун  ҳузурига  келиб, 
Муҳаммад  Боқий-биллоҳ  ҳазратларига  кўрсатгандек  муҳаббат, 
ҳурмат  ва  таслимият  кўрсатдилар.  Катта-кичик  барчаси  уни  қабул 
этиб,  унга  боғландилар. 

Имом  Раббоний  ҳазратлари  Сарҳандга  қайтганидан  кей- 
ин  Қодирий  тариқатининг  улуғларидан  бўлган  Шоҳ  Камол 
Қодирийнинг  руҳониятидан  ҳам  ижозат  олиш  шарафига  муяссар 
бўлди.  Бу  ижозат  олиш  ҳодисаси  шундай  бўлганди:  Бир  куни  саҳар 
вақти  имом  Раббоний  ҳазратлари  шогирдлари  билан  муроқаба 
ҳолида  ўтирганларида,  Шоҳ  Камолнинг  невараси  ва  унинг  бутун 
камолотининг  вакили  бўлган  Шоҳ  Искандар  Каҳталдан  келиб,  Шоҳ 
Камолнинг  баракатли  ҳирқасини  имом  Раббоний  ҳазратларининг 
елкасига  ташлади.  Имом  Раббоний  кўзларини  очиб,  Шоҳ  Искан- 
дарни  кўрди.  Тавозе  билан  бўйнидан  қучоқлади.  Шоҳ  шундай 
деди:  “Анча  вақтдан  бери  ҳол  ва  тушимда  бобом  Шоҳ  Камолни 
кўряпман.  Ҳар  гал  менга  ҳирқасини  сизга  беришимни  буюрарди. 
Лекин  унинг  бу  баракатли  ҳирқасини  уйдан  чиқариб,  бошқа  киши- 
га  бериш  менга  жуда  оғир  эди.  Аммо  такрор-такрор  амр  этилгандан 
кейин  амрга  бўйсуниш  лозим  бўлди.”  Имом  Раббоний  бу  ҳирқани 
кийиб,  ўзининг  хонасига  кириб  кетди.  Бироз  муддат  ўтиб,  хонаси- 
дан  чиққандан  кейин  ўз  яқин  сирдошларига,  маҳрамларига  шун- 
дай  деди:  “Ҳазрати  Шоҳ  Камолнинг  ҳирқасини  кийгандан  кейин 
ҳайратланарли  жуда  ғариб  ҳол  зоҳир  бўлди.  Ҳирқани  кийишим  би- 
лан  инсонларнинг  ва  жинларнинг  саййиди  Абдулқодир  Гейлонийни 
ҳазрати  Шоҳ  Камолгача  давом  этган  бутун  халифалари  билан  ёним- 
да  турганини  кўрдим.  Ҳазрати  Ғавси  Раббоний  Абдулқодир  Гейло- 

ний  қалбимни  ўз  тасарруфларига  олди  ва  хусусий  нисбатларининг, 
йўлларининг  нурлари  ҳамда  асрори  мени  қоплади.  Мен  бу  ҳол  ва 
нурларнинг  денгизига  ғарқ  бўлиб,  ушбу  денгизнинг  тўлқинига  ай- 
ландим.  Бир  муддат  шу  ҳолда  қолдим.  Бу  ҳоллар  мени  қоплаган 
пайтда  қалбимга  “Мени  Аҳрория  буюклари  тарбият  қиллдилар 
ва  ишимнинг  асоси  шу  буюкларнинг  йўлида  бўлишдир,  энди  эса 
бошқача  бўлмоқда”  деган  фикр  келди.  Шуларни  ўйлаётганимда 
Аҳрория  йўлининг  улуғларидан  Хожа-и  жаҳон  Хожа  Абдулхолиқ 
Ғиждувонийдан  устозим  Хосжа  Боқий-биллоҳгача  бўлган  бутун 
халифаларнинг  ёнимга  келганини  кўрдим.  Менинг  ишим  ва  ама- 
лиётим  ҳақида  ўзаро  суҳбатлаша  бошладилар.  Аҳрория  буюклари 
“Уни  биз  тарбия  қилдик.  Бизнинг  тарбиямиз  билан  завққа,  ҳолга  ва 
камолга  эришди”  дедилар.  Қодирий  буюклари  (рахимаҳумуллоҳ) 
“Гўдаклигидан  бизнинг  унга  таважжуҳимиз  бор  эди.  Бизнинг  неъ- 
мат  дастурхонимиздан  туз  тотган  эди.  Мана  ҳозир  ҳам  бизнинг 
ҳирқамизни  киймоқда”  дейишди. 

Улар  мана  шу  ҳақида  гаплашаётганда  Кубровия,  Чаштия 
йўлларидан  ҳам  бир  жамоат  келди.  Шу  тариқа  ўзаро  бир  келишув- 
га  келдилар.  Бундан  кейин  қалбимда  бу  икки  шарафли  нисбатдан 
ҳам  каттагина  улуш  ва  шавқ  топдим.”  Имом  Раббоний  ҳазратлари 
тасаввуфда  мана  шу  йўлларнинг  барчасида  шоирдлар  етиштириб, 
файз  берди. 

Имом  Раббоний  ҳазратлари  тарихда  камдан-кам  етишиб 
чиқадиган  улуғ  ислом  олими  ва  буюк  муршиди  комилдир.  Жаноби 
Пайғамбаримизнинг  вафотидан  минг  йил  ўтиб,  ислом  душманлари 
динга,  имонга  инсофсизча  ҳужум  қилаётган  бир  паллада  Аллоҳу 
таоло  қулларига  марҳамат  қилиб  имом  Раббонийдек  бир  мужад- 
дидни  яратди.  Унга  теран  илмларни  эҳсон  қилди.  Унинг  воситаси 
билан  дин  душманларининг  даҳшатли  ҳужумларига  нуқта  қўйди. 
Ҳақни  ботилдан  ажратиб,  беҳисоб  қалблардан  ботилни  чиқариб 
ташлади.  Бу  улуғ  имомнинг  мактуб  ва  китоблари  инсонларни 
ғафлатдан  уйғотди.  Дунёга  яна  қайта  нур  таралди.  Яъни  Аллоҳу 
таоло  уни  муҳтарам  пайғамбаримиздан  минг  йил  сўнгра  дини  ис- 
ломни  янгилаш  ва  қувватлаш  вазифаси  билан  юборди. 

Имом  Раббонийнинг  динга  йиллар  давомида  қилган  хизматла- 
рини,  мустаҳкам  далиллар  билан  бузуқ  фикрларни  рад  ва  шарман- 

да  қилганини,  аҳли  суннат  эътиқоди  ва  тўғри  дин  билимлари  ёй- 
ганини,  бидъатларнинг  йўқолганини  кўрган  баъзи  бузуқ  кимсалар 
унга  ҳасад  қилиб,  туҳмат  қила  бошлашди. 

Шу  сабабдан  баъзи  кимсаларнинг  жафо  ўқларига,  азият  ва 
туҳматларига  нишон  бўлди.  Жуда  кўп  олим,  фозил  ва  комил- 
ларнинг  ўз  даргоҳларини  тарк  этиб,  устозларини  ташлаб,  унинг 
ҳузурига,  хизматига  чопишлари  эса,  ҳасадларини  минг  чандон 
орттирди.  Имомни  таҳликага  тушириш  учун  ҳийла  ишлатишни 
бошладилар.  Масалан,  «Жунайд  Бағдодий,  Боязид  Бистомий  каби 
буюк  олимларга  паст  назарда  қарайди»  деган  гаплар  тарқатиб 
жоҳил  одамларни  алдадилар.  «Улуғ  машойихлар  айтиб  кетган  вах- 
дати  вужудни  инкор  қилади»  деб  илм  толибларини  имомдан  сову- 
тишга  уриндилар.  Унинг  ихлосмандларига  “Машойихи  изомнинг 
(муҳтарам  шайхларни)  улуғликларини  инкор  қиляпти.  Аллоҳу  та- 
олонинг  маърифатига  воситасиз  эришдим  деяпти”  дедилар.  Турли- 
туман  туҳматлар  ёғдирдилар. 

Уша  даврнинг  султони  Салим  Жаҳонгир  хоннинг  девонидаги 
давлат  арбоблари,  ҳатто  бош  вазири,  бош  муфтийси  ва  атрофида- 
гилар  аҳли  суннат  душмани  шиъа  эдилар.  Ҳолбуки  имом  Раббоний 
ҳазратларининг  бир  қанча  мактублари  ва  айниқса  алоҳида  ёзган 
“Радд-и  равофиз”  рисоласи  Асҳоби  киром  душманларига  раддия 
бўлиб,  уларнинг  жоҳил,  аҳмоқ  ва  пасткаш  эканликларини  билди- 
рарди.  Имом  Раббоний  бу  рисоласини  Бухородаги  энг  катта  ўзбек 
хони  Абдуллоҳ  хонга  юборганди.  “Бу  китобимизни  Эрондаги  Шоҳ 
Аббос  Сафавийга  кўрсатинг.  Ёзилганларни  қабул  қилса,  қандай 
яхши.  Агар  қабул  қилмаса,  унга  қарши  ҳарб  қилишингиз  жоиз 
бўлади”  деди.  Эрон  шоҳи  раддияни  қабул  қилмади.  Жанг  бош- 
ланди.  Абдуллоҳ  хон  Ҳирот  ва  Хуросондаги  шаҳарларни  шиъалар 
қўлидан  қутқариб  мамлакатига  қўшди.  Бу  ерлар  авваллари  Сафа- 
вийларга  қарарди.  Шу  воқеадан  кейин  Ҳиндистондаги  барча  бузуқ 
фирқалар,  саҳоба  душманлари  ўзаро  тил  бириктириб,  Султоннинг 
ҳузурига  чиқдилар.  Имом  Раббоний  ҳақида  турли  туҳматлар  ай- 
тиб,  шикоят  қилдилар.  Султон  ўғли  Шоҳ  Жаҳонни  юбориб,  имом 
Раббоний  ҳазратларини,  фарзандларини  ва  етиштирган  шогирд- 
ларини  тўплаб,  барчасини  ўлдиришга  қарор  берди.  Ваҳоланки 
Султоннинг  ўзи  сунний  эди.  Шоҳ  Жаҳон  ёнига  бир  муфтийни  эр- 

гаштириб  имом  Раббонийнинг  ҳузурига  борди.  Султонга  сажда 
қилиш  жоиз  эканлиги  ҳақида  бир  фатвони  ҳам  олиб  борган  эди. 
Шоҳ  Жаҳон  Имом  Раббонийнинг  устунлигини  биларди.  “Отамга 
сажда  қилсангиз,  сизни  қутқара  оламан”  деганида  имом  Раббоний 
ҳазратлари  бу  фатвога  фақат  зарурат  пайтида  изн  борлигини,  ази- 
мат  ва  дин  бутунлигининг  сажда  қилмасликда  эканлигини,  ажал 
келганида  ўлимдан  ҳеч  нарсанинг  қутқара  олмаслигини  айтиб 
сажда  қилишдан  бош  тортди. 

Фарзандларини  ва  шогирдларини  қолдириб,  султоннинг  олдига 
ёлғиз  борди.  Узига  қарши  айтилган  туҳматларга  султон  олдида  жуда 
чиройли  ва  тўғри  жавобларни  берди.  Султон  юксак  ҳақиқатларни 
англай  оладиган  даражада  нозик  таъб  одам  бўлмаса  ҳам,  жаво- 
бларни  ёқтириб,  уни  озод  қилиди  ва  ундан  узр  сўради.  Имом 
ўшанда  султонга  ўзига  қилинган  туҳматларнинг  асоссиз  эканли- 
гини  очиқ  далиллар  билан  тушунтирганида  шу  ердаги  оташпараст 
ҳиндуларнинг  буюк  қўмондони  имом  Раббоний  ҳазратларининг 
диндаги  қуввати,  салоҳияти,  сўзлари  ва  қийматини  кўриб,  мусул- 
мон  бўлди. 

Султоннинг  фикридан  қайтиб  имомга  кўнгли  мойил  бўлганини 
кўрган  туҳматчи  бузуқлар  “Унинг  одамлари  кўп.  Буйруғи  бу- 
тун  ўлкага  ўтади.  Уни  озод  қилсак,  қўзғолон  чиқариши  мумкин” 
деб  узоқ  гап-сўзлардан  кейин  султонни  яна  қайрашади.  Султон 
имом  Раббоний  ҳазратларини  Ҳиндистоннинг  энг  мустаҳкам  ва 
даҳшатли  қалъаси  бўлган  Гуваляр  қалъасига  ҳибс  этилишини 
амр  қилди.  Бу  ҳодисадан  қаттиқ  ранжиган  шогирдлари  чинака- 
мига  султонга  қарши  исён  кўтариш  пайига  тушишди.  Буни  қила 
оладиган  кучлари  бор  эди.  Лекин  имом  Раббоний  шогирдларидан 
анчасининг  тушларига  кириб  ва  баъзиларига  ўнгида  кўриниб  бу 
ишдан  маън  қилди.  Аксинча,  Султонга  фақат  хайр  тилаб  дуолар 
қилишни  буюриб:  “Султонни  ранжитиш  бутун  халққа  зарар  бера- 
ди”  дедилар.  Узи  ҳам  султонга  доим  хайр  дуолар  қиларди.  Султон- 
нинг  вазири  ашаддий  шиъалардан  бўлгани  учун  зиндонда  имом 
Раббоний  ҳазратларининг  бошига  ўз  укасини  кузатувчи  тайинлаб, 
унга  қўпол  ва  золимона  муносабатда  бўлишини  буюрганди.  Бу  на- 
зоратчи  эса,  ҳар  куни  бу  улуғ  зотда  турли  кароматлар,  ранж-алам 
ўрнига  ҳайбат,  сабру  матонат  ва  ҳатто  қувонч  кўриб,  тавбага  кел- 

ди.  Бузуқ  эътиқодини  тарк  этиб,  аҳли  суннатни  танлади  ва  холис 
шогирдларидан  бирига  айланди.  Қалъада  хдсбда  бўлган  минглаб 
кофир  ҳинду  у  зотнинг  баракати  ва  суҳбатлари  орқали  мусулмон 
бўлиш  шарафига  эришишди.  Анча  гуноҳкор  ва  бидъат  эътиқодли 
маҳбуслар  тавба  қилишди.  Ҳатто  баъзилари  юксак  олим  ҳам  бўлди. 

Имом  Раббоний  ҳазратлари  ҳибсда  уч  йил  қолганидан  кей- 
ин  султон  ишига  пушаймон  бўлди.  Ҳибсдан  озод  қилиб,  изза- 
ту  икром  кўрсатди.  Ҳатто  холис  шогирди  ва  содиқ  дўстларидан 
бўлди.  Имомдан  бир  муддат  аскарлари  орасида  қолишини  илти- 
мос  қилдли.  Сўнгра  озод  қилиб,  ҳурмат  билан  ватанига  юборди. 
Ҳибсда  ўтган  аламли  ва  дардли  йиллардан  сўнгра  Имом  аввал 
соҳиб  бўлган  ҳоллару  мақомлардан  мингларча  марта  устун  дара- 
жаларга  кўтарилиб,  юртига  қайтди.  Имом  Раббоний  ҳазратлари 
авваллари  “Эришган  даражаларим  устида  яна  кўп  мақомлар  бор. 
Уларга  фақат  жалол  сифати  ва  қаттиқ  тарбия  билан  етиш  мум- 
кин.  Ҳозиргача  биз  жамол  сифати  билан  силаб-сийпалаб  тарбия 
қилиндик”  деган  эди.  Шогирдларидан  бир  қисмига  “Эллик  билан 
олтмиит  ёш  орасида  бошимга  дардлар,  балолар  ёғилади”  деганди. 
Айтганидек  бўлди.  Бу  мақомларга  ҳам  юксалиш  насиб  қилди. 

Мусуслмонлар  заиф  қолиб,  куфр,  бузуқлик,  зулмат,  фалсафа- 
чию  бузуқ  эътиқодли  кимсалар  ҳар  тарафни  қоплаган  замонларда 
минглаб  кофир,  фосиқ  ва  фожирлар  унинг  гўзал  ҳолларини  кўриб, 
суҳбатини  эшитиб,  тавба  қилиб,  солиҳ  мусулмон  бўлишди.  Узоқ- 
яқиндан  кўплаб  кишилар  у  зотни  тушида  ва  ўнгида  кўриб,  ҳузурига 
шошилдилар.  Ҳузурига  келиб,  ҳаёл  оинасида  кўрганларидек 
топдилар.  Олим,  солиҳ,  ёш-қари  минглаб  киши  уни  кўриб, 
суҳбатларида  бўлиб,  файз  олиб,  қалблари  зикр  қиладиган  ҳолатга 
келди.  Ҳузуридаги  ўн  минглаб  шогирдлар  ва  толибларни  ҳолларга, 
юксак  даражаларга  эриштирдилар.  Ҳар  он  кароматлари  кўринар, 
атрофига  файзу  барокат  тарқатарди.  Кароматларининг  олти  минг- 
дан  ортиқ  эканлиги  китобларда  қайд  қилинган. 

Даврининг  олимлари  имом  Раббоний  ҳазратларига  “Сила”  исми 
билан  хитоб  қилдилар.  Сила  -  бирлаштирувчи  деганидир.  Чунки  у 
тасаввуфнинг  исломиятдан  бўлак  нарса  эмаслигини,  исломиятга 
мос  эканлигини  исботлаб,  аҳкоми  исломия  билан  тасаввуфни  де- 
ган  икки  дарёни  бирлаштирди.  Бир  ҳадиси  шарифда  “Умматим- 

дан  Сила  исмли  бири  дунёга  келади.  Унинг  шафоати  билан 
кўп  мусулмонлар  жаннатга  киради”  дея  марҳамат  қилиниб,  у 
зотнинг  келишига  ишорат  қилинганди.  Бу  ҳадиеи  шариф  имо- 
ми  Суютийнинг  “Жамъул-Жавомий”  китобида  ёзилган.  Имом 
Раббоний  ҳазратлари  бир  мактубида  “Менм  икки  дарё  ораси- 
да  “Сила  ”  цилган  Аллоҳу  таолога  хамд  бўлсин  ”  деб  дуо  қилган. 
Аеҳоби,  шогирдлари  ва  муҳиблари  (еевганлари)  ораеида  “Сила” 
иеми  билан  машҳур  бўлганди.  Ҳадиеи  шарифда  муждаланган 
“Сила”  иемини  ундан  аввал  ҳеч  ким  олмаган. 

Имом  Раббоний  ҳазратлари  Мужаддиди  алфи  еонийдир.  Яъни 
ҳижрий  иккинчи  минг  йилликнинг  мужаддидидир.  Эеки  умматлар 
даврид  а  ҳар  минг  йилликда  янги  дин  олиб  келувчи  бир  раеул  юбори- 
ларди.  Янги  дин  аввалгиеини  алмаштириб,  баъзи  ҳукмларни  бекор 
қиларди.  Ҳар  юз  йилда  бир  Набий  келиб,  дин  еоҳиби  Пайғамбарнинг 
динини  ўзгартирмас,  балки  қувватлантирарди.  Ҳадиси  шарифда 
бу  умматга  ҳар  юз  йилда  ислом  динини  қувватлантирадиган  бир 
олим  келиши  хабар  берилган.  Расули  акрам  сарваримиздан  кейин 
пайғамбар  келмаслиги  назарда  тутиладиган  бўлса,  ундан  минг  йил 
ўтиб  ислом  динини  ҳар  жиҳатдан  иҳё  қиладиган,  пайдо  қилинган 
бидъатларни  тозалаб,  асри  саодатдаги  тоза  ҳолига  келтирадиган, 
зоҳирий  ва  ботиний  илмларда  комилан  ворис,  олим  ва  ориф  зот- 
нинг  келиши  керак  эди.  Ҳадиси  шарифлар  буни  билдирмокда.  Бу 
муҳим  хизматни  имом  Раббоний  ҳазратлари  бажарди. 

Бутун  ислом  олимлари  бу  зотнинг  имоми  Раббоний  ҳазратлари 
эканлигида  иттифоқ  қилдилар. 

Пайғамбаримиздан  роса  минг  йил  ўтиб,  илм  ва  иршод  курси- 
сига  мутлоқ  ўтириб,  жаҳонни  Расулуллоҳнинг  нурлари  билан  ой- 
динлатдилар.  Бидъатлардан  тозалаб,  ислом  динини  иҳё  қилдлилар. 
У  даврларда  Ҳиндистонда,  ҳатто  бутун  ислом  оламида  бузуқ  фик- 
рлар,  ақидалар  ривож  топиб,  катта  фитналар  кўпайган  эди.  Бун- 
дан  ташқари  тасаввуфда  вахдати  вужуд  масаласига  доир  айтилган 
сўзлар  мусулмонлар  орасида  турли-турли  томонларга  буриб  кети- 
либ,  бу  юксак  ва  қийматли  илм  тушунарсиз  ва  ғалати  ҳолатга  ту- 
ширилган  эди.  Кўпгина  жоҳиллар  машойихларнинг  сўзларининг 
маъносини  англай  олмай,  вақт  ўтиши  билан  диндан  чиқаётган  эди. 
Исломиятга  қарши  бўлган  кимсалар  ҳам,  фурсатни  қўлдан  бермай 

мусулмонларни  ҳақ  иулдан  чиқариш  учун  тинмаи  уринишарди. 
Мана  шу  тариқа  тасаввуф  илмлари  ва  фиқҳий  ҳукмлар  орасида 
катта  жар  пайдо  бўлган,  душманлар  бу  иккаласини  худди  алоҳида 
нарсалардек  кўрсатиб,  мусулмонларни  турли  номлар  тагида  бир- 
бирларидан  ажратишга  ва  бир-бирларига  душман  қилишга  урини- 
шарди. 

Имом  Раббоний  ҳазратлари  бошида  ваҳдати  вужуд  илмларини 
ўргатиш  билан  бир  қаторда  хато  тушунилган  кўп  масалаларни  ғоят 
очиқ  бир  тарзда  изоҳлаб,  инсонларнинг  фикрларини  ва  қалбларини 
хато  ва  бузуқ  ақидалардан,  бидъатлардан  тозаладилар.  Ҳақни  бо- 
тилдан  айириб,  ҳақ  ва  тўғри  йўл  эканлигини  Расулуллоҳ  хабар  бер- 
ган  аҳли  суннат  эътиқодини  ҳамма  жойга  ёйдилар.  Ёш-қари  жуда 
кўп  халқ  ва  анча  олимлар  у  зотнинг  атрофида  тўпландилар.  Унга 
илк  марта  “Мужаддиди  алфи  соний”  исмини  берган  зот  даврнинг 
энг  буюк  олимларидан  Абдулҳаким  Сиялқутийдир.  Замонининг 
бошқа  улуғ  олимлари  ҳам  уни  мадҳ  этиб,  мақтардилар. 

Хожа  Муҳаммад  Боқий-биллоҳнинг  йирик  шогирдларидан  ва 
энг  юксак  олимларидан  бўлган  Саййид  Мир  Муҳаммад  Нуъмон 
айтадики:  “Устозим  менга  имом  Раббонийга  тобе  бўлишимни 
айтганларида  бунга  ҳожат  йўқлигини  изҳор  қилиш  мақсадида 
“Қалбим  ойнаси  фақат  сизнинг  порлоқ  қалбингизнинг  нурига  то- 
бедир”  дедим.  Устозим  менга  қаттиқ  оҳангда  “Сен  Аҳмадни  ким 
деб  ўйлаяпсан?  Унинг  қуёшдек  нури  биз  каби  минглаб  юлдузни 
хира  торттирмокда”  дедилар.” 

Имом  Раббоний  ҳазратларининг  шогирдларидан  машҳури 
Муҳаммад  Ҳошим  Кашмий  шундай  деган:  “Бир  куни  ҳазрати 
имомнинг  ҳузурида  ўтиргандим.  Улар  маърифатларни  ёзарди. 
Шу  вақт  бавл  қисташи  сабабли  ўрнидан  туриб,  ҳожатхона  томон- 
га  кетдилар.  Лекин  тезда  қайтиб  чикдилар.  Бундай  тезлик  билан 
ҳожатхонага  кириб-чиққанига  ҳайратландим.  “Бунинг  сабаби 
нима?”  деб  сўрадим.  У  зот  ҳожатхонадан  чиқар-чиқмас  қумғонни 
олиб,  чап  қўл  бош  бармоғининг  тирноғини  ювди  ва  артдилар. 
Сўнгра  қайтадан  ҳожатхонага  кирдилар.  Бироздан  кейин  чиқиб 
“Бавл  қистаб  қолди.  Шошилиб  ҳожатхонага  кирдим  ва  ўтирдим. 
Кўзим  тирноғимнинг  учига  тушди.  Устида  қора  бир  нуқта  бор 
эди.  Қаламнинг  сиёсини  текшириш  учун  тирноғимга  текказиб 

кўргандим.  Ваҳоланки  бу  нуқта  Қуръони  каримнинг  ҳарфларини 
ёзишда  қўлланиларди.  Тирногим  устидаги  бу  нуқта  билан  у 
ерда  ўтиришни  одобдан  эмас  деб  билдим.  Бавл  қистаганидан 
қийналсам  ҳам,  бу  қийинчилик  бир  адабни  тарк  этишдан  кела- 
диган  қийинчилик  ёнида  жуда  оз  кўринди.  Ташқарига  чиқиб,  бу 
нуқтани  ювиб  ташлаб,  кейин  қайтиб  кирдим”  дедилар.” 

Бир  куни  ҳофизлардан  бири  одатда  ўтирадиган  курсидан 
пастроқ  курсига  ўтириб  Қуръони  карим  ўқишни  бошлади.  Имом 
Раббоний  ҳазратлари  бу  ҳолатни  сезиб,  дарров  ўзи  ўтирган  ба- 
ланд  курсини  бир  четга  қўйиб,  ўзи  ерга  ўтирдилар.  У  ҳеч  бир  вақт 
Қуръони  карим  ўқиётган  қоридан  баланд  жойда  ўтирмасдилар. 

Имом  Раббоний  ҳазратларининг  фиқҳ  масалаларида  илми 
беқиёс  эди.  Ҳар  бир  масалага  дарров  жавоб  бера  оладиган  даража- 
да  эди.  Усули  фиқҳда  ҳам  маҳорат  соҳиби  эдилар.  Лекин  эҳтиёткор 
бўлганидан  кўпинча  фиқҳ  китобларига  мурожаат  қилардилар.  Са- 
фарда  ва  муқим  бўлган  пайтларида  баъзи  қийматли  фиқҳ  китобла- 
рини  доим  ёнида  олиб  юрардилар.  Унинг  бутун  ғайрати  муфтобиҳ, 
яъни  фиқҳ  олимларининг  иттифоқ  қилган  масалаларига  ҳар  доим 
мос  келиш  эди.  Баъзи  фиқҳ  олимлари  жоиз  деган,  баъзилари 
макруҳ  деган  бир  ишда  у  ҳамиша  макруҳ  тарафига  ён  босиб,  бу 
ишни  қилмасдилар.  “Бир  масаланинг  бажарилишида  ва  бажарил- 
маслигида,  ҳалол  ва  ҳаром  бўлишида  ихтилоф  бўлса,  бажарил- 
маслигини  ва  ҳаром  дейилган  тарафга  ён  босишга  мумкин  қадар 
ҳаракат  қилиш  керак”  деб  айтардилар. 

Муҳаммад  Ҳошим  Кашмий  баён  қилади: 

“Саййидлардан  бир  ёш  йигит,  мадрасада  талаба  эди.  У  би- 
лан  дўст  эдик.  Бир  куни  йиғлаб  ёнимга  келди  ва  бошидан  ўтган 
ҳодисани  айтиб  берди.  Имом  Раббоний  ҳазратларининг  бир  ка- 
роматини  кўрганди.  Ёш  талаба:  “Ҳазрати  Алига  қарши  жанг 
қилганларни,  айниқса,  ҳазрати  Муовияни  севмасдим.  Бир  кеча 
сенинг  устозинг  имом  Раббонийнинг  “Мактубот”  китобини  ўқиб 
ўтириб:  “Имом  Анас  бин  Молик  айтдики:  Ҳазрати  Муовияни  сев- 
маслик,  уни  ҳақоратлаш,  худди  ҳазрати  Абу  Бакр  билан  ҳазрати 
Умарни  севмаслик  ва  уларни  ёмонлаш  билан  бирдир.  Кимки 
Муовияни  сўкса,  буларни  сўкканга  бериладиган  жазони  бериш  ло- 
зим”  деб  ёзилган  эди.  Буни  ўқиб  юзимни  буриштирдим.  Шундай 

бемани  нарсаларни  ҳам  ёзадими  одам,  деб  ўйладим.  Китобни  ерга 
ирғитдиму  ётоғимга  чўзилиб,  ухладим. 

Тушимда  сенинг  бу  буюк  устозинг  аччиқланган  ва  ғазабнок 
ҳолда  ёнимга  келди.  Икки  муборак  қўли  билан  қулоқларимни  бу- 
ради  ва:  “Эй  жоҳил  бола!  Сен  бизнинг  ишимизни  ёқтирмайсан, 
китобимизни  ерга  ташлайсан.  Ёзганимизни  ўқиб  афтингни  буриш- 
тириб,  ишонмадинг.  Майли,  юр  сени  бир  зотга  олиб  борайин,  ўз 
кўзинг  билан  кўр.  Расулуллоҳнинг  саҳобаларига  кек  сақлаб  алдан- 
ганингни  у  зотнинг  ўзидан  эшитгин”  дедилар.  Мени  тортиб,  бир 
боғчага  олиб  бордилар  ва  эшик  олдида  қолдириб,  ўзлари  ёлғиз  ол- 
динга  юрдилар.  Узоқда  кўринган  катта  бир  уйга  тўғри  бордилар.  У 
ерда  нур  юзли,  буюк  бир  зот  бор  эди.  Чекиниб,  ҳурмат  билан  бу  зот- 
га  салом  бердилар.  Олдларида  тиз  чўкиб  ўтирдилар.  Унга  бир  нар- 
саларни  гапириб,  мени  кўрсатарди.  Узокдан  менга  қарашларидан 
мен  ҳақимда  гапираётганлиги  маълум  эди. 

Бироздан  кейин  сенинг  устозинг  имом  Раббоний  ўрнидан  ту- 
риб,  мени  чақирдилар.  “Бу  ўтирган  зот  ҳазрати  Алидир.  Яхши- 
лаб  эшит,  нима  деркан”  дедилар.  Ёнларига  бориб,  салом  бердим. 
“Асло,  асло  қалбингда  Расулуллоҳнинг  Асҳобига  нисбатан  кек 
сақламагин!  Бу  буюклардан  ҳеч  бирини  асло  ёмонлама!  Орамизда 
муҳораба  шаклида  кўринган  бу  ишларимиз  қандай  яхши  ниятлар 
билан  қилинганини  фақат  биз  ва  ўша  биродарларимиз  билади!”  де- 
дилар.  Сенинг  буюк  устозингнинг  исмини  айтиб  “Бу  зотнинг  ёзув- 
ларига  ҳам  зинҳор  қарши  чиқмагин!”  деб  буюрдилар.  Бу  насиҳатни 
тинглагандан  кейин  қалбимга  бокдим.  Бу  хусусдаги  тараддуд  ва 
кекнинг  қалбимдан  чиқмаганини  сездим.  Бу  ҳолим  ҳазрати  Алига 
дарров  аён  бўлди  шекилли,  ғазабландилар.  Сенинг  буюк  устозинг- 
га  қараб  “Бунинг  кўнгли  ҳалиям  тозаланмади.  Яхшилаб  шапалоқ 
ур!”  дедилар.  Шайх  ҳазратлари  юзимга  кучли  бир  шапалоқ  урди. 
Шапалоқ  егач,  ўз-ўзимга:  Аслида  мен  шу  ҳазрати  Алига  бўлган 
муҳаббатим  туфайли  уларга  душманлик  қилгандим.  Ҳолбуки  у  зот- 
нинг  ўзи  уларга  душманлигимдан  қаттиқ  ранжимоқда.  Бу  ҳолдан 
воз  кечишим  керак.  Қалбимга  бокдим.  Душманлик  ва  адоватдан 
асар  ҳам  қолмаганини  кўрдим.  Шу  пайтда  уйғониб  кетдим.  Ҳозир 
ҳам  қалбим  бу  адоватлардан  пок.  Бу  тушнинг,  сўзларнинг  лаззати 
мени  бошқа  бир  ҳолатга  туширди.  Қалбимда  Аллоҳдан  бошқа  ҳеч 

бир  нарсанинг  муҳаббати  қолмади.  Сенинг  юксак  устозинг  имом 
Раббонийга  ва  унинг  ёзувларидаги  маърифатга  ишончим  қат-ба- 
қат  ортди”  деди.” 

1623  йили  Ажмирдалигида  “Вафотим  яқинлигига  доир  иттто- 
ралар,  аломатлар  кўринишни  бошлади”  дедилар.  Сарҳанддаги 
қийматли  ўгилларига  мактуб  ёзиб  “Умрим  сўнггига  етиб  қолди” 
дедилар.  Оталарининг  ҳасрати  ва  айрилиги  билан  ёнган,  авлиё- 
нинг  кўзларининг  нури  қийматли  ўгиллари  бу  мактубни  олишлари 
билан  отаси  томон  йўлга  чикдилар.  Ҳузурига  боришгандан  кейин 
отаси  уларни  ўз  хонасига  чақириб  “Қийматли  ўгилларим,  бу  дунёга 
ҳеч  бир  шаклда  назарим  ва  боглиқлигим  қолмади.  Нариги  дунёга 
кетишим  лозим,  кетиш  ва  сафар  аломатлари  кўринмокда”  дедилар. 

Имом  Раббоний  ҳазратлари  Ажмир  сафаридан  Сарҳандга 
қайтгач,  уйида  узлатга  чекилдилар.  Бир  муддат  беш  вақт  ва 
жума  намозидан  бошқа  пайтларда  уйдан  чиқмадилар.  Нур  ва  ас- 
рор  манбаси  бўлган  хос  хонасига  Муҳамад  Ҳошим  Кашмий, 
ўгиллари,  шогирдлари  ва  2-3  нафар  хизматчилардан  бўлак  киши- 
лар  камдан-кам  киритиларди.  Узлатга  чекилган  кунлардан  бирида 
совуқ  нафас  чиқариб  “Шайх-ул  исломнинг  (Абу  Али  Даққоқнинг) 
машраби  (ахлоқ,  яратилиши)  жуда  юксалганидан  мажлисида  ин- 
сон  қолмади”  дедилар.  Бу  ердагидек  умрининг  охирида  имом 
Раббоний  ҳазратларининг  машраби  шу  қадар  юксалдики,  ҳатто 
шогирдларининг  энг  юксаклари  ҳам  у  зотнинг  ёнида  мактабга 
энди  борган  ёш  бола  сингари  эди. 

Имом  Раббоний  ҳазратларининг  шогирдларидан  бири  шундай 
ҳикоя  қилган: 

“Имом  Раббоний  ҳазратлари  умрининг  сўнгги  кунларида,  ха- 
сталигида  олдига  кириб,  юртимга  бир  неча  кунга  бориб-келишга 
рухсат  сўрадим.  “Бир  неча  кун  кутгин!”  дедилар.  Сўнгра  яна  “Дар- 
ров  бориб-келаман”  дедим.  “Бир  неча  кун  сабр  қилгин!”  дедилар. 
Лекин  “Бораман-у,  энг  қисқа  вақтда  ортга  қайтаман”  деганимдан 
кейин  изн  бердилар  ва  “Сен  қаердасан,  мен  қаердаман,  баҳор 
қаерда?”  мисрасини  ўқидилар.  Шу  воқеадан  бир  неча  кун  ўтиб,  ва- 
фот  этдилар.” 

Бу  орада  жуда  кўп  садақалар  бердилар  ва  катта  хайрли  ишлар 
қилдилар.  Яқинларидан  бири  бу  садақа  ва  ҳайротнинг  кўплигини 


79 


кўриб  “Бу  садақалар  балоларнинг  кетиши  учунми?”  деб  сўради. 
Айтдики:  “Йўқ,  балки  қовушиш  шавқи  билан  буларни  қиляпман.” 
Кейин  қуйидаги  байтни  ўқиб,  кўзларидан  севинч  ёшлари  тўкдилар: 

Вуслат  кунидир,  сирдошим  оламга  цучоц  очаман, 

Бу  давлат  ва  неъматнинг  севинчларин  сочаман. 

Муҳаррам  ойининг  ўн  иккинчи  куни  эди.  Айтдиларки:  “Менинг 
нариги  дунёга  кетишимга  қирқ  ёки  эллик  кун  қолганини  маълум 
қилдилар.  Қабримни  ҳам  кўрсатдилар.”  Бу  сўзларни  эшитганлар 
қаттиқ  қайгуга  тушишди.  Яралари  янгиланди.  Шу  кунларда  ўгли 
Муҳаммад  Саид  имом  Раббоний  ҳазратларининг  йиглаётганини 
кўрди.  Сабабини  сўраганида  “Аллоҳу  таолога  қовушиш  севин- 
чидан  йиғлаяпман”  деб  жавоб  бердилар.  Ўғли  “Аллоҳу  таоло 
бу  ишни  бу  дунёда  жуда  севганларига  қолдиради.  Модомики, 
сиз  шун-чалик  кўп  истар  экансиз,  албатта  кетасиз”  деди.  Имом 
Раббоний  ҳазратлари  бу  сўзни  гапирган  ўғлида  бир  ўзгариш  сез- 
дилар  ва  “Муҳаммад  Саид!  Аллоҳу  таолонинг  ғайратига  тегяпсан” 
дедилар.  Ўғли  “Ўз  ҳолимга  ўзим  ранжияпман”  деди  ва  ғоят  сами- 
мий  тарзда  дард  ва  алам  тўла  овозда  “Эй  кўнглимнинг  сурури  ота- 
жоним!  Бизга  қилаётган  бу  шафқатсизлик  ва  ачинмаслигингизнинг 
сабаби  нима?”  деди.  Унга  жавобан  “Аллоҳу  таоло  сизлардан  кўра 
севимлидир.  Бундан  ташқари,  бизнинг  шафқат  ва  ёрдамимиз  ва- 
фот  этганимиздан  кейин  ҳаёт  пайтларимиздан  ҳам  кўпроқ  бўлади. 
Чунки  бу  дунёда  инсон  бўлганимиз  учун  баъзан  истар-истамас 
таважжуҳ  ва  ёрдамимиз  тўлақонли  бўлмайди.  Ҳолбуки  вафот  эт- 
гандан  кейин  башарий  сифатлардан  тамоман  покланиш  бор”  деди- 
лар.  Буни  айтган  кунидан  бошлаб,  кун  санашни  бошладилар.  Сафар 
ойининг  йигирма  иккинчи  кечаси  қалблари  хаста  асҳобига  “Мана 
бугун  ўша  гапни  айтганимдан  қирқ  кун  ўтди.  Кўрамиз  қолган  етти- 
саккиз  кун  ичида  нима  бўларкан.  Шу  орада  ҳосил  бўлган  бир  неча 
кунлик  сиҳҳатда  Аллоҳу  таоло  Ҳабибига  тобе  бўлган  бир  инсонда 
бўлиши  мумкин  бўлган  бутун  камолотни  менга  эҳсон  қилди”  деди- 
лар.  Ўғилларининг  бу  сўзлардан  қалблари  пора-пора  бўлди.  Чун- 
ки  бу  сўзларда  ҳазрати  Абу  Бакр  Сиддиқнинг  “Бугун  динингизни 
ниҳоясига  етказдим”  ояти  каримаси  келганда  қалбларига  келган, 
яъни  Жаноби  Пайғамбаримиз  вафот  этади,  илҳомидан  бир  аломат 
борлигини  англадилар. 


80 


Сафар  ойининг  йигирма  учинчи  куни  дарвешларга  либосларини 
ўз  муборак  қўллари  билан  тарқатдилар.  Узининг  устида  ҳам  иссиқ 
кийим  қолмагани  учун  ҳавонинг  совуқлиги  таъсир  қилиб,  такрор 
безгак  тутиб,  ётиб  қолдилар.  Жаноби  Пайгамбаримиз  ҳам  охирги 
кунларида  хасталикдан  қутулиб,  бироз  вақтдан  кейин  яна  касал 
бўлгандилар  ва  вафот  этгандилар.  Имом  Раббоний  ҳазратлари  бу 
хусусда  ҳам  Расулуллоҳга  иттибо  (эргашиш)  неъматини  қўлдан 
чиқармадилар.  Бу  хасталикдан  аввал  хизматчиларидан  бирига 
“Сандалга  фалон  чақалик  кўмир  олгин”  деганди.  Бироздан  кейин 
яна  ёнига  чақириб  “Айтганимнинг  ярмини  олинг,  чунки  ичимда 
бир  овоз  бу  кўмирларни  ёқадиган  вақт  қолмади  демоқда”  дедилар. 
Кўмирнинг  бир  қисмини  ўзига  ажратиб,  қолганини  фарзандлари- 
га  юбордилар.  Узига  ажратган  кўмири  вафот  этган  куни  бутунлай 
тугаганди.  Бу  хасталиги  вақтида  юксак  илмларни  ўгилларига  пух- 
талаб  тушунтирдилар.  Бир  куни  нозик  ҳақиқатларни  баён  қилишга 
ҳаракат  қилиб,  шунчалик  гапирдиларки,  муҳтарам  ўгиллари 
Муҳаммад  Саид  “Сизнинг  хасталигингиз  бунчалик  гапиришин- 
гизга  ярамайди,  бу  маърифатларнинг  баёнини  бошқа  бир  вақтга 
қолдирсангиз  бўлмайдими,  ота?”  деди.  Шунда  имом  Раббоний 
ҳазрат:  “Эй  ўглим!  Вақт  қолдимикан?  Биламанки,  бошқа  вақт  бу- 
ларни  гапиришга  қувват  ва  қудрат  тополмайман”  дедилар. 

Бу  кунларда  хасталиги  шиддатли  бўлишига  қарамай  жамо- 
ат  билан  намоз  ўқишни  канда  қилмадилар.  Фақат  сўнгги  тўрт- 
беш  кун  ёлгиз  ўзи  намоз  ўқидилар.  Энг  заиф  кунларида  ҳам  ду- 
оларни,  тасбиҳларни,  солавотларни,  зикрни  ва  муроқабани  ҳеч 
бир  нуқсонсиз  тўкис  адо  этардилар.  Динимизнинг  ва  устозлари- 
нинг  йўлларидаги  зариф  одатлардан  ҳеч  бирини  тарк  этмасди- 
лар.  Бир  кечаси  кечанинг  учинчи  ярмида  туриб,  таҳорат  олдилар. 
Таҳажжуд  намозини  оёқда  туриб  ўқидилар  ва  “Бу  бизнинг  сўнгги 
таҳажжудимиздир”  дедилар. 

Вафотидан  бироз  олдин  ҳушидан  кетиб  қолдилар.  Катта  ўгли  бу 
ҳушдан  кетиши  касаллигиданми  ёки  истигроқ  (нурларга  чўмиш) 
сабаби  биланми  деб  сўради.  Унга  жавобан:  “Истигроқ  сабаби  би- 
лан.  Чунки  баъзи  жуда  юксак  ҳоллар  кўринмоқда.  Бунинг  учун 
уларга  таважжуҳ  этмокдаман,  токи  барчасини  ўз  ҳолича  кўра  олай 
ва  булар  билан  ҳамма  нарсам  комил  бўлсин”  дедилар.  Бу  теран 
сирлар  ҳақида  ўгилларининг  қулоқларига  шивирлаб  айтдилар. 


81 


Бу  ҳушидан  кетиш  ҳолидан  фориғ  бўлгач,  жигарлари  поралан- 
ган,  қалблари  ёнган  шогирдларига  видолашишни  хотирлатадиган 
васиятларини  айтишни  бошладилар.  Бу  васиятларининг  кўпи  му- 
табаотга,  яъни  Пайғамбаримизга  тобе  бўлишга  ташвиқ,  суннатга 
чамбарчас  ёпишиш,  бидъатдан  қочиш,  зикр  ва  муроқабада  давом 
этиш  ҳақида  эди. 

Айтдиларки:  “Суннатга  жуда  маҳкам  ёпишиш  керак.”  Бу 
сўзлари  билан  ҳам  Жаноби  Пайғамбаримизга  эргашишни  кўзлаган 
эдилар.  Чунки  Расулуллоҳ  ҳам  вафотлари  олдидан  шундай  насиҳат 
қилгандилар.  Термизий  ва  Абу  Довуд  шундай  ривоят  қилади: 
Жаноби  Расулуллоҳ  бизга  ваъз  қиларди.  Бу  ваъздан  қалблар  ти- 
траб,  кўзлар  намланарди.  “Ё  Расулаллоҳ!  Бу  сўзларингиз  видола- 
шув  хутбасига  ўхшайди,  бизга  васият  қилинг”  дедик.  Расулуллоҳ 
алайҳиссалом  буюрдиларки:  “Сизларга  васиятим  шу:  Аллоҳдан 
қўрқинг,  ҳатто  бир  паст  қул  амри  илоҳийни  билдирса,  унга  қулоқ 
солинг  ва  амрни  бажаринг.  Узоқроқ  яшаганларингиз  ҳали  кўп  нар- 
саларга  гувоҳ  бўлади.  Шу  замонларга  етганда  менинг  ва  хулофаи 
рошидиннинг  (4  халифа)  суннатларини  ғоят  маҳкам  тутинг,  уни 
қўлдан  чиқарманглар.  Динда  бидъатдан  қаттиқ  сақланинг.  Чунки 
бутун  бидъатлар  залолатдир,  бузуқликдир.” 

Имом  Раббоний  ҳазратлари  васиятининг  давомида  шундай  де- 
дилар:  “Динимизнинг  соҳиби  Жаноби  Расулуллоҳ  насиҳатларнинг 
энг  нозикларини  ҳам  «Дин  насиҳатдир»  ҳадиси  шарифига  би- 
ноан  канда  қилмадилар.  Динимизнинг  мўтабар  китобларидан 
Расулуллоҳга  том  тобе  бўлиш  йўлини  ўрганинг  ва  бу  билан  амал 
қилинг.” 

Вафот  этган  сафар  ойининг  йигирма  тўққизинчи  сешанба  куни 
кечаси  хизматчиларига  “Кўп  заҳмат  чекдингиз,  бу  сизларнинг 
сўнгги  заҳматларингиз”  дедилар. 

Ётоғига  ётиб,  суннатга  мос  ҳолда  ўнг  қўлини  ўнг  ёноғи  тагига 
қўйиб,  зикр  билан  машғул  бўлдилар.  Катта  ўғли  Муҳаммад  Саид 
отасининг  тез-тез  нафас  олаётганини  кўриб  “Ҳолингиз  қандай, 
ота”  деб  сўради.  Имом  Раббоний  ҳазратлари  “Яхшиман  ва  ўқиган 
бу  икки  ракат  намозим  кифоядир”  дедилар.  Бундан  кейин  бошқа 
гапирмадилар.  Фақат  Аллоҳу  таолонинг  исмини  айтдилар  ва  би- 
роздан  кейин  вафот  этдилар.  Улуғ  пайғамбарлардан  аксарининг 
охирги  сўзи  «намоз»  бўлганди.  марҳум  Имом  бу  хусусда  ҳам 

пайғамбарларнинг  Сарварига  тобе  бўлдилар.  Вафоти  1624  йил 
сафар  ойининг  йигирма  саккизи,  қуёш  ҳисоби  бўйича  йигирма 
тўққизи  сешанба  куни  чошгоҳ  вақтида  рўй  берди. 

Шу  ой  йигирма  тўққиз  кунлик  эди.  Расуллоҳ  вафот  этган  ой  -  Ра- 
биул  аввал  ойининг  илк  кечаси  Жаноби  Расулуллоҳнинг  ҳузурига 
қовушдилар.  Хасталик  ва  безгак  тутган  кунлари  ёшига  тенг  бўлиб, 
олтминт  уч  кун  эди.  Х,адиси  шарифда:  “Бир  кунлик  безгак  бир 
йилнинг  каффоратидир”  деб  марҳамат  қилинганди.  Ўтказган  ха- 
сталиги  бу  ҳадиси  шарифнинг  маъносига  уйғун  бўлди. 

Имом  Раббоний  ҳазратларининг  нурли  бадани  ювиш  тахтаси- 
га  қўйилиб,  либослари  ечилгандан  кейин  у  ердагилар  ҳазратнинг 
худди  намоздагидек  қўлларини  боғлаганига  гувоҳ  бўлдилар.  Ўнг 
қўлининг  бош  ва  кичик  бармоғини  чап  қўл  билагига  ҳалқа  қилдилар. 
Ҳолбуки  ўғиллари  вафотидан  кейин  қўлларини  тўғрилаб,  узатиб 
қўйгандилар.  Ювиш  тахтасида  ётиб  табассум  қилдилар  ва  бир 
муддат  шу  ҳолатда  қолдилар. 

Ғассол  муборак  қўлларини  очиб,  тўғрилади.  Чап  тарафига 
ётқизиб,  ўнг  томонини  ювди.  Ўнг  тарафига  ётқизиб,  чап  тара- 
фини  ювмоқчи  бўлганида  шу  ердагилар  авлиёлик  қувватининг 
бир  аломати  сифатида  заиф  бир  ҳаракат  билан  қўлларини  эски 
ҳолатдагидек  қилиб  боғлаб  олганини  кўрдилар.  Ҳолбуки  ўнг  та- 
рафга  ётқизилганидан  кейин  ўнг  қўлнинг  чап  қўл  устига  келиши 
қийин  эди.  Бу  билан  бирга  чап  қўлини  шундай  маҳкам  тутган- 
дики,  ажратиб  олиш  мумкин  бўлмади.  Кафанга  ўраган  вақтда 
яна  қўлларини  боғлаб  олганини  кўрдилар.  Бу  ҳол  икки-уч  марта 
қайталанди.  ҒЕиҳоят  у  ердагилар  бунда  теран  маъно  ва  яширин  сир 
борлигини  англаб,  қўлларини  очишга  бошқа  уринмадилар.  Ўғли 
Муҳаммад  Саид  “Модомики,  муҳтарам  отам  шуни  истаётган  экан, 
шундай  қолдирамиз”  деди.  Жаноби  Пайғамбаримиз  ҳадиси  ша- 
рифда:  “Қандай  яшасангиз  шундай  вафот  этасиз”  деб  марҳамат 
қилгандилар.  Бу  Аллоҳу  таолонинг  улуғ  эҳсонидир.  Хоҳлаганига 
эҳсон  қилади,  Унинг  эҳсони  мўлдир. 

Имом  Раббоний  ҳазратларининг  жаноза  намозини  ўғли 
Муҳаммад  Саид  ўқитди.  Вафот  этганида  63  ёшда  эдилар. 
Сарҳанддаги  уйининг  ёнига  дафн  қилинди.  Анчадан  кейин 
Афғонистон  подшоси  Шоҳи  Замон  қабри  устига  катта  ва  ҳашамкор 
мақбара  қурдирди. 

Катта  ўғли  Муҳаммад  Саид  айтадики: 

“Отамни  вафотидан  кейин  тушимда  кўрдим.  Аллоҳу  таолонинг 
унга  берган  буюк  неъматларини  қувонч  билан  гапирарди  ва  булар 
билан  фахрланарди.  Ундан  “Отажон,  ҳузур  мақомидан  бировга 
насиб  бердими?”  деб  сўрадим.  “Ҳа,  мени  ҳам  шукр  этганлардан 
қилди”  деб  жавоб  бердилар.  Қуръони  каримда  маолан  “Шукр 
қилувчи  қуллар  оздир”  деб  марҳамат  қилинган.  (Саба,  13)  Бу 
оятда  назарда  тутилган  инсонлар  пайғамбарлар  ёки  Ҳазрати  Абу 
Бакр  Сиддиқ  каби  уларнинг  энг  улуғ  Асҳобларидир.-  деганимда 
“Ҳа,  шундай.  Лекин  мени  хусусий  бир  иноят  ва  эҳсон  билан  шу 
жамоатга  дахлдор  қилишди”  дедилар.” 

Асарлари: 

1)  “Мактубот”.  Ислом  оламида  имом  Раббонийнинг  бу  китоби- 
дек  қийматли  китоб  ёзилмаган.  “Мактубот”  уч  жилд  бўлиб,  беш 
юз  йигирма  олти  мактубдан  иборат.  Калом  ва  фиқҳ  масалалари, 
тасаввуфнинг  маърифатлари  изоҳланган  чексиз  дарёдек  тенги  йўқ 
асардир. 

“Мактубот”нинг  биринчи  жилди  1616  йили  шогирдларининг 
машҳурларидан  Ёр  Муҳаммад  Жадиди  Бадахши  Талқоний  тара- 
фидан  тўпланган.  Биринчи  жилдда  313  мактуб  бор.  Бу  жилднинг 
сўнгги  мактуби  Муҳаммад  Ҳошим  Кашмийга  ёзилган.  Имом 
Раббоний  бу  мактубни  ёзгач  “Муҳаммад  Ҳошимга  юборилган  бу 
мактуб  билан,  расулларнинг,  дин  соҳиби  пайғамбарларнинг  ва 
Асҳоби  Бадрнинг  сонига  мос  бўлгани  учун  уч  юз  ўн  уч  мактуб  би- 
лан,  биринчи  жилдни  шу  ерда  тугатамиз”  деганди. 

Иккинчи  жилд  эса,  1619  йили  яна  шогирдларидан  Абдулҳай 
Путний  томонидан  тўпланган.  Бу  жилдда  Асмои  ҳусно,  яъни 
Аллоҳу  таолонинг  ҳадиси  шарифларда  ўтган  тўқсон  тўққиз  исми 
сонига  тенг  миқдорда  мактуб  бор. 

Учинчи  жилд  бўлса,  имом  Раббоний  ҳазратларининг  вафотидан 
кейин  1630  йилда  шогирди  Муҳамад  Ҳошим  Кашмий  томонидан 
тўпланган  бўлиб,  бу  жилдда  Қуръони  каримдаги  суралар  сонига 
тенг  микдорда,  яъни  114  мактуб  мавжуд.  Учта  жилдда  жами  526 
мактуб  бор.  Имом  Раббоний  ҳазратларининг  вафотидан  кейин 
учинчи  жилдга  яна  ўн  мактуб  қўшилган,  шу  билан  жами  536  мак- 
туб  бўлди. 

“Мактубот”даги  мактубларнинг  бир  нечаси  арабча, 
қолганларининг  ҳаммаси  форсчадир.  Китоб  турли  вақтларда  бир 
неча  марта  чоп  қилинган.  (“Мактубот”нинг  биринчи  жилди  “Муж- 
дачи  мактублар”  номи  билан  “Ҳақиқат  китоб  уйи”  тарафидан  чоп 
қилинган.  Иккинчи  ва  учинчи  жилддаги  мактублардан  бир  қисми 
“Ҳақиқат  китоб  уйи”  нашрларидан  бўлган  “Том  Илмиҳол  Саодати 
абадия”  китоби  ичида  чоп  қилинган.) 

2)  “Радди  равофиз”.  Форсча  ёзилган  бўлиб,  бу  китобнинг  турк- 
часи  “Ҳақ  сўзнинг  васиқалари”  китобида  бир  бўлим  сифатида 
“Ҳақиқат  китоб  уйи”  тарафидан  нашр  қилинган.  Арабчага  ҳам 
таржима  қилинган. 

3)  “Исбот-ун-нубувва”.  “Пайғамбарлик  нима?”  номи  билан 
туркчага  таржима  қилинган.  “Ҳақ  сўзнинг  васиқалари”  китобида 
бир  бўлим  сифатида  чоп  этилган.  Бундан  ташқари,  ушбу  асар  араб- 
чага,  инглизчага  ва  французчага  ҳам  таржима  этилган. 

4)  “Мабда  ва  маод”. 

5)  “Адаб-ул-муридин”. 

6)  “Талиқот-ул-авориф”. 

7)  “Рисола-и  таҳлилия”. 

8)  “Шарҳ-и  Рубоият-и  Абд-ил-Боқий”. 

9)  “Маориф-и  Ладунния”. 

10)  “Мукашофот-и  ғайбия”. 

11)  “Жазба  ва  сулук  рисоласи”. 

Муҳаммад  Маъсум  Форуқий 
ҳазратлари 

Муҳаммад  Маъсум  Форуқий  ҳазратлари  авлиёларнинг  машҳур- 
ларидан  эди.  Имоми  Раббоний  ҳазратларининг  учинчи  ўғлидир. 
Силсилаи  олиянинг  йигирма  тўртинчисидир.  Ҳиндистоннинг 
Сарҳанд  шаҳрида  туғилди. 

Уч  ёшлигидаёқ  калимаи  тавҳидни  равон  айтарди.  Қуръони  ка- 
римни  қисқа  вақт  ичида  ёд  олди.  11  ёшлигида  зикр  ва  муроқаба 
йўлини  отаси  имоми  Раббоний  ҳазратларидан  олди.  Отаси  унинг 
истеъдоди  юксаклигини  тушуниб  “Ҳол  илмдан  кейин  тургани 
учун  аввал  илм  ўрганиш  керак”  деб  ўғлига  ақлий  ва  нақлий  илм- 

ларни  ўқитишни  бошлади.  Унга  “Илм  таҳсилини  тезроқ  тугатгин, 
сен  билан  қиладиган  улуғ  ишларимиз  бор”  дедилар.  14  ёшлигида 
отасига  “Узимда  бир  нур  кўряпман,  бутун  олам  қуёш  каби  бу  нур- 
дан  чароғон  бўлмоқда”  деб  айтганида  отаси  “Сен  замоннинг  қутби 
бўласан”  муждасини  берди.  Кейинчалик  ўзи  “Аллоҳу  таолога  ҳамд 
бўлсин!  Отам  айтган  муждаларига  эришдим”  деганди. 

1 6  ёшлигида  бутун  илмларнинг  таҳсилини  тугатиб,  тасаввуфга 
йўл  олди.  Отасининг  файзларига  қовушди.  Узи  бу  ҳақда  “Бу  асрор 
денгизларининг  ғаввоси  бўлдим”  деганди.  Шундай  камолга  етди- 
ки,  унинг  баракоти  ва  файзлари  бутун  оламга  ёйилди.  Ислом  тари- 
хида  ҳидояти  уникидек  бўлган  бир  олим  ва  муршид  кўрилмаган 
эди.  900  минг  киши  у  зотга  шогирд  бўлиб,  улардан  140  минг  на- 
фари  авлиёлик  мартабасига  эришган,  7  минг  нафари  муршиди  ко- 
мил  бўлганди.  Шогирдлари  унинг  ҳузурида  баъзан  бир  ойда,  баъ- 
зан  бир  ҳафтада  авлиёлик  даражасига  чиқар  эди.  Баъзиларини  бир 
таважжуҳ  билан  юксак  мақомларга  кўтарарди. 

Отаси  умрининг  сўнгги  кунларида  унга  “Менинг  бу  дунёда 
қолишимнинг  сабаби  фақат  қаййумлик  вазифаси  эди.  Энди  бу  ва- 
зифа  сенга  берилди.  Бу  дунёдан  кетишим  яқинлашди”  деган  эди. 

Шогирдларидан  бўлган  Муҳаммад  Ханиф  Қобилий  устози- 
нинг  ҳиммати  билан  кўп  маърифатларга  қовушди.  Устозидан  ижо- 
зат  олиб,  ўз  ватани  Кобилга  кетди.  Халқни  иршодга,  тўғри  йўлга 
бошлади.  Унга  ҳам  ҳасад  қиладиганлар  чикди.  Бир  гуруҳ  инсон 
унга  келиб  “Бир  каромат  кўрмагунимизча  сизнинг  буюклигин- 
гизга  ишонмаймиз.  Биз  бир  зиёфат  тайёрлаймиз.  Устозингизни 
чақирамиз.  Зиёфат  вақтида  Сарҳанддан  Кобилга  бир  зумда  кели- 
шини  кутамиз.  Агар  кела  олса,  барчамиз  сизга  шогирд  бўламиз” 
дедилар.  У  вақтларда  Сарҳанддан  Кобилга  бир  ойда  етиб  келиш 
ҳам  қийин  эди.  Хожа  Муҳаммад  Ханиф  устозига  бўлган  инти- 
соби  ва  муҳаббатининг  қувватидан  бунга  рози  бўлиб  “Устозим 
овқатни  хуфтон  намозидан  кейин  ейдилар.  Сизлар  тайёргарлик 
кўраверинглар,  келишларига  умид  қиламан”  деди.  У  ердагилар  бу 
гапга  кулиб,  мазах  қилганча  зиёфатга  тайёрлана  бошладилар.  Вақт 
бўлганда  “Мана  хуфтон  вақти  ҳам  кирди.  Энди  овқатланайлик”  де- 
дилар.  Хожа  “Устозим  шу  вақтда  овқатланарди.  Таомни  олиб  ке- 
линглар”  деди.  У  ердагилар  таомларни  келтираётганида  Муҳаммад 

Маъсум  ҳазратлари  олти  ўғли  билан  эшиқцан  кириб  келдилар.  Ўзи 
учун  тайёрланган  жойга  келиб  ўтирдилар.  У  ердаги  кишилар  буни 
кўргач,  ҳайратга  тушиб,  узр  сўрашни  бошладилар.  Муҳаммад 
Маъсум  ҳазратлари  “Сизларни  ишонтириш  учун  эмас,  ёлғиз 
Муҳаммад  Ханифнинг  ҳурмати  учун  келдим.  Авлиёдан  каромат 
талаб  қилинмайди”  дедилар.  Барчаси  бирга  овқатланишни  бош- 
ладилар.  У  ердагилар  суҳбатнинг  баракоти  билан  қалбларидаги 
зулматдан  қутулдилар.  У  зотнинг  мухлис  ва  муҳиблари  қаторига 
қўшилиб,  саодатга  эришдилар. 

Сайфиддин  Форуқий 
ҳазратлари 

Сайфиддин  Форуқий  ҳазратлари  силсилаи  олиянинг  йигир- 
ма  бешинчисидир.  Имоми  Раббоний  ҳазратларининг  невараси  ва 
Урватул-Вусқо  Муҳаммад  Маъсум  Форуқий  ҳазратларининг  бе- 
шинчи  ўғлидир.  Туғиладиган  вақтида  бир  фаришта  “Туғилган  кун, 
вафот  этадиган  кун  ва  тириладиган  кунда  унга  салом  бўлсин”  ма- 
олидаги  Марям  сурасининг  15-ояти  каримасини  ўқиб,  мужда  бер- 
ганди.  Кичик  ёшлигидан  бошлаб  илм  ўрганди.  Амакиси  Муҳаммад 
Саиддан  ақлий  ва  нақлий  илмларни  ўрганиб,  қисқа  вақт  ичида 
олим  бўлди.  Замонининг  ягонаси  ҳамда  маърифат  дарёси  бўлган 
отаси  Муҳаммад  Маъсум  Форуқийнинг  таважжуҳ  ва  суҳбатлари 
билан  илгарилаб,  қисқа  вақтда  кароматларга  қовушиб,  олимлар- 
нинг  бош  тожи  бўлди. 

Камолга  етканидан  кейин  отасининг  амри  билан  Оламгир 
хон  билан  кўришиш  учун  Деҳлига  бордилар.  Деҳлига  боргани- 
да  шаҳарнинг  дарвозаларида  икки  қутурган  фил  ва  буларни  забт 
этишга  уринаётган  икки  ҳайбатли  паҳлавоннинг  сурати  илинга- 
нини  кўрдилар.  Султонга  бу  суратларни  олдириб,  йўқотмагунча 
шаҳарга  кирмаслигини  айтдилар.  Султон  расмларни  олиб  ташлат- 
гандан  кейин  шаҳарга  кирдилар.  Султон  Оламгир  хон  ўз  истаги  би- 
лан  келиб,  у  зотга  шогирд  тушди.  Суҳбатлари  билан  шарафланди. 
Ёши  катта  бўлишига  қарамай  Қуръони  карим  ўқишни  ўрганиб,  ёд 
олди.  Суҳбатларининг  баракоти  билан  Х,индистонда  ғовлаб  кетган 
қанчалаб  бидъат  ва  бузуқликлар  султон  Оламгир  хон  тарафидан 

фармон  чиқарилиб,  йўқ  қилинди.  Унутилган  суннатларни  қайтадан 
юзага  чиқарди.  Бошқа  вазирлар,  ҳокимлар  ва  давлат  одамлари  ҳам 
Сайфиддин  Форуқий  ҳазратларининг  давра  суҳбатлари  билан  ша- 
рафланиб,  ҳидоятга  эришдилар. 

У  зотнинг  ҳиммат  ва  баракоти  билан  Ҳиндистоннинг  ҳар  та- 
рафида  исломият  ёйилиб,  мусулмонлар  қувватланди.  Бидъат 
соҳиблари  ва  кофирларнинг  ҳоллари  паришон  бўлди. 

Деҳлидаги  суҳбат  мажлислари  жуда  баракатли  ўтар  ва  тумонот 
иштирокчилар  билан  тўлиб  тошарди.  Ён  атроф  вилоятлардан  кел- 
ган  кофирлар  ва  фосиқлар  ҳам  ўша  суҳбатларга  келиб,  ҳазратнинг 
юксак  ҳузурлари  билан  шарафланиб,  ҳидоятга  қовушар,  эски 
гуноҳларига  тавба  қилишиб,  истиғфор  айтишиб  ортларига 
қайтишарди.  Суҳбатининг  баракати  билан  минглаб  кишилар 
ҳидоятга  эриб,  баланд  даражаларга  етишганди.  Даргоҳларига  кун- 
да  бир  неча  минг  одам  келиб,  файз  оларди. 

Саййид  Нур  Муҳаммад 
ҳазратлари 

Саййид  Нур  Муҳаммад  ҳазратлари  авлиёнинг  улуғларидан  эди. 
Силсилаи  олиянинг  йигирма  олтинчисидир.  Саййидлардан  бўлиб, 
насаби  жаноби  пайғамбаримизга  боради.  Қабри  Ҳиндистоннинг 
Деҳли  шаҳрида. 

Саййид  Нур  Муҳаммад  Бадавоний  ҳазратлари  илмини  ва  фай- 
зини  имоми  Раббоний  ҳазратларининг  невараси  буюк  олим  ва  мур- 
шиди  комил  Муҳаммад  Сайфиддин  Форуқий  ҳазратларидан  олди. 
Унинг  дарс  ва  суҳбатларида  етишиб,  ижозат  олди.  Илмда  шундай 
улуғ  мартабаларга  чиққан  эдики,  замонасининг  ягона  олими  ва  йўл 
кўрсатувчи  раҳбари  бўлдилар 

Инсонлар  ундан  файз  олиш  учун  суҳбатларига  чопардилар.  Бир 
таважжуҳи  билан  шогирдларининг  қалблари  зикр  қилишни  бош- 
ларди.  “Кўчада  гуноҳкор  кимсага  дуч  келиб  қолиш  қалбда  зулмат 
ҳосил  қилади”  деб  тез-тез  эслатар  ва  шогирдларига  қараб  кимнинг 
қайси  гуноҳни  қилган  одам  билан  рўпара  келганлигини  хабар  бе- 
рардилар.  Уқитиб  етиштирган  шогирдларининг  энг  машҳури  ва 
халифаси  Мазҳари  Жони  Жонон  ҳазратлари  бўлиб,  у  ҳам  улуғ  ав- 
лиёдан  эдилар. 

Шубҳали  нарсалардан  ва  ҳаромлардан  сақланиш  хусусида 
ғайратлари  энг  баланд  чўққига  етганди.  Ейдиган  нонининг  унини 
ҳалолдан  топиб,  хамирини  ўзи  қориб,  пиширарди  ва  қорни  қаттиқ 
очганда  озгина-озгинадан  ерди.  Тасаввуфда  илоҳий  муҳаббат  са- 
бабли  ҳушидан  кетиш  ҳоллари  у  зотда  кўп  намоён  бўларди.  15  йил 
шу  ҳолда  яшаб,  тасаввуфий  ҳолларга  ғарқ  бўлдилар.  Умрининг 
сўнгги  вақтларида  бу  ҳолдан  ҳушёр  ҳолга  қайтгандилар. 

Суннати  санияга  амал  қилишда,  адабларда  Сарвари  олам 
Пайғамбаримизга  тобе  бўлишга  қаттиқ  эътибор  берардилар. 
Расулллоҳнинг  ҳаёти  ва  юксак  ахлоқини  баён  қилувчи  китоблар- 
ни  доим  ёнларида  олиб  юрарди.  Буларни  ўқиб,  ҳар  бир  ишларида 
Расулуллоҳга  эргашишга  ҳаракат  қиларди. 

Бир  куни  ҳожатхонага  кираётганда  янглишиб,  аввал  ўнг  оёғини 
ичкарига  қўйганида  тасаввуфда  қозонган  барча  ҳоллари  бирданига 
ғойиб  бўлди.  Уч  кун  Аллоҳу  таолога  ялиниб-ёлворганидан  кейин 
ҳоллари  такрор  очилди. 

Доимо  муроқабада  бўларди.  Шу  тариқа  Аллоҳу  таолодан  бошқа 
ҳамма  нарсани  унутиб,  Аллоҳу  таолога  кўп  ибодат  қилганидан 
беллари  букилганди. 

Бир  куни  бир  киши  егулик  у-бу  кўтариб  келди.  Бу  ҳадя  такдим 
қилинганида  “Бу  таомда  қандайдир  зулмат  кўринмоқда.  Бир  су- 
риштириб  кўринглар”  дедилар.  Бу  таом  ҳалол  дейишди.  Лекин 
сўраб-суриштиргандан  кейин  бу  таомнинг  кўз-кўз  қилиб  мақтаниш 
ниятида  пиширилгани  маълум  бўлди. 

Дунёга  берилган  бирон  одам  у  зотдан  омонатга  китоб  сўраса 
берардилар.  Китобни  қайтариб  бергандан  кейин  уни  бир  жойга 
қўйиб,  уч  кун  кутардилар.  Берган  кишисидан  китобга  юққан  зул- 
мат  даргоҳдаги  суҳбатларнинг  баракати  билан  тарқагандан  кейин- 
гина  олиб  ўқирдилар. 

Бир  куни  ҳузурига  келаётган  шогирди  йўлда  бегона  аёлга  дуч 
келиб,  унга  тикилиб  қараганди.  Устозининг  ҳузурига  кирганида 
сенда  зино  зулмати  кўриняптику  деб  бегона  аёлга  қарагани  туфай- 
ли  гуноҳга  ботганига  ишора  қилдилар. 

Асҳоби  киромга  душман  бўлган  рофизийлардан  икки  киши 
эътиқодларини  яшириб,  шогирд  тушиш  ниятида  келишганини 
айтиб  ҳузурларида  қўл  қовуштиришади.  Шунда  уларга  қарата 
“Аввало  нотўғри  эътиқодингиздан  воз  кечинг,  ана  ундан  кейин 

илм  ўрганишни  орзу  қилсангиз  ярашади”  дедилар.  Ҳалигилардан 
биттаси  бу  кароматни  кўриши  билан  дарров  тавба  қилиб,  бузуқ 
эътиқодидан  воз  кечди. 

Нур  Муҳаммад  Бадавоний  ҳазрат  айтганлар: 

“Бир  куни  устозимнинг  қабрини  зиёрат  қилишга  келган  эди. 
Қабр  бошида  муроқабага  чўмдим.  Устозимни  қабрида  кўриб,  га- 
плашдим.  Кафани  ва  бадани  ҳечам  чиримаган  эди.  Фақатгина 
оёқларининг  таг  қисмига  тупроқ  таъсир  қилиб,  сал  ранги  қорайган 
эди.  Бунинг  сабабини  сўраганимда  “Эгасидан  сўрамай,  кейин  кел- 
ганида  қайтариб  берарман  деган  ўйда  бир  тош  олиб  таҳорат  ола- 
диган  жойимга  қўйдим.  Таҳорат  олаётганда  шу  тошнинг  устига 
босдим.  Оёқларимдаги  тупроқнинг  таъсири  шу  сабабдандир”  де- 
дилар.” 


Мазҳари  Жони  Жонон 
ҳазратлари 

Мазҳари  Жони  Жонон  ҳазратлари  буюк  авлиёлардан  эди,  сай- 
йиддир.  Силсилаи  олиянинг  йигирма  еттинчисидир. 

Исми  Шамсиддин  Ҳабибуллоҳдир.  Отаси  Мирзо  Жондир. 
Унинг  исмига  истинодан  бу  зотни  ҳам  Жони  Жонон  дейишарди. 
1701  йилда  тугилди.  1781  йили  шаҳид  этилди.  Боболари  давлат- 
нинг  кўзга  кўринган  одамларидан  бўлиб,  Темурий  султонларига 
яқинлиги  бор  эди.  Отаси  Мирзо  Жон  лавозим  ва  мартабани  тарк 
этиб,  фақирлик  ва  қаноатни  устун  кўрди.  Бойлигини  Аллоҳ  учун 
фақирларга  тарқатди.  Қизининг  никоҳи  учун  ажратиб  қўйган 
йигирма  беш  минг  рупия  микдоридаги  олтинни  бир  дўстининг 
қаттиқ  қийналиб  қолганини  эшитиб,  бутунлай  унга  ҳадя  этди.  Ота- 
си  мамлакатда  марҳамати,  гўзал  ахлоқи,  инсоний  фазилатларининг 
устунлиги  билан  танилган  зот  эди. 

Ёш  Мазҳар  Жони  Жононнинг  заковати,  фаҳм-фаросати 
ўткирлигини  кўрган  фаросат  арбоби  унинг  фитрати  баландлиги- 
ни,  яъни  юксак  яратилишда  эканлиги  айтишарди.  Отаси  унинг 
тарбия  ва  таълимига,  илм  ўрганишига  катта  эътибор  қаратди. 
Кичик  ёшидан  илм,  маърифат  ўрганишни  ва  турли  маҳоратларни 
ўзлаштиришни  бошлади.  Имл  ва  маърифат  ёнида  қўшимча  турли 

касб  ва  маҳоратлар  ўрганди.  Ўзи  бу  ҳақида  шундай  деганди: 

“Болалигимда  Иброҳим  алайҳиссаломни  тушимда  кўриб, 
кўплаган  илтифот  ва  эҳсонларига  сазовор  бўлдим.  Яна  бола- 
лигимда  ҳазрати  Абу  Бакрни  қачон  ёдга  олсам,  муборак  сурати 
кўзолдимга  келарди.  Руҳониятини  кўзим  билан  кўрардим.  Менга 
жуда  кўп  илтифот  кўрсатарди.” 

Яна  шундай  деб  баён  қилганди: 

“Болалигимда  бир  куни  бир  киши  отам  билан  гаплашаётганди. 
Имоми  Раббоний  ҳазратларидан  гап  очдилар.  Мен  шу  онда  имо- 
ми  Раббоний  ҳазратларининг  руҳониятини  кўрдим.  Ўрнимдан 
туришимга  ишора  қилди.  Бу  ҳолни  отамга  айтганимда  “Умид 
қиламанки,  сен  уларнинг  йўлидан  истифода  этасан”  деди.  Аллоҳу 
таоло  қалбимга  суннати  санияга  бўйсуниш,  тобе  бўлиш  хислатини 
жойлаштирган.  ” 

Отамнинг  васияти  бўйича,  илм  ўрганишни  ва  ўрганган  илмим 
билан  амал  қилишни  давом  эттирдим.  Бир  кечаси  тушимда  бир 
авлиё  зотни  кўрдим.  Мозоридан  туриб  ёнимга  келди  ва  кулоҳини 
бошимга  кийдирди.  Ўша  тушдан  кейин  қалбимда  мақом  ва  лаво- 
зим  орзуси  умуман  қолмади.  Тасаввуфга  йўналиш  орзуси  кучай- 
ди.  Бир  куни  тушимда  ғойибдан  овоз  “Бизнинг  сенда  ишимиз  бор. 
Инсонларнинг  ҳидоятга  эришиши  ва  уларни  ҳидоятга  еткалайди- 
ган  йўлнинг  ёйилиши  сен  сабабли  амалга  ошади”  деди.  Бу  туш- 
ни  кўргандан  кейин  тасаввуфга  йўналиб,  ботин  нисбатини  қўлга 
киритиш  орзуси  қатъийлашди.  Бу  мақсадимга  етиш  учун  Саййид 
Нур  Муҳаммад  Бадавоний  ҳузурларига  бордим.  Муборак  юзини 
кўриб,  маърифат  соҳиби  бўлган  зот  эканлигини  англадим.  Сунна- 
ти  санияга  чамбарчас  боғлиқ,  диннинг  амрларига  тўла  тобе  бўлган, 
юксак  ахлоқ  соҳиби  бўлган  зот  эди.  Суҳбати  қалбларга  ҳузур  бе- 
рарди.  Унинг  ҳузурида  излаганлар  мақсадларига  эришар,  ўлган 
қалблар  тирилиб,  имонга  келарди.  Ҳаққа  етишга  шу  ерда  муяссар 
бўларди.  Мени  шогирдликка  қабул  қилишларини  сўраганимда 
истиҳорасиз  шогирд  қабул  этмасликларига  қарамай,  мени  дарров 
қабул  қилдилар.  Файзлари  шунчалик  баракатли  ва  таъсирли  эдики, 
бир  таважжуҳи  билан  шогирдининг  қалби  зикр  қилишни  бошлар- 
ди.  Унга  шогирд  бўлиб,  файзларига  қовушганимдан  кейин  кўнглим 
ойдинлашди.  Кўп  илтифотларига  ноил  бўлдим. 

Қисқа  вақтда  Нур  Муҳаммад  Бадавоний  ҳазратларининг 
суҳбатида  етишдим.  Тасаввуф  ҳолларига  ғарқ  бўлгандим.  Мен 
муҳаббати  илоҳийга  боғланганимдан  уйқуни,  истироҳамни,  еб- 
ичишни  тарк  қилгандим.  Инсонлардан  узоқлашиб,  ёлғиз  ўзим 
қолдим.  Очликнинг  шиддатидан  дарахт  баргларини  ея  бошладим. 
Бутун  вақтим  ўзимни  билмай  ва  муроқаба  ҳолида  ўтарди.  Асл 
мақсадимга  етишни  мана  шу  тариқа  кутдим.  Ниҳоят  шу  ҳолга  кел- 
димки  “Раббингни  кўриб  тургандек  ибодат  қил”  ҳадиси  шарифида 
талаб  этилган  васфга  етишдим.  Маҳвият,  фано  ва  бақо  ҳолларига 
эришдим.  Буюклар  таърифлаган  мақсадга,  сирри  тавҳид  мақомига 
кўтарилдим. 

Нур  Муҳаммад  Бадавоний  менинг  ҳолларимга  қараб,  менга 
тавозе  билан  кучли  севги  ва  алоқа  кўрсатарди.  Бир  куни  иккимиз 
юзма-юз  ўтирганимизда  “Икки  қуёш  қарама-қарши  келди.  Бири- 
нинг  нуридан  иккинчиси  кўринмаяпти.  Агар  толибларнинг  тарби- 
ясига  йўналсанг  олам  нурланади”  дедилар.  Яна  бир  куни  “Сенда 
Аллоҳу  таолога  ва  Расулига  нисбатан  муҳаббат  юксак  даражада- 
дир.  Бизнинг  йўлимиз  сенинг  таважжуҳларинг  билан  ёйилади. 
Сенга  Шамсиддин  Ҳабибуллоҳ  исми  берилди”  дедилар  ва  шогирд- 
ларининг  бир  қисмини  тарбиялаб  етиштиришни  менга  топширди- 
лар. 

Устозим  Нур  Муҳаммад  Бадавоний  ҳазратларининг  суҳбатига 
тўрт  йил  қатнадим.  Сўнгра  менга  ижозат  бердилар.  Менга  аҳли 
суннат  эътиқодида  бўлишни,  суннати  санияга  тобе  бўлишимни  ва 
бидъатлардан  тийилишимни  васият  қилдилар. 

Устози  Саййид  Нур  Муҳаммаднинг  вафотидан  кейин  инсон- 
ларга  ҳақ  йўлни  таълим  қилишни  бошлади.  Дарсларига  олим- 
лар,  амирлар,  ҳокимлар  ва  халқ  қатнашиб,  ундан  файз  олдилар. 
Мир  Муслимон,  Саноуллоҳ  Пони  Путий,  Ғулом  Кокий,  Саййид 
Олимуллоҳ,  Саййид  Абдуллоҳ  Деҳлавий  каби  буюк  олим  ва  авли- 
ёлар  етиштирди. 

Мазҳари  Жони  Жонон  ҳазратлари  айтдики: 

“Аллоҳу  таоло  бизга  энг  комил  ақлни  ва  тўғри  кўзқарашни 
эҳсон  этди.  Салтанат  ишларининг  идораси  ва  давлатнинг  низо- 
ми  хусусида  барчага  мос  энг  гўзал  усулни  ўрганган  эдим.  Шу- 
нинг  учун  замоннинг  машҳур  давлат  арбоби  оладиган  қурол  ва 

бошқа  муҳим  нарсаларини  биз  билан  маслаҳатлашиб,  шунга  қараб 
ҳаракат  қилардилар.” 

Яна  шундай  деганди: 

“Муҳтарам  отамнинг  баракатли  тарбияси  билан  етишгандан 
кейин  менда  шундай  бир  ҳол  ҳосил  бўлдики,  истаган  одамга  бир 
боқишда  унинг  кимлигини  ва  қалбидагини  билиб  олардим.  Юрган 
йўлимнинг  нури  билан  инсонларнинг  саодат  ёки  шаковат  (Жаннат 
ёки  Жаҳаннам)  аҳлидан  эканлигини  пешоналаридан  ўқирдим.” 

Наввоб  Хон  Фирузжанг,  шиддатли  бир  қиш  кунида  Мазҳари 
Жони  Жонон  ҳазратларини  устига  эски  либос  кийиб  олганини 
кўрди.  Бу  ҳолини  кўриб,  йиғлади.  Ёнидаги  одамларидан  бирига 
“Биз  қандай  бадбахтмизки,  буюкларимиздан  ҳеч  бир  зот  ҳадямизни 
қабул  қилмайди  ва  унга  хизмат  қилиш  бахтига  ета  олмаймиз”  деди. 
Бу  ҳодиса  ҳақида  Мазҳари  Жони  Жонон  ҳазратлари  “Биз  бойлар- 
дан  бирон  нарса  қабул  қилмасликка,  олмасликка  қарор  қилганмиз. 
Умримиз  ҳам  тугаб  қолди.  Бугунгача  қабул  қилмадик”  дедилар. 
Сўнгра  Наввоб  Хон  Фирузжанк  ўттиз  минг  рупия  ҳадя  этишни  ис- 
тади.  Қабул  этмасдан  “Биз  сизнинг  бойлигингизни  ейдиганлардан 
эмасмиз,  фақирларга  тарқатинг”  деди. 

Яна  афғон  сардорларидан  бири  ашрафий  деб  юритилувчи  уч  юз 
олтин  совға  юборганди.  Буни  ҳам  қабул  қилмадилар  “Бу  нарсалар 
ҳар  қанча  совға  деб  юбоилган  бўлса-да,  ҳадяни  қабул  қилиш  ло- 
зим  бўлса-да,  лекин  албатта  қабул  қилиш  керак  деган  бирон-бир 
амр  йўқ.  Бизга  ўз  талабаларимиз  ихлос  ва  эҳтиёткорлик  билан 
ҳаром  аралашмаслиги  учун  диққат  қилиб  тайёрлаган  ҳадяларини 
келтирмоқдалар.  Х,атто  уларни  ҳам  қабул  қилмаяпмиз.  Амирлар  ва 
бойлар  томонидан  юборилган  қатъийян  ҳалолдан  тайёрланганлиги 
шубҳали  совғаларни  умуман  қабул  қилмаймиз.  Уларда  халқнинг 
ҳақи  бор.  Қиёмат  куни  бунинг  ҳисобини  бериш  қийин.  Имоми 
Термизийнинг  Абу  Барзадан  ривоят  қилган  ҳадиси  шарифида  Расу- 
ли  акрам  жанобимиз  “Х,ар  бир  инсон  қиёмат  куни  тўрт  саволга 
жавоб  бермагунча  ҳисобдан  қутула  олмайди:  Умрини  қандай 
ўтказди,  илми  билан  қандай  амал  қилди,  молини  қаердан, 
қандай  қозонди  ва  қаерларга  сарфлади.  Жисмини,  баданини 
қаерларда  ҳоритиб-чарчатди”  деб  марҳамат  қилганлар.  Шунинг 
учун  диққат  қилиш  керак”  дедилар. 

Мазҳари  Жони  Жононга  давлат  одамларидан  бири  Ҳиндис- 
тоннинг  машҳур  меваси  бўлган  “Анба”дан  (ҳинд  гилоси)  бир 
миқдор  ҳадя  жўнатиб,  буларни  қабул  қилиши  учун  ялиниб-ёл- 
ворди.  Мазҳари  Жони  Жонон  ҳазратлари  анбадан  икки  донасини 
олди  ва  қолганини  қайтариб  бериб  “Бу  фақирнинг  кўнгли  булар- 
ни  қабул  қилишни  истамаяпти”  дедилар.  Бироздан  кейин  ҳузурига 
бир  богбон  келиб  “Фалон  амир  сизга  юборган  анбаларни  биздан 
тортиб  олиб,  сизга  ҳадя  тариқасида  юборди”  деди.  Буни  эшитиб, 
мазлумнинг  ҳақини  қайтариш  ва  доимо  ҳақига  риоя  қилиш  ло- 
зимлигини  айтдилар.  Сўнгра  “Субхоналлоҳ,  у  келтирган  мевалар 
бизнинг  ботинимизга  зарар  етказди”  дедилар.  Ўша  воқеадан  кейин 
моли  шубҳали  бўлган  кишиларнинг  совга-икромини  умуман  ол- 
майдиган  бўлдилар.  Бу  ҳодиса  ҳақида  “Таомлар  ичра  энг  зарарли- 
си  топиш-тутиши  шубҳали  бўлган  бадавлат  кишилар  икром  қилган 
таомлардир.  Ҳатто  фақирларнинг  икромлари  ҳам  шубҳалидир. 
Чунки  улар  ҳам  бу  таомларни  тайёрлаш  учун  топгани  шубҳали 
бўлган  бойлардан  қарз  олишади”  дедилар. 

Мазҳари  Жони  Жонон  ҳазратлари  бу  хусусда  шундай  деганди: 
“Тановвул  қилинган  луқмалар  инсонни  муваффақиятга  еткази- 
ши,  тоат-ибодатининг  нурини  орттириши  керак.  Фақирликни  бой 
бўлишдан  ортиқ  кўриш  ва  сабру  қаноатга  интилиш  керак.  Тасли- 
мият  ва  ризони  ўзига  одат  қилиш  лозим.  Сарвари  олам  жанобимиз 
“Аллоҳим!  Ол-и  Муҳаммад  (оиласи)нинг  ризқини  етарли  да- 
ражада  қилгин”  деган  дуосига  мувофиқ  инсон  учун  лозим  бўлган 
нарсаларни  фақат  етарли  даражадагина  сўраш,  исташ  керак.” 

Асҳоби  киром  ҳам  шундай  дуо  қилишарди.  Исрофга  туша- 
диган  даражада  бой  ва  муҳтожлика,  қарзга  ботадиган  даражада 
фақир  бўлмаслик  лозим.  Қуллик  вазифасини  бажариб,  ўлимга  тай- 
ёр  бўлиб,  кўнглини  бошқа  нарсаларга  богламаслик  керак.  Ўлим 
илоҳий  бир  ҳадядир.  Чунки  ўлим  -  Аллоҳу  таолога  қовушмоқ  ва 
Жаноби  Расулуллоҳнинг  дийдорини,  муборак  юзини  кўрмокдир. 

Мазҳари  Жони  Жонон  ҳазратлари  шундай  баён  қилганди: 

“Бир  куни  жаҳоннинг  зийнати  ва  коинотнинг  сарвари  бўлган 
Жаноби  Пайгамбаримизни  тушда  кўриш  билан  шарафландим. 
Ёнма-ён  бўлиб  ётардик.  Шуналик  яқин  эдикки,  муборак  нафасла- 
ри  юзимга  уриб  турарди.  Шу  вақт  чанқадим.  Сарҳанд  буюгининг 

махдумлари,  яъни  имоми  Раббоний  ҳазратларининг  ўғиллари  ҳам 
шу  ерда  эди.  Расулуллоҳ  улардан  бирига  сув  келтиришини  буюрди- 
лар.  Мен  “Ё  Расулаллоҳ,  улар  менинг  устозимнинг  ўғилларидир” 
дедим.  Расулуллоҳ  “Улар  бизнинг  гапимизга  амал  қилишади” 
дедилар.  Улардан  бири  бориб,  сув  келтирди.  Қониб  сув  ичдим. 
Сўнгра  “Ё  Расулаллоҳ,  сиз  Мужаддиди  алфи  соний  ҳақида  нима 
дейсиз?”  деб  сўрадим.  Жаноби  Пайғамбаримиз  “Умматим  ора- 
сида  унга  ўҳшагани  йўқ”  дедилар.  Мен  “Ё  Расулаллоҳ,  имоми 
Раббоний  ҳазратларининг  “Мактубот”  китобига  муборак  назарин- 
гиз  тушдими?”  дедим.  Айтдиларки:  “Агар  ундан  эсингда  қолган 
бирон  парчанг  бўлса,  ўқигин!”  Мен  имоми  Раббоний  ҳазратлари- 
нинг  баъзи  мактубларида  ўтган  ва  Аллоҳу  таоло  ҳақида  айтилган: 
“У  варо-ул-варо  кейин  яна  варо-ул-вародир,  яъни  Аллоҳу  таоло 
ҳаёлимизга  келган  барча  нарсалардан  узокдир.  Ақлимиз  ўйлаган 
ва  тасаввур  қилган  ҳеч  бир  нарса  У  эмас”  деган  қисмни  ўқидим. 
Жаноби  Расулуллоҳга  бу  парча  жуда  ёқиб  “Такрор  ўқигин!”  деб 
буюрдилар.  Такрор  ўқидим.  Бу  ифодаларни  жуда  гўзал  айтилган 
деб  топдилар.  Бу  ҳол  бироз  муддат  давом  этди. 

Мен  бу  кўрган  тушимда  Жаноби  Расулуллоҳнинг  муборак  на- 
фасининг  ва  суҳбатининг  баракати  билан  ўзимни  бутунлай  нур 
ҳамда  ҳузур  ичида  сездим.  Уйғоқликда  қўлга  киритган  нарсалар- 
дан  анча  баракатли  бўлган  ушбу  тушнинг  баракати  билан  кунлар 
давомида  очқамадим  ва  чанқамадим.” 

Мазҳари  Жони  Жонон  шаҳид  бўлиб,  вафот  этдилар.  Вафо- 
тидан  бир  неча  кун  аввал  бу  фоний  дунёдан  кетиш  вақти  кел- 
ганлиги  ва  Аллоҳу  таолога  қовушадиган  бўлгани  учун  бутунлай 
бошқача  муҳаббат  ва  севинч  ҳолида  эдилар.  Шу  кунларда  ибодат 
ва  тоатларини  яна-да  кўпайтирганди.  Бир  тарафдан  шогирдлари 
ва  севганлари  дарёдек  оқиб  суҳбатларига  келишарди.  Суҳбатлари 
ва  муроқабалари  жуда  теран  ҳузур  ҳолида  ўтарди.  Суҳбатига 
тўпланганлар  юз  кишидан  кўп  бўлиб,  улар  баракат  ва  файзларга 
қовушардилар.  Вафоти  яқинлашган  кунларда  шогирди  Мулла  На- 
сим  юртига  бориб-келиш  учун  руҳсат  сўраганида  унга  “Сен  билан 
қайта  кўришамизми  йўқми,  маълум  эмас”  дедилар.  Бу  билан  вафот 
этишига  ишора  қилгандилар.  Буни  эшитган  шогирдлари  кўз  ёш- 
ларини  тута  олмай,  йиғладилар.  Яна  вафоти  яқинлашган  кунлар- 

да  шогирдларидан  Мулла  Абдурраззоққа  юборган  бир  мактубида 
“Ёшим  саксондан  ўтди.  Ажалим  яқинлашди.  Бизга  хайрли  дуолар- 
да  бўлинг”  деб  ёзган  эдилар.  Бу  вақтларда  бошқа  шогирдларига 
ёзган  мактубларида  ҳам  шу  тарзда  кетишларига  имо  қилгандилар. 

Сўнгги  кунларда  эришган  неъматларни  тилга  олиб  ва  шукр  этиб 
шундай  дедилар: 

“Қалбимдан  нима  ўтган  бўлса  ва  қайси  неъматга  эришимоқни 
истаган  бўлсам,  барчасини  Аллоҳу  таоло  менга  эҳсон  қилди.  Мени 
ҳақиқий  ислом  билан  шарафлантирди  ва  кўплаб  илмларни  эҳсон 
қилди.  Солиҳ  амалли  қилди.  Буюкларнинг  тасаввуф  йўлида  хабар 
берган  нарсаларининг  барчасини  бериб,  кашф,  тасарруф  ва  каромат 
эҳсон  қилди.  Мени  дунёга  берилган  бўлишдан  ва  дунёга  берилган- 
лардан  ҳам  узоқ  қилди.  Лекин  Аллоҳу  таолога  яқинлашишда  юксак 
даража  ҳисобланмиш  шаҳидлик  мақомига  эриша  олмадим.  Устоз- 
ларимнинг,  муршидларимнинг  кўпи  шаҳидлик  шарбатини  ичиш 
билан  шарафига  муяссар  бўлишди.  Мана  биз  ҳам  қаридик,  вужу- 
димиз  заифлашди.  Жиҳод  қиладиган  ва  шу  тариқа  шаҳидликка 
етишадиган  кучим,  тоқатим  қолмади.  Улимни  севмайдиган,  ис- 
тамайдиган  кимсаларга  ҳайронман.  Улим  Аллоҳу  таолга  етишга 
сабабдир.” 

Мазҳари  Жони  Жонон  ҳазратлари  мана  шу  тариқа  шаҳидлик 
даражасига  қовушишни  қаттиқ  орзу  қилишини  тилга  олганди. 
Умрининг  сўнгги  кунларида  ҳузурига  келиб-кетадиганлар  жуда 
кўпайганди.  1781  йил  муҳаррам  ойининг  еттисида  чоршанба  ке- 
часи  эшигининг  олдида  жуда  кўп  кишилар  тўпланганди.  Булар 
орасидан  уч  киши  қайсарлик  билан  ичкарига  киришни  талаб 
қилишарди.  Ниҳоят  изн  олиб,  ичкарига  кирдилар.  Улар  мўгил  ва 
мажусий  эдилар.  Ҳузурига  кириб  “Мазҳари  Жони  Жонон  сенми- 
сан?”  дедилар.  Мазҳари  Жони  Жонон  ҳазратлари  “Ҳа,  менман” 
дедилар.  Улар  Мазҳари  Жони  Жонон  ҳазратларига  қасд  қилиб, 
ўлдиришга  келгандилар.  Ичларидан  бири  унга  ҳужум  қилиб,  хан- 
жар  уришни  бошлади.  Урилган  ханжар  зарбаси  юрагига  яқин  жой- 
га  урилганда  огир  яраланиб,  ерга  йиқилдилар. 

Бу  воқеадан  хабардор  бўлган  Наввоб  Нажаф  Хон  саҳарлаб  ев- 
ропалик  бир  табибни  юборди.  “Тезда  бориб  бир  муборак  зотни 
даволагин.  Уни  яралаганлар  қўлга  олиниб,  қисос  (бегуноҳ  одам 

ўлдирган  ёки  яраланган  кимсага  шариатнинг  айни  жазони  татбиқ 
қилиши)  этилсин”  деди.  Бу  табиб  бориб  Мазҳари  Жони  Жонон 
ҳазратларининг  ярасини  кўздан  кечирди.  Сўнгра  ортига  қайтиб, 
Наввоб  Нажаф  Хонга  қасддан  “Яхши  бўлиб  кетади,  бошқа  табиб 
юборишнинг  ҳожати  йўқ”  деди.  Мазҳари  Жони  Жонон  ҳазратлари 
ярадор  ҳолда  яна  уч  кун  яшадилар.  Жароҳатидан  қон  давомли  оқди. 
Учинчи  кун  жума  эди.  Пешин  вақти  қўлларини  очиб,  Фотиҳаи  ша- 
рифа  ўқидилар.  Аср  вақтида  “Кун  ботишига  неча  соат  бор?”  деб 
сўрадилар.  Тўрт  соат  бор  дедилар.  Уша  кун  жума  ҳам-да  Ашура 
куни  эди.  Шом  тушганда  уч  марта  чуқур  нафас  олдилар  ва  шаҳид 
бўлиб  вафот  этдилар. 

Мазҳари  Жони  Жонон  ҳазратлари  исломиятнинг  ёйилиши  ва 
инсонларнинг  ҳақиқий  саодатга  эришишлари  учун  жуда  кўплаган 
хизматлар  қилганди.  Х,ар  бири  бебаҳо  жавоҳирдек  қийматли  бўлган 
зотлар  етиштирдилар  ва  уларни  инсонларга  ҳақ  йўлни  кўрсатиш 
билан  вазифалантирдилар.  Шогирдлари  борган  жойларида  халққа 
исломиятни  ўргатдилар,  имонларини  тузатдилар.  Шу  тариқа  ҳар 
бири  борган  жойида  исломиятга  амал  қилишни,  гўзал  ахлоқнинг 
ёйилишини  ва  инсонларнинг  бир-бири  билан  яхши  муомалада 
бўлишларини  таъминладилар.  Уларни  таниганлар  улардек  покиза 
ҳаёт  кечириш  ва  саодатга  қовушиш  билан  шарафландилар. 

Мазҳари  Жони  Жонон  ҳазратлари  айтдиларки: 

“Кимки  дунёга  берилган  кишилар  орасига  аралашса, 
суҳбатларнинг  баракатини  ва  тасаввуфнинг  нурларини  туя  олмай- 
ди!  Бир  киши  дунёга  берилган  кимсалар  билан  эҳтиёж  қадар  ара- 
лашиб,  холис  ният  билан  ва  ботиний  нисбатини  муҳофаза  қилган 
ҳолда  ораларида  бўлса,  зарари  йўқ.  Дунё  малъундир  ва  дунёда 
бўлган  нарсалардан  Аллоҳ  учун  бўлмаганлари  ҳам  малъундир. 
Аллоҳу  таолонинг  севгиси  билан  дунё  севгиси  бир  ерда  тура  ол- 
майди.  Аллоҳу  таолонинг  розилигига  эришиш  учун  мосивони, 
яъни  Аллоҳу  таолодан  бошқа  барча  нарсани  ва  бутун  мақсадларни 
тарк  қилиш  лозим.” 

Мазҳари  Жони  Жонон  ҳазратларининг  ўз  асҳобига,  талабалари- 
га  насиҳатлари  қуйидагилардир: 

“Тақвонинг,  варонинг,  ҳаромлардан  ва  шубҳали  нарсалар- 
дан  сақланишнинг  йўли  Жаноби  Расулуллоҳга  тўла  тобе  бўлиш 

ҳамда  унинг  билдирганларини  чин  кўнгилдан  қабул  қилишдир.  Ўз 
ҳолингизни  аҳли  суннатда  йўлида  билдирилган  хусуслар  билан  со- 
лиштиринг.  Агар  ҳолингиз  аҳли  суннатда  баён  қилинган  хусуслар- 
га,  яъни  диннинг  амрларига  мос  бўлса  мақбулдир.  Мос  бўлмаса, 
мардуддир,  мақбул  эмас.  Дунё  ва  охират  саодатларига  эришиш 
учун  аҳли  суннат  вал  жамоат  эътиқодида  бўлиш  керак.” 

Дунёнинг  матоҳи  озгина 

Мазҳари  Жони  Жонон  ҳазратлари  камол  даражада  зухд  ва  та- 
ваккул  соҳиби  эдилар.  Дунёдан  ва  дунёга  берилган  кимсалардан 
қаттиқ  сақланардилар.  Берилган  ҳадяларни  қабул  қилмасдилар. 
Қабул  қилганлари  ҳам  жуда  кам  эди.  Замонининг  подшоси 
Муҳаммад  Шоҳ  вазири  Қамариддин  Хон  орқали  Мирзо  Жони 
Жононга  хабар  жўнатиб,  шундай  деди:  “Аллоҳу  таоло  бизга  шун- 
дай  кўп  мулк  бердики,  устознинг  хаёлларидан  нимаики  ўтса,  ҳадя 
қиламиз.  Тилагини  айтсинлар.”  Мазҳари  Жони  Жонон  ҳазратлари 
бу  таклифга  шундай  жавоб  бердилар:  “Аллоҳу  таоло  Қуръони  ка- 
римда  маолан  “...Уларга  айтгин:  Дунёнинг  матоҳи  (мулки)  жуда 
камдир...”  (Нисо,  77)  деб  буюриб,  дунёнинг  етти  иқлимидаги  мол- 
мулкнинг  аслида  бир  ҳовучгина  нарса  эканини  айтдилар.  Ўша  бир 
ҳовучлик  бўлган  етти  иқлимнинг  бири  Х,индистон  бўлиб,  у  ҳам  се- 
нинг  қўлингда.  Етти  иқлимнинг  ўзи  бир  ҳовучлик  бўлгандан  кейин 
еттида  бирининг  қайдай  қиймати  бор?  Улугларнинг  ҳимматининг 
асоси  эса,  улардан  парҳез  қилмоқдир.” 

Яна  ўша  минтақанинг  амалдорларидан  бири  Мазҳари  Жони 
Жонон  ҳазратларига  атаб  бир  хонақоҳ  қурдирди  ва  бутун  дарвеш- 
ларнинг  эҳтиёжини  таъминлашини  айтиб,  қабул  қилишларини 
сўради.  Лекин  Мазҳари  Жони  Жонон  ҳазратлари  қабул  қилмадилар 
ва  “Биз  учун  ҳамма  жой  бирдир.  Аллоҳу  таолонинг  ҳузурида  ҳар 
бир  одамнинг  ризқи  тақдир  қилинган.  Вақти  келганда  ҳар  бир  одам 
ризқига  қовушади.  Дарвешларнинг  ҳазинаси  сабру  қаноат  бўлиб, 
шунинг  ўзи  уларга  кофийдур”  дедилар. 

Х,ақиқий  дори 

Мазҳари  Жони  Жонон  ҳазратларининг  саксон  етти  мактуби  ва 
суҳбатлари  “Калимот-и  Тоййибат”  номли  китобларида  бор.  Мак- 
тубларидан  бири: 

“Биродарим,  замонимиз  талабасининг  заифлиги,  авлиёдан  каш- 
фу  каромат  исташлари  ҳамда  биринчи  асрни  кўз  олдида  тута  ол- 
масликлари  ҳақида  ёзилган  мактубингиз  келди.  Шуни  билингки, 
бошқа  шайхларга  майли  бўлган  тентакларни  ва  ақлсиз  кимсалар- 
ни  шогирдликка  қабул  қилишнинг  кераги  йўқ.  Ақлли  ва  мухлис 
кишиларни,  бу  ишга  астойдил  толиб  бўлганларни  қабул  қилиш 
лозим.  Сиқилманг,  Аллоҳу  таоло  ҳақиқий  ҳокимдир.  Ол-и  Имрон 
сураси  31-оятида  маолан  “Эй  Ҳабибим.  Уларга  айтгин:  Агар 
Аллоҳни  севсангиз,  менга  тобе  бўлинглар.  Шунда  Аллоҳ  ҳам 
сизларни  севади”  деб  буюриш  орқали  бутун  йўллардаги  талаба- 
ларнинг  ниҳоий  мақсадлари  бўлган  Аллоҳу  таолонинг  муҳаббати 
ва  розилигини  қозонишни  Жаноби  Пайғамбаримизга  тобе  бўлишга 
боғлаб  қўйди.  У  мутахассис  табиб  қулларини  ғафлат  ва  гуноҳ  ха- 
сталикларидан  қутқариш  учун  дори  ҳамда  парҳез  ўрнида  бўлган 
амр  ва  тақиқларни  юборди.  Мана  шу  муолажа  усулини  ҳаётига 
татбиқ  қилиб,  керакли  дори-дармонни  ўз  вақтида  қабул  қилиб 
юрган,  парҳезга  риоя  қилган  киши  сиҳат  ва  шифо  топади.  Бундан 
қочинган  кимса  ўзига  зиён  етказган  бўлади. 

Ушбу  муолажа  усулининг  бир  сурати,  бир  ҳақиқати  бор.  Сурати 
билан  авом  мусулмонлар  амал  қилишади.  У  ҳам  бўлса,  эътиқодини 
тузатганидан  кейин  динга  мос  амаллар  қилиб,  амр  ва  тақиқларга 
бўйсуниш  орқали  амалга  ошади.  Эвазига  ўша  бахтиёр  кимса- 
га  жаннатнинг  неъматлари  насиб  бўлиб,  жаҳаннамдан  қутулади. 
Ҳақиқати  эса,  хос  зотларга,  танланган  қулларга  махсус  бўлиб, 
қалбларнинг  нурланиши,  порлаши  ва  нафсининг  тазкияси,  тоза- 
ланишидир.  Бу  йўлда  юқорида  баён  қилинган  муолажанинг  сура- 
ти  билан  бирга  риёзат  ва  мужоҳада  ҳам  бор.  Бу  ерда  тажаллий  ва 
кашфлар  қўлга  киритилади.  Суратга  «имон  ва  ислом»,  ҳақиқатга 
эса  «эҳсон»  дейилади.  Чунончи  ҳадиси  шарифда  “Эҳсон  бу  -  Раб- 
бингга  Уни  кўриб  тургандек  ибодат  қилишдир”  деб  марҳамат 
қилинган.  Ҳақиқатсиз  сурат  теридаги  хасталикларга  чора  топиш 
учун  чипқон  ва  яралар  устига  қўйилган  малҳам  каби  ярани  туза- 
тиб,  чипқонни  кетказади.  Албатта  фойдасиз  эмас.  Лекин  суратсиз 
ҳақиқатнинг  умуман  фойдаси  йўқ.  Балки  бу  ҳақиқат  эмас,  макри 
илоҳий  ҳам  бўлиши  мумкин.  Бундан  Аллоҳу  таолога  сиғинамиз. 

Ҳақиқат  -  тозалаш,  яъни  гўёки  бадандан  хаста,  микробли,  бузуқ 
моддаларни  чиқариб  ташлаш  кабидир.  Чунки  жойида  қолса,  яна 

хаста  қилиши  мумкин.  Тўлиқ  соғайишга,  бутунлай  шифо  топишга 
мана  шу  икки  йўлни  бирлаштирган  ҳолда  даволаниш  орқали  етиш 
мумкин.  Ушбу  изоҳлардан  муҳтарам  пайғамбаримиз  тайинлаган 
муолажа  усулининг  саҳобалар  табиатида  қандай  сиҳҳат  ва  шифо 
таъсирлари  кўрсатганлиги  осонликча  тушунилади.  Муҳаққақки, 
бу  даволаниш  ва  дори  -  Аллоҳу  таолони  қаттиқ  севиш,  бутун 
ғайрати  билан  Расулуллоҳга  тобе  бўлиш,  тоат-ибодатлардан  лаз- 
зат  ҳис  қилиш  ҳамда  гуноҳларни  жирканч  кўриб,  нафратланиш- 
дан  ўзга  нарса  эмас.  Бу  уларда  қалбларнинг  ҳузури  ва  нафсларнинг 
покланиши  таъсирини  кўрсатарди.  Расули  акрамнинг  баракатли 
суҳбатлари  ва  ислом  муолажа  усулининг  татбиқи  билан  бу  марта- 
баларга  жуда  қисқа  вақтларда,  балки  бир  онда  ҳам  эришардилар. 
Улар  кейинги  асрларда  айтилган  шавқ  ва  ҳоллардан  кўпроқ,  сурат 
ва  ҳақиқатга  қаттиқ  аҳамият  бериб,  ҳақиқатни  ҳимоя  қиладиган  су- 
ратни  муҳофаза  қилиб,  кашфу  кароматга  эътибор  қаратмадилар.  Бу- 
ларни  камолотга  етишишнинг  шартларидан  деб  ҳисобламадилар. 

У  ҳолда  тўлақонли  сиҳҳатга  қовушишни  истаган  бир  толиб 
(шогирд)  Расулуллоҳнинг  суннатларига  эргашишни  бутун  риёзат 
ва  мужоҳадалардан  ортиқ  деб  билиши  ҳамда  бунга  оид  бўлган  нур 
ва  баракатларни,  бутун  файзлардан  аъло  деб  ҳисоблаши  керак.  Бу 
йўлда  талабага  беихтиёр  тоттириладиган  завқ  ва  ҳолларга  ботин 
жамияти  ҳамда  давомли  ҳузур  ёнида  умуман  қиймат-эътибор  бер- 
маслик  керак.  Ушбу  ҳақиқатларни  қўлга  киритишга  сабаб  бўлган 
зотни  (шайхни,  пирни,  устозни)  жаноби  Расулуллоҳнинг  вакили 
деб  билиш,  унга  сидқидилдан  хизмат  қилиб,  бу  йўлда  олдингиздан 
чиқадиган  нарсаларга  ширин  бўлса  ҳам,  худди  ёш  болалардек  ал- 
даниб  қолмаслик  керак. 

Фиқҳ  масалаларини  ўргатинг.  Фиқҳсиз  дин  бўлмайди.  Аҳли 
суннат  эътиқодини  ўргатишга,  ёйишга  қаттиқ  аҳамият  бе- 
ринг.  Ҳар  ишингизда  Аллоҳу  таолонинг  Ҳабиби  бўлган  жаноби 
Пайғамбаримизга  тобе  бўлишга  ғайрат  қилинг.  Чунки  Аллоҳу  тао- 
ло  Ҳабибига  тобе  бўлганларни  жуда  севади.”  (21-мактуб) 

Саййид  Абдуллоҳ  Деҳлавий 
ҳазратлари 

Саййид  Абдуллоҳ  Деҳлавий  ҳазратлари  Силсилаи  олиянинг 
йигирма  саккизинчисидир.  1745  йили  Ҳиндистоннинг  Панжоб 
шаҳрида  туғилди.  1 824  йили  Деҳлида  вафот  этди.  Қабри  Шоҳжаҳон 
жоме-масжиди  яқинидаги  даргоҳда. 

Отаси  Абдуллатиф  афанди  олим,  солиҳ  ва  зоҳид  бир  зот  эди. 
Бир  куни  тушида  ҳазрати  Али  унга  “Аллоҳу  таоло  сенга  бир  ўғил 
эҳсон  этади,  у  буюк  зот  бўлади.  Унга  бизнинг  исмимизни  қўясан” 
деди.  Расулуллоҳ  ҳам  авлиёлардан  бўлган  амакисининг  тушида 
туғиладиган  гўдакка  Абдуллоҳ  деб  исм  қўйишларини  амр  этади. 
Шунга  биноан  чақалоқ  дунёга  келганда  отаси  Али  деб,  амакиси 
Абдуллоҳ  деб  исм  қўйди.  Абдуллоҳ  Деҳлавий  ҳазратлари  олти 
ёшга  тўлганида  ҳазрати  Алига  бўлган  муҳаббат  ва  ҳурмати  сабаб- 
ли  ўзига  Али  деб  мурожаат  қилишларини  хуш  кўрмай,  «Алининг 
хизматчиси»  деган  маънога  келадиган  «Ғулом  Али»  номини  олди 
ҳамда  мана  шу  исм  билан  машҳур  бўлдилар. 

Кичик  Абдуллоҳ  Аллоҳ  берган  жуда  устун  заковатга  соҳиб  эди. 
Қуръони  каримни  қисқа  вақт  ичида  ёд  олди.  Диний  илмларни  ва 
замонининг  фан  билимларини  ўрганди. 

Мазҳари  Жони  Жонон  ҳазратларининг  ҳузурига  бориб,  ўзини 
шогирдликка  қабул  қилишларини  арз  қилди.  У  зот  “Сен  ҳузур 
қиладиган  бир  жойга  боргин.  Бизнинг  йўлимизда  юриш  бамис- 
ли  тузсиз  тошни  ялаш  кабидир”  дедилар.  Абдуллоҳ  “Мен  ҳамма 
нарсага  розиман,  устоз”  деди.  Мазҳари  Жони  Жонон  ҳазратлари 
буни  эшитиб  “Муборак  бўлсин”  деб  шогирдликка  қабул  қилдилар. 
Абдуллоҳ  Деҳлавий  ҳазратлари  1 5  йил  устозининг  суҳбатлари  би- 
лан  файзиёб  бўлди.  Авлиёликда  баланд  даражаларга  эришгандан 
кейин,  мутлоқ  ижозат  олиб,  халифаси  бўлдилар. 

Абдуллоҳ  Деҳлавий  ҳазратлари  айтдиларки: 

Талаба  -  содиқ  бўлган  толибдирки  Аллоҳу  таолонинг  ишқи 
билан  ва  Унинг  муҳаббатига  қовушиш  орзуси  билан  ёниб 
куймоқда.  Толиб  билмаган,  тушуна  олмайдиган  бир  муҳаббат 
билан  ҳайрат  ҳолидадир.  Уйқуси  қочиб,  кўз  ёшлари  тинмайди. 
Қилган  гуноҳларидан  уялиб,  бошини  кўтара  олмайди.  Ҳар  иши- 
да  Аллоҳдан  қўрқади.  Аллоҳу  таолонинг  розилигига  эриштира- 

диган  ишларни  бажариш  учун  жон-жаҳди  билан  ҳаракат  қилади. 
Ҳар  ишида  сабр  ва  матонат  кўрсатади.  Ҳар  муваффақиятсизлик 
ва  ташвишни  ўзидан  деб  билади.  Ҳар  нафасда  Раббини  ўйлайди. 
Ғафлатда  яшамайди.  Ҳеч  ким  билан  баҳслашмайди.  Бир  қалбни 
ранжитишдан  қўрқади.  Қалбларни  Аллоҳу  таолонинг  уйи  деб 
билади.  Асҳоби  киром  ҳақида  фақат  яхши  гапларни  гапиради  ва 
исмларини  айтганида  “родияллоҳу  анҳ”  дейди.  Барчасининг  яхши 
эканлигини  айтади.  Муҳатарам  пайғамбаримиз  Асҳоби  киром  ора- 
сида  бўлиб  ўтган  баъзи  ҳодисаларни  гапирмасликни  амр  қилдилар. 
Солиҳ  мусулмон  буларни  тилига  олмайди,  бу  ҳакда  ёзмайди  ва 
ўқимайди.  Шу  тариқа  бу  буюкларга  одобсизлик  қилиб  қўйишдан 
ўзини  сақлайди.  Бу  буюкларни  севиш  Аллоҳнинг  Расулини  севиш- 
нинг  аломатидир.  Уз  фикри,  кўз-қараши  билан  авлиёи  киромни 
бир-биридан  паст  ёки  юқори  деб  санамайди.  Улардан  бирининг 
устун  эканлиги  фақат  ояти  карима,  ҳадиси  шариф  ва  Асҳоби  ки- 
ромнинг  иттифоқи  орқали  маълум  бўлади.  Муҳаббат  сархушлиги 
билан  бошқачароқ  сўзлар  айтган  кишилар  узрлидир. 

Мавлоно  Холид  Бағдодий 
ҳазратлари 

Мавлоно  Холид  Бағдодий  ҳазратлари  Ироқ  ва  Шомда  ети- 
шиб  чиққан  буюк  авлиёлардан.  Силсилаи  олиянинг  йигирма 
тўққизинчиси.  Уз  асрининг  мужаддиди  эдилар.  Отаси  ҳазрати 
Усмоннинг,  онаси  ҳазрати  Алининг  авлодидандир.  Қабри  Шом 
шаҳрининг  шимолида  Қасийун  тоғининг  этагидаги  қабристонда 
жойлашган  мақбарасидадир. 

Уткир  зеҳнли,  хотираси  кучли,  жуда  иродали  ва  меҳнаткаш 
киши  эдилар.  Даврининг  машҳур  олимларидан  илм  ўрганиб,  ижо- 
зат  олдилар.  Урганган  бутун  илмларида  дин  ва  фан  арбобларига 
устозлик  қила  оладиган  даражада  юқори  билимга  эга  бўлдилар. 
Дин  ва  фан  илмларидаги  устунлиги  ҳамда  теран  илми  сабабли  за- 
монининг  бутун  олимлари  ва  авлиёларининг  илтифотларига  сазо- 
вор  бўлдилар.  Қайси  илмдан  ва  қайси  фандан  нима  сўралса,  дарҳол 
жавобини  берарди.  Заковати  ва  билими  олдида  ақллар  ҳайратга  ту- 
шарди.  21  ёшлигида  уламога  устоз  бўлиб,  7  йил  дарс  берди.  Олим- 
лар  орасида  унинг  сўзлари  далил  эди. 

Ҳижозга  бориб,  Мадинага  етгач,  Расулуллуоҳга  бўлган 
муҳаббатини  форс  тилида  баён  қилиб  “Қасидаи  Муҳаммадия”ни 
ёзди.  Мадинада  фазилат  соҳиби  бўлган  яманлик  бир  кишига  дуч 
келди.  Ундан  насиҳат  сўради.  У  зот  дедики:  “Эй  Холид,  Маккага 
борганингда  одобга  зид  бирон  нарса  кўрсанг,  дарров  рад  қилмагин.” 
Мавлоно  Холид  Маккада  бир  жума  куни  Каъбаи  шарифга  қараб 
Далоили  Ҳайротни  ўқиркан,  бир  кишининг  Каъбага  орқа  ўгириб, 
ўзига  қараб  ўтирганини  кўрди.  “Буни  қара  Каъбага  орқа  ўгириб 
ўтирибди-я,  одобга  риоя  қилмас  экан”  деб  ҳаёлидан  ўтказиб  тур- 
ганида  у  киши  “Мўминга  ҳурмат  Каъбага  ҳурматдан  аввал  кела- 
ди.  Шунинг  учун  сенга  ўгирилиб  ўтиргандим.  Сенга  берилган 
насиҳатни  жуда  тез  унутдинг”  деди.  Ундан  узр  сўраб  “Мени  тала- 
баликка  қабул  қилинг”  деб  ёлворди.  У  эса,  “Сен  бу  ерда  камолотга 
ета  олмайсан,  сенинг  ишинг  Ҳиндистонда  тамом  бўлади”  деди.  Бу 
зот  бўлажак  устози  Абдуллоҳ  Деҳлавий  эканлиги  ривоят  қилинган. 

Бир  кун  кутилмаганда  Ҳиндистондан  Абдуллоҳ  Деҳлавий 
ҳазратларининг  шогирдларидан  Мирза  Абдурраҳим  келди.  Усто- 
зининг  “Мавлоно  Холидга  саломимизни  айтинг,  бу  тарафларга  ҳам 
келсин”  деган  сўзларини  етказди.  Сўнгра  иккови  бирга  Ҳиндистонга 
қараб  йўлга  чиқдилар.  Абдуллоҳ  Деҳлавий  ҳазратларининг  олдига 
кетаётганлигининг  севинчи  билан  бутун  бор-будини  фақирларга 
тарқатди.  Ҳиндистоннинг  энг  буюк  авлиёси  ва  буюк  ислом  олими 
Шоҳ-и  Абдуллоҳ-и  Деҳлавийнинг  ҳузурига  қовушди. 

Абдуллоҳ  Деҳлавий  унга  нафсининг  тарбияси  учун  даргоҳни 
тозалаш  вазифасини  бердилар.  У  олим  бир  зот  эканлигига  қарамай 
ҳеч  эътироз  билдирмади.  Бироз  муддат  шу  вазифада  юриб,  бир 
куни  устозига  рўпара  келди.  Устози  унинг  елкаларидан  Аршгача 
муаззам  бир  нурнинг  кўтарилганлигини  ва  фаришталарнинг  буни 
ҳайрат  билан  кузатаётганларига  шоҳид  бўлдилар.  Устози  унинг 
тасаввуфда  жуда  баланд  даражаларга  эришганлигини  кўриб,  доим 
ёнида  бўлишини  тайинладилар.  Шундан  кейин  Холид  раҳбари 
Абдуллоҳ  Деҳлавийнинг  қалбидаги  бутун  сир  ва  маънавий  устун- 
ликларга  эришди. 

Абдуллоҳ  Деҳлавий  ҳазратлари:  “Эй  Холид,  энди  юртингга  ва 
Багдодга  боргин.  У  ердаги  инсонларни  Аллоҳу  таолога  эрдиргин” 
деб  буюрдилар.  У  ҳам  юртига  қайтиб,  иршодни  бошлади.  Багдод 
волийси  Саид  Бошо  зиёратга  келди.  Бир  неча  олимнинг  овозсиз. 

бошлари  эгик,  хизматчидек  одоб  билан  ҳузурида  ўтирганлигини 
кўрди.  Унинг  ҳайбатини  кўриб,  тиз  чўкиб  титрай  бошлади.  Жалол 
ҳоли  кетганидан  кейин  Саид  Бошонинг  титраши  ҳам  тинчиди.  Ун- 
дан  кейин  волий  шогирдликка  қабул  қилинди. 

Уламодан  Шайх  Али  Сувайдий  ҳадис  олими  эди.  Ҳадиси  ша- 
риф  санадларида  қувватли  илми  бор  эди.  Имтиҳон  мақсади  би- 
лан  Мавлоно  Холид  ҳузурига  келди.  Кутуб-и  Ситтада  ёзилган 
ҳадислардан  уч  донасини  имтиҳон  учун  санадларини  чалкаштириб 
ўқиди.  Мавлоно  Холид  бу  ҳадисларнинг  асл  санадларини  тўгри 
ўқигач,  дарҳол  қўлларига  ёпишиб,  қалбига  келган  имтиҳон  фикри 
учун  тавба  қилиб  авф  тилади.  Шундан  сўнг  у  ҳақида  гап  кетганида 
“Мавлоно  Холид  зоҳир  ва  ботин  илмларида  чексиз  бир  денгиз,  биз 
эса  бир  томчимиз  холос”  дерди. 

Мавлоно  Холид  Багдодий  ҳазратларининг  кўплаган  каромат- 
лари  кўринган  эди.  Багдоддалигида  Ҳожи  Маҳмуд  Афанди  исмли 
бир  талабаси  бор  эди.  Бу  зот  роса  қарзга  ботганди.  Бир  кун  “Устоз, 
қарзим  кўплигидан  кўчага  бош  кўтариб  чиқишга  юзим  қолмади” 
деди.  Мавлоно  Холид  “Бир  ой  сабр  қилгин”  дедилар.  У  “Бир  ой 
сабр  қилишга  ҳам  тоқатим  қолмади,  устоз”  дея  икки  марта  такрор- 
лади.  Шунда  Мавлоно  Холид  “Ундай  бўлса,  шолчани  кўтаргинда 
истаганингча  ол!”  деб  буюрдилар.  Маҳмуд  Афанди  шолчани 
кўтариб,  тагида  бир  олтин  танга  кўрди.  Олтинни  олганида,  унинг 
ўрнида  яна  бошқа  олтинни  кўрди  ва  шу  тариқа  ҳар  олган  олти- 
ни  ўрнида  янги  бир  олтин  кўрди.  Қарзларидан  қутулгунча  олтин 
олишда  давом  этди. 

Сулаймониянинг  машҳур  олимларидан  баъзиси  Мавлоно 
Холид  Багдодий  ҳазратларини  ақл  ва  нақл  илмларининг  энг  қийин 
ва  нозик  масалалари  билан  имтиҳон  қилдилар.  Чорасиз  қолиб, 
Ироқнинг  ҳар  жиҳатдан  энг  буюк  олими  бўлган  ва  ҳужжат-ул- 
ислом  деб  машҳур  бўлган  Шайх  Яҳё  Мазури  Имодийга  мактуб 
ёзиб  “Сулаймония  олимлари  тарафидан  дин  ва  дунё  илмларининг 
алломаси,  мусулмонларнинг  ҳужжати,  устозимиз  Яҳё  Мазури 
Имодий  ҳазратларига  арз  қиламизки,  шаҳримизда  Холид  исмли 
бир  зот  пайдо  бўлди.  Ҳиндистонга  бориб  келгандан  кейин  вилоя- 
ти  кубро  ва  инсонларни  иршод  қилиш  даъвосида  бўлмоқда.  Бу  зот 
дин  илмларини  таҳсил  қилгандан  кейин  тарк  қилди.  Ножўя  йўлга 

адашди.  Бизлар  уни  илмда  енга  олмадик.  Буюгимиз  сизсиз!  Бу  та- 
рафга  бир  келиб,  хатоликни  ва  зарарларни  даф  қилиб,  уни  енги- 
шингиз  зиммангизга  вожибдир.  Агар  келмасангиз,  унинг  нотўгри 
фикрлари  бутун  инсонларга  ва  бошқа  шаҳарларга  ҳам  тарқалади” 
дедилар. 

Бу  мактуб  Шайх  Яҳёга  етиб  келгач,  баъзи  талабалари  билан 
бирга  Сулаймонияга  йўл  олдилар.  Шаҳарга  яқинлашгач,  бутун 
олимлар  кутиб  олишга  чиқиб,  ҳар  бири  ўз  уйига  меҳмонга  чақирса 
ҳам  уларни  қабул  этмадилар.  Шайх  “Бир  зот  билан  кўришишим  ке- 
рак”  дея  Мавлоно  Холид  Багдодий  ҳазратларининг  уйига  кетдилар. 

Шайх  уйга  кирганида  Мавлоно  ҳазрат  уни  эшикда  кутиб  олиб, 
ёнига  ўтқаздилар.  Шайх  Яҳёнинг  қалбида  бир  қатор  нозик  ва 
қийин  масалалар  бор  эди.  Буларни  сўраб  имтиҳон  этмоқчи  эди. 
Холид  Багдодий  ҳазратлари  Шайхга  “Дин  илмларида  жуда  муш- 
кул  масалалар  бор.  Булардан  бири  мана  бу,  жавоби  эса  шу;  нари- 
гиси  бу,  жавоби  шу”  деб  Шайхнинг  қалбидаги  бутун  саволларни 
ва  жавобларни  бир-бир  айтиб  чиқдилар.  Шайх  Яҳё  масалани  ту- 
шундилар.  Тавба  қилиб,  талабаларидан  бўлдилар.  Талабаларидан 
Ибни  Обидин  ҳазратлари:  “Кечаси  тушимда  ҳазрати  Усмоннинг 
вафот  этганини  кўрдим.  Жуда  одам  кўп  бўлди.  Жаноза  намозини 
мен  ўқидим”  деб  тушини  айтганида  Мавлоно  Холид  ҳазратлари 
“Яқинда  вафот  этаман.  Сен  жуда  кўп  одамга  бош  бўлиб,  жанозамни 
ўқийсан.  Чунки  мен  ҳазрати  Усмоннинг  авлодиданман”  дедилар. 
Ибни  Обидин  ҳазратлари  буни  эшитиб,  жуда  қайгурди.  Кўп  ўтмай 
Мавлоно  Холид  вафот  этди.  Жаноза  намозини  Х,анафий  мазҳабида 
буюк  фиқҳ  олими  Саййид  аллома  Ибни  Обидин  ҳазратлари 
ўқитдилар.  Мавлоно  ҳазратлари  шогирдлари  ва  халифаларидан 
бўлмиш  Саййид  Тоҳо  Х,аккорий  ҳазратларини  жуда  севар  ва  унга 
кўп  дуо  қилардилар. 

Айтдиларки:  “Нафси  амморадан  қутулишнинг  аломати,  инсон- 
ларнинг  мақтови  билан  айбловларини  тенг  кўрмоқдур.  Инсон- 
ларнинг  рагбатига  севиниш,  эътиборсиз  бўлганларига  қайгуриш 
ақлсизликдир.” 

Саййид  Абдуллоҳ  Шамдиний 
ҳазратлари 

Саййид  Абдуллоҳ  Шамдиний  ҳазратлари  Диёри  Румда  (Тур- 
кия)  етишиб  чиққан,  буюк  авлиёлардан  эди.  Силсилаи  олиянинг 
ўттизинчисидир.  Саййид  Абдулқодир  Гейлоний  ҳазратларининг 
ўнинчи  невараси  ва  Саййид  Тоҳо  Хаккорий  ҳазратларининг  ама- 
кисидир. 

Шамдинлида  дунёга  келган  асил,  тоза  ва  шарафли  бир  оилага 
мансуб  бўлган  Саййид  Абдуллоҳ  Шамдиний  кичик  ёшидан  илм 
таҳсилини  бошлади.  Замонининг  усулига  кўра  илк  таҳсилни  ол- 
гандан  кейин  Ироқнинг  Сулаймония  шаҳрига  бориб,  шу  ердага 
бир  мадрасада  илм  ўрганишда  давом  этди.  Ақлий  ва  нақлий  илм- 
ларни  ўрганиб,  буюк  олим  бўлди.  Уша  жойда  таҳсил  олаётганда 
мадрасадан  дўсти  Мавлоно  Холид  Бағдодий  билан  ака-укадек  яша- 
дилар.  Яратилиши  юксак  бўлган  бу  икки  кўнгил  дўстлари  зоҳирий 
илмларни  таҳсил  этиш  вақтида  қалб  ва  кўнгил  илми  бўлган  тасав- 
вуфга  нисбатан  алоқа  ҳис  этишни  бошладилар.  Бу  алоқа  муҳаббат 
ва  ошиқлик  даражасига  чиқди.  Узларини  маънавий  жиҳатдан  тар- 
биялайдиган,  ботиний  илмларни  ўргатиб,  етиштирадиган  бир  йўл 
кўрсатувчи  раҳбар  изладилар. 

Охирида  излаган  йўл  кўрсатувчини  қайси  бири  биринчи  топса, 
бу  буюк  зотдан  оладиган  маънавий  файз  ва  баракатнинг  ораларида 
муштарак  бўлишини  келишдилар.  Бу  хусусда  бир-бирларига  ваъ- 
да  бердилар.  Яъни  излаётган  бу  буюк  авлиёни  қайси  бири  аввал 
топса  ва  таниса  дарров  дўстининг  ҳам  бу  зотни  танишига,  бу  зотга 
боғланиб  файз  олишига  восита  бўлиши  керак  эди. 

Узларига  йўл  кўрсатадиган  маънавий  раҳбарни  излаётган 
вақтларда  Мавлоно  Холид  Бағдодий  олган  баъзи  маънавий  ипто- 
раларга  кўра  Х,индистонга  боришга  қарор  қилди.  Зоҳирий  илм- 
ларда  юксак  олим  бўлган  Абдуллоҳ  Шамдиний  ҳам  у  билан  бир- 
га  кетишни  истади.  Лекин  Мавлоно  Холид  Бағдодий  унга  “Мен 
борайин,  у  ердан  олиб  келадиган  нарсаларимга  сен  ҳам  шерик- 
сан”  дейди.  Ниҳоят  Х,индистонга  бориш  учун  Сулаймониядан 
йўлга  чикди.  Узоқ  ва  машаққатли  сафардан  кейин  Х,индистонга 
етди.  Охирида  Нақшибандия  маънавий  йўлининг  муршиди  коми- 

ли  Шоҳ  Ғулом  Али  Абдуллоҳ  Деҳлавий  ҳазратларининг  ҳузур  ва 
суҳбатлари  билан  шарафланди.  Қисқа  замонда  лойиқ  ва  мустаҳақ 
бўлган  фазилат  ҳамда  камолотга  эришди.  Тасаввуф  йўлида  илгари- 
лаб,  авлиёлик  даражасига  етишди.  Устози  унга  исломиятнинг  амр 
ва  тақиқларини  билдириш  суратида  инсонларнинг  дунё  ва  охират 
соадатига  қовушишларига  васила  бўла  олиш  ва  шогирд  етишти- 
риш  хусусида  тўлиқ  ижозат,  диплом  ва  хилофат  берди.  Устозининг 
том  ва  мутлоқ  вакили  сифатида  олган  файз  ва  камолотни  илм  ва 
одоб  ошиқларига  бериш  ҳамда  уларни  етиштириш  вазифаси  билан 
Бағдодга  юборилди. 

Бундан  сўнгра  бутун  олам  воситасиз  ва  билвосита  иршод  ҳамда 
файз  манбаи  бўлган  Мавлоно  Холид  Бағдодий  ҳазратларининг 
маънавий  нури  билан  порлашни  бошлади.  Шу  тариқа  Бағдодда 
файз  ва  нур  сочадиган  раҳмат  қуёши  чиқди. 

Саййид  Абдуллоҳ  Шамдиний  келишувларига  мувофиқ  бир 
муддат  Бағдодда  қолгандан  кейин  Сулаймонияга  қайтган  Холид 
Бағдодий  ҳазратларининг  зиёратига  борди.  Мавлононинг  Х,ин- 
дистонда  қўлга  киритган  маърифат  ва  камолотини  кўргач,  унга 
бўлган  муҳаббати  яна-да  ортди.  Мадрасада  бирга  ўқиб,  дўст 
бўлганликларига  қарамай,  унинг  суҳбатларига  худди  шогирдлар- 
дек  қатнаша  бошлади.  Бора-бора  унинг  энг  илғор  талабаларидан 
бири  бўлди.  Баъзи  ҳасадчи  ва  инкорчи  кимсаларнинг  Мавлоно 
Холид  Бағдодий  ҳазратларининг  ҳузурига  кириб,  сўз  ва  ёзув  би- 
лан  уни  ёмонлашга,  турли  бўҳтон  ва  ёлғонлар  билан  унга  кўнгил 
боглаганларнинг  йўлини  кесишга  уринаётган  вақтда  Абдуллоҳ 
Шамдиний  доим  унинг  ёнида  бўлди.  Ўзидаги  юксак  қобилият  ва 
Мавлоно  Холид  Бағдодий  ҳазратларининг  шогирд  етиштиришда- 
ги  маҳоратининг  бирлашуви  билан  қисқа  вақтда  бутун  илмларда 
ва  тасаввуф  ҳолларида  камолга  етишди.  Мавлоно  ҳазратларининг 
минглаган  талабалари  орасида  энг  юксакларидан  бўлди.  Мавлоно 
Холид  Багдодий  ҳазратлари  унга  талаба  етиштириш  учун  ижо- 
зат  берди.  Мавлоно  ҳазратларидан  ижозат  ва  диплом  олганлар- 
дан  учинчиси  бўлган  Саййид  Абдуллоҳ  Шамдиний  акаси  Саййид 
Аҳмад  Гейлоний  ҳазратларининг  ўғли  Саййид  Тоҳо  Хаккорийни 
ҳам  Мавлоно  Холид  Бағдодий  ҳазратларининг  суҳбатларига  олиб 
бориб,  унинг  ҳам  бу  йўлда  камолга  етишига  васила  бўлди. 

Мавлоно  Холид  Бағдодий  ҳазратлари  бир  муддатга  Бағдодга 
кетди.  Бу  вақтда  Абдуллоҳ  Шамдиний  талабаларни  етишти- 
риш  билан  машғул  бўлди.  Кейин  такрор  Сулаймонияга  қайтган 
Мавлоно  Холид  Бағдодий  ҳазратлари  инсонларга  исломиятнинг 
амр  ва  тақиқларини  ўргатишлари  учун  турли  шаҳарларга  юбор- 
ган  шогирдлари  билан  бирга  Саййид  Абдуллоҳ  Шамдинийни  ҳам 
Шамдинлига  юборди.  Саййид  Абдуллоҳ  Шамдиний  Шамдинли 
атрофидаги  Наҳрий  қишлоғига  жойлашди.  Наҳрийда  мадраса  ва 
даргоҳлар  қуриб,  шогирд  етиштиришни  бошлади.  Туркия,  Эрон  ва 
Ироқнинг  турли  жойларидан  илм  мажлисига  ва  суҳбатларига  кел- 
ган  кўплаган  кишиларни  зоҳирий  ҳамда  ботиний  илмларда  етиш- 
тирдилар.  Жаноби  Пайғамбаримиздан  бошлаб,  авлиё  ва  олимлар 
билдирган,  яшаган  исломиятни,  гўзал  ахлоқни  инсонларга  тушун- 
тирдилар.  Айниқса  одоб  ва  ахлоқдан  маҳрум  бўлган  кўчманчи 
қабилаларни  таъсири  остига  олиб,  уларнинг  тузалишига  сабаб 
бўлдилар.  Уларга  тушунадиган  даражада  гўзал  насиҳатлар  бериб, 
тўғри  йўлга  эришишларига  васила  бўлдилар. 

Мавлоно  Холид  Бағдодий  ҳазратлари  у  ҳақида  Саййид  Тоҳо 
Хаккорийга  “Саййид  Абдуллоҳ  қандай  яхши  шайхдир.  Унда  ҳеч 
қусур  йўқ.  Ёлғиз  битта  қусури  унинг  мункири,  яъни  қаршисига 
чиқиб,  унинг  буюклигини  инкор  қиладиган  кимсалари  йўқлигидир” 
дегандилар. 

Яна  айтдиларки: 

“Мени  Саййид  Абдуллоҳ  ва  Саййид  Тоҳодан  устун  кўрманглар.” 
Асҳоби  “Улар  сизнинг  шогирдларингизку,  нимага  бундай  деяп- 
сиз?”  деганларида  “Улар  шаҳзодалардир.  Ҳали  подшо  бўладилар. 
Биз  эса  бироз  вақт  уларнинг  тарбияси  билан  машғул  бўлган  ва 
бундай  юксак  вазифа  берилган  бир  мураббиймиз  холос.  Мураббий 
шоҳ  бўладиган  шаҳзодалардан  устун  бўла  оладими?”  дедилар. 

Умрини  илм  таҳсилига,  исломиятни  ўрганишга  ва  ўргатишга 
сарфлаган  ҳамда  кўплаган  кароматлари  кўринган  Саййид 
Абдуллоҳ  Шамдиний  ҳазратлари  1813  йили  Шамдинлининг 
Наҳрий  қишлоғида  вафот  этдилар.  Наҳрий  қабристонининг  кири- 
шига  дафн  этилдилар.  Қабри  устида  оддий  мақбара  қурилган.  Му- 
борак  қабри  севганлари  тарафидан  зиёрат  қилинмоқда,  ошиқлари 
дуо  қилиб,  муборак  руҳидан  файз  олмоқдалар.  Уни  васила  қилиб. 

дуо  қилган  кишиларнинг  моддии  ва  маънавии  дардларига  дармон 
топганлари  кўп  тажриба  этилган. 

Шамдинлининг  Наҳрий  қишлогида  илк  марта  иршод  ва  файз 
манбаи  бўлган  Саййид  Абдуллоҳ  Шамдиний  шофеъий  мазҳаби 
фиқҳида  ва  бошқа  илмларда  чуқур  олим  бўлиб,  буюк  авлиё, 
пайгамбарлик  сирларига  воқиф  ҳамда  ҳазрати  Усмоннинг  гўзал 
ахлоқини  ёдга  соладиган  ахлоқ  соҳиби  бўлиб,  ҳаё  ва  одобнинг 
манбаи  эдилар.  Суҳбатлари  хаста  руҳларга  озиқ,  қарашлари 
қорайган  қалбларга  шифо  эди.  Инсонларнинг  дунёда  ва  охиратда 
қутулишларининг,  саодат  эшигининг  калити  эди. 

Саййид  Тоҳо  Хаккорий 
ҳазратлари 

Саййид  Тоҳо  Хаккорий  ҳазратлари  Туркияда  яшаб  ўтган  буюк 
авлиёлардан  эди.  Силсилаи  олиянинг  ўттиз  биринчисидир.  Жа- 
ноби  Пайгамбаримизнинг  наслидан  бўлиб,  Саййид  Абдулқодир 
Гейлоний  ҳазратларининг  ўн  биринчи  неварасидир.  Мавлоно  Хо- 
лид  Багдодий  ҳазратларининг  халифаларидан.  1853  йили  Шамдин- 
ли  яқинидаги  Наҳри  қишлогида  вафот  этди.  Қабри  шу  ерда  бўлиб, 
зиёрат  қилиниб,  файз  ва  баракатларидан  истифода  этилмоқда. 

Асил  ва  тоза  оилага  мансуб  бўлган  Саййид  Тоҳо  Хаккорийда 
гўдаклигидан  буюклик  ва  комиллик  ҳоллари  кўриниб,  зако,  ис- 
теъдод,  виқор  ва  ҳайбати  билан  барчанинг  эътиборини  тортарди. 
Уни  кўрган  ҳар  одам  келажакда  буюк  зот  бўлишини  айтарди.  Ки- 
чик  ёшидан  Қуръони  каримни  хатм  этди  ва  ёд  олди.  Сўнгра  илм 
таҳсил  қилишни  бошлади.  Сулаймония,  Керкук,  Ироқ,  Арбил. 
Багдод  каби  илм  марказларига  бориб,  шуҳратли  олимлардан  таф- 
сир,  ҳадис,  фиқҳ  каби  зоҳирий  илмларни,  замонининг  фан  ва  ада- 
биёт  билимларини  ўрганди. 

Саййид  Тоҳо  Хаккорий  талабалигида  бир  куни  Багдодга  яқин 
жойда  жуда  оз  оқиб  турган  сувдан  таҳорат  олаётганди.  Дўстлари 
“Бу  сув  жуда  кам,  бу  билан  таҳорат  олиб  бўлмайди”  деганларида 
“Бу  маъи  жоридир,  яъни  оқар  сувдир.  Динимизда  бундай  сув  билан 
таҳорат  олишга  изн  бор.  Сизлар  илм  талабасисизлар,  буни  била- 
сизлар.  Х,атто  бу  сувда  балиқ  ҳам  яшайди”  деб  қўлини  сувга  тиқиб 

чиқарди.  Дўстларига  “Қаранглар  бу  сувда  катта  балиқлар  бор 
экан”  дея  қўлидаги  балиқни  кўрсатди.  Бу  буюк  кароматни  кўрган 
дўстлари  “Бундан  кейин  сен  нима  қилсанг  қил,  сенга  қайтиб  эъти- 
роз  билдирмаймиз”  дедилар. 

Ҳижрий  ўн  учинчи  асрнинг  қутби  бўлган  Мавлоно  Холид 
Ҳиндистонга  бориб.  Ғулом  Али  Абдуллоҳ  Деҳлавийнинг  ҳузури 
билан  шарафланиб,  лойиқ  ва  мустаҳақ  бўлган  фазилат  ва  камо- 
лотни  олди.  Сўнгра  Аллоҳу  таолонинг  қулларига  тўғри  йўлни 
кўрсатиб,  Ҳаққа  қовуштириш  учун  ватанига  қайтди.  Ҳар  тараф 
Мавлононинг  қалбидан  тараган  нурлар  билан  мунаввар  бўла  бош- 
лади.  Бу  вақтда  дўсти  бўлган  Саййид  Абдуллоҳ  ҳам  Сулаймони- 
яга  келган  Мавлонони  зиёрат  қилгани  мадраса  томон  борганди. 
Олимнинг  суҳбатларига  бироз  вақт  қатнаб,  камолга  келди  ва  ха- 
лифаи  акмали,  яъни  энг  комил  халифаси  бўлди.  Мавлоно  Холид 
Бағдодийга  биродарининг  ўғли  Саййид  Тоҳонинг  фавқулодда 
ва  юксак  истеъдоди  ҳақида  сўз  очди.  Мавлоно  Холид  Бағдодий 
ҳазратлари  кейинги  келишида  уни  бирга  олиб  келишини  амр  этди- 
лар.  Саййид  Абдуллоҳ  иккинчи  зиёратида  жияни  Саййид  Тоҳони 
ҳам  бирга  олиб  борди.  Мавлоно  ҳазратлари  Саййид  Тоҳони  кўрар- 
кўрмас,  унга  Абдулқодир  Гейлоний  ҳазратларининг  қабрига  бориб, 
истиҳора  қилишини  буюрдилар.  Саййид  Тоҳо  мақбара  ёнидаги  би- 
нода,  истиҳора  қилди.  Бобоси  Абдулқодир  Гейлоний  ҳазратлари 
“Мавлоно  Холид  замонининг  олими,  авлиёларнинг  буюгидир. 
Дарров  унинг  олдига  бориб,  таслим  бўлгин,  унинг  амрига  кир- 
гин!”  деб  буюрдилар. 

Саййид  Тоҳо  катта  бобоси  Саййид  Абдулқодир  Гейлоний 
ҳазратларининг  маънавий  амри  ва  изни  билан  Мавлононинг 
ҳузурига  келди.  Бу  шундай  келиш  эдики,  жуда  оз  кишиларга  на- 
сиб  бўлганди.  Қандай  бебаҳо  илмларни  қўлга  киритиб  кетиши 
шу  келишидан  маълум  эди.  Мавлоно  Саййид  Тоҳонинг  етилиб  ка- 
мол  топишига,  кўз  кўриб,  қулоқ  эшитмаган,  қалблар  тушуна  ол- 
маган  мақому  мартабаларга  эришишига  устози  астойдил  ҳиммат 
кўрсатиб,  ёрдам  бердилар.  Кейинчалик  замонининг  энг  буюк  оли- 
ми  ва  авлиёси  бўладиган  тарзда  уни  тарбияладилар.  Риёзатида  ҳеч 
қусур  қилмадилар. 

Мавлоно  ҳазратлари  етиштириш  ва  тарбия  асносида  Саййид 
Тоҳога  тоғдан  тош  олиб  келтиртирди.  Бу  ҳол  талабалари  орасида 

таажжубга  сабаб  бўлиб  “Устозимиз  Мавлоно  Расулуллоҳнинг  аҳли 
байтига  жуда  ҳурматкор  бўлганлари  ҳолда  Саййид  ҳазратларини 
тоққа  юборишида  қандай  ҳикмат  бор?”  дейишарди.  Ҳазрати 
Мавлоно  эса,  бу  хусусда  сукут  сақларди. 

Саййид  Тоҳо  ҳазратлари  Мавлоно  Холид  Багдодийнинг  ёнида 
саксон  кун  қолганидан  кейин  авлиёликда  жуда  юксак  даражага 
эришди.  Кашф  ва  каромат  соҳиби  бўлиб,  хилофати  мутлақо  билан 
шарафландилар. 

Саййид  Тоҳо  ҳазратлари  хилофотга  мушарраф  бўлиб,  Барда- 
сурга  борадиган  вақт  Мавлоно  уни  катта  бир  жамоат  билан  ку- 
затдилар.  Хайрлашгандан  кейин  Саййид  Тоҳо  Мавлононинг  кет- 
ганлигини  ҳис  этиб,  отига  минмоқчи  бўлганида  узангини  биров 
тутиб  турганини  пайқади.  Қараганида  устози  Мавлоно  эканлиги- 
ни  кўрди.  “Астагфируллоҳ”  деб,  ортга  чекинди.  Мавлоно  Саййид 
Тоҳо  ҳазратларига  “Бир  вақтлар  нафсингизни  тарбиялаш  учун  сиз- 
га  тогдан  тош  ташиттирардим.  Энди  Расули  акрамнинг  Аҳли  бай- 
тига  бўлган  ҳурматим  туфайли  узангингизни  мендан  бошқа  кимса 
тутолмайди.  Сиз  ҳам  бундан  қочолмайсиз”  дедилар.  Саййид  Тоҳо 
сиқилиб  “Амр  адабдан  устундир”  сўзига  риоя  этиб,  отига  минди- 
лар.  Бир  муддат  минглаган  олим,  талаба  ва  халқ  кузатувида  юрди. 
Сўнгра  Мавлоно  тўхтади.  Қўлидаги  тизгинни  Саййид  Тоҳога  бе- 
риб  “Бундан  кейин  тизгинларингиз  ўз  қўлингизда.  Тарбия  ва  таъ- 
лимингизда  асло  қусур  қилмадим.  Жаноби  Ҳақ  ёрдамчингингиз, 
буюкларнинг  руҳлари  мададкор  бўлсин”  дедилар.  Саййид  Тоҳо 
Хаккорий  ҳазратлари  Мавлоно  Холид  Бағдодийнинг  халифаси  си- 
фатида  Бардасурга  келдилар. 

Амакиси  Саййид  Абдуллоҳ  Наҳрида  талаба  етиштириш  билан 
машғуллигида,  у  ерга  жуда  яқин  бўлган  Бардасур  қишлоғига  Сай- 
йид  Тоҳонинг  юборилиш  ҳикматини  тушунмаган  баъзилар  “Бун- 
дай  буюк  икки  халифанинг  битта  жойга  юборилишининг  сабаби 
нима?”  дердилар.  Буни  оз  вақтдан  кейин  Саййид  Абдуллоҳ  вафот 
этганидан  сўнг  тушундилар.  Бундан  кейин  у  ернинг  халқи  тара- 
фидан  Саййиди  Бузург  (Буюк  устоз)  дея  машҳур  бўлган  Саййид 
Тоҳо  ҳазратлари  Наҳри  қишлоғига  келиб,  иршодни  бошладилар. 
Бу  ерда  қирқ  икки  йил  илм  толибларига,  Ҳақ  ошиқларига  ва  Ҳақни 
излаганларга  илм,  файз  ва  нур  сочдилар.  Ошиқлар  узоқ-яқиндан 
парвона  каби  бу  иршод  ва  нур  манбаининг  атрофига  тўпландилар. 

Саййид  Тоҳо  ҳазратларининг  суҳбатлари  баракати  билан  кўплаб 
кишилар  Аллоҳу  таолонинг  розилигини  қозонди.  Уни  кўрган  мус- 
лим  ёки  ғайри  муслим  шу  онда-ёқ  Аллоҳу  таолони  хотирларди. 

Инкорчи  ва  бидъат  соҳибларидан  сақланиш  хусусида  шундай 
деганди: 

“Мункирдан  (инкорчидан)  ва  бидъат  аҳлидан  арслондан 
қочгандек  қочинг!  Мункирнинг  нонини  еган  кишининг  қалби 
қирқ  кун  зикр  этолмайди.  Бу  мункирлар  Расулуллоҳ  замонида 
бўлганларида  У  зотга  имон  этмасларди.” 

Саййид  Тоҳо  Хаккорий  ҳазратлари  вафо  ва  садоқатда  ҳазрати 
Абу  Бакр  Сиддиқ,  шижоат  ва  адолатда  ҳазрати  Умар,  ҳаё  ва  ҳилмда 
ҳазрати  Усмон,  вилояти  куброда  ҳазрати  Алини  (родиаллоҳу 
анҳум)  тамсил  этардилар.  Гўё  Расулуллоҳга  яқин  бўлган  Асҳоби 
киромдан  бири  каби  эди. 

Виқор  ва  ҳайбатидан  атрофидагилар  муборак  юзига  тик  қарай 
олмасдилар.  Юзидаги  ҳайбат  нури  ўн  тўрт  кечалик  ойдек  кўзларни 
қамаштирарди.  Пешонаси  кенг,  қошлари  қалин,  икки  қошларининг 
ораси  очиқ,  муборак  кўзлари  қора,  юзлари  юмалоқдан  келган,  чам- 
бар  соқолли,  ўрта  бўйли  худди  бир  нур  парчаси  эдилар.  Кўнгил 
соҳиблари  кўришлари  билан  зотига  руҳан  ошиқ  бўлар  эдилар. 
Суҳбатларида  иштирок  этганлар  ошиқликдан  ўзларидан  кетиб 
қолардилар.  Наҳри  ҳудудига  кирганида  файз  ва  муҳаббат  ифорла- 
ри  ақлли  бўлган  ва  кўнгил  соҳибларини  истило  этарди.  Зиёратчи- 
лар  таҳоратсиз  ҳолда  Наҳрига  киролмасдилар. 

Саййид  Тоҳо  ҳазратлари  таҳажжуд  намозини  аксарият  ўз  уйида, 
баъзан  масжидда  ўқирдилар.  Чошгоҳ  намозини  ҳар  доим  масжид- 
да  ифо  этардилар.  Ҳар  куни  мадрасаларни  назорат  қилар,  мудар- 
рис  ва  талабаларнинг  таҳсилини  тадқиқ  этардилар.  Мударрис- 
ларнинг  мушкул  масалаларини  ҳал  этарди.  Наҳри  чумоли  инидек 
доим  солиҳлар  ва  толиблар  билан  қайнаб  ётарди.  Минглаб  кўнгил 
соҳиблари  файз  олиш  учун  бўйинларини  эгиб,  бу  даргоҳга  оқиб  ке- 
лардилар.  Кечаю  кундуз  бу  мақомнинг  зикр,  фикр,  ибодат  ва  тоат- 
сиз  бир  они  ҳам  бекор  ўтмасди.  Саййид  Тоҳо  ҳазратлари  даргоҳга 
ташриф  буюрганларида  барчанинг  қалби  кўнгли  инжу  сочилган 
тилларидан  чиқадиган  сўзларга  боғланарди. 

Аср  намозидан  кейин  “Хатми  хажагони  кабир”,  сўнгра  имоми 
Раббоний  ҳазратларининг  “Мактубот”и  ўқиларди.  Саййид  Фаҳим 

ҳазратлари  Наҳрида  бўлса  унга,  бўлмаса  муҳтарам  куёвлари  ва  ха- 
лифалари  Саййид  Абдулаҳад  ҳазратларига  ўқитардилар. 

Бунда  баъзи  калима  ва  жумла  устида  қилинган  кенг  изоҳлар 
суҳбатларининг  асосини  таттткил  этарди.  Наҳрида  меҳмонлар, 
масалан  бош  вазир  бўлса  ҳам,  шом  билан  хуфтон  орасида 
овқатланишга  танаффус  берилмасди.  Бу  вақт  зикр,  фикр  ва  ибо- 
дат  билан  ўтказиларди.  Кечки  овқат  шом  намозидан  аввал  ейилар- 
ди.  Мухлислари  ва  талабаларидан  ҳеч  кимни  унутмас,  ҳар  бири- 
нинг  аҳволини  сўраб-суриштирардилар.  Кимнинг  бирон  ташвиши 
бўлса,  дарров  уни  ҳал  этишга  ҳаракат  қилардилар.  Силаи  раҳмга, 
қариндошлар  зиёратига  аҳамият  берар,  муҳтожларнинг  эҳтиёжини 
қондирардилар.  Устозининг  тавсиялари  бўйича,  давлат  одамлари 
билан  алоқа  қилмас,  фақат  баъзи  мусулмонларга  зарар  етмаслик 
учун  уларга  мактуб  ёзардилар.  Ҳолбуки  Султон  Абдулхамид  хон- 
дан  бошлаб,  бутун  давлат  одамлари  у  зотнинг  ҳар  бир  амрларига 
тайёр  эдилар. 

Саййид  Тоҳо  Хаккорий  ҳазратларининг  жуда  кўп  кароматлари 
бордир. 

Бир  кеча  ўғри  Саййид  Тоҳо  ҳазратларининг  омборига  ки- 
риб,  бир  қоп  ун  ўгирламоқчи  бўлди.  Қопни  тўлдирди,  лекин  уни 
кўтаролмади.  Ярмини  бўшатди,  лекин  барибир  кўтаролмади.  Яна 
бироз  бўшатди.  Яна  кўтаролмади.  Шу  вақт  Саййид  Тоҳо  ҳазратлари 
омборга  келиб  “Нима  қопни  кўтара  олмаяпсанми?  Сенга  ёрдам- 
лашай”  дедилар.  Ўгри  буни  эшитиб,  тахтадек  қотиб  қолиб,  ҳеч 
нарса  деёлмади.  Саййид  ҳазратлари  қопни  кўтариб,  ўғрининг  ел- 
касига  қўйгандан  кейин  “Буни  ол-у  бу  ердан  кет,  бизнинг  одамла- 
римиз  кўрмасин.  Кўриб  қолишса,  озор  беришади.  Энди  яна  бирон 
эҳтиёжинг  бўлса,  омборга  эмас,  бизга  келгин!”  деганида  ўғри  тав- 
ба  қилиб,  содиқ  талабаларидан  бўлди. 

Устози  Мавлоно  Холид  Бағдодий  ҳазратлари  унга  ёзган  бир 
мактубида  айтдики:  “Аллоҳу  таоло  қалбим  севгилиси  Саййид 
Тоҳони  фано  ва  бақо  мақомларининг  ниҳоясига  эриштириш  би- 
лан  шарафлантирсин.  Бу  фақирга  муҳаббат  ва  ихлос  боғи  би- 
лан  боғлиқлигингизни  билдирган  мактубингиз  келди.  Юксак 
Нақшибандия  йўлига  хизмат  этаётганингиз  ва  Қуръони  каримни 
бир  усул  билан  хатм  қилаётганингиз  ҳақидаги  хабарга  жуда  севин- 
дик.  Ихлосли  бўлиш  шарти  билан  инсонлар  сизнинг  воситангизда 

Аллоҳу  таолога  ибодат  этиш,  жаноби  пайғамбаримизнинг  суннати 
саниясига  эргашишдек  нима  иш  қилсалар  ҳам,  улар  қозонган  са- 
воб  қадар  сизнинг  амал  дафтарингизга  ҳам  савоб  ёзилади.  “Яхши 
йўл  очган  кишига  очган  йўлининг  савоби  берилганидек  бу  йўлда 
юрадиганларнинг  ҳам  савоби  берилади.  Бу  билан  бирга  уларнинг 
савобидан  зарра  қадар  камаймайди”  ҳадиси  шарифи  бу  сўзимизга 
очиқ  далилдир.  Сизга  Аллоҳу  таолонинг  саломи,  раҳмат  ва  барака- 
ти  бўлсин.  Қулларнинг  энг  заифи  Холид  Нақшибандий.” 

Саййид  Тоҳо  ҳазратлари  талабаси  Саййид  Сибғатуллоҳ 
Арвосийга  ёзган  форсча  бир  мактубида  шундай  деганди:  “Икки 
нарсани  муҳофаза  қилмоқ  лозимдир.  Булар  диннинг  соҳибига  чам- 
барчас  боғлиқлик  ҳамда  устозига  ихлос  ва  муҳаббатдир.  Бу  икки 
нарса  бўлса,  нима  берилса  ҳам  неъматдир.  Бу  иккиси  қувватли 
бўлиб,  бошқа  ҳеч  нарса  берилмаса  ҳам  хафа  бўлмаслик  керак. 
Охирида  барибир  берилади.  Агар,  Аллоҳ  сақласин,  бу  икки  нар- 
садан  бирида  камчилик  ва  нуқсон  бўлса-ю,  бу  билан  бирга  ҳоллар 
ва  завқлар  берилса,  буларни  истидрож  деб  билиш  керак.  Тўғри  йўл 
будир.  Аллоҳу  таоло  муваффақ  қилсин!” 

Ироқдан  икки  саййид  ўсмир  ҳадяларни  олти  хачирга  юклаб, 
Наҳрига  Саййид  Тоҳо  ҳазратларига  келтириш  учун  йўлга  чикдилар. 
Харунан  қишлоғидан  ўтаётганда  Саййид  Тоҳо  ҳазратларининг  бу- 
юклигини  инкор  этувчи  Мусо  бей  исмли  киши,  хачирларни  юкла- 
ри  билан  бирга  тортиб  олди.  Йигитлар  йиғлаганча  Наҳрига  ке- 
либ,  Саййид  Тоҳо  ҳазратларини  хабардор  қилдилар.  Саййид  Тоҳо 
ҳазратлари  Мусо  бейга  хабар  юбориб  “Бу  хачирларнинг  юклари 
менга  оид  бўлганидан  юклар  сеники  бўлсин.  Бу  ёш  йигитлар  сай- 
йиддир.  Уларга  марҳамат  қилгин,  хачирларини  қайтариб  бергин” 
дедилар.  Муса  бей  амрларга  қулоқ  солмай,  хачирларни  қайтармади. 
Иккинчи  марта  хабар  юбориб  “Менинг  номим  ва  ҳурматим  учун 
берсин”  деб  илтимос  қилдирдилар.  Бунга  ҳам  қулоқ  солмагани- 
дан  кейин  Саййид  Тоҳо  қаттиқ  ғазабланиб  “Қани  Жума  келсин-чи, 
бермаганини  кўрамиз”  дедилар.  Жума  кечаси  Наҳридан  талаба- 
лари  бориб,  ишнинг  натижасини  кутдилар.  Бей  меҳмонхонасида 
ҳамтовоқлари  билан  Саййид  Тоҳонинг  авлиёлигини  инкор  қилиб, 
бу  хусусда  ҳаддидан  ошиб,  бўлмағур  гаплар  айтиб  ўтирарди. 

Бу  фисқ  мажлисидан  сўнг  ётоқхонасига  кириб  ётиши  билан 
ошқозонида  оғриқ  пайдо  бўлиб  “Қорним!..  Қорним!..”  дея  жон 

берди.  Вазиятни  тушунган  тўққиз  ўғли  зудлик  билан  хачирлар- 
ни  юклари  билан  Наҳрига  олиб  бориб  топширдилар  ва  Саййид 
Тоҳога  ёлвордилар:  “Марҳамат  қилиб  отамизнинг  дафн  маросими- 
да  бўлиб,  дуо  қилинг!”  уларга  жавобан:  “Менинг  у  ерга  боришим- 
нинг  унга  ҳеч  фойдаси  йўқ”  дедилар.  Фарзандлари  ялиниб-ёлвориб 
қўймадилар.  Ниҳоят  ҳазрати  Саййид  ўринларидан  туриб,  жанозага 
бордилар.  Майитнинг  қоп-қора  бўлиб  қолганини  кўрдилар.  Дафн- 
дан  кейин  Саййид  Тоҳо  “Менинг  келишимдан  зарра  қадар  фойда 
кўрмади”  дедилар.  Жаноби  Ҳақ  бир  саййидни  ҳақорат  қилишнинг, 
уни  ранжитишнинг  жазосини  берди.  Буни  ҳамма  очиқ-ойдин 
кўрди. 

Ван  шаҳрининг  Гурпинор  туманидан  бир  зот  Наҳрига  келиб 
Саййид  Тоҳога  шогирд  бўлишни  истади.  Қабул  этилганидан  кейин 
ортига  қайтиб,  уйига  келди.  Талаба  бўлганидан  бир  неча  кун  ўтгач, 
молларининг  бир  қисмини  бўри  еб  кетди.  Шайтон  “Бу  устозга  шо- 
гирд  тушиш  сенга  ярамади,  хосиятсиз  келди”  деб  васваса  берди. 
Бу  шогирд  ниҳоят  Саййид  Тоҳо  ҳазратларининг  унга  ҳадя  қилган 
тасбеҳини  қайтариб  бериши  учун  Кўса  Халифа  номли  устози- 
нинг  халифасига  ташлаб  келди.  Нияти  устозидан  ажралиш  эди. 
Тасбеҳни  Саййид  Тоҳо  ҳазратларига  берганларида  у  зот  шунча- 
ки  табассум  қилдилар.  Орадан  ойлар  ўтганди.  Бир  куни  Саййид 
Тоҳо  ҳазратлари  пешин  намозига  тураётганида  бирдан  муборак 
қўлларини  олдинга  силкитиб  “Даф  бўл,  ё  лаъин!”  деб  намозни 
бошладилар.  Намоздан  кейин  Кўса  Халифа  “Устоз,  қўлларингизни 
силкишдан  мақсад  недир?”  деб  сўради.  Саййид  ҳазратлари  ‘Тур- 
пинорда  бир  мусулмон  сакаротда  экан,  шайтон  алайҳилаъна  унинг 
имонсиз  кетиши  учун  уринарди.  Буюкларнинг  баракати  билан  даф 
қилинди.  Бу  одам  имон  билан  жон  таслим  қилди”  деб  жавоб  бер- 
дилар.  Халифа  Кўса  “Тасбеҳни  қайтариб  берган  кишими?”  деб  са- 
вол  қотди.  Саййид  Тоҳо  “Ҳа,  ўша”  дедилар.  “Устоз,  нимага  ёрдам 
қилдингиз.  У  одобсизлик  қилиб,  ҳадянгизни  қайтариб  берганди” 
деганида  “Майли,  у  бир  вақтлар  бизни  озгина  бўлса  ҳам  севганди” 
деб  жавоб  бердилар. 

Саййид  Тоҳо  ҳазратлари  ўзини  Мавлоно  Холид  Бағдодий 
ҳазратларига  олиб  борган  валинеъмати  амакиси  Саййид  Абдуллоҳ 
ҳазратларига  бу  буюк  неъматнинг  шукри  сифатида  доим  ҳурмат 
ва  хизматда  бўлдилар.  Уни  ҳар  доим  яхшилик  билан  ёд  этдилар 

ва  руҳига  жуда  кўп  савоблар  жўнатдилар.  Бундан  ташқари  “Вафот 
этганимда  қабримни  қабристоннинг  энг  устки  тарафига  қазингки, 
мени  зиёрат  қилишга  келганлар  амаким  Абдуллоҳ  ҳазратларининг 
қабрлари  орқали  ўтишга  мажбур  бўлсинлар.  Шу  тариқа  у  зот- 
ни  ҳам  зиёрат  қилиб,  руҳига  савоблар  ҳадя  этсинлар”  дедилар. 
(Бу  қабристоннинг  ичида  битта  сўқмоқ  йўл  бор  эди.  Саййид 
Абдуллоҳнинг  қабри  киришда  эди.  Саййид  Тоҳо  ҳазратларининг 
қабрига  бормоқчи  бўлган  киши  Саййид  Абсдуллоҳнинг  қабри  ёни- 
дан  ўтиши  лозим.) 

Бир  куни  Саййид  Тоҳо  ҳазратлари  Саййид  Сибгатуллоҳга  айт- 
диларки: 

“Мулла  Сибгатуллоҳ!  Устозга  муҳаббат  ва  у  билан  суҳбат  барча 
нарсадан  устундир.  Чунки  устоз  камол  мартабаларининг  энг  юк- 
сагига  эриштириш  ва  унга  маърифатларни  бериш  билан  шогирди- 
нинг  дил  хасталигини  даволайди.” 

Яна  айтдиларки: 

“Шоҳ-и  Нақшбанд  ҳазратлари  йўлининг  асосини  Асҳоби  ки- 
ромнинг  йўли  устига  қурганлар.  Улар  Расулуллоҳнинг  муҳаббати 
билан  етишганидек,  бизга  ҳам  устозга  бўлган  муҳаббат  етарли- 
дир.” 

Бир  халифасига  шундай  дедилар: 

“Халққа  аввал  ишора  билан  муоамала  қилгин,  бу  фойда  берма- 
са  ибора  (сўз)  билан  сўзлагин.  Бу  ҳам  фойда  бермаса,  ундан  юз 
ўгиргил.  Сен  бировдан  юз  ўгирсанг,  Расулуллоҳгача  бутун  Силси- 
лаи  олия  буюклари  ундан  юз  ўгиради.” 

Турли  вақтлардаги  суҳбатларида  айтардиларки: 

“Амалларингизни  ужб  (ўз-ўзига  бино  қўиш,  ўзини  ёқтириш, 
ибодатларини  хуш  кўриш)  билан  бажариш  орқали  зинҳор  маҳв 
қилманг!  Бизнинг  йўлимиздаги  йўлчиларнинг  фойдалари  ота-она- 
ларига  ҳам  тегади.” 

Тоҳо  Хаккорий  ҳазратлари  Наҳрида  қолган  қирқ  икки  йил  да- 
вомида  исломиятнинг  амр  ва  тақиқларини  инсонларга  билди- 
риб,  уларнинг  дунё  ва  охиратда  қутулишлари  учун  тиним  бил- 
май  ҳаракат  қилдилар.  Бутун  устозлари  каби  исломнинг  гўзал 
ахлоқини  атрофига  ёйдилар.  Сиёсатга  аралашмадилар.  Кўплаган 
авлиё  етиштириб,  уларга  хилофат  бериб.  зиммаларига  Исломият- 

нинг  амр  ва  тақиқларини  ёйиш  вазифасини  юкладилар.  Халифала- 
рининг  энг  машҳурлари:  биродари  Саййид  Муҳаммад  Солиҳ,  Сай- 
йид  Сибгатуллоҳ  Арвосий,  Саййид  Фаҳм  Арвосийдир.  Булардан 
бошқа  халифалари  ҳам  бор. 

Саййид  Тоҳо  Хаккорий  ҳазратлари  1852  йили  аср  вақтида  Х,арам 
чашмаси  деган  дарахтзорда  шогирдлари  билан  суҳбат  қиларди. 
Суҳбат  вақтида  иккита  мактуб  келди.  Буларни  қийматли  куёви 
Абдулаҳад  Афандига  ўқитганидан  кейин  “Абдулаҳад!  Шуҳрат 
офатдир.  Энди  бизнинг  дунёдан  кетиш  вақтимиз  келди”  дедилар. 
Абдулаҳад  “Тинчликми  устоз?  Шомдан  келган  бу  икки  мактуб 
нима  эди?”  деди.  Шу  куни  суҳбатдан  кейин  хонаи  саодатларига 
кирдилар  ва  бетоб  тушдилар.  Ун  бир  кун  хаста  ётдилар.  Хастали- 
ги  огир  бўлишига  қарамай  намозларини  имкон  борича  тик  туриб 
ўқишга  ҳаракат  қилдилар.  Хасталигининг  ўн  иккинчи,  шанба  куни 
талабалари  ва  яқинлари  билан  рози-ризолик  олиб,  видолашдилар 
ва  васиятини  қолдирдилар.  Укаси  Саййид  Солиҳ  ҳазратларини 
чақиртирдилар.  У  ҳақида  “Биродарим  Солиҳ  комил  бир  авлиёдир. 
Ҳамманинг  боши  унинг  этакларидан  ҳам  пастроқдадир”  деди- 
лар.  Урнига  Солиҳ  биродарини  халифа  қилиб  қолдирдилар.  Аср 
вақтида  шогирдларининг  Ёсини  шариф  тиловати  асносида  мубо- 
рак  руҳини  калимаи  тавҳид  айтиб,  таслим  этдилар. 

Қабри  Наҳридадир.  Уни  севадиган  ошиқлари  узоқ  жойлардан 
келиб,  муборак  қабридан  тараётган  нурлардан,  файзлардан  исти- 
фода  қилмоқда,  баракатланмоқдалар. 

Сен  излаган  нарса  бу  даргоҳда  йўқ 

Мусул  тарафларда  шайхлик  давосида  бўлган  бир  кимса  шо- 
гирдларидан  бирини  Саййид  Тоҳо  ҳазратларининг  ёнига  юбориб, 
“Саййид  Тоҳога  суннатга  хилоф  бирон  ножўя  иш  ишлатмасдан  ор- 
тингга  қайтма!”  деди.  Шогирди  Наҳрига  келди.  Ааср  намозидан 
сўнгра  Саййид  Тоҳо  ҳазратларининг  масжид  олдида  турган  пойаф- 
залидан  чап  пойини  узоқроққа  суриб  қўйди.  Бу  билан  масжиддан 
ўнг  оёқ  билан  чиқишини  ва  шу  тариқа  суннатга  мос  бўлмаган  бир 
иит  қилдиришни  режалаштирганди.  Лекин  Саййид  Тоҳо  ҳазратлари 
одамлар  орасидан  у  кишига  “Олган  пойафзални  дарров  ўрнига 
қўйгин!  Сен  излаган  нарса  бу  даргоҳда  йўқ”  дедилар. 

Ҳасса  ва  калтак 

Харки  қабил  асид  ан  Мулл  а  Абд  уллоҳ  исмли  бир  муд  аррис  иккита 
шогирди  билан  Наҳрига  зиёратга  кетаётганида  йўлда  анҳор  бўйига 
дам  олгани  қўнишди.  Мулла  Абдуллоҳ  гап  орасида  талабаларига 
“Х,амма  Наҳрига  таҳоратли  ҳолда  боради.  Х,еч  ким  таҳоратсиз 
қишлоққа  кирмаган.  Мен  ушбу  одатни  бузиб,  таҳоратсиз  бораман” 
деди.  Талабалари  “Устоз,  биз  ҳам  одатни  бузмасдан  таҳоратли 
ҳолда  борайлик”  десалар  ҳам  “Нима  бу  диннинг  ҳукмими?  Мен 
қилмайман”  деди.  Бу  орада  юз-қўлини  юваётганида  қўлтиғидаги 
ҳассаси  сувга  тушиб  кетди.  Қўлини  узатиб,  ҳассасини  олмоқчи 
бўлганида,  ҳикмати  илоҳий,  ҳасса  унинг  юз-кўзига  урилиб,  баша- 
рисини  қонга  белади.  Сўнгра  ҳасса  йўқ  бўлди.  Мударрис  Мавлоно 
ҳақида  гапирганларига  пушаймон  бўлди.  Яраларини  боғлаб, 
таҳорат  олди.  Наҳрига  борди.  Саййид  ҳазратларининг  ҳузурига  ки- 
риб,  ҳассасини  деворда  осилиб  турганини  кўрди.  Нигоҳи  ҳассада 
қотиб  қолганида  Саййид  Тоҳо  ҳазратлари  “Менимча,  мана  шу 
ҳассадан  калтак  едингиз”  дедилар.  Мулла  Абдуллоҳ  қилганларига 
пушаймон  бўлиб,  тавба  қилди.  Талабаси  бўлиб  шарафланди. 

Саййид  Муҳаммад  Солиҳ 
ҳазратлари 

Саййид  Муҳаммад  Солиҳ  Усмонли  империяси  вақтида  Тур- 
кияда  етишиб  чиққан  авлиёларнинг  энг  улуғларидан.  Силсилаи 
олиянинг  ўттиз  иккинчисидир.  Буюк  авлиё  Саййид  Абдулқодир 
Гейлоний  ҳазратларининг  ўн  биринчи  невараси  ва  Тоҳо  Хаккорий 
ҳазратларининг  укаси  бўлиб,  саййиддир.  1865  йили  Наҳрида  ва- 
фот  этди.  Қабри  акаси  ҳамда  устози  бўлган  Саййид  Тоҳо  Хаккорий 
ҳазратларининг  оёқ  тарафидадир. 

Саййид  Солиҳ  кичик  ёшлигидан  Қуръони  карим  ўқишни 
ўрганди.  Жуда  зукко  эди.  Қисқа  вақтда  Қуръони  каримни  ёд  олди. 
Мадрасага  бориб,  тафсир,  ҳадис,  фиқҳ  каби  зоҳирий  илмлар  би- 
лан  бир  қаторда  замонининг  фан  ва  адабиёт  билимларини  ҳам 
ўрганиб,  буюк  олим  бўлди.  Тасаввуфда  ҳам  етишиб,  қалб  илмлари- 
да  маърифат  соҳиби  бўлиш  учун  акаси  Саййид  Тоҳо  Хаккорийнинг 
суҳбатлари  билан  шарафланди.  Бир  неча  йиллар  хизматида  бўлди. 

Муборак  таважжуҳларига  қовушди.  Вилоят  даражаларида  жуда 
юксалди.  Устози  унга  ижозат  бериб,  шогирд  тарбиялаш  учун  Бар- 
дасурга  жўнатди.  Саййид  Солиҳ  ҳазратлари  у  ерда  талабага  дарс 
беришни  бошладилар. 

Саййид  Тоҳо  ҳазратларидан  вафоти  яқинлашганда  «сиз- 
дан  кейин  бу  мақомга  кимнинг  ўтириши  муносиб  бўлур?»  деб 
сўраганларида  “Биродарим  Солиҳ  комил  ва  етукдир.  Бошқаларнинг 
боши  унинг  пойқадами  тагидадир”  дея  Саййид  Солиҳни  кўрсатган 
эдилар.  Саййид  Солиҳ  ҳазрат  хаста  қалбларга  шифо  бўлган 
суҳбатлари  билан  қанчадан-қанча  ошиқларнинг  камолга  келиши- 
га,  Ҳаққа  яқинлашиб,  валийлик  мартабасига  эришишларига  воси- 
та  бўлдилар. 

Саййид  Солиҳ  ҳазратлари  муҳаббат  ва  одоб  соҳиби  бўлиб,  ва- 
роъ  ва  тақвоси  кучли  эди.  Ҳаромлардан  қаттиқ  сақланар,  шубҳали 
бўлган  мубоҳларнинг  ҳам  кўпини  тарк  этардилар.  Кунларнинг 
аксариятини  рўза  тутиб  ўтказарди.  Кечаларини  ибодат  билан  ке- 
чириб,  пешинга  яқин  қайлула  қилиб,  ухлаб  олар  ҳамда  суннати 
шарифага  эргашардилар.  Жуда  марҳаматли  бўлиб,  ҳеч  кимни  ран- 
житмасдилар.  Инсонларнинг  жаҳаннамда  ёнмаслиги  учун  қўлидан 
келган  ғайратни  кўрсатар,  Аллоҳу  таолонинг  амрларини  билди- 
рар,  ҳаромлардан  сақланишларини  таъминлардилар.  Ҳатто  ғайри 
муслимларга  ҳам  яхшилик  қилардилар.  Шу  сабабли  эътиқодидан 
қатъий  назар  барча  у  зотни  севарди. 

Саййид  Тоҳо  ҳазратларининг  5^ли  Убайдуллоҳ  отасининг 
ўрнига  ўтирган  амакиси  Саййид  Солиҳ  ҳазратларига  талаба 
бўлмасдан,  бошқа  халифаси  Саййид  Фаҳим  ҳазратларига  талаба 
бўлишни  хоҳлайди.  Фаҳим  Арвосий  эса  унга  “Муҳтарам  отангиз  ўз 
ўрнига  Саййид  Солиҳ  ҳазратларини  қолдирганлар.  Шу  сабабли  биз 
ҳам,  сиз  ҳам  унинг  суҳбатига  бориб,  унга  тобе  бўлишимиз  лозим” 
дейди.  Убайдуллоҳ  бунга  қарамай  эътироз  қилди.  Шунда  Фаҳим 
Арвосий  “Муборак  устозимизнинг  қабрига  бориб  сўраймиз.  Ни- 
мани  буюрсалар,  шуни  ишлайсанми?”  дейди.  У  “ҳа”  деб  жавоб  бе- 
ради.  Қабристонга  киришда  пойафзалларини  ечиб,  қабрнинг  ёнига 
борадилар.  Ҳали  ҳеч  нарса  деб  гапирмасларидан  Тоҳои  Хаккорий 
ҳазратларининг  “Фаҳим  Убайдуллоҳни  укам  Солиҳнинг  ёнига 
олиб  боргин”  деб  буюрганини  эшитишади.  Убайдуллоҳ  отасининг 

бу  амрини  эшитиб,  тезлик  билан  амакисининг  олдига  чопади. 

Саййид  Солиҳ  1865  йили  хасталанди.  Талабаларини  тўплаб, 
ҳар  бири  билан  розилик  сўраб,  хайрлашди.  Васиятини  қолдириб, 
“Қабримни  акам  Саййид  Тоҳо  ҳазратларининг  қабри  шарифининг 
оёқ  учи  тарафдан  қазинглар.  Адабга  риоя  этиб,  қабрда  ҳам  мубо- 
рак  оёқлари  бошим  устида  турадиган  ҳолда  бўлишини  таъмин- 
ланглар.  Биздан  кейин  Саййид  Фаҳимга  тобе  бўлинглар”  дедилар. 
Сўнгра  шогирдлари  Қуръони  карим  ўқиётган  вақтда  вафот  этиб, 
севганларига  қовушдилар.  Васиятини  айнан  бажардилар.  Қабрини 
устозининг  оёқ  учи  тарафидан  қаздилар.  Ҳозирда  бу  икки  қабрда 
учта  қабр  тоши  бор.  Яъни  Саййид  Тоҳо  ҳазратларининг  оёқ  учида- 
ги  тош  Саййид  Солиҳ  ҳазратларининг  бош  тошидир. 

Саййид  Муҳаммад  Солиҳ  ҳазратларининг  вафотидан  кейин 
ўрнига  Саййид  Фаҳим  Арвосий  ҳазратлари  ўтиб,  вазифасини  да- 
вом  эттирдилар.  Инсонларга  исломиятнинг  амр  ва  тақиқларини 
ўргатиб,  уларнинг  нажотларига  васила  бўлдилар. 

Саййид  Сибғатуллоҳ  Ҳизоний  ҳазратлари  Усмонлилар  дав- 
рида  яшаган  олим  ва  авлиё  бўлиб,  Саййид  Тоҳо  Хаккорий 
ҳазратларининг  талабаларидандир.  1870  йили  вафот  этди.  Қабри 
Ҳизоннинг  Ғайда  қишлоғидадир. 

Кичик  ёшлигидан  илм  таҳсилини  бошлади.  Отаси  Саййид 
Лутфуллоҳ  афанди  унинг  етишиши  учун  кўп  ғайрат  сарфлади. 
Жуда  закий  бўлган  Саййид  Сибғатуллоҳ  қисқа  вақтда  калом,  таф- 
сир,  ҳадис,  фиқҳ  каби  зоҳирий  илмларни  ўрганди.  Замонининг  фан 
билимларида  ҳам  мутахассис  бўлди.  Бидъатдан  узоқ  бўлиб,  жаноби 
пайғамбаримизнинг  суннатига  мос  ҳолда  ҳаёт  кечиришга  ҳаракат 
қилди.  Тасаввуфга  қаттиқ  боғлиқлик  ҳис  қилди.  Кўплаган  олим 
ва  авлиё  зотларнинг  илм  мажлисларида,  суҳбатларида  бўлди.  Ван 
шаҳрига  бориб,  Саййид  Муҳйиддин  афандининг  хизматига  кирди. 
Саййид  Сибғатуллоҳ  устози  берган  вазифаларни  бажариш  учун 
жон-жаҳди  билан  ҳаракат  қилди.  Оғир  риёзатлар  ва  мужоҳадалар 
чекди.  Яъни  нафсининг  истаганларини  қилмай,  истамаганлари- 
ни  ишлаб  нафсини  тарбиялади.  Узоқ  йиллар  устозига  хизмат  ва 
суҳбатида  бўлиш  билан  шарафланди.  Ғ1иҳоят  бир  куни  устози 
унга  “Вафот  этган  авлиёлардан  истифода  этадиган,  фойдаланади- 
ган  мақомга  келдинг”  дедилар.  Саййид  Муҳйиддин  вафот  этгач. 

Шайх  Холид  Жазрий  ҳузурига  борди.  Бу  муборак  зотнинг  ёнида 
вафот  этгунча  бўлиб,  суҳбатлари  билан  шарафланди.  Сўнгра  Сай- 
йид  Тоҳонинг  Мулла  Мурод  Хурусий  орқали  юборган  “Ўз  уйингга 
қайт!”  хабарига  биноан  Тоҳо  Хаккорийнинг  шарафли  хизматига  ке- 
либ,  ҳақиқий  ва  асосий  уйига  қайтди.  Унинг  бебаҳо  суҳбатларини 
худди  чўлда  чанқаганда  берилган  сувдек  руҳига  ҳаёт  берувчи 
васфда  топди.  Саййид  Тоҳо  ҳазратлари  жаноби  Расулуллоҳдан 
муршидлари  воситаси  билан  келаётган  файзу  баракатларни  унинг 
қалбига  қуйди.  Қалб  кўзи  очилиб,  юксак  мақомларга  эришди. 
Муршиди  Саййид  Тоҳо  ҳазратлари  вафот  этгач,  унинг  халифаси 
Саййид  Солиҳ  ҳазратларининг  суҳбатларига  давом  этди.  Саййид 
Тоҳонинг  ҳузурида  камолу  икмол  мартабаларига  етишган  Саййид 
Сибгатуллоҳ  Х,изон  ва  Ғайдада  халқни  иршод  қилишга  кириш- 
ди  ҳамда  инсонларга  исломиятнинг  амр  ва  тақиқларини  ўргатди. 
Суҳбатларига  қатнашиб,  бир  таважжуҳларига  мазҳар  бўлган  киши- 
нинг  қалбига  Аллоҳу  таолонинг  муҳаббати  дарров  жойлашарди. 
Диннинг  амрларига  қаттиқ  амал  қилар,  тақиқларидан  сақланарди. 

Айтардики: 

“Шогирд  бамисоли  товус  бўлмоги  керак.  Лекин  ўзи  гўзал 
қанотларига,  ранг-баранг  патларига  эмас,  қора  оёқларига  боқмоғи 
керак.  Ғ[афсини  қусурли  деб  билмагунича  истиқоматни  қўлга  ки- 
ритиб  бўлмайди.  Ўзига  шундай  танқидий  назар  билан  қарамаслик 
катта  гуноҳдир.  Муҳаббат,  ихлосли  амал  ва  ғайрат  шогирд 
бўлмоқнинг  шартидир.  Булардан  бирининг  кам  бўлиши  маънавий 
фалокат  аломатидир.” 

Авлиёнинг  ҳолларини  билиш  ва  тинглаш  ҳақида  айтдиларки: 

“Авлиёнинг  манқибаларини  тинглаш  муҳаббатни  орттира- 
ди.  Асҳоби  киромнинг  манқибалари  имонни  қувватлантиради, 
гуноҳларни  ювади.” 

Саййид  Тоҳо  ҳазратлари  унга  ёзган  мактубида  “Шогирднинг 
устозига  бўлган  ихлос  ва  муҳаббати  кучли,  итоати  дуруст  бўлса-ю 
лекин  ҳол  соҳиби  бўлмаса  зарари  йўқ.  Фақат  бу  уч  ишдан  бири- 
да  нуқсонлик  бўлиб,  ҳол  ҳам  бор  бўлса,  Аллоҳ  сақласин,  бу  исти- 
дрождир.  Бу  шаковат  (шаккоклик)  аломатидир”  деганлар.  Бу  мак- 
тубдаги  маъно  шунчалик  теранки,  бир  йил  бўйи  барча  ваъзларини 
мана  шу  сўзлар  билан  бошлагандилар. 

Вафот  этишларидан  аввал  айтдиларки: 

“Мақсад  исломият  билдирган  йўлда  истиқомат  узра  бўлмоқдир. 
Бидъатдан  ва  исломиятга  зид  бўлган  амаллардан  файз  олинмайди. 
Тасаввуф  исломиятга  эргашиш  деганидир.  Исломиятга  эргашмас- 
дан  вилоятга,  яъни  авлиёликка  эришилади  деган  кимса  бузуқ  ва 
зиндиқдир  (имонсиз).  Намозлардан  кейин  дарров  истиғфор  айтинг. 
Исломият  билдирган  хусусларга  эргашмаган  ва  суннатларни  тарк 
этган  одам  пир,  муршид,  раҳбар,  яъни  динда  йўл  кўрсатувчи  бўла 
олмайди.” 


Саййид  Фаҳм  Арвосий 
ҳазратлари 

Саййид  Фаҳм  Арвосий  ҳазратлари  Туркиянинг  шарқида  ети- 
шиб  чиққан  буюк  авлиёлардан.  Силсилаи  олиянинг  ўттиз  учинчи- 
сидир.  Усмонли  давлатининг  сўнгги  даврларида  яшаган.  Саййид- 
лардан  бўлиб,  “Ҳазрати  Шайх”  ва  “Аллома”  деган  лақаблари  ҳам 
бор.  “Арвосий”  деган  ном  билан  машҳур  бўлган.  Отаси  Саййид 
Абдулҳамид  Арвосийдир.  1825  йили  Ваннинг  Боғчасарой  (Му- 
кус)  туманига  қарашли  Арвос  қишлоғида  туғилди.  1895  йили  шу 
қишлоқда  вафот  этди.  Қабри  ҳам  шу  ерда  ва  ҳамон  муҳиблари  то- 
монидан  зиёрат  қилинмоқда. 

Покиза  оиласи  ўлканинг  шарқий  вилоятларида  илм,  ирфон  ва 
гўзал  ахлоқ  васфларининг  тимсоли  эди.  Замонанинг  олими,  фа- 
зилат  намунаси  бўлган  боболари  Қодирий  ва  Чаштий  йўлларига 
мансуб  эдилар.  Отаси  Арвос  қишлоғининг  даргоҳ,  хонақо  ва  ма- 
драсаларини  бошқарарди.  Саййид  Фаҳм  кичик  ёшида  отаси  Сай- 
йид  Абдулҳамид  афандини  йўқотди.  Онаси  саййида  Амина  хоним 
зоҳида,  тақво  ва  варо  соҳиби  бўлган  солиҳа  аёл  эди.  Жуда  кўп  аёл 
хизматчилари  бўлса  ҳам  илм  толибларининг  кийимларини  ўз  қўли 
билан  ювиб,  ёрдам  қиларди. 

Ёшлигидан  илм  ўрганишни  бошлаган  Саййид  Фаҳм  қисқа 
вақтда  Қуръони  каримни  хатм  қилди  ва  ёд  олди.  Сўнгра  боболари 
қурган  ва  кўп  йиллардан  бери  илм  манбаи  бўлиб,  жамиятга  олим- 
лар  тайёрлаб  бераётган  Арвос  мадрасаси  билан  Мукусдаги  Мир 
Ҳасан  Валий  мадрасасида  асос  диний  илмларни  ва  фан  билимла- 
рини  ўрганди.  Қисқа  бир  муддатга  илм  таҳсилига  танаффус  берди. 

Сўнгра  Жизрага  бориб,  Мавлоно  Холид  Багдодий 
ҳазратларининг  халифаларидан  Шайх  Холид  Жазарийнинг  дарсла- 
рига  қатнашди.  Қисқа  вақтда  тенгдошларидан  ўзиб,  илмда  илгари- 
лади.  Диний  илмларни  ва  замонининг  фан  билимларини  ўрганди. 

Саййид  Фаҳм  Жизрада  илм  таҳсили  билан  машгул  бўлган 
вақтда  амакисининг  ўгли  саййид  Сибгатуллоҳ  афанди  ҳам  Жиз- 
рага  келиб,  Мавлоно  Холид  Багдодий  ҳазратларининг  талабаси 
бўлган  Шайх  Солиҳ  Сибкий  ҳазратларидан  илм  ўрганди.  Жизра- 
дан  қайтишда  Ванга  кирди.  Шу  кунларда  буюк  авлиё  Саййид  Тоҳо 
Хаккорий  ҳазратлари  ҳам  Наҳрийдан  Ванга  келганди.  Саййид 
Тоҳо  ҳазратларининг  танланган  асҳобидан  бўлган  амакиси  Сай- 
йид  Муҳаммад,  Саййид  Сибгатуллоҳга  бориб  Саййид  Тоҳо  Хак- 
корий  ҳазратларига  шогирд  тушишини  тавсия  қилди.  Шу  тавсия 
бўйича  Саййид  Тоҳо  ҳазратлари  ҳузурига  бориб  шогирд  тушган 
саййид  Сибгатуллоҳ  у  зотнинг  хизмат  ва  суҳбатларида  бўлиб,  та- 
саввуф  йўлида  илгарилади.  Қисқа  муддатда  етишиб,  инсонларга 
исломиятнинг  амр  ва  тақиқларини  билдириш  хусусида  ижозат  ва 
хилофат  олди.  Ван  ҳокими  ва  аҳолиси  шу  ерда  қолишини  ўтиниб, 
ҳеч  қўймадилар.  Лекин  у  “Наҳрийга  қайтаман,  агар  Саййид  Тоҳо 
ҳазратлари  рухсат  берсалар,  бу  ерда  қоламан”  дедилар.  Ванда 
қолиш  истагини  арз  қилганларида  Саййид  Тоҳо  ҳазратлари  “Йўқ 
Мулла  Сибғатуллоҳ!  Ван  халқининг  ҳиммати  нуқсондир.  Ваннинг 
фатҳи  менинг  ва  сенинг  қўлингда  эмас.  Кашф  оламининг  маълумо- 
тига  кўра,  сизнинг  сулолангиздан,  яъни  Арвосий  хонадонидан,  илм 
ва  ирфони  билан  танилган,  Аллоҳ  билади,  фақат  унинг  (Саййид 
Фаҳмни  назарда  тутмоқда)  воситаси  билан  Ваннинг  иршоди  мум- 
кин  бўлади”  дедилар.  Саййид  Сибғатуллоҳ  Арвосий  ҳазратлари 
“Бу  зот  амакимнинг  ўғлидир.  Жизрада  илм  таҳсили  билан  машғул, 
илм  ва  ирфони  билан  машҳурдир”  дейди.  Саййид  Тоҳо  “Кейин- 
ги  келишингда  у  зотни  муҳаққақ  олдимга  олиб  келгин”  деб  амр 
қиладилар. 

Саййид  Сибғатуллоҳ  кейинги  сафар  устозини  зиёрат  қилиш 
учун  келганида  ёш  Саййид  Фаҳмни  ҳам  бирга  олиб  келади.  Саййид 
Тоҳонинг  ҳузурига  кириб,  суҳбати  билан  шарафландилар.  Кетади- 
ган  вақтида  Саййид  Сибғатуллоҳ  ва  ёнидагилар  Саййид  Тоҳонинг 
қўлини  ўпиб,  изн  олдилар.  Саййид  Сибғатуллоҳ  Саййид  Фаҳмнинг 
орқада  қолиб  кетганини  кўриб,  у  учун  ҳам  изн  сўради.  Лекин 


123 


Саййид  Тоҳо  ҳазратлари  Саййид  Фаҳмнинг  қолишини  муносиб 
кўриб  “У  шу  ерда  қолсин”  дедилар.  Саййид  Тоҳо  ҳазратларининг 
хизматида  қолган  Саййид  Фаҳм  қисқа  муддатда  камолга  етди.  Сай- 
йид  Тоҳо  ҳазратлари  у  ҳақида  “Бошқалар  олти  ойда  ўтган  масофа- 
ни  Саййид  Фаҳм  йигирма  тўрт  соатда  босиб  ўтди”  дедилар. 

Саййид  Тоҳо  ҳазратлари  бир  куни  Жомеи  шарифнинг  девори- 
га  суяниб,  Саййид  Фаҳмни  ишора  қилиб,  ёнига  чақирдилар.  Ёнига 
келгач  “Жуда  закий,  илмга  истакли  ва  қобилиятлисан.  Муҳаққақ 
“Мутаввал”  китобини  ўқишинг  керак”  деди.  Саййид  Фаҳм  “Кито- 
бим  йўқ,  устоз.  Биз  тарафларда  “Мутаввал”  ўқилмайди”  дегани- 
да  ўзининг  китобини  ҳадя  этдилар.  Муш  вилояти  Буланиқ  тума- 
ни  Обирий  қишлоғида  Мулла  Расул  Сибкий  исмли  буюк  олимга 
бориб,  ўқишни  тавсия  қиладилар.  Ҳузуридан  кетаётганида  “Сен 
закий  ва  тадқиқ  қилувчи  шогирдсан.  Саволларингга  устозлар 
қониқтирувчи  жавоб  беролмайдилар  ва  безовта  бўладилар.  Дарс 
вақтида  бирон  мушкулот  пайдо  бўлса,  уларни  безовта  қилмагин. 
Қўлингни  кўксингга  қўйиб,  мени  эслагин.  Иншаллоҳ  дарҳол  муш- 
кулингни  ҳал  қиламан”  дедилар. 

Устозининг  қўлини  ўпиб,  дуосини  олган  Саййид  Фаҳм  Арво- 
сий  “Мутаввал”  ўқиш  учун  замонининг  Шарқий  Онадўлидаги  энг 
буюк  олимларидан  бўлган  Мулла  Расул  Сибкийнинг  ҳузурига  бор- 
ди.  Мулла  Расул  “Мен  анчадан  буён  Арвос  оиласига  мансуб  би- 
рон  одамга  дарс  бериш  орзусида  эдим.  Чунки  ўзим  Арвосда  Мул- 
ла  Расул  Закийдан  ўқидим.  У  оилага  мансуб  бу  зотда  зукколикдан 
асар  ҳам  кўринмайди.  Аслида  бу  оиланинг  инсонлари  жуда  закий 
бўлишарди”  деди.  Саййид  Фаҳм  Мулла  Расулдан  дарс  олишни 
бошлади.  Лекин  Саййид  Тоҳо  ҳазратларининг  тавсияси  бўйича, 
дарс  вақтида  савол  бермасликка  қаттиқ  аҳамият  берарди.  Ҳатто 
Мулла  Расул  Саййид  Фаҳмнинг  шогирдларидан  бири  бўлган  Мул- 
ла  Холиддан  “Устозинг  умуман  савол  бермайди.  Тушунмаяптими 
ёки  уяляптими?”  деб  сўради.  Мулла  Холид  эса  “Мен  анча  йиллар- 
дан  бери  бу  зотнинг  ёнида  ўқийман.  Бир  вақтлар  устозларига  шун- 
чалик  кўп  ва  хўб  саволлар  берар,  улар  эса  жавоб  беришдан  ожиз 
қолар  эди.  Лекин  Наҳрийдан  қайтганларидан  кейин  савол  беришни 
қўйдилар.  Илм  ўрганиш  қобилиятига  келсак,  айбга  буюрмайсиз, 
мен  уни  сиздан  юксак  деб  тахмин  қиламан”  деди. 

Бир  куни  Мулла  Расул  “Мутаввал”  ўқиётганида  ундан  “Шу 
жойини  тушунмадим”  деди.  Мулла  Расул  тушунтиришга  урин- 
ди.  Лекин  Саййид  Фаҳм  Арвосий  яна  тушунмаганлигини  айтди. 
Мулла  Расул  жумлани  бир  неча  марта  қайталаб  ўқиганидан  кей- 
ин  маънодаги  ғалатиликни  сезди  “Бугун  чарчадим,  эртага  тушун- 
тираман”  деди.  Эртасига  ўқиди,  лекин  барибир  изоҳлай  олмади. 
Шу  кеча  Мулла  Расул  ҳам,  Саййид  Фаҳм  ҳам  ҳалиги  жумланинг 
мағзини  чақолмай  ўйланиб  чиқдилар.  Учинчи  куни  яна  шу  жойига 
келганида  Мулла  Расул  у  ердаги  нозикликни  яна  изоҳлашдан  ожиз 
қолди.  Шунда  Саййид  Фаҳм  устози  Саййид  Тоҳо  ҳазратларининг 
“Дарсда  тушунмаган  жойинг  бўлса,  мени  эслагин”  деганини  хо- 
тирлади.  Мулла  Расул  дарсни  мутоала  қилаётганида  Саййид  Фаҳм 
кўзларини  юмиб,  муршиди  Саййид  Тоҳо  ҳазратларини  кўз  олдига 
келтирди. 

Саййид  Тоҳо  ҳазратлари  қўлида  бир  китоб  билан  кўринди.  Ки- 
тобни  Саййид  Фаҳмнинг  олдига  очиб  қўйдилар.  “Мутаввал”нинг 
шу  саҳифаси  эди.  Ҳалиги  сатрларни  ўқиди.  Саййид  Фаҳм  диққат 
билан  кузатарди.  Шу  жумланинг  орасига  боғловчи  бўлган  “вов” 
ҳарфини  қўшиб  ўқидилар.  Саййид  Тоҳо  ҳазратлари  кўздан  ғойиб 
бўлгач,  Саййид  Фаҳм  ҳазратлари  кўзларини  очди.  Мулла  Расул- 
нинг  ҳалиям  шу  сатрларни  ўқиб,  ўйланиб  ўтирганини  кўрди.  Мул- 
ла  Расулдан  «мен  ўқиб  кўрсам  бўладими»  деб  изн  истаб,  устозидан 
эшитганидек  битта  “вов”  қўшиб  ўқиди.  Мулла  Расул  буни  эшитиб 
“Мана  энди  тушунарли  бўлди”  деди.  Иккиси  ҳам  яхшилаб  тушу- 
ниб  олганди.  Мулла  Расул  “Бу  сатрларни  йигирма  йилдан  бери 
ўқийман,  тушунтираман.  Лекин  доим  ўзим  тушунмасдан  тушун- 
тирардим.  Энди  яхши  тушундим.  Энди  менга  тўғрисини  айтгин, 
бу  ифодани  тўғри  ўқиш  сенинг  ишинг  эмас.  Мен  неча  йиллардан 
бери  буни  тушунмадим.  Сен  битта  “вов”  қўшиб  ўқиш  кераклиги- 
ни  қаердан  билдинг?”  деди.  Саййид  Фаҳм  муршиди  Саййид  Тоҳо 
ҳазратларини  хотирлаб,  ёрдам  сўраганини  айтди.  Муршидидан 
қандай  ўрганганини  айтиб  берди.  Мулла  Расул  “Имондан  кейин 
куфр  йўкдир”  деб  китобни  бекитди.  Саййид  Фаҳм  билан  бирга 
Наҳрийга  йўл  олдилар.  Улар  йўлда  келаётганларида  Саййид  Тоҳо 
ҳазратлари  “Саййид  Фаҳм  гўзал  ҳадя  билан  келмокда”  деди.  Бироз 
вақтдан  сўнгра  Саййид  Фаҳм  билан  бирга  келган  Мулла  Расул  ҳам 

Саййид  Тоҳо  ҳазратларининг  суҳбатларига  қатнашиб,  талабалари- 
дан  бўлди.  Унинг  ҳузурида  маънавий  камолотга  эришиб,  зоҳирий 
илмларда  бўлганидек  тасаввуф  илмида  ҳам  етишиб  камол  топди. 
Саййид  Тоҳо  ҳазратлари  Мулла  Расулга  хилофат  бериб,  инсонлар- 
га  исломиятнинг  амр  ва  тақиқларини  билдириш  билан  вазифалан- 
тирди. 

Устози  ва  муршиди  Саййид  Тоҳо  ҳазратларининг  ҳузурига  та- 
крор  қайтган  Саййид  Фаҳм  унинг  хизмат  ва  суҳбатларига  давом 
этди.  Саййид  Тоҳо  ҳазратларига  бўлган  муҳаббати  туфайли  у  ётган 
хонанинг  ташқари  тарафидаги  деразага  тонггача  тик  турган  турган 
ҳолда  термулиб,  унинг  қуёшдай  нур  сочган  файзларидан  истифода 
этишга  ҳаракат  қиларди.  Ҳатто  бир  марта  бу  билан  кифояланмай, 
шиддатли  қор  ёғаётган  совуқ  кечаси  эшикнинг  шундоқ  остонаси- 
да  муборак  бошини  эшикка  текказиб  ётди.  Қалин  ёққан  қор  му- 
борак  баданини  бекитди.  Лекин  муҳаббат  билан  ёнаётган  қалби 
орқали  турли-турли  файз  ва  баракатларга  эришди.  Саййид  Тоҳо 
ҳазратлари  таҳажжуд  намозини  ўқишга  масжидга  бориш  учун 
эшикни  очди.  Ташқарига  қадам  ташлаб,  Саййид  Фаҳмнинг  елка- 
сини  босди.  Саййид  Фаҳм  дарров  қўзғалиб,  муршидининг  олдида 
одоб  билан  турди.  Саййид  Тоҳо  ҳазратлари  “Етар,  Мулла  Фаҳм. 
Менинг  қаноатимга  кўра  бугун  илмда  мисли  уммонсиз.  Саййид 
Шариф  Журжонийдан  кейин  илмда  саййидларнинг  юзини  ёруғ 
қилдингиз.  Бу  илмни  бунчалик  ерга  ташламанг”  дедилар.  Саййид 
Фаҳм  ҳазратлари  эса  “Бу  илмдан  оладиган  фойдам,  сизнинг  бир 
назарингиз  орқали  оладиган  фойдамга  етмайди.  Мен  ўз  манфаа- 
тимни  излаяпман”  деб  жавоб  берди.  Саййид  Тоҳо  буни  эшитиб, 
уни  бағрига  босдилар.  Қоронғи  кечада  жаҳонни  равшанлаштира- 
диган  маънавий  нурларни  эҳсон  этдилар.  Қўл  ушлашиб,  масжидга 
бирга  кетдилар. 

Саййид  Тоҳо  ҳазратларининг  хизмат  ва  суҳбатида  тасаввуф 
йўлининг  энг  юксак  даражаларига  чиққан  Саййид  Фаҳм  буюк  ва- 
лий  бўлдилар.  Мутлоқ  хилофат  билан  шарафланиш  вақти  келгани- 
да  устози  Саййид  Тоҳо  ҳазратлари  уни  ҳузурига  чақирдилар.  Ин- 
сонларга  исломиятнинг  амр  ва  тақиқларини  етказиш,  уларни  дунё 
ҳамда  охиратда  саодатга,  қутулишга  эришишларига  васила  бўлиш 
вазифасини  бердилар.  Лекин  Саййид  Фаҳм  “Бу  жуда  оғир  юк.  Буни 

мен  кўтара  олмайман”  дея  бунга  лойиқ  эмаелигини  арз  қилдилар. 
Саййид  Тоҳо  ҳазратлари  “Бу  амри  ихтиёрий  ва  иетакка  боғлиқ  иш 
эмае,  балки  амри  зарурий  бўлиб,  мажбурий  ишдир”  дедилар.  Унга 
она  юрти  Арвоега  қайтишини  амр  қилдилар.  Йўлга  чиқадиган 
вақтида  яна  ҳузурига  чақирдилар,  китобларининг  ичидаги  макту- 
бларини  кўреатиб  “Бу  ихлое  ва  муҳаббат  еизники  эмаеми?  Нимага 
ўзингизни  тортяпеиз?  Қаеам  ичаманки,  еизнинг  хилофатингиз- 
ни  жаноби  Раеули  акрам  ва  бутун  еаодати  киром  буюклари  ҳам 
таедиқлаганлар.  Мен  ҳам  таедиқлашга  мажбурман.  Сиз  ҳам  қабул 
этишга  мажбуреиз”  дедилар. 

Қаноат,  таваккул,  зуҳд,  муҳаббат,  ризо  ва  таслимиятда  жуда 
юксак  муршиди  комил  бўлган  ва  “Саййид  Тоҳони  кўриб,  тариқат 
ва  ҳақиқатнинг  нима  эканлигини  ўргандим”  деган  Саййид  Фаҳм 
ҳазратлари  устозининг  амрига  бўйсуниб,  Арвосга  қайтдилар.  Ар- 
вос  мадрасасини  таъмирлаб,  у  ерда  талабаларга  илм  ўргатдилар. 
Бундан  ташқари,  аҳли  суннат  эътиқодини,  Асҳоби  киромнинг 
йўлини  ўргатиб,  инсонларнинг  саодатга  эришишига  ҳаракат 
қилдилар.  Исломиятнинг  амр  ва  тақиқларидан  қилчалик  ажрал- 
масдан  вазифасида  давом  этдилар.  Ҳамма  вақт  офат  деб  билган 
шон-шуҳратдан  қочдилар.  Арвос  мадрасасида  камида  эллик  нафар 
талабага  дарс  бериб,  “Модда-и  кубро”  номли  асарни  ўқитардилар. 
Ундан  илм  ўрганиб,  таҳсилни  тугатганлар  Ван  ва  атрофида  Раисул 
мударрисин  номи  билан  танилдилар.  Саййид  Фаҳм  ҳазратларининг 
илм  ва  маърифатдаги  устунлиги  қисқа  вақтда  ҳар  тарафга  ёйилди. 

Саййид  Фаҳм  ҳазратлари  устози  Саййид  Тоҳо  ҳазратларини  ҳар 
йили  Арвосдан  Наҳрийга  бориб,  зиёрат  қиларди.  Вафотидан  кейин 
ўрнида  қолган  биродари  Саййид  Муҳаммад  Солиҳ  ҳазратларини 
ҳам  зиёрат  қилиб,  суҳбатларида  бўлди.  Зеро  Саййид  Муҳаммад 
Солиҳ  ҳазратлари  Саййид  Фаҳм  ҳазратларининг  суҳбатда  устози 
эдилар. 

Устозининг  вафотидан  кейин  яна-да  донгдор  бўлган  Саййид 
Фаҳм  ҳазратлари  илм  ва  фазилатда  машҳур  бўлдилар.  Миср,  Ироқ, 
Сурия  ва  атрофдаги  аҳоли  ҳал  эта  олмаган  масалаларини  унга 
олиб  келардилар.  Ечилиши  мушкул  кўринган  масалаларни  ҳал 
этардилар.  Унинг  суҳбатида  бўлиш  учун  Арвосга  келган  кишилар 
дунёдан  хабарсиз,  шайтон  ва  нафсининг  шарридан  амин  бўлиб. 

муҳаббат  дарёсига  ғарқ  бўлдилар.  Ундан  файз  олиб,  баланд  дара- 
жаларга  эришдилар.  Суҳбат  ва  дарслари  билан  кўплаган  инсонлар- 
нинг  тўғри  йўлга  кслишига  васила  бўлдилар.  Шу  тариқа  Шарқий 
Онадўли  (Туркия)  халқининг  сунний  эътиқодида  қолишини,  бузуқ 
фирқаларнинг  кириб  кслишига  тўсқинлик  қилиб,  миллий  бирлик- 
ка  хизмат  қилдилар.  Тўқсон  учинчи  йилги  русларга  қарши  бўлиб 
ўтган  урушда  Шарқий  Боязид  жабҳасига  бориб,  қаҳрамонликлар 
ва  муваффақиятлар  кўрсатдилар. 

Саййид  Фаҳм  ҳазратлари  устози  Саййид  Тоҳонинг  вафотидан 
ксйин  унинг  амр  ва  тавсияларига  амал  қилдилар.  Йилда  икки  марта 
Ванга  ташриф  буюриб,  халққа  амри  маъруф  қилардилар.  Уларнинг 
дунё  ва  охиратда  саодатга  қовушишлари  учун  ҳаракат  қилдилар. 
Ваъз  ва  суҳбатлари  билан  Ван  халқининг  исломиятга  боғлиқлиги, 
шу  билан  бирга  ўзининг  ҳам  шуҳрати  ортди.  “Дунёда  Ван,  охират- 
да  имон”  ибораси  одамлар  орасида  кснг  тарқалди.  Саййид  Фаҳм 
ҳазратлари  Ванга  кслганида  жуда  кўп  одамлар  тўпланиб,  тиқилинч 
бўларди.  Замоннинг  ҳокими,  аскари  ва  мулкий  аркони  уни  зиёрат 
этиб,  суҳбатларидан  баҳра  олишарди.  Бирор  мушкул  масалалари 
бўлса,  сўраб,  ксракли  жавобларини  олишарди.  Моддий  ва  маънавий 
бутун  амрлари  бажарилар,  барча  унга  ҳурмат  кўрсатишда  қусурга 
йўл  қўймасди.  Шу  тариқа  устози  Саййид  Тоҳо  ҳазратларининг  бир 
нсча  йиллар  аввал  айтган  “Ваннинг  фатҳи  Арвосий  хонадонидан 
илм  ва  ирфони  билан  танилган  бир  зотнинг  воситаси  билан  амалга 
ошиши  мумкин”  каромати  рўёбга  чиқди. 

Илм,  фазилат  ва  гўзал  ахлоқда  замонининг  ягонаси  бўлган 
Саййид  Фаҳм  ҳазратлари  исломиятнинг  амрларига  ҳамда  ссвимли 
Пайғамбаримизнинг  суннати  саниясига  қаттиқ  амал  қилардилар. 
Уни  ссвадиганлар  намозларини  мутлақо  масжидда  жамоат  би- 
лан  ўқирди.  Унинг  энг  буюк  каромати  исломиятнинг  амр  ва 
тақиқларига  тўла  амал  қилиши,  ўзидан  ксйин  вазифасини  давом 
эттирувчи  Саййид  Абдулҳакимдск  олим  ва  авлиё  зотни  тарбиялаб 
вояга  стказишлари  эди.  Булардан  бошқа  кўплаган  кароматлари  ҳам 
кўринган. 

Бир  куни  Саййид  Фаҳм  ҳазратлари  шогирдлари  билан  Ван 
кўли  соҳилида  кстаётганларида  кўлдаги  Ахтамар  оролидаги  ар- 
ман  чсрковидан  бир  роҳиб  (поп)  чиқиб,  сув  устида  юра  бошлай- 

ди.  Талабалари  буни  кўргач,  баъзиларининг  хаёлига  “Аллоҳнинг 
душмани  деб  таниган  роҳиб  сув  устида  юрса-ю,  авлиёнинг  улуги, 
Аллоҳу  таолонинг  севган,  танлаган  қули  деб  таниганимиз  Саййид 
ҳазратлари  нимага  юролмайди?”  деган  ўй  келади.  Саййид  Фаҳм 
ҳазратлари  бу  фикрларини  англаб,  муборак  оёқларидаги  пойаф- 
залларини  ечиб  қўлига  олади  ва  уларни  бир-бирига  урадилар.  Ҳар 
урганларида  роҳиб  бир  мунча  сувга  ботаверади.  Сув  бўғозига  кел- 
ганида  яна  бир  марта  уради  ва  роҳиб  чўкиб  кетади.  Сўнгра  шун- 
дай  ўйлаган  шогирдларига  қараб  “У  сеҳр-жоду  қилиб,  сув  усти- 
да  юрарди.  Бу  билан  сизларнинг  имонларингизни  бузмоқчи  эди. 
Пойафзалларимни  бир-бирига  урганимда  сеҳр  бузилиб,  сувга  гарқ 
бўлди.  Мусулмонлар  сеҳр-жоду  қилмайди.  Аллоҳу  таолодан  каро- 
мат  сўрашга  ҳам  ҳаё  қилишади”  дедилар.  Шундай  қилиб  каромат- 
лари  билан  роҳибнинг  сеҳрини  буздилар. 

Диёрбакрда  адлия  тафтишчиси  бўлган  Мустафо  Нажот  бей  исм- 
ли  бир  киши  бор  эди.  У  Ваннинг  Мукус  туманига  ишга  келди.  Бир 
байрам  куни  намоздан  кейин  туманнинг  кўзга  кўринган  кишилари 
Саййид  Фаҳм  ҳазратларини  зиёрат  қилиш  учун  бормоқчи  бўлдилар. 
Мустафо  Нажот  бей  ҳам  улар  билан  бирга  боришни  истади.  Керак- 
ли  тайёргарликни  кўрганларидан  кейин  йўлга  чикдилар.  Йўл  бўйи 
гурунг  қилиб  келишади.  Арвоснинг  яқинидаги  Қизил  кўприкдан 
ўтганларидан  кейин  барчаси  бошқача  бир  маънавий  оламга  кир- 
дилар.  Мустафо  Нажот  бей  бундан  қаттиқ  таъсирланди.  Лекин  ўзи 
ичкилик  ичгани  сабабли  хуржунида  икки  шиша  шароби  бор  эди. 
Арвос  қабристонининг  остидаги  бир  тошлоқ  жойда  буларни  бир 
ерга  яширди.  Арвосга  бориб,  Саййид  Фаҳм  ҳазратларини  зиёрат 
қилдилар.  Барчаси  навбат  билан  ҳурмат  кўрсатиб  қўлини  ўпдилар. 
Нажот  бей  ҳам  қўлини  ўпиб,  тасаввуф  йўлида  шогирд  бўлиш  ис- 
тагини  билдирди.  Саййид  Фаҳм  ҳазратлари  унга  “Шиша  билан 
тариқат  бир  жойда  жам  бўлмайди.  Бориб  шишаларни  синдир, 
уларни  тўкиб  ташла,  кейин  сени  қабул  қиламан”  дедилар.  Мустафо 
Нажот  бей  шишаларни  у  ерга  яширганини  ҳеч  ким  кўрмаганини 
ўйлади.  Лекин  Аллоҳу  таоло  авлиё  қулларига  каромат  билан  бил- 
диради  дея  ўйлаб  ортига  қайтди.  Шишалардан  бирини  синдириб 
ташлаб,  иккинчисини  сиқилиб  кетсам  ичаман,  деб  қолдирди.  Сай- 
йид  Фаҳм  ҳазратларининг  ҳузурига  келганида  “Бориб  наригиси- 

ни  ҳам  синдириб,  қайтиб  келгин”  деб  буюрдилар.  Мустафо  “Уни 
кайф  учун  эмас,  зарурий  бўлгани  учун  қолдирдим.  Зарур  бўлиб 
қолса  ичаман  деб  синдирмадим”  дейди.  Саййид  Фаҳм  ҳазратлари 
“Ҳаромда  зарурат  бўлмайди”  дедилар.  Мустафо  Нажот  бей  бориб, 
у  шишани  ҳам  синдириб  ташлади.  Сўнгра  қайтиб  келиб,  қўлларини 
ўпиб,  шогирдлари  сафига  қўшилди.  Бундан  кейин  ичкиликнинг 
хумори  тутмади.  У  Саййид  Фаҳм  ҳазратлари  ҳақида  “Бутун  Тур- 
кияни,  Арабистоннинг  бир  қисмини  кезиб  чикдим.  Борган  жойла- 
римда  кўплаган  машойихларга  дуч  келдим.  Лекин  бу  зотдек  комил 
инсонни  кўрмадим.  Жаноби  Пайғамбаримизни  ва  Асҳоби  киромни 
тамсил  этарди.  У  зотдаги  илм,  ҳилм,  юмшоқлик,  виқор,  латофат  ва 
ҳайбатни  ҳеч  кимда  кўрмадим”  деб  айтар  ва  йиғларди. 

Саййид  Тоҳо  ҳазратларининг  ўғли  Саййид  Убайдуллоҳ  афанди 
ҳажга  бориш  орзусида  юрарди.  Бир  куни  Ванга  келди.  Кўнглида 
“Арабистонда  отам  Тоҳо-и  Хаккорий  ҳазратларини  танийдиган- 
лар  кўп.  У  ёқларда  илм  суҳбатлари  бўлади.  Ёнимда  бир  кучлироқ 
олим  бўлиши  лозим.  Бунга  лойиқ  бўлган  фақат  отамнинг  халифа- 
си  Саййид  Фаҳм  ҳазратларидир”  деб  ўйлади.  Уларни  ҳам  бирга 
олиб  бормоқчи  бўлиб,  Ванга  чақирди.  Саййид  Фаҳм  ҳазратлари 
Ванга  келгач  “Устоз,  бирга  ҳажга  борайлик”  деди.  Саййид  Фаҳм 
ҳазратлари  узр  сўраб  “Молиявий  ва  жисмоний  тарафдан  имконим 
йўқ”  дедилар.  Саййид  Убайдуллоҳ  афанди  “Мол  ва  пул  ишлари 
менинг  бўйнимда.  Жисмоний  ҳолатингиз  бўйича  Мавлоно  Холид 
Бағдодий  ҳазратларининг  “Девон”ига  қарайлик,  нима  чиқаркан” 
деди.  Китобни  очганларида  Мадинаи  мунаввара  билан  алоқадор 
байтлар  чиқди.  Х,ажга  боришга  қарор  қилиб,  йўлга  чиқдилар.  Ис- 
танбулга  бориб,  Фотиҳдаги  Рашодия  меҳмонхонасига  қўндилар. 
Уларнинг  Истанбулга  келганидан  хабар  топган  замоннинг  подшо- 
си  Султон  иккинчи  Абдулҳамид  хон  уларни  саройга  меҳмонга  та- 
клиф  қилди.  Саройда  меҳмон  қилиб,  иззат  ва  икром  кўрсатди. 

Узи  авлиё  бўлган,  олим  ва  авлиёларни  қаттиқ  ҳурмат  қиладиган 
Султон  Абдулҳамид  хон  П-чи  Саййид  Фаҳм  ҳазратларининг 
суҳбатларида  бўлиб,  унинг  дуосини  олди.  Ун  икки  кун  Истанбул- 
да  меҳмон  қилганидан  кейин  Х,айдарбошо  мавқеигача  ҳурматини 
қилиб,  кузатиб  қўйди. 

Саййид  Фаҳм  ҳазратлари  ва  Саййид  Убайдуллоҳ  кема  билан 

Мисрга  бордилар.  У  ердаги  олим  ва  фозиллар  билан  кўришиб, 
суҳбат  қурдилар.  Шу  даврнинг  аҳамиятли  илм  марказларидан 
бўлган  Азҳар  мадрасасидан  етишиб  чиққан  олимлар  Саййид  Фаҳм 
ҳазратларининг  илм  ва  фазилатдаги  устунлигига  тан  бердилар. 

Саййид  Фаҳм  ҳазратлари  хизматида  бўлган  Ҳожи  Умар  би- 
лан  Жоми-ул-Азҳар  мадрасасига  бордилар.  Бир  хонага  кирдилар. 
Бу  хонада  бир  олимни  жуда  кўп  китоблар  ўртасида  олдида  бит- 
та  оқ  қогоз  ушлаганча  ўтирганини  кўрдилар.  Олим  китобларга 
боқар,  лекин  олдидаги  қогозга  ҳеч  нарса  ёзолмасди.  Саййид  Фаҳм 
ҳазратлари  қогоздаги  ёзувни  бир  марта  ўқиб,  ёд  олди.  Чунки  бир 
марта  ўқиганини  ёд  олиш  унинг  хусусияти  эди.  Олим  зот  бошини 
кўтариб  “Сиз  ўқиганмисиз,  илмингиз  борми?”  деб  сўради.  Сай- 
йид  Фаҳм  ҳазратлари  бироз  илм  билан  шугулланганини  айтдилар. 
Олим  “Сиз  бу  қогоздаги  ёзувнинг  маъносини  биласизми?”  деди. 
“Ҳа”  деган  жавобни  олгач,  ҳайрат  билан  “Ажабо!  Жоми-ул-Азҳар 
мадрасаси  (университети)  бутун  шўъбалари  (факулътетлари)  би- 
лан  бир  ҳафтадан  бери  шу  масалани  ҳал  қилиш  учун  уриниб  ётиб- 
ди.  Раисул-уламо  бошчилигида  бутун  олимлар  кеча-кундуз  ҳаракат 
қилишмокда.  Лекин  ушбу  ёзувнинг  маъно  ва  ифодасини  тушуниш- 
дан  ҳалигача  ожизмиз”  деди.  Саййид  Фаҳм  ҳазратлари  “Бу  оддий 
масала”  деганидан  кейин  олимнинг  ҳайрати  яна-да  ошди. 

Саййид  Фаҳм  ҳазратлари  бу  масалани  изоҳлашни  бошладилар. 
Ҳайратлар  водийсида  кезиб  юрган  олим  ҳурмат  билан  туриб,  унинг 
қўлини  ўпди.  Дарров  қалам  олиб,  Саййид  Фаҳм  ҳазратларининг 
изоҳини  ёзиб  олди.  Манзилини  олиб,  такрор  қўлларидан  ўпиб 
хайрлашди.  Саййид  Фаҳм  ҳазратлари  Ҳожи  Умар  билан  ижарага 
олган  уйларига  қайтдилар. 

Бироздан  кейин  Жоми-ул-Азҳар  мадрасаси  раисул-уламоси 
(ректори)  юборган  тўрт  кишилик  олим  ҳайати  кириб  келди.  Раи- 
сул-уламо  тарафидан  мадрасага  таклиф  қилайтганларини  айтиит- 
ди.  Саййид  Фаҳм  ҳазратлари  қабул  қилиб,  бордилар.  Катта  бир 
залда  раисул-уламо  бошчилигида  беш  юздан  ортиқ  олим  теран 
ҳурмат  билан  кутиб  олдилар.  Саййид  Фаҳм  ҳазратлари  билан  ра- 
исул-уламо  ёнма-ён  ўтирдилар.  Суҳбат  бошланди.  Раисул  уламо 
Саййид  Фаҳм  ҳазратларидан  “Афанди  ҳазратлари!  Сиз  изоҳлаган 
масала  Жомиул-Азҳарда  мушкул  ва  маъноси  тушунилмайдиган 

масалага  айланганди.  Жаноби  Ҳақнинг  ёрдами  билан  бу  мушку- 
лотдан  бизни  қутқардингиз.  Жомиул-Азҳар  сизга  катта  миннатдор- 
чилик  билдиради”  деди. 

Кўплаб  мушкул  масалалар  ҳал  қилинган  савол-жавобли  суҳбат 
соатлар  бўйи  давом  этди.  Бу  орада  Саййид  Фаҳм  ҳазратлари 
ёнидаги  Ҳожи  Умарга  тамаки  ўраб,  тутатишини  сўради.  Уларга 
ҳайрат  билан  қараб  ўтирганлар  одида  тайёрланган  тамакидан  бир 
неча  марта  тортиб,  ўрнига  қўйдилар.  Раисул-уламо  Саййид  Фаҳм 
ҳазратларидан  рухсат  сўраб  “Мен  ҳам  чексам  бўладими?”  деди. 
Саййид  Фаҳм  ҳазратлари  рухсат  берганидан  кейин  раисул-уламо 
ҳам  бир  неча  марта  тортди.  Лекин  бу  вақт  даврадаги  олимлар  ора- 
сида  гала-говур  бошланди.  Ораларидан  иккита  олим  яқинлашиб 
Раисул-уламога  “Жаноб,  тамакининг  қатъий  ҳаром  эканлиги 
ҳақида  тўртта  фатво  бергансиз.  Энди  эса  ўзингиз  чекяпсиз.  Бунинг 
ҳикмати  нима?”  дедилар.  Раисул-уламо  уларга  “Қасам  ичаманки, 
бизнинг  илмимиз  бу  зотнинг  илми  ёнида  денгиздан  бир  томчи- 
дай.  Вароъ  ва  тақвомиз  ҳам  бу  зотнинг  вароъ  ҳамда  тақвоси  ёнида 
мисоли  йўқдай.  Бу  зотга  эргашиб,  бугундан  бошлаб,  тамаки  чека- 
ман.  Демак,  мен  янглишибман,  ҳаром  эмас  экан.  Ҳаром  ва  гуноҳ 
бўлганида  эди,  бу  зот  чекармиди?  Сизларга  рухсат.  Мендан  тама- 
кининг  ҳаром  эканлигини  эшитган  барча  одамларга  ҳаром  эмасли- 
гини  етказинглар”  деди. 

Саййид  Фаҳм  ҳазратларининг  суҳбатларида  бўлган  кишилар 
ўзларини  бу  дунёдан  узоқлашгандек  сезишарди.  Арабча,  форсча, 
туркча  ва  бошқа  маҳаллий  тилларни  биларди.  Ҳар  бир  тилдаги 
маҳорати  ёнидагилардан  устун  эди.  Арабча  гапирганида  эшитган- 
лар  Миср  Жомиул-Азҳарида  етишган  деб  ўйлашарди.  Моддий  ва 
маънавий  бутун  илмларда  теран  олим  эди.  Саййид  Абудлҳаким 
унинг  васфларини  шундай  билдирганди:  “У  ҳар  илмда  бир  уммон 
эди.  Тубига  ҳеч  ким  етолмади.  Фақат  ўгли  ва  халифаси  Саййид 
Муҳаммад  Амин  у  зотнинг  даражасидан  озгина  тушунарди.  Ҳатто 
бир  куни  Шайх  Саъдий  Шерозийнинг  “Гулистон”идан  бир  байт 
ўқидилар  ва  изоҳладилар.  Бирозини  тушундим.  Саййид  Муҳаммад 
Амин  ҳам  бироз  тушунди.  Сўнгра  у  ҳам  тушуна  олмади.  Хуллас 
ўша  изоҳнинг  ҳақиқат  ва  нозикликларини  ҳеч  ким  тўла  идрок  эта 
олмади.” 

Саййид  Фаҳм  ҳазратлари  бир  кеча  тушида  Жаноби  Расулуллоҳни 
кўрдилар.  Жаноби  Расулуллоҳ  унга  “Абдулҳакимнинг  тарбияси- 
ни  сенга  топширдим”  деб  буюрдилар.  Шу  амрга  биноан,  Саййид 
Абдулҳакимнинг  тарбиясига  қаттиқ  эътибор  бериб,  уни  тасаввуф- 
даги  вилояти  Аҳмадия  даражасига  етказдилар. 

Саййид  Фаҳм  ҳазратларининг  илғор  талабаси  Саййид 
Абдулҳаким  афанди  унинг  суҳбатларидан  кўп  истифода  этди- 
лар.  Бир  кеча  шунчалик  беқиёс  бир  суҳбат  бўлдики  Саййид 
Абдулҳаким  бу  суҳбатда  эшитганларини  ўзига  етарли  билиб  “Бу 
суҳбат  менга  етади,  оладиган  барча  нарсамни  бу  кеча  олдим”  деб 
ўйлади.  Тонг  отгач  устози  ундан  қумғонини  келтиришни  сўради. 
Абдулҳаким  қумғонни  олма  дарахти  тагидаги  устозига  олиб  бор- 
ди.  Шунда  ҳазрати  Саййид  “Абдулҳаким!  Бу  қандай  дарахт?”  деб 
сўрадилар.  “Олма  дарахти  устоз”  деган  жавобни  олгач  “Бу  дарах- 
тнинг  гавдаси,  шохлари,  шохларида  эса  мевалари  бор.  Энди  шу 
дарахтдаги  бир  олма  мевасининг  ичидаги  уруғини  еган  қурт  мен 
бутун  олма  дарахтини  еб  қўйдим,  ундаги  барча  нарсани  олдим 
деса  тўғри  бўладими?”  дедилар.  Шу  тариқа  Саййид  Абдулҳакимга 
кечқурунги  ўйларининг  нотўғри  эканлигини  маълум  қилиб,  яна-да 
кўпроқ  ғайрат  қилиши  кераклигини  уқтирдилар. 

Ҳазрати  Саййид  талабаларининг  энг  устуни  бўлган  Саййид 
Абдулҳакимга  хилофотнома  беришдан  беш  йил  аввал  биродар- 
ларига  ёзган  мактубда  айтдики:  “Севгили,  қийматли  Саййид 
Иброҳим  ва  Саййид  Тоҳо.  Аллоҳу  таоло  икковингизга  ҳам  сало- 
матлик  берсин.  Сизларга  кўп  дуо  ва  салом  этгандан  кейин,  бил- 
ганингиздек  Саййид  мулла  Абдулҳаким  ўтган  йили  кузда  бу  ерга 
келиб,  дарс  олишни  бошлаганди.  Мен  ҳам  унинг  дарсларини  ғоят 
пурдиққат  ва  синчковлик  билан  тушунтирдим.  У  ҳам  дарслар- 
да  ва  ҳаракатларида  ғоятда  диққатли  бўлди.  Илмдан  бошқа  нар- 
сага  бурилиб  қарашига  вақт  қолдирмадим.  Замонимиздаги  усул 
бўйича  китобларни  тамомлади.  Бу  фақир  восита  илмларини,  фиқҳ 
ва  ҳадис  илмларини  ўқитишда  устозларимдан  қандай  таълим  ол- 
ган  бўлсам,  унга  ҳам  шундай  таълим  бердим.  Сизлар  энди  унга 
укангиздек  қараманг.  Илмининг  шарафини  билдириш  учун  тавозе 
кўрсатинг.  Буларни  сизларнинг  яхшилигингиз  ва  фойдангиз  учун 
ёзмоқдаман.  Бундан  бошқа  илмга  тавозе  кўрсатиш  Аллоҳу  таолога 

тавозе  кўрсатиш  деганидир.  Бу  қисқа  ёзувимдан  кўп  нарсаларни 
тушунинглар!  Ас-саййид  Фаҳм.” 

Саййид  Абдулҳаким  афандига  1882  йили  зоҳирий  илмларда 
ижозатнома  берганларидек,  1888  йили  тасаввуфда  Нақшибандия, 
Қодирия,  Суҳравардия,  Чаштия  ва  Кубровия  йўлларида  ҳам  хило- 
фот  бердилар.  Инсонларга  исломиятнинг  аҳкомини  ўргатиш  би- 
лан  вазифали  қилдилар.  Саййид  Абдулҳакимга  ёзган  бир  макту- 
бида  айтдиларки:  “Севгили  ўғлим,  кўзимнинг  нури  саййид  мулла 
Абдулҳаким!  Сизга  чексиз  дуоларимни  маълум  қилгандан  кейин 
айтмоқчиманки,  узоқ  вақтдан  бери  сиздан  хабар  олмаганим  учун 
қалбим  маҳзун.  Аллоҳу  таоло  барча  яширин  нарсаларни  билади. 
У  шоҳидки,  ҳар  доим  қалбим  сиз  билан  деб  айта  оламан.  Мени 
бу  маҳзунликдан  қутқариш  учун  кўринадиган  ва  кўринмайдиган 
ҳолларингизни  тез-тез  билдириб  туринг.  Шу  тариқа  севги  риш- 
талари  ўйнатилади.  Агар  бу  ердагиларни  сўрасангиз,  Аллоҳу  та- 
олога  хамд  ва  шукрлар  бўлсин!  Баданимизнинг  ва  атрофимизда- 
ги  роҳатлик  ҳамда  саломатлик  кундан-кунга  ортмоқда.  Ҳақ  таоло 
биз  фақирларнинг  ва  бутун  биродарларимизнинг  қалбларига  са- 
ломатлик  берсин!  Омин.  Шайх  Абдулҳамид,  Шайх  Ҳасан  ва  Сай- 
йид  Иброҳимга  бу  фақирнинг  дуоларини  етказинг.  Тоҳо  афанди- 
га  ва  Мазҳар  афандига  дуо  қиламан.  Кимни  муносиб  кўрсангизз, 
бу  дуоларимни  билдириш  учун  вакилимсиз.  Бундан  бошқа 
Наҳрийдагиларнинг  тўғри-эгри  барчанинг  ҳолларини  ёзинг.  Бун- 
дан  ташқари,  Несториан  (христиан  мазҳаби)ларнинг  ҳадларидан 
ошиб,  тўрт  юз  мусулмонни  ўлдирганларини  эшитдик.  Уларнинг 
нима  қилганликларини  ва  нима  учун  қилаётганликларидан  ҳам 
бизни  хабардор  қилсангиз.  Вассалом.  Дуогўйингиз  гуноҳкор  Сай- 
йид  Фаҳм.” 

Бутун  умрини  исломиятни  ўрганиш  ва  ўргатишга  бағишлаган 
Саййид  Фаҳм  ҳазратлари  вафотидан  олти  ой  олдин  сафар  тайёр- 
гарлигини  бошлаганди.  Суҳбатларида  ҳар  доимгидан  кўпроқ  ўлим 
ҳақида  гапирардилар.  Ҳозирда  дафн  қилинган  қабри  шарифлари- 
нинг  ўрнига  қараб,  Арвос  қабристонига  дафн  қилинганларнинг 
имонли  бўлган  тақдирда  бутун  гуноҳлари  авфу  мағфират 
қилинишини  айтардилар. 

Умрининг  сўнгги  кунларига  яқин  хасталиклари  ортди.  Бир 
жума  куни  хаста  ҳоли  билан  масжидга  бордилар.  Шу  куни  хали- 

фаси  ва  ўғли  Саййид  Муҳаммад  Амин  жуда  балиғ  ва  ҳазин  хут- 
ба  ўқиди.  Масжиднинғ  ортидағи  чашмағача  саф  тортған  жамоат 
бу  хутбанинғ  таъсирида  маҳзун  бўлиб,  йиғладилар.  Саййид  Фаҳм 
ҳазратлари  жума  намозини  ўтирған  ҳолатда  ўқидилар.  Сўнғра 
Саййид  Абдулҳаким,  Саййид  Муҳаммад  Амин,  Халифа  Дарвеш 
ва  Халифа  Али  исмли  тўрт  халифасини  ҳузуриға  чақириб,  шундай 
васият  қилдилар: 

“Китобларимни  Арвос  кутубхонасиға  ҳадя  қилдим.  Ме- 
нинғ  билишимча,  ҳеч  кимдан  қарзим  йўқ.  Эҳтиёти  шарт,  эълон 
қилинғлар.  Ағар  қарз  берғанлар  бўлса,  қанча  деб  иддао  қилсалар 
ҳам  Муҳаммад  Амин  тараддуд  этмасдан  берсин.  Илмнинғ  ва 
Нақшибандия  йўлининғ  ёйилишиға  ғайрат  қилинғлар.  Саййидим 
ва  паноҳим  Саййид  Тоҳо  Хаккорий  ҳазратларининғ  ҳар  йили  ка- 
мида  бир  марта  Ванға  бориб,  халқни  иршод  қилиш  ҳақидағи  менға 
берған  буйруқларини  канда  қилмай  давом  эттиринғлар. . .” 

Васиятида  давом  этиб  “Мендан  кейин  кўп  фитналар  чиқади,  аёл- 
лардан  ҳаё  пардаси  кўтарилиб,  бозор  ва  кўчаларда  кезадилар.  Ис- 
лом  Абдулҳамид  хон  билан  қоимдир”  дедилар.  Бир  муддат  Саййид 
Абдулҳакимға  ўғирилиб  “Жаноби  Х,ақ  сизни  муҳофаза  қилади”  ва 
Иброҳим  алайҳиссаломнинғ  оловда  ёнмағанлиғи  ҳақидағи  қиссани 
ғапирдилар.  “Аҳли  суннат  эътиқодининғ,  Асҳоби  киром  йўлининғ 
ёйилиши  учун  қўлимдан  келғанича  қилчалик  ажралмасдан  хизмат 
қилдим.  Иншааллоҳ  масъул  эмасман.  Тўлиқ  тадқиқ  қилмағунча 
асло  фатво  берманғлар.  Рухсатлар  билан  кифояланиб  қолманғлар. 
Имкон  борича  азиматларни  асос  қабул  қилинғлар”  деб  айтғанла- 
ридан  кейин  бироз  вақт  ҳеч  кимни  ёнлариға  қабул  қилмадилар. 
Аллоҳу  таолони  ёдға  олиб,  ибодат  билан  машғул  бўлдилар. 

Фаҳм  Арвосий  ҳазратларининғ  хасталиғини  эшитғанлар  узоқ- 
яқиндан  келиб,  зиёрат  қилдилар.  Даволаш  учун  табибларни 
олиб  келдилар.  Вафот  этған  куни  аср  намозини  ўтирған  ҳолатда 
ўқиған  Саййид  Фаҳм  ҳазратларининғ  муборак  вужудлари  сажда- 
дан  бош  кўтара  олмайдиған  даражада  заифлағанди.  Ўғли  Саййид 
Муҳаммад  Амин  ёрдаи  билан  бошларини  саждадан  кўтарди.  Бу 
орада  ғам  ва  қайғу  Арвос  ҳамда  унинғ  атрофини  қоплаған,  уй  атро- 
фида  юзлаб  севғанлари,  шоғирдлари  у  зотнинғ  соғайиши  ҳақидағи 
хабарни  интизорлик  билан  кутишаётған  эди.  Шу  вақт  ранғ-баранғ 
қушлар  учиб  келиб,  ҳавода  бироз  муаллақ  туриб,  ҳамма  тушунади- 

ган  тарзда  ўз  маҳзунликларини  кўрсатди.  Юз  минглаб  қушлар  Ар- 
вос  устида  гир  айланиб  соябондек  соя  қилдилар.  Шунда  гайбдан 
бир  овоз  “Ё  аййутуҳаннафсул-мутмаиннаҳ...”  ояти  каримасини 
охиригача  ўқиди.  Саййид  Фаҳм  ҳазратлари  саждадан  бошини 
кўтариб  “Ар-Рафиқул-аъла”  деб,  овоз  чиқариб  бир  калимаи  тавҳид 
ўқиганларидан  кейин  1895  йили  Шаввол  ойининг  ўн  бешинчи,  се- 
шанба  куни  руҳини  таслим  этдилар. 

Саййид  Фаҳм  Арвосий  ҳазратларининг  Арвосдаги  қабри  сев- 
ганлари  тарафидан  зиёрат  қилинмоқда  ва  баракатларидан  ҳамон 
фойдаланмокдалар.  У  зот  васила  қилиниб,  тиланган  дуолар  қабул 
бўлмоқда.  Фарзанди  бўлмаган  фарзандли  бўлмоқда,  хасталар 
шифо  топмоқда. 

Уйдан  нимага  кечаси  чиқдингиз? 

Саййид  Фаҳм  ҳазратлари  ҳар  йили  Ванга  келганларида  бир 
муддат  қоларди.  Ошиқлари  тўпланиб,  ундан  файз  олишарди.  Одат- 
да  уни  жуда  севадиган  маҳкама  бош  котиби  Аҳмад  бейнинг  уйида 
меҳмон  бўлардилар.  Бу  йили  Аҳмад  бей  ҳажга  кетганди.  Ванга  кел- 
ганида  яна  унинг  уйига  қўндилар.  Бир  кеча  ярмида  яқинларидан 
бирини  ёнига  чақирди:  “Дўстларингни  уйгот!  Ҳозир  бу  ердан 
чиқиб,  фалон  уйга  кетамиз”  дедилар.  У  киши  “Устоз  ярим  кечада 
чиқиб  кетсак  уят  бўлади.  Эртага  кетсак  бўлмайдими?”  деди.  Сай- 
йид  ҳазратлари  “Йўқ,  ҳозир  кетамиз.  Аҳмад  бейнинг  ўгилларига 
ҳам  хабар  бергин”  дедилар.  Буни  эшитган  Аҳмад  бейнинг  ўгиллари 
келиб  ялиниб-ёлвордилар:  “Устоз,  биздан  бир  қусур  ўтган  бўлса 
авф  этинг.  Бизникидан  кетманг.  Отамиз  эиштса  қаттиқ  ранжийди- 
лар.  Биз  унга  нима  деб  жавоб  берамиз,  лутф  қилинг,  эҳсон  қилинг! 
Қабоҳатимизни  кечиринг!”  Роса  кўз  ёши  тўкдилар.  Саййид  Фаҳм 
ҳазратлари  “Йўқ,  мен  сизлардан  жуда  розиман.  Бизга  ҳар  хизматни 
ортиги  билан  қилдинглар.  Сизларга  дуода  бўламан.  Лекин  ҳозир 
кетишимиз  керак”  дедилар.  Аҳмад  бейнинг  ўгиллари  “Сиз  қандай 
муносиб  кўрсангиз  шундай  бўлсин!”  дейишди.  Ярим  кечаси  сев- 
ганларидан  бир  бошқасининг  уйига  бордилар. 

Эртаси  куни  ўгли  Муҳаммад  Амин  афанди  «Аҳмад  бейнинг 
ўгиллари  жуда  хафа  бўлишди»  деб  қолди  ва  “Отажон,  у  уйда 
эрталабгача  қолсак  нима  бўларди?”  деб  сўради.  Саййид  Фаҳм 

ҳазратлари  “Ўғлим!  Энди  ҳеч  кимга  айтмагин.  Бу  кеча  Аҳмад  бей 
Маккаи  мукаррамада  вафот  этди.  Уйи  етим  уйи  бўлди.  Мол  мерос- 
чиларга  қолди.  Авваллари  ҳамма  нарсани  қўлланиб,  еб-ичардик. 
Чунки  Аҳмад  бейнинг  буларни  бизга  қувона-қувона  тортиқ 
қилаётганини  билардим.  Энди  эса  нотаниш  меросчиларнинг 
ҳақи  бўлганидан  у  уйда  бирон  нарсани  қўлланиш  жоиз  эмас.  Қул 
ҳақидан  сақланиш  учун  тезроқ  чиқиб  кетдим”  деб  жавоб  берди- 
лар.  Бир  ой  сўнгра  ҳожилар  қайтиб,  ҳамма  келди.  Фақат  Аҳмад  бей 
келмади.  “Ярим  кечаси  Маккада  вафот  этди”  дедилар.  Ҳисоблаб 
кўрсалар,  Саййид  Фаҳм  ҳазратларининг  уйдан  чиқиб  кетган  кечага 
тўғри  келарди. 

Шайхинг  сени  ўлдиртмайди 

Ваннинг  Гурпинор  Муҳаммад  Пийрон  қабиласидан  Али  исм- 
ли  бир  зот  келиб,  Саййид  Фаҳм  ҳазратларига  шогирд  тушган  эди. 
Бир  сафарга  чиққанида  бир  замонлар  ўчакишиб  қолган  душмани 
бўлган  бир  кимса  йўлини  тўсди.  Али  исмли  зотни  ўлдириш  учун 
қуролига  ёпишди.  Энди  мўлжалга  олганида  Али  “Мени  ўлдирма. 
Ҳазрати  Шайхга  (Саййид  Фаҳм)  шогирд  тушдим.  Бутун  дунёлик 
ўйлардан  қутулдим”  деб  душманини  райидан  қайтармоқчи  бўлди. 
Лекин  душмани  уни  тингламай,  тепкини  босди.  Беш  дона  ўқи  бор 
эди.  Барини  отди,  лекин  ҳеч  қандай  овоз  эшитилмагани  етмага- 
нидек,  Алига  ҳам  ҳеч  нарса  бўлмади.  Душмани  ўқдонга  қараб, 
ўқларини  топмади.  У  ердагилар  буни  кўриб,  ўзларини  йўқотиб 
қўйишди.  “Шайхинг  сени  ўлдиртмайди”  деб  у  жойдан  кетишди. 

Али  афанди  бир  муддат  ўтиб  Саййид  Фаҳм  ҳазратларини  зиёрат 
мақсадида  Арвосга  борди.  Зиёрат  вақтида  Саййид  Фаҳм  ҳазратлари 
ундан  “Қишлоқнинг  юқорироғида  қаттиқ  қўрқдингизми?”  деб 
сўрадилар.  Али  афанди  “Ҳа,  устоз”  деди.  Саййид  Фаҳм  ҳазратлари 
ўтирган  пўстакнинг  тагидан  беш  дона  ўқ  чиқариб,  Али  афандига 
бердилар  ва  “Булар  қул  ҳақидир.  Бўйнимда  қолмасин”  дея  ўқларни 
эгасига  элтиб  беришини  амр  этдилар.  Али  афанди  бу  ўқларни  эга- 
сига  олиб  бориб  берди.  Бу  воқеадан  ҳайратда  қолган  ҳалиги  душ- 
мани  қилганларига  пушаймон  бўлди.  Тавба  қилиб,  Арвосга  борди 
ва  Саййид  Фаҳм  ҳазратларига  шогирд  бўлди. 

Саййид  Абдулҳаким  Арвосий 
ҳазратлари 

Сўнгги  асрда  етишиб  чиққан  зоҳир  ва  ботин  илмларида  комил, 
тўрт  мазҳабнинг  фиқҳ  илмларида  моҳир,  буюк  олим  ва  руҳ  илм- 
ларининг  мутахассиси  буюк  авлиёдир.  Силсилаи  олиянинг  ўттиз 
тўртинчисидир.  Отаси  Саййид  Мустафо  афанди.  1865  йили  Ван- 
нинг  Бошқалъа  туманида  тугилди.  1 943  йили  Анкарада  вафот  этди. 
Қабрлари  Анкаранинг  Боглум  ноҳиясидадир. 

Отаси  Саййид  Мустафо  афанди  ва  бутун  боболари  замонининг 
олим  ва  фозил  кишилари  эди.  Имоми  Али  Ризо  бин  Мусо  Козим 
авлодидан  бўлиб,  саййид  эканликлари  Ирокдаги  шаръий  маҳкама 
дафтарида  қайдли.  Арвосий  оиласи  олти  юз  йилдан  бери  атрофи- 
га  зиё  сочиб,  илм  ёйиш  ва  жамиятда  энг  устун  инсонлик  фазилат- 
лари  билан  намуна  бўлиб,  халқ  орасидаги  эътиқодий  ва  сиёсий 
бўлинишларга  чек  қўйиб  келаетган  муборак  оила. 

У  илк  таҳсилини  отасидан  олди.  Саййид  Абдулҳаким  Арвосий 
ҳазратлари  Наҳрийда  кўрган  бир  тушидан  кейин  таҳсилга  қаттиқ 
аҳамият  берди.  Уша  туши  ҳақида  шундай  деб  гапириб  берган: 

Наҳрий  қишлогида  дин  ва  фан  илмларидан  таҳсил  олаётгандим. 
Рамазон  ойини  оилам  билан  бирга  ўтказиш  мақсадида  юртим- 
га  қайтдим.  Ҳали  мактабнинг  бошлангич  китобларини  ўқирдим. 
Рамазон  ойининг  ўн  бешинчи  сешанба  кечаси  тушимда  севгили 
пайгамбаримиз  -  Расулуллоҳни  кўрдим.  Баланд  тахт  устида  рисолат 
мақомида  ўтирардилар.  Унинг  ҳайбат  ва  жалоли  олдида  даҳшатга 
тушиб,  ерга  боқиб  турганимда  ортимдан  бир  киши  секин-аста  ўнг 
томонимдан  яқинлашди.  Кўз  қирим  билан  унга  қарадим.  Қисқага 
яқин  ўрта  бўйли,  чамбар  соқолли,  ёруг  юзли  бир  зот  эди.  Бу  зот 
ўнг  қулоғимга  зўрға  эшитиладиган  паст  овозда  фиқҳ  илмининг 
ҳайз  масаласидан  бир  савол  сўради:  “Ҳайз  вақтида  бир  аёлнинг 
масжидга  кириши  жоиз  эмаслиги  маълум,  лекин  икки  эшикли  бир 
масжиднинг  бир  эшигидан  кириб  нариги  эшигидан  чиқиб  кетса 
бўладими?”  Аллоҳ  Расулининг  ҳайбатидан  титраб  турган  эдим. 
Саволни  такрор  сўрамаслиги  учун  жуда  паст  овозда  “Диннинг, 
шариатнинг  соҳиби  шу  ердалар”  дедим.  Мақсадим  У  зотнинг 
ҳузурида  ҳеч  кимнинг  дин  масалаларида  сўз  сўзлай  омаслигини 

укдириш  эди.  Жаноби  Расулуллоҳ  овозимиз  эшитилмайдиган  ма- 
софада  бўлишларига  қарамай  жавобимни  эшитдилар.  Кетма-кет 
икки  марта  “Жавоб  беринг!”  деб  амр  қилдилар. 

Эртаси  кун  пешин  вақтида  отамнинг  масжидга  борадиган 
сўқмоғи  устида  кутдим.  Г апим  борлигини  билиб,  ёнимга  келдилар. 
Тушимни  айтиб  бердим.  Юзлари  қувончдан  порлаб  “Сенга  мужда- 
лар  бўлсин,  ўғлим!  Оламнинг  Фахри  сени  вакил  ва  дин  илмларини 
таблиғ  этишга  масъул  қилдилар.  Иншаллоҳ  олим  бўласан.  Бутун 
кучинг  билан  ҳаракат  қилгин!”  деб  тушимни  таъбир  этдилар.  От- 
амдан  “Коинотнинг  сарвари  ҳузурида  шунча  дин  масаласи  турган- 
да  менга  айнан  ҳайз  масаласидан  савол  берилиши  ва  бунга  жавоб 
беришим  ҳақидаги  амрнинг  ҳикмати  нимада?”  деб  сўрадим.  Отам 
“Ҳайз  фиқҳ  илмларининг  энг  қийин,  энг  чигал  масалалсидир.  Бун- 
дай  савол  сенинг  келажакда  дин  илмлари  жиҳатидан  юксак  дара- 
жаларда  бўлишингга  ишорадир”  деб  жавоб  бердилар. 

Уша  тушдан  кейин  ўн  йил  муддатда  жума  кечаларидан  бошқа 
ҳеч  бир  кечани  тўшакда  ётиб  ўтказганимни  эслай  олмайман.  Тонг- 
гача  дарс  билан  шуғулланиб,  инсонга  керак  бўлган  уйқуни  кито- 
блар  устида  ўтириб  ўтказардим.  Инсон  тоқати  дош  бера  олмайди- 
ган  ғайрат  ва  истак  билан  ҳаракат  қилдим. 

Саййид  Абдулҳаким  Арвосий  ҳазратлари  фиқҳ,  тафсир  каби 
илмларнинг  ёнида  ўзини  маънавий  томондан  тарбиялайдиган 
бир  раҳбарга  шоигрд  тушиш  орзуси  билан  ёниб-ўртанарди.  Худ- 
ди  шу  кунларда  улардан  олисроқ  жойда  Саййид  Тоҳо-ий  Хакко- 
рийнинг  халифаси  Саййид  Фаҳм  Арвосийга  тушларида  жаноби 
найғамбаримиз  “Абдулҳакимнинг  тарбиясини  сенга  топширдим” 
деб  буюрдилар. 

Ниҳоят  Саййид  Абдулҳаким  Арвосий  1878  (ҳ.1295)  йили  Сай- 
йид  Фаҳм  Арвосий  ҳазратларининг  ҳузурига  қовушди.  Устозидан 
олган  илк  амр  тавба  ва  истиҳора  бўлди.  Истиҳора  натижасида 
шундай  туш  кўрди: 

Саййид  Тоҳо  ҳазратлари  масжидда  талабаси  Саййид  Фаҳмга 
шу  амрни  бераётганди:  “Абдулҳакимни  олгин,  кийимларини  ечиб, 
жавозимат-и  хамс  чашмаларида  ўз  қўлинг  билан  ювгин!  Сўнгра 
айт,  иккимизга  ҳам  имом  бўлсин.”  Саййид  Фаҳм  ҳазратлари  уни 
жавозимат-и  хамс  чашмаларида  ювинтириб,  қўлини  унинг  елкаси- 

га  куиган  ҳолда  унг  оеғини  узи  учун  тушалган  жоинамозга  қуярди. 

Бу  туш  унинг  шогирдликка  қабул  қилинганига  далолат  қиларди. 
Таъбирга  муҳтож  қисми  фақат  «жавозимат-и  хамс»  таъбири  эди. 
Жавозим  жазмнинг  кўплиги  бўлиб,  қатъий  деганидир.  Хамс,  яъни 
беш  сони  эса,  олами  амрнинг,  латифанинг  тасфиясига  ишора  эди. 
Тушнинг  бошқа  таъбирга  муҳтож  бўлмаган  ойдинлиги  -  алоҳида 
бир  илоҳий  лутф  ва  чексиз  эҳсон  эди. 

Саййид  Абдулҳаким  Арвосий  ҳазратлари  кўрган  бу  тушининг 
таъсирида  кучли  ишқ  ва  истак  етовида  илм  ўрганиб,  илмда  юк- 
салганидек  Саййид  Фаҳм  ҳазратларининг  суҳбат  ва  таважжуҳлари 
билан  кўнглини  нурлантиришга  ҳам  муяссар  бўлди. 

Юксак  таҳсилини  замонининг  энг  буюк  олим  ва  авлиёси  Сай- 
йид  Фаҳм  Арвосий  ҳазратларининг  ҳузурида  тамомлади.  Х,ижрий 
1300  йил  бошида  илми  сарф,  наҳв,  мантиқ,  мунозара,  ваъд,  баён, 
маоний,  бадиий,  балоғат,  калом,  усул-и  фиқҳ,  тафсир,  тасаввуф, 
улуми  ҳикамия,  яъни  ҳикмат-и  табийя  (физика,  биология),  ҳикмати 
илоҳия,  риёзия  (математика,  геометрия),  ҳайъат  (астрономия)  каби 
зоҳир  илмларида  ижозат  (диплом);  тасаввуфнинг  Нақшибандия, 
Қодирия,  Кубровия,  Суҳравардия  ва  Чаштия  йўлларидан  хилофат 
олдилар.  Бошқалъа  ноҳиясида  ўттиз  йил  тадрис  ва  иршод  билан 
машғул  бўлдилар.  Яъни  дарс  бердилар  ва  инсонларга  Аллоҳу  тао- 
лонинг  амр  ҳамда  тақиқларини  ўргатдилар. 

1914  (ҳ.1332)  йили  Биринчи  Жаҳон  уруши  бошланиб,  руслар 
шарқий  Онадўлини  (Онадўли  -  Анатолия  яримороли,  яъни  Усмо- 
ний  давлатининг  ҳозирги  Туркия  ҳудудларидан  иборат  қисмининг 
туркча  номи)  ишғол  этгач,  Бошқалъадан  ҳижрат  қилиб  Ироққа,  у 
ердан  Адана,  Эскишаҳар  ва  1919  (ҳ.  1337)  йили  Истанбулга  келди- 
лар.  Аюб  Султон  мавзесида  аввал  мадрасага,  сўнгра  Кумушсуви 
тепалигидаги  Муртазо  афанди  даргоҳига  жойлашдилар.  Қашғарий 
ҳонақоҳи  машиҳати  (Усмонли  давлатининг  дин  ишлари  бўлими)га 
тайинландилар.  Ислом  халифаларининг  ва  Усмонли  султонлари- 
нинг  сўнггиси  бўлган  Султон  Ваҳидаддин  тарафидан  8  Зул-қаъда 
1919  йилги  (ҳ.  1337)  фармон  билан  мадрасаи  мутахассисин  деб 
номланувчи  илоҳиёт  факулътетига  тасаввуф  мударриси,  яъни  ор- 
динариус  профессори  қилиб  тайинландилар. 

Онадўлида  жанг  қилаётган  Қувва-и  Миллиянинг  (Усмонли 
миллий  қўшинлари)  ғолиб  келиши  учун  пул,  мол  ва  дуо  билан 

ёрдам  этилиши,  қўлига  қурол  тута  оладиганларнинг  сафарбарли- 
ги  учун  халқни  ташвиқ  қилиб,  кўплаган  кишиларни  Онадўлига 
юбордилар.  Истиқлол  урушига  катта  ёрдам  кўрсатилишига  сабаб 
бўлдилар.  Узоқ  вақт  иршод,  ваъз  ва  таълим  билан  машғул  бўлиб, 
халифалик  тугатилгач,  ҳукуматни  қўлга  киритган  дин  душма- 
ни  раҳбарият  томонидан  умрларининг  охирида  Измирга  сургун 
қилиндилар.  Измирда  қийин  шарт-шароитлар  ва  қарилик  туфайли 
касалландилар.  У  ердан  Анқарага  келтирилди.  Анқарага  келтирил- 
гандан  бир  неча  кун  ўтиб,  1943  йили  27  ноябръ  (ҳ.1362)  санасида 
ташвишларга  тўла  бу  дунёдан  охиратга  кўчдилар.  Анқаранинг  ши- 
молидаги  Боғлум  ноҳиясига  дафн  этилдилар.  Қабрлари  шу  кунгача 
зиёрат  қилиниб,  ҳузурларида  қилинаётган  дуолар  қабул  бўлмокда. 

Саййид  Абдулҳаким  Арвосий  жисмонан  мўътадил  ва  камчилик- 
сиз  эди.  Буғдой  рангли  бўлиб,  пешонаси  кенг  ва  очиқ  эди.  Қошлари 
ҳилолдай  (яримой)  бўлиб,  ингичка  ва  хушбичим  эди.  Нурли 
кўзлари  йирик-йирик  эди.  Бурни  меъёрдан  бироз  катта  эди.  Юзи 
озғин  бўлиб,  соқоллари  қалин  эди.  Алп  қоматли  бўлиб,  инсонларда 
ҳурмат  уйғотувчи  виқор  ва  ҳайбати  бор  эди. 

Ҳар  бир  ҳол  ва  ҳаракатларида  исломиятга  тўлиқ  амал 
қилардилар.  Жуда  камтар  бўлиб,  ҳеч  вақт  “Мен”  демасдилар.  Жуда 
ҳайбатли  ва  вазмин,  меҳмондўст  эдилар.  Атрофига  ёрдам  беришдан 
бениҳоя  завқ  олардилар.  Зиёратларга  борар,  меҳмондорчиликка  та- 
клифларни  қабул  қилардилар. 

Саййид  Абдулҳаким  Арвосий  дин  илмларида  ва  тасаввуфнинг 
нозик  маърифатларида  мисли  бир  дарё  эдилар.  Университет  хо- 
димлари,  фан  ва  давлат  одамлари  ечими  йўқ  деб  ўйлаган  қийин 
масалаларни  сўрагани  келар,  дарсларида  бир  соатча  ўтириб,  ҳали 
савол  бермасдан  жавобини  олиб  ортларига  қайтишарди.  Таважжуҳ 
ва  муҳаббатини  қозонганлар  ҳисобсиз  кароматларини  кўрардилар. 
Жуда  камтар  эдилар.  Аюб  Султон,  Фотиҳ,  Боязид,  Бакркўй,  Бейўғли 
маҳаллаларида  Оға  Жомеи  шарифлари  курсиларида  узоқ  йиллар 
давомида  Истанбул  халқига  илм  ўргатдилар.  Султон  Салим  жоме- 
си  ёнидаги  Сулаймония  мадрасасида  тасаввуф  мударрис  (профес- 
сори)лигида  “Ар-риёд-ут-тасаввуфия”  китобини  таълиф  қилдилар. 
Тасаввуф  ҳақида  рисола  ҳажмида  турли-турли  мактублари  бор. 
Мавлуд  ўқиш  ва  тасбеҳ  қўлланишнинг  бошланғич  ҳамда  шаръий- 
лиги  ҳақида  бир  рисола,  «Робита-и  шарифа»  рисоласи,  «Саҳоба-и 

киром»  ва  «Аждод-и  пайғамбарий»  рисолалари,  «Ислом  ҳуқуқи», 
«Кашкул»  ва  «Сафари  охират»  номли  асарлари,  арабча,  форсча  ва 
туркча  шеърлари  жуда  қийматлидир. 

У  зот  томонидан  тарбиланиб  етиштирилган,  мумтоз  дин  одам- 
лари  орасида  энг  салоҳиятлиси,  турли  дин  ва  фан  китобларининг 
муаллифи,  фармацевт,  кимёгар  ва  фахрий  ўқитувчи,  ҳарбий  унвон 
соҳиби  Ҳусайн  Ҳилми  Ишиқ  жанобларидир.  Бу  зот  1929  йилдан 
1943  йилгача  Абдулҳаким  Арвосий  ҳазратларидан  дарс  олганлар. 
Арабча  ва  форсчадан  таржималар  қилиб,  мусулмонларга  хизмат 
қилиш  учун  ҳаракат  қилганлар.  Туркча,  арабча,  форсча,  немисча, 
французча  ва  инглизча  билан  бир  қаторда  бошқа  тилларда  ҳам  тур- 
ли  мавзуларда  дин  китобларини  нашр  этдилар.  У  зотнинг  бутун 
илм  ва  файзини  Абдулҳаким  Арвосий  ҳазратларидан  олганлиги 
асарларида  ёритилган. 

25  йил  аввал  кўрган  тушдаги  одам 

Саййид  Абдулҳаким  афанди  1897  йили  ҳаж  вазифаси  би- 
лан  Ҳижозга  келганларида  аввало  Мадинага  кириб,  жаноби 
Пайғамбаримизнинг  қабри  шарифини  зиёрат  қилдилар.  Ёнида 
Ҳожи  Умар  афанди  исмли  шарифлар  авлодидан  бир  зот  бор  эди. 
Бир  куни  у  билан  бирга  муборак  Равзада  шом  намозидан  кейин 
юзини  саодат  панжарасига  буриб,  ғоят  одоб  ва  ҳурмат  билан  тур- 
ганларида  ўнг  тарафида  ўтирган  Ҳожи  Умар  қулоғига  эгилиб,  се- 
кин  “Рафиқам  шу  онда  узр  соҳибаси.  Шу  боис  Пайғамбар  масжиди- 
га  зиёратга  киролмайди.  Боб-ус-саломдан  кириб,  Пайғамбаримиз 
ҳузурларида  бир  салом  бериб,  Боб-и  Жибрилдан  чиқиб  кетиши- 
га  шариат  рухсат  берадими?”  деб  қолади.  Саййид  Абдулҳаким 
Арвосий  ҳазратлари  шу  онда  25  йил  аввалги  туши  ёдига  тушиб, 
қўрқувдан  қалтираб  кетдилар.  Ҳожи  Умарнинг  юзига  яна  бир  мар- 
та  ўгирилиб  боқдилар.  Ҳа,  25  йил  аввал  тушида  кўрган  киши  мана 
шу  зот  эди. 

Паст  овозда  “Бу  саволга  жавоб  бериш  учун  мен  масъулман!” 
дедилар.  Лекин  тушларида  бўлганидек  жаноби  Расулуллоҳнинг 
ҳузурларида  турганлари  туфайли  ҳозир  жавоб  беролмаслигини 
билдирдилар.  Боб-и  Раҳмадан  ташқарига  чиққанларидан  кейин 
саволга  жавоб  бердилар,  ҳамда  25  йил  аввал  кўрган  тушларини  бу- 
тун  тафсилоти  билан  айтиб  бердилар. 

Султоннинг  дуо  ва  ёрдам  сўраши 

Султон  Ваҳидаддин  хон  уни  жуда  севар,  қаттиқ  ҳурмат  қилиб, 
дуоларини  истарди.  Абдулҳаким  афанди  ҳазратлари  шундай  баён 
қиладилар: 

Ватанимизнинг  бир  қисми  ишғол  остида  бўлиб,  ёвга  қарши 
кураш  бошланган  кунлар  эди.  Истанбулнинг  Бешиктош  самтида 
Синонбошо  масжидидан  ваъз  айтиб  чиқаётган  эдим.  Эшик  ол- 
дида  турган  сарой  аравасидан  бир  амалдор  тушиб  “Ал  малику 
йақраукассалом  ва  йадука  илаттаом”,  яъни  “Султон  сизга  салом 
айтмоқда  ва  ифторликка  чақирмокда”  деди.  Арава  билан  саройга 
кетдик.  Меҳмонга  Истанбулнинг  танилган  воизлари,  имомлари 
чақирилган  эди.  Таомдан  кейин  раис  келиб  “Султоннинг  сало- 
ми  бор.  Барчангиздан  илтимос  қилмоқда.  Онадўлида  кофирларга 
қарши  жанг  қилаётган  қувва-и  миллиянинг  ғолиб  келиши  учун  дуо 
қилишингизни  ва  Онадўлидаги  мужоҳидларга  пул  ва  дуо  билан  ёр- 
дам  беришлари,  қўлига  қурол  олишга  қодир  кишиларнинг  аскар 
сафига  қўшилишлари  учун  халқни  ташвиқ  қилишингизни  илтимос 
қилмоқда”  деди.  Бу  амрга  биноан,  кўплаган  кишиларни  Онадўлига 
юбордим.  Кўп  ёрдам  кўрсатилишига  сабаб  бўлдим. 

Бир  куни  Султон  Ваҳдаддин  хон  рамазони  шариф  ойида 
Ҳирқа-и  саодат  (пайғамбар  либоси  сақланаётган  масжид)  турган 
хонани  зиёрат  қилмоқчи  эди.  Саййид  Абдулҳаким  афандини  ҳам 
чақиртирди.  Бошқа  кўзга  кўринган  давлат  ва  дин  одамлари  ҳам 
шу  ерда  эди.  Бу  воқеанинг  давомини  хизматларини  кўрган  Шокир 
афанди  шундай  айтиб  беради: 

Султон  Ҳирқа-и  саодат  турган  хонанинг  эшиги  олдига  келганида 
“Абдулҳаким  афанди  қаерда?”  деб  сўради.  У  ерда  тўпланган  одам- 
лар  бир-бирларига  қарашди.  Бу  исмда  ҳеч  кимни  танимасдилар. 
Ортдагиларга  хабар  бердилар.  Афанди  ҳазратлари  жавоб  берар- 
бермас  “Султон  сизни  кутмоқда”  деб  дарров  йўл  очдилар.  Султон 
билан  ёнма-ён  бири  дунё,  бири  охират  султони  сифатида  Султо- 
нул-анбиё  муҳтарам  Пайғамбаримизнинг  саодатли  ҳирқалари  тур- 
ган  хонага  кирдилар.  Биргаликда  зиёрат  қилдилар.  Чиққанларидан 
кейин  баракат  сифатида  султон  у  ердагиларга  биттадан  рўмолча, 
устозимзга  эса  иккита  рўмолча  ҳадя  этди.  Мен  ташқи  эшикда 
Абдулҳаким  афандини  кутиб  турардим.  Келиб,  зиёратлари  ҳақида 
хурсанд  бўлиб  гапириб  бердилар.  “Султон  барчага  биттадан,  мен- 

га  эса  иккита  рўмолча  берди.  Бунинг  биттаси  сеники”  дея  бирини 
менга  бердилар. 

Абдулҳаким  Арвосий  ҳазратлари  сиёсатга  умуман  аралашмаган, 
сиёсий  фирқаларга  кирмаганди.  Халқнинг  эътиқодий  ва  сиёсий 
гуруҳларга  бўлинишига  қарши  эдилар.  Талабалари  ундан  тасав- 
вуф  мактаблари  ва  даргоҳларнинг  бекилиши  ҳақида  сўраганларида 
“Х,укумат  даргоҳларни  эмас,  бекор  ётган,  бўш  маконларни  беркит- 
ди.  Бу  муборак  илм  масканлари  харидор  топмагач  ўз-ўзларини 
анча  олдин  беркитганди”  деб  жавоб  бергандилар.  Бу  муҳим  жавоб, 
ўша  кунларнинг  умумий  маънода  мадраса  ва  даргоҳларнинг  ёпиб 
ташланиши  ҳақидаги  ташхисларнинг  энг  гўзалидир. 

Қонунларга  қаттиқ  риоя  қилар,  ҳар  ваъз-насиҳатларида  ҳам 
буни  тавсия  қилишни  канда  қилмасдилар. 

Абдулҳаким  афандининг  еб-ичиш,  юриш-туриш,  гапириш,  су- 
кут  сақлаш,  кулиш,  йиглашлари  ҳар  доим  исломиятга  ва  жаноби 
Расулуллоҳнинг  ҳолига  мос  эди.  Унинг  овқатланишини  кўрган 
одам  шунчаки  емади  дейишмасин  деб  емокда  деб  ўйларди.  Кам  ер, 
луқмаларни  кичик  олар  ва  шошилмай,чайнаб  ердилар.  Яқинлари 
унинг  ўттиз  йилдан  бери  қайлула  қилаётганида,  ухлаётганида 
чалқанча  ёки  чап  ёни  билан  бир  марта  бўлса  ҳам  ётмаганини  ай- 
тишарди.  Доим  ўнг  ёни  билан,  ўнг  қўлининг  ичини  ўнг  ёногига 
босиб  ётардилар.  Х,ар  бир  ҳолати  истиқоматга  мос  эди.  Узлари 
ҳам  доимо  “Истиқомат,  яъни  Аллоҳу  таолонинг  ёқтирган  йўлида 
бўлиш  кароматдан  устундир”  сўзини  қайта-қайта  такрорлардилар. 

Жуда  камтар  эдилар.  Бирон  даврада  «мен»  деганларини  эшит- 
ган  одам  топилмасди.  Х,ар  гал  Ислом  олимларининг  исми  аталган- 
да  “Бизлар  у  буюкларнинг  ёнида  бўлсак,  кимсан  деб  сўралмаймиз, 
йўқ  бўлсак,  қаердасан  деб  изланмаймиз  ҳам”  ва  “Бизлар  у 
улугларнинг  ёзувларини  тушуна  олмаймиз.  Фақат  баракатланиш 
учун  ўқиймиз”  дердилар.  Х,олбуки  ўзлари  айнан  ўша  илмларнинг 
мутахассиси  эдилар. 

Абдулҳаким  Арвосий  ҳазратларининг  қийматли  сўзларидан 
баъзилари: 

“Ҳар  бир  пайгамбар  ўз  замонида,  ўз  юртида,  ўз  қавмининг  бар- 
часидан  ҳар  томонлама  устундир.  Лекин  Муҳаммад  алайҳиссалом 
эса,  ҳар  замонда,  ҳар  мамлакатда,  яъни  дунё  яратилганидан  то 

қиёматгача  келган  ва  келадиган  бутун  мавжудотдан  ҳар  томон- 
лама  баланддирлар.  Ҳеч  бир  одам,  ҳеч  бир  томондан  Ул  сарвар- 
дан  юқори  эмас.  Юқори  бўлиши  мумкин  ҳам  эмас.  Хоҳлаганини 
хоҳлаганидай  яратаётган  Раббимиз  Ул  зотни  шундай  яратган.  Ҳеч 
бир  одам  боласининг  Расулуллоҳни  мадҳ  этадиган  куч-кудрати 
йўқ.  Ҳеч  бир  инсоннинг  Уни  танқид  этадиган  иқтидори  йўқ.” 

“Агар  Ҳақ  таолонинг  ҳокимлигини  тан  олган  ҳолда,  омо- 
нат  ва  хавфсизликка  футур  етказмасдан  меҳнат  қилсангиз, 
бир-бирингизни  шунчалик  севиб,  бир-бирингизга  шунчалик 
меҳр-оқибатли  биродарларга  айланасизлар.  Сизнинг  бу  биродар- 
лигингиздан  Аллоҳу  таолонинг  марҳамати  нималарни  яратмайди. 
Сиз  эришган,  сизга  насиб  бўлган  ҳар  бир  неъмат  Ҳаққа  имоннинг 
ҳосил  қилган  биродарликнинг  натижаси  ва  Аллоҳу  таолонинг 
марҳамати  ҳамда  эҳсонидир.  Сиз  чекаётган  ҳар  бир  мусибат, 
дард  ва  фалокат  эса,  фақат  жаҳлнинг,  нафратнинг  ва  душманлик- 
нинг  натижасидир.  Булар  эса,  Ҳақни  танимасликнинг,  зулм  ва 
ноҳақликнинг  жазосидир.” 

“Буюкларнинг  сўзи  -  сўзларнинг  буюгидир.” 

“Авлиёларнинг  сўзларида  раббоний  таъсир  бор.” 

“Инсонни  қуршаб  олган  ғам-ташвишларнинг  бирламчи  саба- 
би  Ҳаққа  қарши  ширк  ва  мушрикликдир.  Илм-фан  ривожлангани 
ҳолда  одамларнинг  келажагига  хавф  туғдираётган  фасод  зулмати 
фақат  ширк,  имонсизлик,  вахдатсизлик  (имон  ва  амалда  тарқоқлик) 
ва  ўзаро  бемеҳрликнинг  натижасидир.  Башарият  қанчалик  ри- 
вожланса  ҳам  ўзаро  севиб-севилмагунча  изтироб  ва  фалокатдан 
қутула  олмайди.  Ҳақни  танимагунча,  Ҳақни  севмагунча,  Ҳақ  та- 
олони  ҳоким  билиб,  Унга  тўп-якун  қуллик  қилмагунича  одамлар 
бир-бири  билан  меҳр-оқибат  қилиб,  севиша  олмайди.  Ҳақдан  ва 
Ҳақ  йўлдан  бошқа  ҳар  нимаики  ўйлаб  топилса,  барчаси  айрилиқ 
ва  паришонлик  йўлидир.” 

“Мусулмонларнинг  ўрганиши  керак  бўлган  илмларга  Улуми  ис- 
ломия  (мусулмонлик  илмлари)  дейилади.  Ислом  дини  амр  қилган 
бу  илмларни  Расулуллоҳ  алайҳиссалом  иккига  ажратиб  тушунтир- 
ганлар.  Бири  “Улуми  нақлия”  яъни  дин  илмлари,  иккинчиси  “Улу- 
ми  ақлия”  яъни  фан  билимларидир.  Дин  илмлари  инсонни  дунёда 
ва  охиратда  ҳузурга,  саодатга  элтадиган  илмлардир. 

Булар  ҳам  иккига  ажралади:  “Улуми  олийя”  яъни  юксак  дин 
илмлари  ва  “Улуми  ибтидоия”  яъни  қўшимча,  ёрдамчи  илмлар. 
Ислом  илмларининг  иккинчи  қисми  бўлган  ақл  билимларининг, 
яъни  тажрибавий  фан  илмларни  яхшилаб  ўрганиш  нозик  ва  те- 
ран  дин  илмларини  осон  тушунишга  ёрдам  беради.  Математика  ва 
физикани  ўрганиш  дин  билимларини  қувватлантиради.  Астроно- 
мия,  математика  ва  геометрия  динга  ёрдамчи  билимлардир.  Таж- 
рибавий  физикадаги  (тажриба  ва  исботга  асосан  мос  келмаган) 
бир  неча  янглиш  теория  ва  гипотезадан  бошқа  барчаси  динга  мос 
келмоқда,  имонни  қувватлантирмоқда.  Илоҳий  физика  (метафи- 
зика)  соҳасида  илгари  сурилган  баъзи  бузуқ  қарашлар  динга  мос 
келмайди.  Бу  илмлар  ўзлаштирилса,  дин  илмларининг  ақлий  илм- 
ларга  мос  тушадиган  ва  ақлий  илмлар  билан  ҳал  этила  олмайдиган 
нозик  томонлари  ва  сабаблари  ойдинлашади. 

“Қуръони  каримдан  ва  Расул  алайҳиссаломнинг  ҳадиси 
шарифларидан  кейин  энг  қийматли  китоб  имоми  Раббоний 
ҳазратларининг  “Мактубот”  китобидир.  Ҳанафий  мазҳабида  энг 
мукаммал  ва  энг  қийматли  фиқҳ  китоби  Ибн  Обидиннинг  “Дурр- 
ул  мухтор  ҳошияси”дир.  Шоъфеийда  “Туҳфат-ул-муҳтож”  китоби- 
дир.” 

“Ислом  дини  -  Аллоҳу  таолонинг  Жаброил  исмли  фаришта 
воситаси  билан  севгили  пайгамбари  Муҳаммад  алайҳиссаломга 
юборган,  инсонларнинг  дунёда  ва  охиратда  роҳат-фарогатда 
бўлишларини  таъминлайдиган  усул  ва  қоидалар  тўпламидир.  Бутун 
устунликлар,  фазилатлар,  фойдали  нарсалар  исломиятнинг  ичида- 
дир.  Эски  динларнинг  очиқ  ва  яширин  бутун  яхшиликларини  ис- 
ломият  ўзида  мужассам  қилган.  Бутун  саодатлар  муваффақиятлар 
Исломдадир.  Ислом  ақл  қабул  қила  оладиган  асос  ва  ахлоқлардан 
иборатдир.  Яратилишида  беқусур  бўлганлар  (табиатида  ёмонлик 
бўлмаганлар)  Исломни  асло  рад  қилмайди  ва  ундан  нафратлан- 
майди.  Исломиятнинг  ичида  ҳеч  қандай  зарар  йўқ.  Исломиятдан 
ташқарида  эса,  ҳеч  бир  манфаат  йўқ  ва  бўлмайди  ҳам.” 

“Сўнгги  вақтларда  тасаввуф  мактаблари  бўлмиш  хонақоҳ  ва 
дагоҳлар  жоҳилларнинг  қўлида  қолди.  Диндан,  имондан  хабари 
бўлмаган  кишиларга  «шайх»  дейилди.  Дин  душманлари  ўша  сохта 
шайхларнинг  сўзлари,  рақс  ва  оҳ-уҳ  қилиб  бақиришиб  қилаётган 

«зикр»ларини  баҳона  қилиб,  динга  хурофотлар  аралашган  деб 
Исломга  бўҳтон  қилдилар.  Ваҳоланки,  бузуқ  тариқатчиларнинг 
сўзларини,  ишларини  дин  деб  билиш,  уларни  тасаввуф  улуглари 
билан  чалкаштириш  қатъиян  нотўгри.  Бу  диннинг  нима  эканлиг- 
ни  билмаслик,  уни  умуман  тушунмасликдир.  Динда  сўз  соҳиби 
бўлиш  учун  аҳли  суннат  олимларини  таниш,  бу  буюкларнинг  ки- 
тобини  ўқиб,  яхшилаб  тушуниш  ва  тушунганини  бажариш  керак. 
Агар  ҳаётда  бундай  олим  топилмаса,  дин  душманлари  майдонни 
бўш  билиб,  дин  олими  қиёфасига  кириб  олишади.  Ваъзлари,  ки- 
тоблари  билан  ёшларнинг  имонини  ўгирлаб,  миллат  ва  давлатни 
фалокат  ёқасига  судрашади.” 

“Тоза  ва  янги  либос  кийинглар.  Борган  жойингизда  одоб- 
ахлоқингиз,  сўзларингиз  билан  исломнинг  виқорини,  қийматини 
кўрсатганингиздек  кийимингиз  билан  ҳам  ҳурмат  ҳисси  уйготинг.” 

“Ҳалолдан  ҳар  хил  лаззатли  таомлар  билан  ва  тотли,  совуқ  шар- 
батлар  билан  баданингизни  роҳат  тутинг.” 

“Аллоҳу  таоло  ҳамма  нарсани  бир  сабаб  билан  яратмоқда.  Уша 
сабабларга  иш  бажара  оладиган  таъсир  ва  қувват  бахш  қилган. 
Бу  қувватларга  табиат  қувватлари,  физика,  кимё  ва  биология 
қонунлари  деймиз.  Бир  ишни  бажаришимиз,  бир  нарсани  қўлга 
киритишимиз  учун  ўша  ишнинг  сабабларига  мурожаат  қилишимиз 
керак.  Масалан  бугдой  ҳосил  бўлиши  учун  ерни  ҳайдаб,  экиб, 
ўриб  олишимиз  керак.  Инсонларнинг  бутун  ҳаракатлари,  ишлари 
Аллоҳу  таолонинг  мана  шу  одатига  бўйича  рўй  бермоқда.  Аллоҳу 
таоло  севган  инсонларига  яхшилик,  икром  кўрсатиш  учун  ва  ашад- 
дий  душманларини  алдаш  учун  уларга  одатидан  ташқари,  сабаб- 
сиз  ҳам  нарсалар  яратиб  беради.” 

“Бир  вақт  намозни  қазога  қолдиргандан  минг  марта  ўлишни 
танлардим.” 

“Намоз  ва  яна  намоз,  қаерда  ва  қандай  шароитда  бўлсангиз  ҳам 
мутлақо  намоз  ўқинг.” 

“Энг  улкан  одоб.  илоҳий  ҳудудга  риоя  қилишдир.” 

“Аллоҳу  таоло  бир  қулига  имон  берган  бўлса,  ҳамма  нарсани 
берибди.  Имон  бермаган  бўлса,  ҳеч  нарса  бермабди.” 

“Бизнинг  мажлисимизда  бўлганлар  индамай  ўтирсалар  ва  су- 
кутдан  бошқа  нарса  кўрмасалар  ҳам,  дин  баҳсида  ўзини  олим  са- 

наганларнинг  хатоларини  кашф  этадилар.” 

“Қуръони  карим  шифодир.  Лекин  шифо  -  сув  келаётган  ариққа 
боглиқ.  Ифлос  ариқдан  шифо  келмайди.” 

“Ҳақиқий  каромат  -  кароматни  яширишдир.  Бундан 
ташқарисида  кўринганлар  авлиёнинг  ирода  ва  ихтиёрида  эмас.  Де- 
мак,  илоҳий  ҳикмат  шуни  тақозо  этган.” 

“Аллоҳу  таоло  сирини  ишонганига  билдиради.  Билган 
сўзламайди,  сўзлаган  билмайди.” 

“Аҳмоқлик  -  бир  хатосидан  сабоқ  олмай,  қайта  такрорлашдир.” 

“Дин  илмлари  -  дунё  ва  охиратда  ҳузурни,  саодатни 
қозонтирадиган  билимлардир.” 

“Аллоҳу  таоло  хоҳлаганини  қилади.  Истаса  сабаб  билан,  истаса 
сабабсиз,  хоҳлаганига  азоб  ёки  лутф  қилади.  Энг  чиройли  ва  тўғри 
бўлган  нарса  Унинг  хоҳишидир.” 

“Аллоҳу  таоло  бизга  раҳмати  билан  муомала  қилсин.  Агар  адо- 
лати  билан  муомала  қиладиган  бўлса,  барчамиз  ёниб  кул  бўламиз.” 

“Риё  бўлмасин  деб  жамоатдан  қочадиганлар  ўзга  бир  риё  ичи- 
дадир.” 

“Илм  жоҳалатни  йўқотади,  аҳмоқликни  эмас.” 

“Жамиятдаги  руҳ  хасталикларининг  сабаби  имоннинг 
нуқсонлигидандир.” 

У  зотнинг  талабаларидан  баъзилари  илм  дарёси  бўлган  бу  буюк 
авлиёдан  қуйидаги  сўзлар  ва  манқибаларни  нақл  этганлар: 

Шогирдларидан  Ҳофиз  Ҳусайн  афанди  баён  қилади: 

Истанбулда  таҳсил  олдим.  Арабча  ва  форсчани  яхши  билар- 
дим.  Ҳар  қандай  даврада  ва  мавзуда  сўз  соҳиби  эдим.  Бир  куни 
мени  Абдулҳаким  Арвосий  ҳазратларининг  олдига  олиб  бордилар. 
Мақсадим  у  ерда  ҳам  сўз  соҳиби  бўлиш  эди.  Унга  яқинроқ  бир  кур- 
сига  ўтирдим.  Суҳбат  бошланди.  Дарҳол  курсида  ўтиришдан  уя- 
либ,  пастга  тушдим.  Суҳбатда  умрим  бино  бўлиб  умуман  энтитма- 
ган  ва  билмаган  нарсаларим  ҳақида  ган  кетарди.  Давранинг  тўрида 
У  зотга  яқин  жойда  ўтиришдан  ҳаё  қилиб,  бироз  ортга  чекиндим. 
Яна  бироз,  яна  бироз  сурилиб,  ниҳоят  ўзимни  эшик  остонасида 
кўрдим.  Озгина  чекинсам  ташқарига  чиқиб  кетадиган  даражага 
келганди.  Аслида  мен  анча  йиллардан  бери  шайхлик  қилаётган 
ва  анча  шогирди  бор  одам  эдим.  Саййид  Абдулҳаким  Арвосий- 
ни  кўргач  шу  ҳолим  билан  шогирд  бўлишдан  ортигига  лойиқ 

эмаслигимни  тушуниб  етдим  ва  шогирдларимга  бориб  “Саййид 
Абдулҳаким  Арвосийни  кўриб,  таниб  шайхликнинг  нима  экан- 
лигини  энди  тушундим.  Унинг  этагига  ёпиишишдан  бошқа  иитим 
қолмади”  дедим.  Бу  буюк  зотга  шогирд  бўлиш  шарафига  муяссар 
бўлдим. 

Уттиз  йил  давомида  ёнидан  ажралмаган  яқини  Шокир  афанди 
ҳикоя  қилади: 

Бир  куни  бомдодда  даргоҳнинг  масжидида  намоз  ўқиётгандик. 
Афанди  билан  иккимиз  эдик.  Ҳар  доимгидек  мени  имомлик- 
ка  ўтказдилар.  Масжиднинг  кириш  қисми  ойнаванд  бўлганидан 
даҳлиздаги  ўтирадиган  жойдан  масжиднинг  ичи  бемалол 
кўринарди.  Биз  намозга  тайёрланаётганда  аёлим  даҳлизга  чой 
тайёрлай  бошлади.  Намоз  ва  дуо  қилиб,  даҳлизга  ўтдик.  Самовар- 
нинг  ёнида  иккита  пиёла  ўрнига  бир  даста  пиёла  турибди.  Аёлим- 
га  нимага  иккита  пиёланинг  ўрнига  шунча  кўп  пиёла  келтиргани- 
ни  сўраганимда  у  “Қизиқ!  Орқаларингизда  катта  жамоат  бор  эди. 
Энди  тарқаб  кетибди”  деди. 

Талабаларидан  Илёс  афанди  айтади: 

Бир  куни  қари  бир  аёл  дурадгорлик  устахонамга  келиб  “Бир 
хонали  уйим  бор.  Ёнига  иккинчи  хона  қўштиряпман.  Уни  ижара- 
га  бериб,  шу  билан  тирикчилик  қиламан.  Пулини  ижара  ҳақидан 
бериш  шарти  билан  менга  бир  эшик  билан  бир  дераза  ясаб  бе- 
расанми?”  деди.  “Эртага  келинг,  гаплашамиз”  дедим.  Мақсадим 
Абдулҳаким  Арвосий  ҳазратлари  билан  маслаҳатлашиш  эди.  Аср 
вақти  даргоҳларига  бордим.  Ҳолимни  сўрадилар.  “Мижозлар  ке- 
либ  турибдими?”  дедилар.  “Ҳа,  келиб  турибди”  дедим,  лекин  бу- 
гун  келган  кампир  ҳақида  сўраш  бутунлай  ёдимдан  кўтарилганди. 
Бироздан  кейин  “Буюртма  бераётганлар  борми?”  дедилар.  “Бугун 
бўлмади”  дедим.  “Аёл  мижозлар  ҳам  келиб  турибдими?”  дедилар. 
Яна  ёдимга  тушмади.  Шунда  “Бугун  келган  кампирнинг  буюртма- 
сини  ишлаб  бергин!”  дедилар.  Фақат  шундагина  ҳалиги  кампир 
ёдимга  тушиб,  қизардим. 

Бир  куни  Боязид  масжидида  ваъз  айтаётиб,  мавзуга  умуман 
алоқаси  бўлмаган  ҳолда  “Сизлардан  бирингиз  уйига  боргани- 
да  фарзандингиз  томга  чиқиб,  каптар  қувиб  юрганини  кўрса, 
бақирмасдан,  мулойимлик  билан  “Болам,  қара  сенга  нима  обкел- 
дим,  ширинлик  олдим”  деб  аста  уни  тушириб  олсину  уйга  олиб  кир- 

гандан  кейин  койисин”  дедилар.  Ваъз  тинглаб  ўтирган  Оқҳисорли 
бир  зот  “Бунинг  ваъзга  нима  алоқаси  бор”  деб  кўнглидан  ўтказди. 
Ваъздан  сўнг  уйига  келиб  қараса,  фарзанди  томга  чиқиб,  каптар 
тутмоқчи  бўлиб,  чопиб  юрарди.  Бола  уч-тўрт  яшар  эди.  У  каптар- 
га  қизиқиб.  Том  четига  яқинлашиб  қолган  эди.  Бу  зот  шу  заҳоти 
Абдулҳаким  афандининг  насиҳатларини  эслади  ва  айтганларидек 
қилди.  Бола  томдан  йиқилишдан  қутулиб  қолди. 

Шоир  Нажиб  Фозил  гапириб  берган  воқеа: 

1941  йил...  Немислар  чегарамизга  келган.  Мен  бир  газетада 
чиққан  мақоламда  ёзганимдек  иккинчи  Жаҳон  урушига  кири- 
шимиз  аниқ  деб  ишонардим.  Бир  гал  гап  очилиб,  бу  масалани  у 
ҳазратнинг  ҳузурларида  ўзимча  асослаб  беришга  уриндим.  Лекин 
лутф  қилиб  охиригача  эшитдилар.  Ёнларида  яқинларидан  бир  неча 
киши  ва  адвокат  Маҳмуд  Вазирўгли  исмли  уни  севадиганлардан 
бир  зот  ҳам  бор  эди.  Урушга  аралашишга  мажбурлигимизни  ҳисоб- 
китоблар  йўли  билан  кўрсатиб,  тушунтирардим.  Абдулҳаким  Ар- 
восий  ҳазратлари  менинг  гапимни  охиригача  тинглаганларидан 
кейин  “Урушга  қатнашмаймиз.  Лекин  Биринчи  Жаҳон  урушида 
бўлганидек  яна  қимматчилик  ва  талон  усули  чиқмаса”  дедилар. 
Айтганларидек  бўлди.  Давлатимиз  урушга  аралашмади,  лекин 
қимматчилик  ва  талон  усули  халқни  қаттиқ  қийнади.  Маҳмуд  бей 
менга  бу  кароматни  қайта-қайта  такрорлар  ва  “Даҳшат,  даҳшат... 
Еттидан  етмишга  ҳамма  урушга  аралашишимизни  кутаётганда 
“Урушга  кирмаймиз”  дедилар  ва  ҳеч  ким  талон  усулини  кутмага- 
нида  “Талон  усули  бўлади”  деб  айтишлари  катта  каромат”  дерди. 

Форуқ  бей  баён  қилади: 

Бундан  бир  неча  йил  аввал  ўглим  Навзод  шу  пайтда  яшаёт- 
ган  хонадонимизнинг  балконидан  пастга  бетон  заминга  қулаб 
тушди.  Боламни  кома  ҳолатида  бир  касалхонага  жойлаштирдик. 
Узига  келди.  Лекин  ақлий  малакаларини  йўқотган  эди.  Истанбулга 
олиб  бордик.  Бутун  асаб  докторлари  ва  психиатрларга  кўрсатдик. 
Барчаси  умид  йўқлигини  айтишди.  Боланинг  ҳақиқатан  кирди- 
чиқдим  бўлиб  қолганди.  Бир  грек  доктори  шизофрения  деб  таш- 
хис  қўйди-ю  даволаб  бўлмайди  деб  ҳукм  чиқарди.  Балогат  ёшида- 
ги  фарзандимни  катта  амакиси  Абдулҳаким  афандининг  қўлларига 
топширдим.  Бола  даргоҳда  қирқ  кун  қолди.  Бу  муддат  ичида  уни 
доимо  назарлари  остида  ушладилар.  Лекин  “Маҳзунман  бирода- 

рим,  маҳзунман”  дея  қайғуриб,  ишни  Аллоҳу  таолога  ҳавола  эт- 
дилар.  Қирқ  кундан  кейин  Навзод  шундай  бир  баданий  ва  руҳий 
еиҳҳатга  эришдики,  бошига  ҳалиги  иш  келишидан  олдин  ҳам  ун- 
чалик  еоғлому  зийрак  бўлмаган.  Уқишга  кириб,  ҳуқуқ  факульте- 
тини  тугатди.  Сув  хўжалиги  вазирлигида  адвокатлик  вазифаеида 
ишлади  ва  шу  ердан  нафақага  чиқди.  Абдулҳаким  афанди  жияни 
бўлган  Форуқ  Ишиқ  афандини  жуда  севарди.  Бировни  мақтамоқчи 
бўлсалар  “Форукдан  бошқа,  барчамиздан  яхши”  деб  таърифларди- 
лар.  Форуқ  бейнинг  қабри  Абдулҳаким  Арвосий  ҳазратларининг 
оёқ  тарафидадир. 

Боязид  масжидида  Эрзинжон  зилзила  фалокатидан  бир  ҳафта 
олдин  “Аллоҳу  таоло  ошкора  зино  бўлаётган  жойларга  зилзила 
билан  жазо  беради.  Масалан  Эрзинжон”  деб  сукут  сақлагандилар. 
Ҳеч  ким  ўша  пайтда  бу  гапни  тушунмаган,  лекин  бир  ҳафтадан 
кейин  эшитганлар  “Субҳоналлоҳ,  катта  каромат  гувоҳи  бўлибмизу 
тушуна  олмабмиз”  дедилар. 

Талабаларидан  Тоҳир  афанди  ҳикоя  қилган: 

Абдулҳаким  Арвосий  ҳазратлари  айтдиларки:  “Авлиёнинг 
ҳузурига  тўлиб  борган  одам  бўш,  бўш  борган  эса,  тўлиб  қайтади.” 
Бир  куни  менга  “Тоҳир  афанди,  уйингда  китоб  қолмасин,  кито- 
бларни  олиб  бошқаларга  бергин”  дедилар.  Уйга  бордим.  Жавоним- 
га  тизиб  қўйган  бир-биридан  чиройли  ва  мен  учун  қиммат  кито- 
бларимни  бергани  кўзим  қиймади.  Амрларини  бажарган  бўлайин 
деб,  бир  неча  китобни  қўни-қўшнига  тарқатган  бўлдим.  Хуфтондан 
кейин  ухлагани  ётдим.  Абдулҳаким  афандини  тушимда  кўрдим. 
У  “Тоҳир,  китобларни  чиқардингми?”  дедилар.  Уйғониб  кетиб, 
ўрнимдан  турдим.  Таҳорат  олиб,  икки  ракат  намоз  ўқиб,  яна  ётдим. 
Ҳали  ухламагандим,  Абдулҳаким  Арвосий  ҳазратлари  яна  келиб 
“Китобларни  ҳалиям  бериб  юбормадингми?”  деб  аччиқландилар. 
Қўрқиб  ўрнимдан  секириб  турдим.  Дарров  бутун  китобларни  уйдан 
ташқарига  чиқардим.  Сўнгра  келиб  ётдим.  Шундагина  тинч  ухлай 
олдим.  Кейин  тушундимки,  бизни  тарбия  қилиш  учун  китоблардан 
узоқлаштириб,  менда  бўлганларни  олиб,  ўзида  бўлганларни  бизга 
бериш  учун  бу  йўлни  тутган  эканлар. 

Қачон  Абдулҳаким  Арвосий  ҳазратларининг  олдига  борсам, 
Зиё  бей  ёнида  ўтирарди.  Зиё  бейга  бир  китоб  берар,  ўқитар  ва 
изоҳ  этардилар.  Бир  куни  яна  шундай  суҳбатда  Зиё  бейга  китоб 

ўқитиб,  ўзлари  изоҳлаб  ўтирган  эдилар.  Кўнглимдан  “Менинг 
арабчам  ва  форсчам  Зиё  бейникидан  ҳам  яхшироқ.  Нимага  доим 
унга  ўқитадилар-у,  менга  ўқитмайдилар”  деб  ўтказдим.  Шу  кеча 
тушимда  Абдулҳаким  афандининг  ҳузурида  эдим.  Яна  Зиё  бей- 
га  китоб  бериб,  ўқитардилар.  Лекин  Зиё  бейни  саллали,  олим 
қиёфасида  кўрдим.  Абдулҳаким  афанди  Зиё  бейни  менга  кўрсатиб 
“Биз  вазифани  бекорга  бермаймиз”  дедилар.  Уйғонганимдан  кейин 
шу  ўйлаганларимга  жуда  пушаймон  бўлдим. 

Бир  куни  Абдулҳаким  афандининг  ҳузурига  кетаётгандим. 
Йўлда  кўнглимдан  “Бориб  Абдулҳаким  афандига  айтайин,  авли- 
ёлик  йўлида  юриб,  баланд  даражаларга  кўтарилиш  оғир  иш,  биз- 
нинг  кичик  ғайратимиз  билан  қўлга  киритиб  бўлмайди.  Ҳиммат 
қилиб,  таважжуҳ  этсинлар-да,  бу  юксак  мақомларга  мени  эриш- 
тирсинлар”  деб  ўтказдим.  Бордим.  Боғда  ёлғиз  ўтирардилар.  Са- 
лом  бериб  қўлларини  ўпдим.  Юзимга  қараб  “Тоҳир,  шу  нима  да- 
рахт?”  дедилар.  “Магнолия”  дедим.  “У  нима?”  дедилар.  “Гул”  деб 
жавоб  бердим.  “Эй  Тоҳир,  нимага  буларнинг  суви  бир,  ҳавоси  бир, 
тупроғи  бир-у  ҳидлари  ҳар  хил?  Масалан  мана  шу  гулзорга  нима 
эксанг  гул  бўладими  ёки  дуч  келган  гул  ҳам  магнолиядек  баланд 
бўлиб  ўсадими?”  дедилар.  “Йўқ,  устоз”  дедим.  “Демак,  фарқлилик 
истеъдод  ва  қобилиятидан  экан.  Чим  билан  ўт  асло  атиргулдай 
бўлмаганидек,  атиргул  ҳам  магнолиядай  бўла  олмайди!”  деб  та- 
крор  менга  бокдилар.  Мен  қизариб  “Қусуримни  кечиринг,  устоз” 
дедим. 

Ҳарбий  қисмда  тиш  доктори  бўлиб  ишлайдиган  Сабрий  бей  ай- 
тиб  берган: 

Бир  куни  Абдулҳаким  афанди  менга  таяммум  қандай  олиниши- 
ни  ўзлари  амалда  кўрсатиб,  ўргатдилар.  Бир-икки  кун  ичида  яна 
шундай  қилдилар.  Уз-ўзимга  “Ҳозирда  сув  бўлмаган  жойнинг  ўзи 
йўқ,  нимага  бунчалик  берилиб  таяммумни  ўргатяптилар”  дердим. 
Вафотларидан  ўттиз  йил  ўтгач  қўлларимга  бир  яра  чикди.  Ҳатто 
ўша  ярани  деб  касалхонада  бир  бошбармоғимни  кесиб  ташлашди. 
Докторлар  қўлларингга  умуман  сув  тегмасин  деб  қатъий  равишда 
огоҳлантирдилар.  Уч  йил  бўйи  ҳар  намозга  Абдулҳаким  Арвосий 
ҳазратлари  кўрсатганидек  таяммум  олишга  мажбур  бўлдим. 

Холид  Турхон  бейнинг  хотираларидан: 

Бир  куни  зиёратларига  боргандим.  Кутубхоналаридан  бир  ки- 
тобни  олиб,  бир  жойини  очиб  менга  бердилар  ва  “Уқинг!”  деди- 
лар.  Арабча  эди.  Ўқишга  уриндим.  Нотўғри  ўқиган  жойимни  ту- 
затдилар.  Яна  бир  марта  ўқитиб,  хатоларимни  тузатдилар.  Сўнгра 
“Энди  таржима  қилинг!”  дедилар.  Қийналган  кўп  ибораларим 
бўлди,  ёрдам  бердилар.  Ҳатто  ўзлари  таржима  қилдилар.  Яна  бир 
марта  ўқиттириб,  таржима  қилдирдилар.  Яхшилаб  тушуниб  ол- 
гандим.  Вафотларидан  йигирма  йил  ўтгач,  кутубхона  мудирлиги 
учун  Анқарада  имтиҳонга  кирдим.  Имтиҳонда  қўлимга  бир  китоб 
бердилар  ва  бир  жойини  очиб  “Ўқинг”  дейишди.  Не  кўз  билан 
кўрайки,  бу  Абдулҳаким  Арвоеий  ҳазратлари  ўқитган  ўша  китоб 
ва  ўша  еаҳифа  эди.  Ўқидим,  таржима  қилдим.  Имтиҳондан  ўтдим. 
Кутубхона  мудири  бўлдим.  Лекин  имтиҳондан  чиққандан  кейин 
Афанди  ҳазратларининг  бу  буюк  ва  очиқ  кароматларини  кўриб, 
ҳўнграб-ҳўнграб  йиғладим. 

Ҳусайн  Ҳилми  Ишиқ 
ҳазратлари 

Дин  илмларида  улуғ  олим  ва  таеаввуф  маърифатларида  комил 
ҳамда  мукаммил  бўлган  кароматлар  еоҳиби  Саййид  Абдулҳаким 
Арвоеий  ҳазратлари  етиштирган  етук  олимдир.  Китоблари  бутун 
ўлкаларда  ўқилмокда.  Асарларидан  энг  муҳими  “Том  Илмиҳол 
Саодати  Абадия”  бўлиб,  14  туркча,  60  арабча  ва  25  форсча  ҳамда 
булардан  таржима  қилинган  французча,  инглизча,  немисча,  русча 
ва  бошқа  тиллардаги  юзлаб  китобларнинг  муаллифидирлар.  8  март 
1911  йили  Истанбулнинг  Айюб  Султон  мавзесида  туғилиб,  2001 
йил  26  октябрда  вафот  этдилар.  Бир  неча  минглик  издиҳом  билан 
ўқилган  жанозасидан  кейин  Айюб  Султондаги  оила  қабристонига 
дафн  этилдилар. 

Фон  Мизесдан  олий  математика,  Прагердан  механика,  Дем- 
бердан  физика,  Госсдан  кимё  технологияси  фанларини  ўқидилар. 
Кимё  профессори  Арндтнинг  раҳбарлигида  илмий  тадқиқотлар 
қилиб,  кўп  такдирларига  сазовор  бўлдилар.  Профессор  Арндтнинг 
ёнида  олти  ойда  диплом  ишини  тугатиб,  Истанбул  университети- 
да  Phenyl-cyan-nitromethan  (ҳаворанг  фенилнитрометан)  кимёвий 

бирикмасини  синтез  қилиш  орқали  формуласини  кашф  қилдилар. 
1936  йилнинг  охирида  Кимё  олий  муҳандиси  мутаҳассислиги 
бўйича  1/1  рақамли  диплом  билан  тақдирландилар.  Ҳарбияда  пол- 
ковник  унвонига  етгунча  турк  армиясида  заҳарли  газлар  инженери 
ва  кимё  ўқитувчиси  вазифаларида  ишладилар. 

Сиёсатга  умуман  аралашмади,  ҳеч  бир  сиёсий  партияга  аъзо 
бўлмадилар.  Эътиқодий  ва  сиёсий  бўлиниб-парчаланишларга, 
қонунларга  ҳам-да  ҳукуматга  исён  қилишга  қарши  эдилар.  Буни 
асарларида  ҳам  очиқча  тарғиб  ва  ташвиқ  қилардилар.  Ер  юзининг 
турли  ўлкаларига  юборган  турли  тиллардаги  китобларида  ислом 
динининг  тўғри  тушунилиши,  ислом  аҳкоми  ва  ахлоқининг  ёйи- 
лиши  учун  тинмай  ҳаракат  қилдилар.  Шу  сабабдан  динни  дунёлик 
тўплашга  восита  қилганлар  билан  мазҳабсизларнинг  туҳматларига 
нишон  бўлдилар.  “Фармацевт,  кимёгар  динда  нимани  ҳам  тушу- 
нарди?  У  ўзининг  ишини  қилсин,  бизнинг  ишимизга  аралаш- 
масин”  деганлар  бўлди.  Ҳа,  бу  зот  фармацевт  ва  кимёгар  бўлиб, 
халқига  30  йилдан  ортиқ  хизмат  қилдилар.  Лекин  дин  илмлари- 
ни  ҳам  ўрганиб,  кеча-кундуз  ўқиб,  буюк  ислом  олимидан  ижозат 
олиш  шарафига  муяссар  бўлдилар.  Шунча  асарлар  қаламга  ол- 
ганига  қарамай  асло  ўз  шахсий  қарашини,  фикрини  аралаштир- 
масдан,  доим  аҳли  суннат  олимларининг  ақл  эгаларини  ҳайратда 
қолдирадиган  қийматли  ёзувларини  арабча  ва  форсчадан  таржима 
қилиб  китобларига  жамладилар. 

Саййид  Аҳмад  Маккий  афанди  “Том  Илмиҳол  Саодати  Абадия” 
китобига  ёзган  тақризида  айтадиларки: 

“Асримизнинг  фозилларидан,  замонимизнинг  ягонаси  ёзган 
“Саодати  Абадия”  китобини  кўздан  кечирдим.  Бу  китобда  калом, 
фиқҳ  ва  тасаввуф  илмларини  топдим.  Буларнинг  барчаси  илм- 
ларини  нубувват  манбасидан  олган  зотларнинг  китобларидан 
тўпланганини  кўрдим.  Бу  китобда  аҳли  суннат  эътиқодига  мос 
бўлмаган  ҳеч  бир  илм,  ҳеч  бир  сўз  йўқ.  Эй  покиза  ёшлар,  диний  ва 
миллий  билимларингизни  шу  латиф,  ўхшаши  йўқ,  балки  келажак- 
да  ҳам  ўхшаши  ёзила  олмайдиган  ушбу  китобдан  ўрганинг!” 

Ҳусайн  Ҳилми  Ишиқ  афанди  аҳли  суннат  олимларининг  ки- 
тобларини  ўқиб,  тушуна  оладиган  одамларнинг  камайганлигини 
ва  жоҳил  кимсаларнинг  дин  одамлари  орасига  аралашиб,  бузуқ 

китоблар  ёзаётганларини  кўриб,  қайғурган  “Фитна  тарқалган 
замонларда  ҳақиқақтни  биладиган  киши  бошқаларга  ҳам 
буни  билдирсин.  Агар  билдирмаса,  унга  Аллоҳу  таолонинг 
ва  бутун  инсонларнинг  лаънати  бўлсин!”  ҳадиси  шарифидаги 
таҳдиддан  даҳшатга  тушганлар.  Инсонларга  бўлган  шафқат  ва 
марҳамати  уни  хизматга  чорлади,  аҳли  суннат  олимларининг  ки- 
тобларидан  керакли  мавзуларни  таржима  қилиб,  ҳамма  тушуна 
оладиган  тарзда  изоҳлашга  ҳаракат  қилдилар.  Олган  беҳисоб  та- 
брик  ва  таҳсинлари  билан  бир  қаторда  аҳён-аҳёнда  жоҳилларнинг 
туҳмату  бўҳтонларига  ҳам  дучор  бўлдилар.  Раббига  ва  виждонига 
нисбатан  ихлоси-ю  садоқатида  ҳеч  бир  шубҳаси  бўлмагани  учун 
Аллоҳу  таолога  таваккул,  Расулининг  ҳамда  солиҳ  қулларининг 
муборак  руҳларига  тавассул  қилган  ҳолда  хизмат  қилишда  давом 
этдилар.  Бутун  бу  хизматларининг  ислом  олимларига  бўлган  куч- 
ли  муҳаббати  ва  ҳурмати  баракати  билан  бўлганини  айтардилар. 
Ҳар  суҳбатида  ислом  олимларининг  китобларидан  ўқир,  Имоми 
Раббоний  ва  Абдулҳаким  Арвосий  ҳазратларининг  сўзларини 
баён  қилаётганларида  кўзлари  ёшланиб  “Каломи  кибор,  кибори 
калом  аст”,  яъни  «улуғларнинг  сўзи,  сўзларнинг  улуғидир»  дер- 
дилар. 

“Истанбул  авлиёлари”  китобида  бу  зот  ҳақида  қуйидаги  маъ- 
лумотлар  ўрин  олган: 

Ҳусайн  Ҳилми  афанди  моддий  ва  маънавий,  дунёвий  ва  ухра- 
вий  (охиратга  доир),  айниқса  фан,  тиб,  фармацевтика  соҳаларида 
замонининг  кўзга  кўринган  пешволаридан  эди.  Ҳар  бир  сўзи  илм- 
га,  фанга  ва  тажрибага  суянган,  ушбу  билимларини,  тажрибалари- 
ни  диннинг  тамал  меъёрларига  солиб,  ўлчаб  гапирганидан  ҳикмат 
сўзловчи,  яъни  ҳар  сўзида  дунёвий  ва  ухравий  фойдалар  жамлан- 
ган,  балки  ўхшаши  топилмайдиган  олим  зот  эди. 

Энг  мўтабар,  мумтоз  асарлардан  қилган  таржима  ва  иқтибослар 
асосида  янги,  таълиф  асарлар  вужудга  келтирдилар.  Ақоид  хусуси- 
да,  айниқса  аҳли  суннат  вал  жамоат  ақидасини  содда  бир  тилда  баён 
қилиб,  ушбу  қутлуғ  ақиданинг  ёйилишида  пешқадамлик  қилдилар. 
Ҳанафий,  Шофеъий,  Моликий  ва  Ҳанбалий  мазҳабларидан  бирида 
бўлишнинг  аҳли  суннатнинг  энг  асосий  аломати  эканлигини,  ҳар 
кимнинг  ўз  мазҳаби  бўйича  амал  қилиши  шарт  эканлигини,  зарурат 

ва  эҳтиёж  ҳолидагина  ҳақ  бўлган  тўрт  мазҳабдан  бирини  тақлид 
қила  олишини  аҳли  суннат  китобларидан  олиб,  изоҳладилар.  “ 
Саодати  Абадия”  ва  бошқа  китобларида  минглаб  масалаларни 
ёритдилар.  Унутилган  кўпгина  масалаларни  майдонга  чиқариб, 
иҳё  қилдилар.  “Умматим  бузилган  пайтларда  бир  суннатимни 
иҳё  (қайта  нашр)  қилганга  юз  шаҳид  савоби  берилади”  ҳадиси 
шарифини  доимо  кўз  олдида  тутиб,  фарзларни,  вожибларни,  сун- 
натларни,  ҳатто  мустаҳабларни  ҳам  атрофлича  тушунтириб  ёзди- 
лар. 

Жаҳоннинг  турли  минтақаларида  истиқомат  қилаётган 
халқларга  исломиятни  тўғри,  асл  ҳолича  танитдилар.  Аҳли  суннат 
олимлари  тарафидан  мадҳу  сано  ва  тавсия  қилинган  юзлаб  арабий 
ва  форисий  асарларни  Hakikat  ^tabevi  нашриёти  (Ҳақиқат  ки- 
тоб  уйи)  воситасида  етти  иқлимга  ёйдилар.  Ваҳҳобий,  Хуруфий, 
Қодиёний  каби  бир  қанча  адашган  фирқаларнинг  ҳақ  йўлдан  аж- 
ралган  нуқталарини  бутун  дунёга  далилларию  ҳужжатлари  билан 
ёйдилар.  Бу  зотнинг  хизматлари  натижасида  Аҳли  суннат  эътиқоди 
бутун  жаҳонда  силкиниб  жонлана  ва  ёшара  бошлади.  Мана  шу  то- 
мондан  асарлари  ва  фаолиятларига  “мужаддидлик”  деб  таъриф 
берганлар  бўлди.  Таждид  -  динни  янгилаб,  қувватлантириш  дега- 
нидир. 

Муваффақиятларининг  сабабини  сўраганларга  “Ҳалакал 
мусаввифун»,  яъни  «эртага  қиламан  деганлар  ҳалок 
бўлди”(қолган  ишга  қор  ёғар)  ҳадиси  шарифига  биноан  бугун- 
нинг  ишини  асло  эртага  қолдирмадим  ва  ўз  ишимни  ўзим  қилдим. 
Қила  олмайдиган  ишимни  бошқасига  топширганим  пайтларим- 
да  ҳам  унинг  натижасини  назорат  қилдим,  деган  жавобни  берар- 
дилар.  “Бу  даврда  исломиятга  хизмат  қилишда  муваффақ  бўлиш 
учун  тингловчилар  тушунадиган  савияда  очиқ  гапириш  ва  ҳамма 
билан  ширинсўз,  хушмуомала  бўлиш  керак”  дердилар.  Ҳақиқий 
бир  тавозе  эгаси  камтарин  зот  эдилар.  Ўзларини  асло  бошқалардан 
баланд  кўрмасдилар.  Ёши  улуғлар  ёнида  сукут  сақлар,  ҳеч  ким 
билан  мунозара  қилмас,  адабга  қаттиқ  риоя  қилар,  аксариятла 
тиз  чўкиб  ўтирардилар.  Бурса  шаҳрида  эски  мударрислардан  Али 
Ҳайдар  афандини  зиёрат  қилгани  борганларида  соатларча  тиз 
чўкиб  ўтирганларида  Али  Ҳайдар  афанди  шогирдларига  “Ҳилми 

бейдан  одоб  ўрганинг,  одоб!”  деганди.  Ҳуеайн  Ҳилми  Ишиқ  афан- 
ди  оиласидан  усмоний  тарбияси  одобини,  Абдулҳаким  Арвосий 
ҳазратларидан  эса,  тасаввуф  одобини  олгандилар. 


Силсила-и  олийя 


Набий,  Сиддиқ  ва  Салмон,  Қосим,  Жаъфар,  Бистомий, 
Ирфон  манбаи  бўлди  Абул  Ҳасан  Харқоний. 

Абу  Али  Формадий  келиб  сўнгра  бу  майдонга, 

Кўп  валий  етиштирди  ҳам  Юсуф  Ҳамадоний. 

Абдулхолиқ  Ғиждувоний  маърифатлар  самосида, 
Жаҳонни  равшан  қилди  ҳам  Ориф-и  Ревагарий. 

Мовароуннаҳр  эли  Тури  Сино  каби  бўлди, 

Нурли  қилганлардан  бири  Маҳмуд  Анжир-Фагнавий. 

Али  Ромитанийдур  Азизон  ва  пийри  Нассож, 

Кўп  каромат  кўрсатди  Муҳаммад  бобо  Саммосий. 

Саййид  Амир  Кулол  ҳам  илм  дарёсида  садаф, 

Андин  майдонга  келди  Баҳовуддин  Бухорий. 

Аловуддин  Аттор  ки  замонининг  қутби  эди, 

Яъқуб  Чархийда  намоён  бўлди  анвори  раҳмоний. 

Хўжа  Аҳрори  Валий  ва  Қози  Муҳаммад  Зоҳид, 
Дарвеш  Муҳаммад  келди  ва  Ҳожагий  Имканагий. 

Боқий-биллоҳдан  келган  нурларга  қилиб  илова, 
Мингларча  қалбни  поклади  Имоми  Аҳмад  Раббоний. 

Урват-ул-вусқо  Маъсум,  Сайфиддин  ва  саййид  Нур, 
Мазҳар  билан  Абдуллоҳ,  кейин  Холид  Багдодий. 

Файз  берубон  булар  ҳам,  сўнг  бу  нурни  Абдуллоҳ, 
Диёри  Румга  ёйди  уни  Тоҳо  Ҳаккорий. 

Саййид  Солиҳ  ҳам  қардошин  йўлин  давом  эттириб, 
Фано-филлоҳга  эришди  Сибгатуллоҳ  Ҳизоний. 

Бу  уч  валийнинг  суҳбатида  камолга  эриб, 

Муршиди  комил  бўлди  саййид  Фаҳм  Арвосий. 

Шу  ўттизтўрт  валийнинг  қалблари  ойна  мисоли, 
Ёйдилар  жумла  жаҳонга  анвори  Расулуллоҳни. 

Ниҳоят  бутун  нурлар  жамланди  бир  ҳазинада, 

Исми  бу  ҳазинанинг  Абдулҳаким  Арвосий. 

Дуога  қўл  очган  замон,  Силсилани  ўқи  ҳар  он, 
Солиҳларни  тилга  олсанг,  ёгар  раҳмати  Раҳмон. 

Салом  бўлсин,  дуо  бўлсин  бу  фақирдан  доимо, 
Силсила-и  олиянинг  арвоҳига,  ё  Субҳон. 

